FLORIN GHEORGHIŢĂ 


VEGHETORII 


TERREI 


Naveta „Columbia“ — supravegheată de ... OZN invizibile de 5 km ! 
În Cosmos, zboară „îngeri “ ... cu aripi de „Airbus“ |! 

OZN-urile - copiate de ... marțieni de la venusieni 

300.000 ani-lumină de ... stele create artificial |!!! 

Forta invizibilă protejează şi dirijează Omenirea 
OZN şi oameni — creaţi ... prin puterea gândului ! 


Editura (FER 
RAIOVA 


FLORIN GHEORGHIŢĂ 


VEGHETORII 
TERREI 


DL CVA 


CUVÂNTUL EDITORULUI 


Noua serie de lucrări a Editurii OBIECTIV marchează o 
revenire importantă: un nou volum semnat de dl. Florin 
Gheorghiţă, unul dintre primii autori în domeniul 
ufologiei (alături de lon Hobana), colaborator al NASA şi al 
celebrei reviste „Flying Saucers”. 

Domnia sa confirmă astfel, nu numai verbal, ca şi 
ceilalţi autori, seriozitatea Editurii OBIECTIV... În 
condiţiile în care suntem şicanaţi permanent pe toate 
căile, cu scopul de a ne diminua resursele financiare, 
posibilităţile de difuzare şi colaborările, drepturile de autor 
s-au achitat lună de lună, fără nici-un fel de justificări şi 
tergiversări, obişnuite în perioada post-decembristă. În 
toate domeniile. 

De altfel, în ce mă priveşte, nu este nimic deosebit: şi în 
anii de existenţă ai revistei „OB/ECTIV MAGAZIN”, plata 
salariilor şi colaborărilor nu a fost întârziată nici măcar cu o 
zi, deşi revista era ascunsă în chioşcuri iar încasările 
(vânzări şi reclamă) erau... aleatorii şi după lungi insistenţe. 

Intr-un cerc vicios în care Statul nu sprijină cu nimic 
creatorii de bunuri şi „binecuvântează” blocajul economic 
pentru a aplica apoi penalizări bugetare redistribuite după 
preferinţe politice, un producător se află mereu la 
mijloc, mereu în dezavantaj iar unica sa şansă de 
supravieţuire rămâne seriozitatea. În condiţiile în care 
majoritatea  „investitorilor” români uită de respectarea 
contractului imediat după semnare, cei care mă cunosc ştiu 
bine că se pot baza pe cuvântul pe care l-am dat şi după 10 
ani, şi dacă îmi devine defavorabil... Totul este o chestiune 
de educaţie şi de percepere a realităţii, că neseriozitatea 
aduce avantaje pe termen scurt şi... dezastru 
garantat, pe termen mai lung sau mai scurt. Seriozitatea 
este cheia sigură a succesului în orice domeniu! 


Revenind la lucrarea de faţă, trebuie remarcat că 
„Veghetorii Terrei” aduce în atenţie o ipoteză nouă, 
unică în gândirea ufologică românească: OZN-urile şi 
extratereştrii sunt întrupări prin voinţa gândului 
unor fiinţe eterice hiperdezvoltate, care veghează şi 
stimulează evoluţia Omenirii terestre întrupate! 

În sprijinul ipotezei, autorul aduce informaţii reale de 
senzaţie, ştiinţifice şi absolut inedite în România. 

Fără a cunoaşte aceste argumente, obţinute de la NASA 
şi Programul sovietic/rus, ipoteza va părea oricui o 
fantasmagorie! 

DL. Florin Gheorghiţă este, însă, un autor extrem de 
riguros în cercetare şi de respectat. 

În 1973, cartea sa „OZN - o problemă modernă” 
oferea lecţii de abordare ştiinţifică a fenomenului unor 
autori occidentali rămaşi la stadiul de cronicari ai 
observaţiilor OZN şi cramponaţi cu predilecție de răpirile de 
animale... 

Dată fiind autoritatea sa în cercurile  ufologice 
internaţionale, am convingerea că această lucrare şi opiniile 
pe care le-a prezentat la o serie de congrese internaţionale 
au determinat o radicală schimbare de abordare a 
„fenomenului OZN” pe plan mondial! Cine nu crede 
trebuie să afle mai întâi că dl. Florin Gheorghiţă este 
membru în conducerea unei Asociaţii de profil în care se 
regăsesc cele mai mari somităţi ale Lumii din domeniu! Să 
fie Colegiul Invizibil, menţionat în lucrare?!... 

După 32 ani de activitate neobosită, autorul poate... 
redirecţiona din nou „lumea ufologilor”! 

Fireşte, ca la orice ipoteză nouă şi şocantă, vor exista şi 
adepţi dar mai ales opozanți. Probe pro şi contra. Dl. 
Gheorghiţă precizează, de altfel, că oferă o bază de 
discuţie pentru viitor şi nu o axiomă... 

În ce mă priveşte, voi oferi argumente în ambele direcţii, 
în puţinele pagini pe care le am la dispoziţie. Cititorul poate 
face o „pregătirea anterioară” lecturând şi „Marile 
Enigme”. 


* 


Oficial, prima observaţie OZN s-a înregistrat în SUA, în 
1947. Tot de atunci datează şi „cazul Roswell”. La o 
emisiune a TVR, însă, binecunoscuta clarvăzătoare oarbă 
Valentina Gârlea afirma că acel „caz Roswell” data, de 
fapt, din 1945! 

Baza aeriană din Roswell era singura din lume care 
deţinea bombe atomice iar, în 6 şi 9 august 1945, SUA 
folosiseră arma nucleară la Hiroshima şi Nagasaki. Deci, nu 
întâmplător, în perioada 1949-52, deasupra bazelor 
militare experimentale din SUA erau observate foarte 
des „farfurii zburătoare” iar în noaptea de 26.07.1952, 
12 OZN-uri „defilau” ostentativ deasupra 
Washingtonului... A urmat o adevărată „invazie”, încât, la 
mijlocul anilor '50, fiecare al 10-lea american putea declara 
că a observat OZN-uri! 

În 1957 s-a înregistrat un nou val de observaţii OZN, 
atingând apogeul în SUA. Bine informat, ET ştia că urma 
lansarea primilor sateliți din istoria umană: Sputnik 1 şi 
2 (1957) şi Explorer 1 (01.02.58)... 

În 15.10.57 s-a înregistrat şi prima întâlnire de gradul 
IV: tractoristul brazilian A.V. Boas a fost răpit pentru... a 
procrea un „Fiu al Cerului”. 

Observațiile OZN continuă să se ţină lanţ, luri Gagarin 
(Vostok 1) şi Gherman Titov (Vostok 2) sunt urmăriţi şi în 
Spaţiu iar în 19.09.61 se înregistrează şi prima răpire: 
Barney şi Betty Hill. Pentru că, în 1962, SUA au trimis 
sonde către Venus şi Marte, anterior, în 20.02 şi 24.05, 
primii doi astronauți americani (Mercury 6-7) au fost 
supravegheați şi ei de OZN, în Spaţiu... 

Supravegherea va deveni apoi una obişnuită. Ea era 
absolut justificată după ce, în octombrie 1961, au 
constatat... prostia omenească. Pentagonul a propus 
proiectul „West Ford 1”, Casa Albă a aprobat iar satelitul 
militar Midas (3 200 km înălţime) a aruncat pe orbita 
terestră... 350 milioane de ace de cupru, pentru a 
sabota programul spaţial sovietic! Toate emisiunile radio-TV 


erau afectate, până când, prompt, un OZN uriaş a 
aspirat... în câteva minute toate acele!!! Ca în filmele 
cu proşti americane, NASA nu s-a lăsat, a lansat apoi şi mai 
multe ace iar OZN-ul uriaş le-a aspirat din nou... 

Evenimentele i-au derutat pe cei de la NASA şi i-au 
obligat să şi gândească. Concluzia: în unele puncte ale 
Galaxiei sau Metagalaxiei noastre ar putea exista un proces 
exploziv de expansiune a inteligenţei iar în Univers ar 
putea fi o Conştiinţă, un creier de mărimea unei 
galaxii! Explicaţia se poate găsi în „Marile Enigme” (Ed. 
OBIECTIV, 2005). 

Este evident că astfel de iresponsabili nu aveau ce 
căuta în Spaţiu! în 1963, Mercury 9 şi Vostok 5 au fost 
însoţite, exact cum o fac avioanele de vânătoare cu un 
„intrus” apărut în spaţiul unei ţări... Mai mult, Gordon 
Cooper (Mercury 9) a primit şi un mesaj neinteligibil 
(probabil „Go home, Yankee!"...) care bruia legătura cu 
NASA. 

Încă o dată, ca de obicei, americanii nu au înţeles nimic. 
Terra putea deveni un pericol galactic şi trebuia 
supravegheată. În 1957 a apărut un satelit enigmatic, 
supranumit „Cavalerul Negru” - iar când s-au hotărât la 
un dialog, Washington şi Moscova au constatat că... pe 
orbita Terrei existau mai mulţi sateliți decât 
lansaseră ei!... 

„Fiii Cerului” aveau toate motivele să fie reticenţi şi să 
evite un contact cu pământenii: în aprilie 1949, SUA 
înlocuiseră Programul Sign, de contactare, cu Programul 
Grudge (Duşmănie), faţă de extratereștri... 

În 11.01.65, ca un nou avertisment, s-a înregistrat o 
altă paradă de OZN-uri deasupra Capitoliului, în care 
avioanele USAF au fost umilite sub ochii a mii de curioşi... 

Inutil! Deşi în 21.07.69, primul pas uman pe Lună era 
supravegheat şi venea după... urme de vehicule 
extraterestre, inconştienţa NASA a rămas constantă: în 
11.04.70, Apollo 13 se afla în drum spre... efectuarea 
unor experienţe nucleare pe Lună! A fost nevoie de 


explozia unui balon de oxigen în interior pentru a i se 
împiedica aselenizarea... 

In 1966 s-a înregistrat un nou val de observaţii OZN iar 
„fenomenul” ajungea în atenţia ONU. 

Cauza: războiul din Vietnam. În iunie 1966 a început 
seria care l-a obligat pe gen. George Brown să recunoască 
ulterior: „În Vietnam, OZN-urile ne  deranjau 
permanent...” Cât de grav, un singur exemplu: la Nha 
Trang, 10000 de soldaţi americani au fost lăsaţi în 
întuneric... 

Atunci, un OZN rotund, a oprit, pentru 4 minute: un 
tanc petrolier, două avioane, camioane, maşini, buldozere 
Diesel şi trei generatoare Diesel de 600 KW... Un OZN 
consumă 500-900 MW (estimare dr. Condon), probabil 
avea nevoie de energie... 

„Pericolul OZN” a devenit atât de mare pentru Marile 
Puteri, încât, în 19.09.66, SUA şi URSS semnau 
Convenția AFR 80-17, de unire a forțelor în cazul 
unei... invazii extraterestre. Tot în 1966, în SUA se vota 
Legea liberei circulații a informațiilor. 

„Problema OZN” era însă extrem de secretă şi 
periculoasă: pentru consultarea documentelor NORAD 
aferente era impusă o taxă de... 150 000 dolari!!! lar 
pentru ca nimic să nu „transpire”, subiectul a fost luat 
sub control de serviciile secrete. Edward Condon, 
creatorul Raportului care a contestat existenţa OZN, a 
recunoscut, înainte de moarte, că a fost dirijat de CIA. La 
fel, un alt „nume”, Leonard H. String-field (de origine 
iudaică), a fost ofiţer în Serviciul de Contrainformaţii al 
Regimentului V Aviaţie (în timpul războiului). Etc. 

Situaţia este identică în domeniul preistoriei, la 
toate Marile Puteri, aceasta fiind intim legată de prezenţa 
civilizaţiilor extraterestre din cele mai vechi timpuri pe 
Terra şi de aportul lor la apariţia şi evoluţia Omenirii. Unii 
cercetători apreciază că „problema OZN” este veche de 
50 000 ani, alţii... de milioane ani! 

_ William P. Sanders afirmă că la Langley (sediul CIA) 
există o documentaţie masivă privind colaborarea cu ET 


(din 1947), găzduirea lor ca oaspeţi ai guvernului, toate 
datele obţinute de la ei (planeta lor, Univers) şi prin autopsii 
etc. 

Cred că nu există un domeniu... mai haotic, în care 
informaţiile existente sunt de-a valma, contradictorii, unele 
anulându-se reciproc, ca cel al UFO! Explicaţia? 
Implicarea serviciilor secrete... 

Satelitul...nenatural al Terrei are, dintre toate subiectele, 
cel mai haotic dosar. Dacă cineva ar realiza „Biblia Lunii”, 
cu tot ce s-a publicat pe tema ei, nu ar înţelege nimeni 
absolut nimic!  Dezvăluirile senzaţionale ale unor 
cercetători oneşti şi independenţi sunt anulate de alte 
dovezi senzaţionale, venite de la „defectori” sau chiar de 
la NASA şi Programul sovietic, care le ridiculizează pe 
primele, şi reciproc... 

O parte din aceste informaţii pot fi găsite în „Marile 
Enigme” şi în prezentul volum. 

Să încercăm, totuşi, o sistematizare, cu noi informaţii. 

In 1961, JFK a declarat că „omul va fi pe Lună 
înainte de 1970”. În 8 ani se vor cheltui 24 miliarde dolari 
iar în 21.07.69 N. Armstrong făcea „un pas mare pentru 
Omenire”... 

Înainte, însă, ar fi observat OZN pe Lună şi ar fi amânat 
cu câteva ore coborârea. Alte informaţii ne spun că 
observaţia OZN a avut loc când îşi rostea speech-ul celebru, 
că au fost chiar descoperite urme de paşi... desculți şi 
un mormânt cu cruce!!! Pe de altă parte, există 
dezvăluiri că aselenizarea... a fost un trucaj realizat în 
Nevada, unul din argumente fiind căderea umbrelor, lipsa 
umbrei steagului american şi cerul nefiresc al Selenei, toate 
fiind erori ale regizorilor scenelor filmate pe Terra!... 

să continuăm: fotografiile şi filmele de la prima 
aselenizare arată existenţa unor construcţii artificiale pe 
Lună: domuri selenare, cu diametre de câţiva kilometri şi 
dispuse în grupuri şi o activitate de minerit, utilajele fiind 
fotografiate de pe Apollo. 

Pe de altă parte, Selena ar fi... un imens OZN (a se 
vedea şi prezenta lucrare) ori SUA ar fi fost stăpâne pe 


Lună din 1963 şi până în 1969 (când...au păşit pe ea), 
când, învinşi, ar fi cedat-o sovieticilor! Pe de altă parte, 
după 1970 au renunţat la cercetarea acesteia iar 
sovieticii nu au trimis nici-un om pe astrul nopţii... lar 
ca să ne încurce şi mai mult, Bob Lazar afirmă că, în anii 
'80-'90, se efectuau aselenizări, nedate publicităţii, cu 
„farfuriile” „omuleţilor cenușii”. 

Ce să fie?! O părere proprie: în baza colaborării cu 
omuleţii şi a secretului stabilit, americanii şi ruşii au fost 
în secret pe Lună. Unde au făcut ce ştiu mal bine 
pământenii, au aplicat „arta” războiului şi au fost trimişi 
înapoi. În 1969, americanii au înscenat aselenizarea, 
mai „iuți de mână” şi mai pricepuţi în diversiunea 
mediatică, pentru a nu rămâne „de fraieri” pe Terra şi, ca să 
răzbune pentru afront, au dorit să-i bombardeze atomic 
pe „lunarii” care îi jigniseră!... 

Ştiau foarte bine fobia extratereştrilor faţă de 
radioactivitate, că aceştia le distruseseră chiar şi sateliți 
cu mici surse radioactive. 

Mai ciudate sunt însă alte aspecte. 

Militarii sovietici considerau că Luna putea fi un 
post de comandă ideal, ferit de lovituri nucleare, datorită 
lipsei de atmosferă (?) şi au decis să construiască acolo o 
bază a Armatei Roşii. Primul proiect N1, a fost prezentat în 
1962 şi finalizat în 1971. Pentru că ar fi costat 80 miliarde 
dolari iar în 1973 se înregistrase prima criză a petrolului, 
deci nu mai putea fi suportat, în 1974 a fost trecut „în 
conservare” 

Americanii aveau şi ei un plan asemănător. De ce au 
renunţat ambele Mari Puteri la acest plan în perioada de 
vârf a Războiului Rece? 

Pe de altă parte, NASA trimite sonde în serie spre Marte şi 
exteriorul sistemului solar dar are numai probleme cu 
navetele sale circumterestre, „Columbia” sau „Discovery”... 
A involuat?! 

Se pare că terranii au primit „undă verde” să afle o primă 
parte din spaţiul înconjurător sistemului solar, chiar şi alte 
planete (Marte, Jupiter) dar Luna a rămas tabu! Anterior, 


din 17 sonde trimise către Marte, 9 au făcut drumul 
inutil, unele chiar dispărând inexplicabil. Majoritatea 
n-au mai transmis în momentul în care au ajuns în 
apropierea Planetei Roşii, ori au căzut pe aceasta. O 
explicaţie a oferit una din sondele sovietice, care a 
fotografiat un OZN în formă de trabuc înainte de a fi 
distrusă... 

Realitatea ar fi şi mai incredibilă dacă unii autori au 
dreptate: încă din 1961 existau pe Lună baze comune 
(americane, sovietice şi extraterestre), sondele sovietice 
au arătat în 1962 că pe Marte sunt condiţii prielnice 
de viaţă iar la scurt timp a început colonizarea 
(orăşele) sovieto-americană, ce pregătea Alternativa 3 
pentru evacuarea liderilor, în cazul unei catastrofe terestre. 
Provocată tot de ei... 

Alţi autori menţionează că şi Venus are centre locuite 
de pământeni, deşi NASA ne „învaţă” că nici ea nu este 
locuibilă. 

Omenirea ştie că savanţi peste savanţi se chinuie, de 
decenii, prin Programele SETI şi CETI, să intre în legătură 
măcar cu o civilizaţie extraterestră şi nu reuşesc, deşi au 
consumat fonduri imense. 

Informaţii neoficiale spun însă că, încă din 1953, după 
ce astronomii au descoperit în Spaţiu o imensă navă 
extraterestră care se apropia de Terra, savanții grupului 
Project şi Sigma au intrat în dialog cu pasagerii astronavei, 
cu ajutorul formulelor binare. 

Ce a urmat? Eisenhower a semnat contractul cu 
„omuleţii cenuşii” iar acum americanii nu ştiu ce arme să 
mai inventeze ca să-i scoată din bazele puse la dispoziţie 
(vezi Joshua sau Excalibur)... 

Poate că nu este deloc întâmplător interesul OZN-urilor 
pentru unităţile militare şi energetice. 

Acesta a fost vizibil încă din 1947, a sporit din 1977 şi s-a 
multiplicat după 1990. Explicaţia? 

Interesul ET pentru unităţile militare ar fi valabil în cazul 
celor care adăpostesc arme nucleare sau la fel de 
periculoase şi nu pentru, să zicem, UM 01247 din 


România... În ce priveşte cele energetice, OZN-urile par 
aspiratori de energie, inclusiv de la mare înălţime, deşi 
pare extrem de ciudat ca o astronavă ce străbate Universul 
să aibă nevoie de energia unui transformator de înaltă 
tensiune, ca la Băileşti (v. „Extratereştrii în România”)! 

E vorba de un „scenariu cosmic”, cum spune autorul, sau 
avem de a face, într-adevăr, cu 70 de civilizaţii cosmice 
vizitatoare, cum se spune, fiecare cu nivelul ei de 
dezvoltare? Adevărul poate fi la mijloc, ca şi în cazul 
conflictului creaţionism-evoluţionism. 

Mai există, însă, şi „a treia cale”: OZN-uri pământene! 
Doriţi dovada? Imediat... 

In perioada octombrie 1989 - aprilie 1990, în Belgia 
s-au înregistrat peste 1 500 de rapoarte privind zborul 
unor triunghiuri cu latura mare de 30-50 m, care zburau 
fără sunet. Au existat nopţi în care s-au înregistrat şi 120 
de observaţii... Totul într-o ţară pe care o puteau străbate în 
minute sau... secunde! 

Ei bine, în acest caz, după 15 ani, explicaţia a devenit... 
simplă: la Bruxelles era (şi este) sediul NATO, în 
octombrie 1989 a început „revoluţia europeană”, se 
pregătea invazia din lrak (inclusiv întâlnirea Bilderberg, 
care va hotărî aceasta), Europa dădea semne de 
independenţă faţă de SUA şi NATO, trebuia convinsă 
cumva, deşi proiectul „Aurora” fusese unul din marile 
secrete ale SUA din istorie iar „triunghiurile” erau, de 
fapt... noile „avioane invizibile” americane!... 

În 1976, R. Hall a ajuns la concluzia interesului ET faţă 
de bazele militare şi (atenţie) instalaţiile industriale şi 
energetice, după o vastă statistică din care rezulta că cel 
mai mic interes îl prezentau resursele geologice. 

Dispărea astfel marota belicoşilor, care înfricoşau cu 
dorinţa „străinilor” de a pune mâna pe bogăţiile Pământului 
dar rămâneau serioase semne de întrebare! De ce ar fi 
interesaţi extratereştrii de... instalaţiile industriale poluante 
de pe Terra şi mai ales de rafinării (ca în România)?! De ce 
nu de resursele geologice, poate unele „elemente 


Mendeleev” nu le au pe planeta lor, de ce ar face minerit pe 
Lună şi nu pe Terra?! 

Încă din 1947, SUA au intrat în colaborare cu 
„omuleţii”, fiecare cu scopul său. Al SUA este, clar, 
dominaţia totală asupra Terrei şi, mai ales, asupra 
resurselor energetice, a căror blocare/eliminare ar duce 
la împlinirea Marelui Plan! Am mai avertizat: ţara care îşi 
va consuma prosteşte rezervele energetice este 
sortită, în 20-30 ani, pieirii sau sclaviei „moderne”!!! 

Evident că, în perioada 1947-1976, colaborând din plin cu 
„omuleţii răi” (există şi „omuleţi” care vor să ajute 
Omenirea, aflaţi sub conducerea celor înalţi şi blonzi; 
caracterizarea le aparţine), SUA au reuşit ca măcar să 
copieze forma „farfuriei”, cel puţin al lui... Henri Coandă, 
şi să creeze „psihoza OZN”, pentru a-şi ascunde mai 
uşor acţiunile de spionaj! Aşa se explică şi de ce unele OZN- 
uri... duduiau sau funcționau cu ulei... 

Americanii nu au învăţat nimic din avertismentele 
care li s-au acordat, cu generozitate, în ultimii 60 ani, 
la fel nici liderii din Israel... Ce se va întâmpla în 
viitor, se ştie de... 50 000 ani şi nu au nici-un motiv de 
bucurie! Amănunte se pot găsi nenumărate în aproape 
toate cărţile Editurii OBIECTIV şi mai ales în „Marile 
Enigme” iar din volumul II veţi afla şi alte informaţii absolut 
senzaţionale privind istoria secretă a Terrei, cum au 
împiedicat extratereştrii declanşarea unui război atomic pe 
Terra, întâlnirile lor cu preşedinţii americani ai 
secolului XX etc. Inutile... 

Timothy Good îşi intitula două volume „Ei sunt aici” şi 
avea dreptate: Ei trăiesc de mult printre noi! Atât de 
veche şi numeroasă le este prezenţa, încât, dat fiind nivelul 
de dezvoltare, dacă ar fi avut intenţii ostile, Omenirea 
muncea acum, toată, în mine, pentru fericirea „zeilor”, ca în 
tăbliţele sumeriene!... 

Negativiştii de profesie au inventat „cea mai nouă 
ipoteză”: Terra ar fi... un soi de „grădină zoologică”, un 
refugiu al vieţii sălbatice pentru extratereştri... 


Probabil la fel o fi gândit şi directorul din 1970 al unui 
centru comun germano-american de cercetare a 
Spaţiului, din RFG, de origine extraterestră... 

În Guadalajara (Mexic), directorul unui spital a primit un 
pacient scund cu pielea foarte albă, cu irisul... violet, 
motivând că avea nevoie de controale frecvente deoarece 
„călătorea mult”. Totul era normal (părea de 50 ani), mai 
puţin vârsta declarată: 84 ani! A recunoscut că vine de pe 
altă planetă, că „mulți semeni de-ai mei sunt 
amestecați printre voi, încercând să vă ajute” şi s-a... 
volatilizat în mijlocul străzii. Venea de „dincolo de 
Soare”, insista să găsim o altă sursă de energie 
(precizată), îi abordase inutil şi pe guvernanţi şi oamenii de 
ştiinţă iar raportul ulterior al dr. Diaz n-a interesat pe cei de 
la ONU... 

Unii martori menţionează că  „străinii” vorbesc 
engleza sau limba ţării respective, mai mult sau mai 
puţin fluent. Uneori, însă, vorbesc... rusa arhaică sau se 
îmbracă demodat. Alţii poartă pălării ori zboară cu OZN în 
formă de pălărie... 

În 4.10.54, pe tarlaua unui fermier francez a aterizat un 
OZN rotund „cât un camion”. Din el au coborât „doi oameni 
normali, de rasă europeană, în salopete cafenii”, au dat 
mâna ferm cu gazda, au mângâiat câinele şi au întrebat în 
franceză dacă Parisul e la nord! 

Ufologii au constatat că ET pot vorbi prin viu grai cu 
martorii, chiar în dialecte locale, pe care le citesc 
instantaneu „în capul” acestora. La început însă, în anii 
'40-'50, foloseau „aparate de tradus”. Cel mai adesea 
pot transmite gânduri, imagini şi stări, pot discuta 
telepatic chiar pe limba terestrului... 

Alţi autori subliniază că, deşi ET sunt descrişi deseori ca 
„omuleţi  cenuşii”, cel mai frecvent este vorba de 
umanoizi asemănători nouă şi care nu pot fi deosebiți de 
oamenii obişnuiţi. Există însă numeroase excepţii care 
complică situaţia: oameni de 4 m, de culoare roşie, etc. şi 
chiar reptiloizi. lar din unii, gloanţele ricoşează cu zgomot 
metalic, or cuțitul nu intră! 


Daniel Fry, unul din primii savanţi în construcţia 
rachetelor, plimbat şi prin Cosmos de ET, a cunoscut un 
„străin”, Alan, care avusese nevoie de 5 ani pentru a se 
aclimatiza şi a obţine (prin „influenţă”!) identitatea de 
„om de afaceri internaţional”, calitate în care a 
contactat şi preşedinţi ai SUA... 

Nu a fost singurul şi nici primul. În 1957, un OZN a 
aterizat în Washington, în faţa a doi poliţişti. A coborât un 
tip înalt, arătos, care i-a rugat, într-o engleză perfectă, 
să-l ducă la Pentagon! De acolo, prin coridorul secret, a 
fost dus la Casa Albă, fiind primit de preşedinţii D.D. 
Eisenhower şi... (viitor) R. Nixon. Cunoscut ca Val(iant) 
Thor/a fost cazat în Pentagon (camera 4D-717, etaj |), a 
ţinut un discurs secret la ONU în care menţiona că venea 
de pe... Venus (unde trăiesc în oraşe subterane) şi a 
părăsit Terra pe 16.03.60. 

În carte veţi găsi o trimitere şi la „Eterieni”. O civilizaţie 
intitulată astfel a avut o întâlnire cu acelaşi Eisenhower, 
în 20.02.54, a cărei descriere o puteţi găsi în cărţile 
Editurii. Erau înalţi, blonzi, aveau aure de sfinţi 
(făcându-i pe cei din unitatea militară să îngenuncheze la 
apariţia lor), comunicau perfect în engleză dar şi 
telepatic, au făcut demonstraţii de dispariţii/apariţii şi 
au mărturisit că au înnobilat genetic nu numai rasa 
umană şi trăiesc printre pământeni, unul dintre ei 
fiind... dactilografă! 

Un caz din Rusia menţionează... oameni zburători în 
uniforme militare, tineri, cu feţe rigide, fără expresie, care 
au intrat într-un apartament şi au asigurat că pot vorbi 
orice limbă şi pot lua orice înfăţişare doresc... 

Numeroase relatări vorbesc şi despre o incredibilă 
capacitate de a se crea instantaneu orice formă OZN- 
urilor, ca şi cea de a dispărea la fel de subit, ca şi cum 
s-ar stinge un bec ori ar trece în altă dimensiune. 

Mai mult decât interesantă este şi constatarea că OZN 
arată altfel privite cu ochelari de soare şi binoclu! iar 
altele, ca cel din Valea Valenco - Italia (30.07.52), nu lasă 
urme nici pe zăpadă... 


În ce priveşte răpirile este bine de ştiut că uneori subiect 
este corpul fizic, alteori numai dublura astrală, deci nu toţi 
sunt interesaţi de examinării medicale. 

În general,... lahve avea dreptate: OZN emite radiaţii 
dăunătoare: dureri de cap, greţuri, căderea părului, orbire, 
dificultăţi de vorbire. Se mai întâmplă însă şi minuni: 
vindecări ale rănilor şi bolilor, dinţi crescuţi la 73 ani 
(30.12.72, Argentina; set complet) dar şi... întineriri! 

Intâlnirile de gradul IV au deja o arhivă impozantă. Cele 
mai multe par a fi întâmplătoare şi nedorite de El. Uneori, 
se implică pozitiv şi direct în viaţa oamenilor: în 1963, în 
statul Parana din sudul Braziliei, dintr-un OZN de 300 m 
diametru, au ieşit „3 oameni înalți şi frumoşi” care au stins 
un incendiu imens, neuitând să colecteze pietre şi 
vegetaţie arsă... 

Alteori, însă, cazurile par adevărate modele de teatru 
absurd. Câteva exemple. 

Un pitic păros, coborât dintr-un OZN de 4 m, a furat 
găleata cu apă de la fântâna unui brutar. 

La Arezzo (Italia; 01.11.54), extratereştri de 1 în înălţime 
în costume gri şi cu căşti roşii, i-au luat florile din mână 
unei femei care mergea la cimitir şi au decolat. 

La Los Angeles (1970), o arătare albă cu mâinile lungi, 
ochii verzi, capul mare şi o gaură în loc de gură, a plutit 
prin aer şi a trecut prin pereţii unei case şi ai navei 
sale. 

În 04.12.49, brazilianul Barra Mansa a fost abordat în 
portugheză de două fiinţe de 1,70, cu fustanele şi căşti 
romane şi dus pe altă planetă (3 zile = 4 luni terestre). 

În 07.01.74, în Belgia a aterizat un OZN de forma 
căştii unui soldat britanic din primul război mondial, din 
care au ieşit ET cu feţe cenuşii în formă de pară, căşti 
(inclusiv pătrată) şi chiar cu un costum gen „Michelin 
Man”... 

Alţii vânau şi pescuiau, pentru a obţine hrană şi 
animale de prăsilă. Pe planeta lor au fost văzuţi oameni 
normali, în îmbrăcăminte normală. 


În 23.03.66, ora 5:05, în Oklahoma (SUA), a aterizat pe 
şoseaua 70 un OZN argintiu, cu însemne de 
înmatriculare (TL-41), din care a ieşit un om în uniformă 
de campanie, cu o lanternă şi şapcă de base-ball. 
După ce a verificat ceva sub scară, nava a decolat cu 
zgomot de burghiu... 

In Java (iunie 1969), în camera unui tânăr a apărut brusc 
o frumoasă necunoscută, care i-a cerut raporturi 
sexuale. Pentru că a refuzat-o, s-a trezit în pădurea din 
apropiere, gol şi cu hainele în copac! 

Unii au fost încântați de casetofonul şi casetele 
oferite de câţiva puşti rockeri. 

Cazul lui Antonio Ferreira, un adolescent din Lao Louis 
(Brazilia), este însă o culme a absurdului. În 04.01.75, 
extratereştri scunzi, cu părul şi pielea de culoare închisă l- 
au dus în OZN iar şeful, Croris, după ce l-a întrebat despre 
alimentele, mijloacele de transport şi mai ales despre 
maşinile oamenilor, nemulţumit de răspunsuri, l-a lovit în 
piept şi i-a propus un târg: îl vor duce pe 11 planete 
dacă el le va aduce oameni pentru experienţele lor 
dar şi... un câine, o pisică şi un papagal. 

După ce au primit animalele, bucuroşi, i-au oferit cadouri: 
insigne, embleme, statuete dar şi o armă ce putea 
distruge tot ce întâlnea în cale. Ulterior, nervoşi că le-a 
murit papagalul, l-au dus pe OZN şi l-au pus într-o cupolă. În 
altă cupolă, alături, un ET a luat forma lui şi i-a luat 
locul acasă (tatăl său n-a remarcat schimbarea!) până a 
fost interogat complet... 

Ufologii constată intrigaţi că rareori sunt descrise 
două OZN exact la fel. Şi mai inexplicabil rămâne modul, 
de multe ori, spectaculos şi cu martori, în care 
realizează răpirile, deşi OZN-urile pot aspira chiar şi... 
nave sau avioane. Cu ajutorul liftului gravitațional (raza 
luminoasă plasmatică), au fost ridicate în OZN 
autovehicule ori... autocare. 

Au El nevoie de publicitate? Se pare că da şi veţi 
vedea în continuare de ce. 


Ipoteza autorului pare a fi confirmată şi de alte două 
informaţii. 

Soţia unui ofiţer din Africa susţine că, telepatic, 
extratereştrii i-au comunicat că... sunt dirijaţi în toate 
acţiunile lor, că sunt constrânşi să acţioneze ca nişte 
roboţi. 

Pe de altă parte, poliţistului Herbert Schirmer (care...i-a 
anchetat cu tupeul specific), El i-au spus că ne transmit 
informaţii doar treptat şi în cantităţi mici, mai mult 
să ne incite, să ne provoace curiozitatea. Mai mult, se 
plângeau că... şi aşa ne-au arătat prea multe în ultimul 
timp... 

„Dosarul OZN” este unul imens, pentru studierea căruia 
nu ajunge o viaţă de om. 

După decenii de studiu intens, autorul a ajuns la o 
ipoteză-şoc, ce poate schimba din nou direcţia de 
evoluţie a ufologiei. Cu implicaţii imense şi explicaţii pe 
măsură... 

11.08.05 


Eugen DELCEA 


PREFAŢĂ 


În cursul secolului XX, şi în special în cea de a doua 
jumătate a sa, în paralel cu extraordinarele descoperiri 
ştiinţifice şi impresionantele realizări tehnice ale Omenirii, a 
survenit şi o „enigmă” de mari proporţii: „problema 
OZN”. Miile, sutele de mii de observări de manifestări total 
tulburătoare ale unor stranii obiecte zburătoare mereu 
neidentificate au avut, treptat, şi efecte de o amplă 
importanţă, transpuse în reconsiderarea multor concepţii 
moştenite din trecut. 

Poate că cea mai relevantă reconsiderare, cu implicaţii în 
variate domenii ale cunoaşterii şi ale tehnicii moderne, a 
fost acceptarea generală a faptului că Omenirea terestră 
nu este totuşi singura „specie inteligentă” din 
Cosmos şi că existenţa în spaţiu a altor „fraţi întru rațiune” 
este întrutotul normală. 

În contextul acestei schimbări de fond în gândirea 
contemporană, într-un scurt răstimp s-au organizat 
laborioase programe ştiinţifice internaţionale - CETI şi apoi 
SETI - de „Căutare a Inteligenței Extraterestre”, care au 
impresionat prin anvergura lor. Dar  modernele 
radiotelescoape din întreaga lume, mereu perfecţionate în 
performanţele descoperirii  „tainelor” din  profunzimile 
Universului, nu au oferit încă înregistrări ale unor 
semnale mult dorite, care să indice prezenţa unor 
civilizaţii cel puţin la fel de evoluate ca cea a noastră... 

În schimb, valurile de manifestări extrem de stranii 
ale OZN-urilor au tot continuat şi continuă şi acum să 
intrige printr-o reală superioritate faptică, atât lumea 
ştiinţifică dar şi opinia publică de pe întregul glob terestru. 

Astfel, de-a lungul ultimelor decenii, a devenit treptat tot 
mai evident un anume aspect: în mod logic şi chiar în mod 
practic, din spaţiul galactic nu ar putea să vină, să 


viziteze permanent Pământul, chiar atâtea mulţimi 
de „obiecte zburătoare neidentificate”, de tipuri 
chiar atât de variate. Şi cum orice îndoială naşte 
întrebări, a survenit o nouă frământare raţională: nu cumva 
„sursa” lor e mult mai apropiată de noi decât ne-am 
închipuit-o atunci când însăşi lumea ştiinţei a acceptat 
existenţa altor civilizaţii, chiar mult mai avansate? Dar în 
sistemul nostru solar e bine demonstrat faptul că nu există 
nici cele mai firave condiţii de vieţuire a unei „alte omeniri” 
asemănătoare şi, prin urmare, nici nu poate fi vorba de o 
dezvoltare a unei civilizaţii care să progreseze pe culmi 
tehnologice...! 

Un savant american - recunoscut ca atare în SUA, 
fizicianul dr. James McDonald, întrevăzând posibilitatea 
ca OZN-urile să nu fie trimise, totuşi, de civilizaţii 
extraterestre aflate în profunzimile Galaxiei, s-a adresat 
Organizaţiei Națiunilor Unite printr-o Declaraţie (în 
07.06.1967) ce releva necesitatea cercetării ştiinţifice a 
„problemei OZN” şi într-un alt orizont cognitiv: 

„Dacă OZN nu sunt de origine extraterestră, atunci 
ar trebui luate în considerare alte ipoteze şi mai bizare, 
dar poate de un interes ştiinţific mai mare pentru Omenire. ” 

Or, evenimente stranii şi înregistrări extraordinare 
obţinute de astronauți în spaţiu, în ultimele două decenii - 
devenite însă cunoscute mult mai târziu - au dezvăluit că 
„în apropierea noastră” există într-adevăr şi o „altă 
realitate”, mult mai „bizară”... 

Desigur, fantasticul captivează pe oricine la prima 
vedere. Pentru a-l depăşi însă şi a-l înlocui, măcar în parte, 
cu o informare utilă progresului cunoaşterii, această carte 
îşi propune să prezinte cititorilor noi aspecte ale 
„marii enigme”, care, în fapt, să constituie noi paşi în 
descifrarea necunoscutului, încă atât de provocator prin 
„tainele” sale care trebuie să fie aflate. 


Autorul 


1 N. edit.: După concepţiile terestre de existentă a vieţii în Univers. 


Capitolul | 


FANTASTICUL VINE DIN INVIZIBIL! 


„A fost un eveniment pe satelit pe care încă 
nu-l putem înțelege!” 


astronautul David Wolf 
(februarie 1996) 


Terra - „planeta vieţii” 


Văzută de astronauți din întunecimea abisului spaţial, 
planeta noastră impresionează, în primul rând, prin 
ineditul aspectului ei albăstrui - redat de marile 
întinderi ale oceanelor, cât şi de învelişul său aerian. 
Licărind sub razele dătătoare de viaţă ale Soarelui, 
imaginea sa contrastează direct cu roşiatecul planetei 
Marte sau cu decorativele inele ale planetelor mai 
îndepărtate. Dar de la distanţă, ea îi emoţionează pe 
pământeni printr-o inerentă componentă mai intimă: 
Pământul este „căminul nostru”, al tuturor oamenilor şi, mai 
presus de orice, ar fi „singurul lăcaş” din întregul sistem 
solar al nostru care ar adăposti „viaţa” - aşa cum o 
înţelegem noi în mod comun. 

Pe parcursul numeroaselor voiaje orbitale, şi chiar al celor 
selenare, astronauții aflaţi în diverse misiuni au avut 
permanent asemenea simţăminte: cu toţii au apreciat 
frumuseţea  diafană a Pământului văzut „din 
înălţimi”, percepându-l ca fiind „căsuţa lor plăcută şi 
dragă”, înşirată ca o mărgică solitară în salba planetelor 
solare. 


Întorcându-se din prima misiune care a făcut ocolul Lunii 
- efectuată în decembrie 1968 de mica navă spaţială 
„Apollo 8” -, astronautul american Frank Borman îşi 
mărturisea astfel noul gen de emoție care avea să 
îmbogăţească registrul trăirilor umane: „Când am putut zări 
pentru prima oară planeta noastră de dincolo de orizontul 
Lunii, în seara de Ajun, Pământul mi s-a părut mic şi 
foarte frumos, o oază de viață în singurătatea 
dezolantă a Cosmosului...” 

Dar ceea ce percepem noi, oamenii pământeni, fie aflaţi 
pe solul planetar, fie din exteriorul acestei „oaze a vieţii”, 
este oare o realitate absolută? Suntem oare chiar aşa de 
„singuri” în însuşi spaţiul „lăcaşului nostru” şi chiar în 
spaţiul „familiei noastre planetare”, hrănită cu atâta dăruire 
de un Soare genitor? 


Specia umană - programată să evolueze 
permanent 


În bogata cronică a Omenirii terestre, secolul XX va 
rămâne în fapt ca perioada unui adevărat „cutremur” 
în ritmul evoluţiei civilizaţiei umane, manifestat în 
absolut toate domeniile vieţuirii sale. Ample revoluţii în 
cultură, în ştiinţă şi tehnologie, sociale şi economice şi 
însuşi în domeniul esenţial al spiritualităţii, au „dărâmat” în 
acest secol, cu o evidentă grăbire, mulţimi de noţiuni 
considerate fundamentale, mulțimi de concepții şi 
obişnuinţe anterioare - dintre care numeroase erau intrate 
în „tradiţii”, precum şi mulţimi de forme de organizare şi de 
manifestare ale vieţii şi ale gândirii, la nivel planetar. 

Toate acestea au fost înlocuite într-un ritm tot mai alert 
printr-un real tezaur al „noului”, constituit din 
impresionante „bogăţii” de idei, descoperiri şi realizări 
creative. Un asemenea ritm nestăvilit a făcut însă ca, la 
acest început al mileniului III, mase imense de oameni să 


fie încă derutate şi chiar neorientate faţă de neîntrerupta 
demolare a ceea ce până mai ieri părea a fi foarte „valabil”. 

Intrezărind acest seism de mari proporţii, filozoful şi 
matematicianul francez Rene Descartes recomanda, în 
secolul XVII, semenilor săi „să se îndoiască de tot ceea 
ce ştiu”! Ca şi numeroşi alţi mari gânditori, şi el a intuit 
complexa „programare” a speciei umane de a evolua 
permanent în gândire, în cunoaştere şi în manifestarea 
propriilor capacităţi creatoare. Pe această linie neîntreruptă, 
în simbioză cu marile revoluţii sociale şi cu cele ştiinţifico- 
tehnice, diferite „minţi luminate” au oferit Omenirii, şi pe 
întregul parcurs al secolului XX, tot mai multe demonstrări 
obiective privind necesitatea reconsiderării 
cunoaşterilor şi a principiilor anterioare şi, implicit, a 
modului „vechi” de a gândi şi de a se manifesta. 

De exemplu, foarte sugestive în acest sens au fost 
demonstrațiile teoretice ale fizicianului Albert Einstein 
privind un fapt cu care încă nu ne-am acomodat în 
concepţiile noastre cotidiene: deşi sunt mărimi perfect 
măsurabile, valorile determinate pentru „spaţiu” şi 
pentru „timp” nu sunt absolute, ci sunt „relative”! 
Acestea se „dilată” sau se „comprimă” în funcţie de viteza 
cu care se deplasează aparatele de măsură şi, implicit, cel 
ce măsoară valorile respective! Toate indicaţiile ceasurilor 
din lume, bătăile inimilor tuturor fiinţelor de pe Pământ, 
toate procesele fizico-chimice ale materiei inerte şi ale 
materiei vii, toate dimensiunile măsurabile depind efectiv 
de viteza unui vehicul, a unei nave spaţiale, însăşi de cea a 
Pământului în jurul Soarelui şi chiar de cea a sistemului 
solar în jurul centrului Galaxiei! 


Omul - o fiinţă... relativă! 


La fel de derutantă pentru modul nostru comun de a 
gândi a fost şi o altă demonstrare a sa, verificată şi aceasta 


mult mai târziu, în urma perfecţionării mijloacelor tehnice 
moderne de observare şi măsurare: în întregul Cosmos, 
imensele energii gravitaționale emise de corpurile aştrilor 
mari şi respectiv chiar de ansamblurile galactice au ca efect 
„curbarea” spaţiului! Drept urmare, drumul cel mai 
scurt între doi aştri sau între două galaxii - fie că e parcurs 
de o rază de lumină, fie chiar de o navă cosmică - nu este în 
fapt o linie dreaptă, ci o linie curbă! 

Dar mulțimile de aspecte întru totul „noi”, care au 
evidenţiat, în acest secol XX mai mult decât oricând, 
insuficienţa cunoaşterilor şi a concepţiilor anterioare, au 
probat şi o altă caracteristică deficitară a acestora: 
„relativitatea” modului nostru de percepere a însăşi 
„realităţii” mediului în care vieţuim. 

În fapt, „insuficienţa” şi „relativitatea” cunoaşterilor şi a 
gândirilor la nivelul întregii Omeniri a rezultat în mod 
normal - la marea majoritate a oamenilor - din continua 
limitare a fiecăruia dintre noi doar la percepțiile oferite 
de cele cinci simţuri „oficiale” ale trupului organic şi 
respectiv de aparatele inventate ca extinderi 
funcţionale ale acestora. 

Se ştie însă foarte bine că domeniile de percepere ale 
celor cinci feluri de „senzori” ai trupului uman sunt extrem 
de înguste. De exemplu, există foarte numeroase specii de 
insecte, păsări şi animale care văd la fel de bine ziua cât şi 
noaptea, în timp ce oamenii nu percep vizual deloc în 
întuneric; şi aceasta, din cauză că retina ochiului omenesc 
transmite encefalului doar percepțiile undelor pe care le 
denumim „luminoase”; or acestea constituie un domeniu 
extrem de restrâns (doar între 4 000A şi 7500A) din 
spectrul general al lungimilor de undă ale radiaţiilor 
electromagnetice. Dar şi simţul auzului nostru are un 
domeniu funcţional foarte îngust: numai între frecvențele 
15 Hz şi 20 kHz. Or, şi în cazul acestui simţ există însă 
insecte, păsări şi animale care percep domenii sonore mult 
mai largi; unele specii - cum sunt peştii, mamiferele marine, 
liliecii - percep în plus chiar şi anumite game ale 
infrasunetelor. 


Lumea ştiinţei cunoaşte, însă, foarte bine şi un alt fapt 
general: şi în celelalte domenii (mult mai extinse) ale 
lungimilor de undă şi respectiv ale frecvenţelor vibraţionale, 
se produc permanent în jurul nostru imense mulţimi 
de fenomene, pe care simţurile umane nu le percep. 


Extrasenzorialii nu sunt vrăjitori... 


A existat însă mereu şi o altă cauză majoră ce a întreţinut 
„insuficienţa” şi în special „relativitatea” cunoaşterilor şi a 
concepţiilor umane. Şi din păcate, această „cauză” continuă 
şi în zilele noastre să limiteze şi să întârzie expansiunea 
gândirii şi a manifestării creative a Omenirii: cunoaşterea 
doctă s-a mărginit continuu la cercetarea şi 
înţelegerea doar a ceea ce este constituit din 
„materia grea” care a structurat în forme atât de variate 
mediul vieţuirii noastre - singurul mediu perceput de cele 
cinci simţuri ale omului. Dar în mod fundamental, în însăşi 
imensitatea Cosmosului, mediul existenţial a fost compus, 
chiar din începuturi neştiute, şi din alte feluri de materii. 
Rămânând însă mereu  neperceptibile simțurilor 
noastre, însăşi cunoaşterea ştiinţifică cea mai avansată a 
tot evitat să abordeze cercetarea acestui domeniu 
structural al Naturii. 

Totuşi, în marea varietate a formelor de viaţă, la fel cum 
de exemplu aceleaşi feluri de flori pot avea culori diferite, 
au existat întotdeauna şi fiinţe umane care au avut din 
naştere sau care şi-au dezvoltat în cursul vieţii capacităţi 
de percepţie mult mai extinse decât cele ale semenilor 
din jur. lar atari „excepţii” - desigur suficient de rare - au 
fost mai remarcabile atunci când astfel de oameni au 
manifestat percepții mai extinse, nu numai în domenii ale 
fenomenelor specifice materiei grele, ci şi în domenii 
specifice materiilor extrem de fine, rămase mereu 
invizibile marii majorităţi a oamenilor. 


Încă din timpuri foarte îndepărtate, astfel de „oameni 
deosebiți” au beneficiat de cele mai ciudate informaţii 
suplimentare, neînţelese însă în cea mai mare parte nici 
de ei înşişi! Dar datorită acestor capacități 
„extrasenzoriale”, au avut parte - epocă de epocă - de 
vieţi şi destine mai „stranii”. 

Unii au fost respectaţi şi onoraţi ca intermediari în 
relaţiile cu variate fiinţe invizibile, care există şi ele în 
modul cel mai natural în mediile materiilor invizibile şi care 
demonstrau adesea forţe superioare necunoscute - zeificate 
în timp: este cazul şamanilor, al profeților, al oracolelor, al 
preoţilor tuturor religiilor. 

Alţii au fost torturați şi omorâţi, fiind consideraţi, de 
ignoranţii şi dogmaticii diferitelor epoci, ca aflaţi sub 
„stăpânirea diavolului”. În evul Mediu în special, atât în 
Europa apuseană cât şi în teritorii din alte continente, au 
fost schingiuite şi arse pe rug mii de fiinţe umane care 
au fost categorisite total arbitrar în acest fel. 

Dar în fapt, dincolo de o soartă onorantă - sau oribilă - ce 
au avut-o acei oameni „deosebiţi”, care au beneficiat de 
capacităţile întru totul naturale ale unor percepții mult mai 
largi, cu toţii au pătruns efectiv şi într-o „altă 
realitate”: vederea şi auzul lor s-au extins şi în domeniile 
atât de necunoscute ale prezentelor şi fenomenelor 
specifice materiilor invizibile! 

Or, pe această cale a vizionării unor „realităţi paralele”, 
invizibilă marii majorităţi a oamenilor, s-a cristalizat în timp 
un adevărat tezaur cognitiv, constituit din „legende 
adevărate”, din mituri intrate în istorie, dar şi din cunoaşteri 
esenţiale care au generat treptat religii şi „şcoli 
filosofice”. 

În sine, fondul acestui tezaur a avut la bază poate cea 
mai captivantă, dar şi cea mai tulburătoare constatare, 
verificată încă din vechime, de-a lungul a mii de generaţii: 
în lumea materiilor invizibile există imense mulţimi, 
adevărate populații diferite ale unor ființe 
inteligente, la fel de invizibile! Dar şi mai fantastic: 
epocă de epocă, au survenit mereu, în mod aleator însă, 


cele mai variate comunicări cu astfel de fiinţe! Şi nu 
de puţine ori s-au stabilit astfel chiar şi „colaborări” 
benefice între acestea şi pământeni, în special pe linia 
însăşi a sensului evolutiv care dirijează existenţa tuturor 
formelor de viaţă create în imensitatea cosmică! 


Lumea invizibilă comunică... prin 
calculatoare 


Dacă până în secolele anterioare asemenea manifestări 
directe au fost considerate fie ca „minuni”, fie ca simple 
fantezii, sau invers, ca „stăpâniri satanice”, secolul XX a 
oferit şi în acest domeniu clarificări esenţiale. 

Investigarea mult mai realistă a „capacităților 
extrasenzoriale” ale oamenilor a condus la constatarea 
originii foarte naturale a „fenomenelor paranormale” 
şi respectiv a realității feluritelor categorii de 
comunicări cu fiinţe ale lumilor invizibile. S-a format 
chiar şi o bogată literatură informativă şi explicativă, care 
pe de o parte a reactivat vechi cunoaşteri „iniţiatice” (tot 
ascunse cunoaşterii generale), iar pe de altă parte a 
evidenţiat variate categorii de experimente şi înregistrări 
doveditoare realizate prin aparaturi moderne:?: înregistrări 
pe pelicule fotosensibile (fotografieri şi filmări în domenii 
spectrale diferite), înregistrări pe suporturi magnetice 
(casete audio şi video, cu amplificări prin scheme 
electronice radio şi de televiziune) şi chiar prin 
calculatoare. 

In acest fel, la actualul început al mileniului III, numărul 
de oameni care au aflat şi s-au preocupat să se informeze 
cu privire la reala existenţă fundamentală a unei „alte 
realităţi” a tot crescut în mod semnificativ. Este, desigur, 
adevărat şi faptul că ştiinţa modernă nu a făcut până 

? Sinteze bibliografice semnificative - atât pentru literatura vechilor 


cunoaşteri, cât şi pentru cea a experimentelor moderne - le-am prezentat în 
cărţi anterioare şi, mai recent, în volumul „Karma” - Ed. Polirom, laşi, 2004. 


acum un pas hotărâtor în cunoaşterea şi recunoaşterea 
doctă a „fantasticei realități paralele invizibile”, întrucât, în 
mod real, nu dispune încă de aparaturi 
corespunzătoare. Dar, fiind percepută încă din vechime 
prin intermediul nesfârşitului şir de oameni ce au obţinut 
„Clarvederea  extrasenzorială”, această cunoaştere a 
rămas consacrată nu numai în mituri şi tradiţii, ci şi în 
textele religioase ale tuturor popoarelor - cel mai 
semnificativ exemplu fiind însuşi primul verset al crezului 
creştin. 


Pământeni... invizibili 


În acest secol XX al accelerării bruşte a evoluţiei Omenirii, 
printre atât de numeroase „năvăliri” ale „noului” s-au 
acumulat şi mulţimi de „dovezi materiale” privind 
realitatea „lumilor invizibile”. Evitate în mod oficial de 
specialişti, datorită lipsei esenţiale a unor mijloace tehnice 
adecvate de investigare şi cercetare, numeroase dintre 
aceste dovezi au fost totuşi publicate în diferite moduri, 
pentru a se face un prim pas în cunoaşterea fondului 
problematic al unei „alte realităţi”. 

Desigur că pentru fiecare dintre noi sunt cu adevărat 
interesante orice documente fotografice obiective care 
au înregistrat structuri şi fenomene fizice specifice 
materiilor invizibile. Dar cu mult mai captivante sunt acele 
documente care au surprins prezenţa sau 
manifestările  înseşi ale unor fiinţe inteligente 
constituite din astfel de materii (fig.1). 

Deşi în cursul veacului trecut s-au acumulat mii de 
asemenea documente, faptul că au fost obţinute „din 
întâmplare” de diferiţi fotografi amatori din cele mai diverse 
colţuri din lume şi nu în laboratoare de cercetare a făcut ca, 
adesea, acestea să nu beneficieze de o bază explicativă 
corespunzătoare. De aceea, în deceniile trecute, multe 


imagini de acest fel au fost publicate ca „enigme” de 
neînțeles sau, în mod eronat, ca fiind „fulgere 
globulare”: Ulterior, numeroase înregistrări mai stranii, au 
fost prezentate ca fotografii ale „obiectelor 
zburătoare neidentificate”, considerate mereu ca fiind 
nave spațiale trimise de civilizații galactice mult mai 
avansate“ sub aspect tehnologic. 

Dar analiza mult mai calificată a unor colecții numeroase 
- formate din sute de înregistrări fotografice cu valoare 
documentară care au înregistrat variate forme globulare 
sau ovoidale, radiante în invizibil - le-a permis diferitor 
investigatori să discearnă, în aceste „dovezi materiale”, o 
realitate inechivocă: peliculele fotosensibile 
respective au surprins, în modul cel mai obiectiv, 
prezenţe şi manifestări permanente ale unor „lumi 
terestre invizibile”, cu care coexistăm* în mod 
fundamental! 

Primind pentru analiză şi explicare publică - de la 
persoane foarte diferite, din ţara noastră şi din alte ţări -, 
sute de asemenea documente „stranii”, am putut constata 
nu numai această realitate, doar aparent fantastică. Bogata 
colecţie pe care am format-o a evidenţiat totodată şi ampla 
importanţă ştiinţifică a „fizicii materiilor invizibile”, 


3 - Leonov, R.A.: Secretul fulgerului globular - Magazin für Naturwissenschaft, 
nr.3/1972, Stuttgart. 

- Davies, D.W.: Analiza unui fulger globular - Nature, no. 5377/1972, N.Y. 

- Dimitriev, M.T.: Ful/gere globulare - Priroda, nr.3/1973, Moskova. 

- Devereux, P.: Earth Lights Revelation - Ed. Blandford, Londra, 1990. 

* — Durrant, H.: Le livre noir des soucoupes volantes - Ed. R.Laffont, Paris, 
1970. 

- Schneider. A.: Das Geheimnis der unbekannten Flugobjekte - Ed. H. Bauer, 
Freiburg, 1976. 

- Bougard, M.: Des soucoupes volantes aux OVNIs - Ed. Sobeps, 
Bruxelles,1976. 

- Jasek, M.: Seven UFOs at Tagish Lake - Flying Saucer Review, vol. 43, no. 
3/1998, Londra. 

- Mesnard, J.; Ness - Lumières dans la nuit - no. 356/2000, St. Julien l'Ars. 

5 — Vallée, J.: Le Collège Invisible - Ed. Albin Michel, Paris,1975. 

- Constable, T.J.: The Cosmic Pulse of Life - Ed. Borderland Sciences 
Foundation, Bayside, CA, 1976. 

- Boccone, L.: La realta nascosta - Ed. Ivaldi, Genova, 1980. 

- Grifol, L. J.: Vivencias de un contactado - Ed. Karma 7, Barcelona, 1994. 


care se află la baza structurării şi a vieţuirii în mediul 
terestru a diferitelor categorii de fiinţe inteligente nevăzute! 


Cum arată „Lumea de Dincolo” 


Din analizele pe care le-am publicat progresiv încă din 
decenii anterioare, am putut discerne, în primă instanţă, 
anumite caracteristici întru totul generale, regăsite în 
documente fotografice obţinute în 23 de ţări de pe şase 
continente. 

Principalele aspecte comune sunt următoarele: 

- forma cea mai des înregistrată a corpului fiinţelor 
inteligente invizibile este globulară (fig.2);. 

- dimensiunile corpurilor sferice pot fi schimbate 
foarte rapid - atât în staţionări, cât şi în cursul deplasărilor 
(fig.3); factorul determinant pare a fi „propria voinţă”. 

- există şi înregistrări ale diferitor fiinţe invizibile care au 
şi alte forme ale corpului: 

- forme efectiv umanoide conturate integral (v. 
„Lumi invizibile” ed.ll, fig.87;91;92;93;94) sau parţial (de 
exemplu numai capul: „OZN eterice”, fig.8A;8B;30). 

-forme de cilindri radianţi („Lumi invizibile” ed.ll, 
fig.88). 

- forme de paralelipiped (fig.4) şi („Karma”,fig.3). 

- forme de „saci” („Lumi invizibile” ed.ll, fig.85; 86; 89). 

-forme de elipsoid („Lumi invizibile” ed.ll, fig.24; 31; 
42). 

- corpurile fiinţelor nevăzute emit permanent 
anumite radiaţii, care însă, numai uneori - funcţie de 
„Voinţa” acestora - impresionează peliculele fotosensibile şi 


€ - Gheorghiţă, F.: Un fenomen fizic necunoscut, Ştiinţă şi Tehnică, nr.6/1978. 
Bucureşti. 

- In descifrarea necunoscutului, Col. Ştiinţă şi Contemporaneitate, 
Bacău,1981. 

- Impresionanta autoorganizare a materiei, Zilele academice, vol.XXIII /1981, 
laşi. 

- Fenomene radiante pulsatorii, Zilele academice, vol.XXXIII/1989, laşi. 


benzile magnetice; spectrul energetic al acestor radiaţii 
este însă diferit de cel al undelor electromagnetice (singurul 
cunoscut în mod ştiinţific până în prezent), astfel că nu se 
poate spune nimic în acest sens. 

- materiile care compun corpurile entităţilor 
invizibile sunt de feluri diferite, fapt evidenţiat de 
marea varietate de culori şi de nuanţe înregistrate de 
peliculele color; factorii principali care ar determina 
diferenţierile respective ar fi nivelul individual al evoluţiei” 
fiecărei entităţi în parte şi, respectiv, frecvenţa vibratorie a 
energiei gândurilor” emise de „nucleul inteligent”. 


Locuitorii... din Cer 


Alături de bogatele colecţii de documente fotografice 
care au înregistrat permanenta prezenţă a felurite fiinţe 
invizibile în spaţiul din imediata apropiere a solului terestru, 
în ultimele decenii au fost obţinute, însă, documente 
similare - extrem de valoroase sub aspect cognitiv - şi la 
înălţimi” de sute de kilometri (fig.5 A)! 

încă din  „copilăria” zborurilor  extraatmosferice, 
astronauții americani şi cei ruşi - care evoluau la început în 
spaţiu numai pe orbite circumterestre - au tot adus, la 
revenirea pe sol, tulburătoare filme cu acelaşi fel de 
înregistrări!” neînţelese. Ulterior însă, spre uimirea în primul 


7 Gheorghiţă, F.: Incursiuni în alte lumi - Ed. Polirom, laşi, 1999. 

5 Gheorghiţă, F.: Seniorii Cosmosului - Ed.Polirom, laşi, 2001. 

” Gheorghiţă, F.: OZN eterice - Ed. Polirom, laşi, 1997. 

1 Pentru ca măcar o parte a lumii să afle că deasupra Pământului există într- 
adevăr fiinţe fluide din alte materii. NASA a oferit în decursul timpului, cu reală 
„Zgârcenie”, unele dintre documentele fotografice obţinute de diferiţi astronauți 
aflaţi în primele capsule spaţiale. lată câteva exemple mai deosebite: 

- Scott Carpenter a înregistrat în mai 1962 - din cabina „Aurora 7” - trei 
entităţi radiante care se deplasau în comun în spaţiu. 

- Mc Divitt a filmat în iunie 1965 - de la bordul cabinei „Gemini 4” - un ovoid 
straniu ce lăsa în urma sa o dâră slab-radiantă. 

- Frank Borman şi J. Lovell au fotografiat în decembrie 1965 - din capsula 
„Gemini 5” - două perechi ale unor entităţi globulare neidentificabile, care i-au 
însoţit un timp. 


rând a specialiştilor de la NASA, a autorităţilor şi a 
savanților americani, astronauții plecaţi în misiunile 
selenare au obţinut documente fotografice extrem de 
tulburătoare (fig.5 B) şi în spaţiul apropiat solului 
Lunii (v. „Lumi invizibile” ed.l, fig.62 a,b,c şi „OZN eterice” 
- fig. 18 A şi B). 

De altfel, şi  cosmonauţii ruşi au fotografiat 
asemenea entităţi total necunoscute, încă din acel 
început al zborurilor orbitale circumterestre. Deşi Programul 
Spaţial sovietic nu a difuzat la timpul respectiv asemenea 
imagini, a oferit totuşi presei unele relatări scurte: 

- V. Bâkovski a comunicat în iunie 1963 - din cabina 
„Vostok 5” - că este „escortat de «ceva necunoscut». 

- Valentina Tereşkova - care zbura în aceleaşi zile în 
cabina „Vostok 6”, la o distanţă apreciabilă faţă de „Vostok 
5” - a comunicat şi ea, la centrul de comandă de la sol, că 
este însoţită de „ceva necunoscut”. 

Faptul că ani de-a rândul au fost fotografiate şi 
filmate, în spaţiul extraterestru, stranii prezenţe 
radiante, mereu necunoscute şi neînţelese, i-a determinat 
pe mulţi investigatori să susţină, la timpul respectiv, că 
astfel de documente au surprins efectiv OZN-uri venite din 
Galaxie în modul cel mai extraordinar. 

In urmă cu peste două decenii, „am păcătuit” şi eu- 
însumi în acest sens (în primele două cărţi şi în unele 
articole). Dar după formarea bogatei colecții a 
tulburătoarelor imagini fotografice de acest fel - care m-a 
antrenat într-o reală provocare cognitivă, ce mi-a impus o 
documentare mult extinsă - am putut să constat în mod 
profesional un fapt foarte obiectiv: peste 90 % din 
fotografiile publicate ca fiind înregistrări ale diferitor 
„OZN luminoase” erau, în realitate, înregistrări ale 
celor mai variate entităţi din lumile invizibile, dintre 


- C. Conrad şi R. Gordon au înregistrat în septembrie 1966 - de la bordul 
aparatului „Gemini 11” - o entitate globulară care i-a impresionat ca mărime şi 
ca halou colorat. 

- W. Shirra, D. Eisele şi W. Cunningham au filmat, în octombrie 1968 - din 
nava „Apollo 7” - o pereche de entităţi globulare, cât şi deplasarea ciudată a 
unei alte entităţi similare, care se aflau sub planul lor de zbor. 


care unele coexistă cu „noi” în spaţiul apropiat 
solului terestru, iar altele viețuiesc în spaţiul 
extraatmosferic! Or, sesizaţi de amploarea şi evidenţele 
demonstrate de „noul tezaur documentar se pare că, în 
ultimii ani, tot mai mulţi investigatori ai „fenomenului OZN” 
au înțeles necesitatea unei  reconsiderări de fond: 
diferenţierea analitică, în mod competent şi obiectiv, a 
manifestărilor şi respectiv a  straniilor documente 
fotografice, în raport cu specificul celor două categorii 
distincte ale prezenţelor „fantastice” care, în comun, 
provoacă omenirea terestră câtre un nou orizont al 
cunoaşterii! 

Ca o nouă treaptă ce trebuie urcată pentru a se răspunde 
acestei provocări benefice, a survenit o nouă dezvăluire 
extraordinară, oferită opiniei publice de către NASA, 
în legătură cu o extrem de tulburătoare înregistrare 
obţinută de astronauți americani în deceniul anterior. 
De această dată este vorba de o filmare mai extinsă, care a 
avut ca scop principal înregistrarea modului în care a fost 
realizată una dintre activităţile tehnice incluse în programul 
de lucru al echipajului navetei spaţiale „Columbia”!!, în 
februarie 1996. 


" Naveta spaţială „Columbia” a fost prima navă-laborator lansată de NASA în 
spaţiu. Incepând din 12.04.1981 şi până în 01.02.2003, a efectuat 28 de zboruri 
orbitale cu misiuni tehnico-ştiinţifice. Ultimul zbor i-a fost însă fatal: la revenirea 
spre sol, întregul corp - cu o greutate de peste 80 tone - s-a dezintegrat în 
atmosfera superioară (la peste 50 km altitudine); dezastrul a fost provocat de 
pierderea încă din timpul decolării a unor plăci din scutul termic al aripii stângi. 
Deşi, la acea înălţime, viteza de revenire îi fusese redusă de la 26 000 km/oră la 
cca. 20 000 km/oră, frecarea cu aerul a produs totuşi o încălzire locală atât de 
ridicată (cca. 2 000° C), încât nava a explodat. 

Fiind al doilea dezastru de acest fel (naveta „Cha/lenger” a explodat după 
decolare, la 28.01.1986), zborurile celorlalte navete NASA („Discovery” 
„Atlantis”, „Endeavour”) au fost sistate. 


Şoc şi groază la NASA! 


În cadrul variatului program de activităţi ştiinţifice şi 
tehnice ale zborului din iarna 1996, unii dintre cei opt 
specialişti ai navetei „Columbia” aveau de realizat şi 
„Misiunea STS 75”. Aceasta prevedea lansarea unui 
satelit care, separat de activităţile specifice pentru care 
fusese echipat, trebuia să experimenteze, ca sursă de 
alimentare cu energie electrică, un cablu colector 
lung de 12 mile”? (22 km)”. Ciudata „coadă” metalică 
era concepută la o atare lungime, ca să colecteze 
permanent din spaţiu particule încărcate electric şi să 
asigure curentul necesar la valoarea tensiunii nominale a 
aparatelor din interiorul său. 

Lansarea satelitului a avut loc în ziua de 25 februarie, la 
o înălţime de cca. 300 mile (cca. 550 km) faţă de solul 
terestru. Acţiunea a fost filmată simultan de 
videocamere sensibile la domenii spectrale diferite: 
pentru domeniul vizual, pentru domeniul infraroşu şi 
pentru domeniul ultraviolet inferior. Comandând din 
interior fazele lansării, membrii echipajului au urmărit şi ei 
desprinderea lină a satelitului de sistemul de fixare- 
eliberare, apoi îndepărtarea treptată a acestuia în urma 
unei uşoare accelerări a navetei. Dar, spre finalul 
acţiunii, a survenit un fapt neaşteptat: extremitatea 
cablului colector s-a rupt subit din sistemul de 
prindere, „neaşteptând” ca eliberarea sa să fie comandată 
de echipajul navetei. Care putea fi cauza? 

Videocamerele au înregistrat ceea ce au văzut şi 
astronauții: datorită separării bruşte, cablul s-a retras 
spre satelit într-o spiralare asemenea unei şerpuiri 
luminoase, ce contrasta cu fondul negru al Spaţiului, 


12? Mila - ca unitate internaţională de lungime - are două variante: „mila 


nautică” - folosită în navigația marină şi în cea aviatică - corespunde la 1 852 
m; „mila terestră” - utilizată pe larg în ţările anglofone - are o mărime de 
1 609,51 m. 

23 N. edit.: Mila marină este, deci, un ciudat raport dintre numerele sacre 


iudaice: 22 (literele alfabetului iudaic) şi 12 (triburile lui Israel)!... 


datorată iluminării sale de razele solare. Ulterior, spiralele 
totuşi s-au alungit şi, împreună cu cadrul de ghidaj, au 
format „coada” lungă şi dreaptă care îi fusese proiectată 
(fig. 6). În acelaşi timp, însă, aparatele de la bordul navetei, 
care preluau pe calea undelor parametrii tehnici ai 
aparatelor şi ai instalaţiilor satelitului, au început să indice 
fapte total surprinzătoare: valoarea tensiunii electrice 
oferită de cablul colector devenise de cinci ori mai 
mare decât cea prevăzută pe bază de măsurători precise 
efectuate în misiuni anterioare! 

De unde putea proveni o ionizare atât de intensă la 
acea altitudine?  Supratensiunea respectivă a putut 
provoca separarea bruscă a cablului de sistemul de 
prindere, înainte de darea comenzii de echipaj? Dar ceva şi 
mai grav: vanele cu servomotor de la rezervorul cu 
azot lichid (agentul de alimentare al micropropulsorilor de 
corectare a poziţiei şi a traseului satelitului) s-au deschis 
„singure”, fără vreo comandă de la bordul navetei! Drept 
urmare, rezervorul s-a golit... Apoi, un giroscop pus în 
funcţiune pentru menţinerea poziției pe orbită s-a 
dezactivat şi el „singur”, de asemenea fără vreo 
comandă din partea echipajului! 

Comandantul navetei a interpelat imediat centrul de 
dirijare şi control al NASA dacă de la sol s-au emis cumva 
atari comenzi. Desigur că nici nu putea fi vorba de aşa 
ceva... Specialiştii de la centru au rămas la fel de 
consternaţi. 

Şi totuşi, „cineva” dăduse comenzile respective - 
fiecare telecomandă fiind emisă pe un canal de unde cu 
frecvenţă proprie -, căci în ciudatele manevre erau 
implicate mai multe servomotoare ale vanelor, cât şi la 
giroscop... Dar în imensitatea neagră a spaţiului nu se afla 
nimeni, membrii echipajului nesesizând nici cea mai 
discretă prezenţă străină... 

Atât la bordul navetei, cât şi la centrul de dirijare de la sol 
întrebările totuşi persistau: de unde putea proveni, oare, 
fluxul de energie care influenţase atât de intens 
mediul spaţial de la acea altitudine şi cum puteau fi 


explicate ciudatele comenzi emise pe calea undelor, 
ce afectaseră doar anumite instalaţii ale satelitului? 


Grota Marelui Vampir Galactic 


Pentru coordonatorii de la centrul de control, faptele 
respective se profilau însă în dimensiuni mult mai ample. 
Nici unul dintre specialiştii americani nu putea să uite şirul 
„demonstraţiilor” făcute mereu în spaţiu, de-a lungul anilor, 
de „cineva” neştiut: diferite misiuni spaţiale au avut de 
suferit sau au fost total compromise datorită unor 
variate telecomenzi date de „nimeni”... 

Asemenea demonstraţii, tulburătoare prin enigmele lor 
inexplicabile, au născut chiar şi „legende”. lată câteva 
exemple semnificative. 

Presa din februarie 1976 a publicat următoarea relatare 
stranie: 

„Cu câteva luni în urmă, mecanismul unuia dintre cele 
trei braţe automate pentru culegerea de eşantioane 
ale solului martian, cu care este echipată nava cosmică 
americană «Viking 1» s-a deteriorat în momentul în care 
nava a ajuns în zona spațială denumită «Grota Marelui 
Vampir Galactic»... Legenda «Vampirului» s-a născut în 
1969, după ce a explodat o baterie de pe sonda 
«Mariner 7». În total, nu mai puţin de şapte nave 
spațiale au avut de suferit când au intrat în zona 
«grotei». Specialiştii nu înțeleg suita de coincidente 
petrecute într-o zonă lipsită aproape total de praf 
cosmic - care ar fi în măsură să provoace defecţiuni la 
aparatele de pe navele spațiale. 

Nu au fost cruţate nici sondele americane şi nici 
cele sovietice.” 

Dar poate că cel mai şocant eveniment de acest fel, care 
i-a tulburat efectiv pe specialiştii NASA, cât şi pe oficialii 
americani, precum şi întreaga opinie publică mondială, a 


fost straniul eveniment survenit în spaţiu la bordul dotatei 
sonde spaţiale „Viking 2”, în vara anului 1997. După cum 
s-a exprimat la timpul respectiv unul dintre coordonatorii 
tehnici ai misiunii, pe parcursul zborului, la un moment 
dat ar fi intervenit un fel de „transfer inopinat de 
memorie” la calculatorul central al navei! Or, după un 
timp, calculatorul „și-a regăsit propria memorie” şi a 
reluat astfel conducerea normală a funcţionării aparatelor 
interioare, cât şi a legăturilor cu centrul terestru de 
coordonare. 

Cine a putut „transplanta”, oare, temporar ampla 
imprimare codificată a „creierului sondei spaţiale”, 
pentru „a citi” întregul program de zbor al misiunii pe care, 
după „verificare” şi poate „aprobare”, l-a „restituit” într-un 
mod mult mai colegial? Pentru ca cititorul să aprecieze mai 
bine amploarea evenimentului, este de specificat şi faptul 
că, în porţiunea respectivă a traiectoriei, nava spaţială se 
deplasa cu viteza de 35 000 km/oră! Acel „cineva”, total 
neştiut, a zburat oare un anumit interval de timp. cu o 
aceeaşi viteză, în apropierea remarcabilului aparat terestru? 


Vameşul spaţial din „careul XY” 


În zona respectivă, denumită în cadrul NASA şi cu 
termenul de cod intern „careul XY”, s-au produs într-adevăr 
numeroase avarii care nu au putut fi explicate de 
specialiştii de la sol. De exemplu, sonda americană 
„Mariner 8” a fost definitiv pierdută datorită „defectării” 
în acel „careu” a instalaţiilor de dirijare automată a 
traiectoriei. La rândul lor, sondele ruseşti „Zond 2” şi apoi 
„Marte 1” au suferit deteriorări ale instalaţiilor 
electrice ce au produs arderi ale unor aparate, care de 
asemenea nu aveau cauze explicabile. 

După identificarea defecţiunii intempestive survenite tot 
în „careul XY” la bordul sondei „Viking 1 “conducătorul 


tehnic al misiunii - John Casani - s-a exprimat în mod foarte 
sugestiv: „Am chiar impresia că, acolo sus, un pirat 
spațial necunoscut intervine întotdeauna în mod precis în 
acea zonă a spațiului, pentru a cunoaşte care este 
scopul zborului nostru”... 

Totuşi, după noua provocare la fel de stranie şi 
neînţeleasă din februarie 1996, a survenit, la scurt timp 
după revenirea pe Pământ, un fapt extraordinar: una 
dintre filmările din înălţimi a oferit, pentru prima oară, 
o posibilă explicare de fond a cauzelor tulburătoarelor 
evenimente mereu inexplicabile, care au tot avut loc în 
diferite zone spaţiale. „Revelaţia” prezentată pe ecrane i-a 
impresionat profund atât pe membrii echipajului navetei 
„Columbia”, pe toţi specialiştii NASA şi pe oficialii americani, 
cât şi pe toţi acei oameni din întreaga lume care au avut 
ulterior posibilitatea să vizioneze partea esenţială a 
înregistrării video adusă din spaţiul extraterestru. 

Dar chiar dacă videocaseta respectivă a oferit posibile 
explicaţii pentru faptele enigmatice produse în cursul 
„Tether Experiment STS 75” şi, poate, şi pe parcursul 
celorlalte misiuni spaţiale afectate în deceniile trecute, ea a 
oferit întregii Omeniri ceva cu mult mai mult: „dovada 
materială” a existenţei unei „alte realităţi” şi 
respectiv a unei „alte lumi” apropiate, a cărei 
vieţuire este bazată pe „alte materii” decât „materia 
grea” cunoscută de Omenirea terestră! 

În fapt, uimitoarea înregistrare s-a constituit, totodată, 
într-o amplă provocare adresată Ştiinţei moderne pentru o 
lărgire esenţială a cunoaşterilor fundamentale şi pentru 
recunoaşterea deschisă a existenţei lumilor invizibile 
paralele! 


Fantastica lume din ultraviolet 


lată însă în ce constă „fantasticul” dezvăluit până la urmă 
de NASA şi opiniei publice: 

Dintre filmările efectuate la înălţimea de peste 500 
kilometri, în timpul lansării pe orbită a satelitului de la 
bordul navetei „Columbia” şi respectiv în cursul îndepărtării 
de acesta, numai videocamera pentru domeniul 
ultraviolet a înregistrat prezenţa, dincolo de satelit şi 
de cablul său colector, a unei uimitoare „populaţii” 
de mari „forme rotunde” intens radiante, invizibile 
însă ochiului uman! Zeci de asemenea „forme”, nevăzute 
de echipaj şi nici înregistrate de celelalte videocamere, 
staţionau (fig.6) sau se deplasau cu viteze diferite, în cadrul 
filmat! Acestea se aflau la diverse distanţe faţă de 
satelit, unele fiind evident mult mai departe, în adâncul 
spaţiului. 

Fireşte că localizarea lor nu putea fi stabilită dintr-o 
singură filmare. Totuşi, pentru acele „forme” care păreau că 
se deplasează în apropierea satelitului, prin spatele cablului 
colector, ulterior s-a putut determina mărimea lor, în 
momentele filmărilor cunoscându-se exact distanţele dintre 
cablul colector şi naveta spaţială. Desigur era vorba de 
valori minime: dacă deplasarea „formelor radiante” nu avea 
loc imediat în spatele cablului, ci la diferite depărtări (care 
în mod practic nu se pot calcula fără o triangulaţie 
specifică), atunci diametrele determinate ar fi fost în mod 
real mai mari, în mod proporţional cu distanţele respective. 
Dar pentru o asemenea precizare ar fi trebuit să fi fost 
efectuată măcar încă o filmare simultană, de pe o altă 
navetă spaţială, care să fi zburat în aceeaşi zonă a 
stranietăţii. Or, un astfel de experiment costisitor nu a fost 
organizat niciodată de NASA... 

Vizionarea casetei respective a reliefat - atât pentru 
specialişti, cât şi pentru oricare spectator - două aspecte 
întru totul uimitoare. Pe de o parte, numeroasele „forme 
rotunde” nevăzute, care emiteau o anumită energie 


de pe întreaga lor suprafaţă - ce a impresionat numai 
pelicula sensibilă pentru domeniul ultraviolet - se 
diferențiau în mod clar ca fiind de două categorii 
distincte: cele foarte mari aveau un aspect mai plat, 
dar cu denivelări „constructive” simetrice, pe când cele 
relativ mai mici - foarte multe - aveau evidente forme 
globulare, lipsite însă de orice detaliu exterior. 

Pe de altă parte, vizionarea a relevat un fenomen extrem 
de straniu: în special formele globulare manifestau o 
„pulsare ritmată” a întregului corp sferic radiant! Dar 
pentru noi, pământenii, o alternare în ritm continuu a 
diametrului unui corp - asemănătoare de exemplu 
mişcărilor toracelui care respiră, sau inimii care pulsează 
mereu - este asociată la prima vedere cu „viul”... 

Erau oare acele forme globulare nişte „fiinţe” ale 
Spaţiului sau toate straniile prezenţe invizibile - cele foarte 
mari şi cele globulare - erau nişte extraordinare nave venite 
din spaţiu, nişte OZN-uri fantastice, realizate în baza unor 
principii constructive şi funcţionale pe care nici nu ni le 
putem imagina?! 

Cine s-a ocupat mai în detaliu de analiza interesantului 
documentar fotografic obţinut în diferite ţări asupra 
fiinţelor globulare invizibile, dar de dimensiuni 
suficient de reduse, care coexistă peste tot cu noi, 
oamenii întrupaţi, a putut să constate un fapt general: 
indiferent din care categorie fac parte, toate pulsează 
ritmat” în mod permanent. 


'5 Încă în urmă cu trei decenii, „Ground Saucer Watch” din capitala statului 
american Arizona, analizând tehnic fotografia unui şir de 23 de entităţi globulare 
radiante care îşi demonstrau inteligenţa deasupra oraşului canadian Montreal 
(obţinută în august 1973), a constatat pulsarea ritmată a acestora („Canadian 
UFOR”, vol.4, n0.6/1978). 

- Iniţiatul român prof. S. Demetrescu scria în cartea sa „Din tainele Vieţii şi 
ale Universului” (ed. 1,1939; ed. IV,2000 - Ed. Emet, Oradea) următoarele: 
„Când duhul se dilată, inspiră fluid din spațiu. Când se contractă, elimină fluidul 
uzat... Acestui fluid i s-a dat numele de fluid psihic. El umple tot Universul şi e 
amestecat, fără să se combine, cu fluidul fizic, despre care am spus că şi el 
umple universurile”. 

- Personal, analizând un mare număr de documente fotografice ce au 
înregistrat ființe invizibile din mediul apropiat, am constatat, În mod separat, 


În fapt, astfel se realizează „hrănirea lor 
energetică”, bazată pe o absorbţie şi o expulzare continuă 
a anumitor particule încărcate cu energia solară şi cea 
cosmică. 

Oare, această asemănare „funcţională” fundamentală 
specifică  „viului” oferă o clarificare parţială asupra 
fantasticei înregistrări aduse din Spaţiu de echipajul navetei 
„Columbia”? La acea înălţime de peste 500 kilometri, într-o 
anumită zonă a Spaţiului, există într-adevăr o mulţime 
neştiută de mari „fiinţe globulare” retrase în invizibil, care 
şi-au „construit” imense OZN-uri la fel de invizibile? Sau, 
poate, toate „formele respective” constituie o numeroasă 
„flotilă de OZN” extraterestre cantonată în spaţiul 
extraatmosferic al planetei noastre, aşa cum au tot 
comunicat, prin „channelling”, diferite entităţi nevăzute 
care afirmau că fac parte! din „Comanadoul Ashtar”? 


Naveta „Columbia” - supravegheată de... 
OZN invizibile de 5 km! 


Anumite detalii de o stranietate mult accentuată au fost 
evidenţiate de tulburătoarea înregistrare la acele „forme” 
mari ce aveau un aspect mai aplatizat: pe de o parte, la 
acestea se disting contururi mai bine precizate (fig.7), 
iar diametrele lor sunt cu mult mai extinse; pe de altă 
parte, deşi „detaliile constructive” simetrice par a diferi de 
la un „mode!” la altul (fig.8 şi fig.9), toate par a avea un 
„gol” central neradiant, care sugerează şi el un scop 
funcţional - desigur de neînțeles... 


înregistrarea unor fenomene fizice care evidenţiază o reală „pulsare ritmată 
vitală” specifică. Prezentarea şi demonstrarea ilustrată a acestui fapt am redat- 
o în mod repetat („Ştiinţă şi Tehnică”, nr.6/1978; „Straniile Inteligente 
invizibile”, 1993; „Lumi invizibile”, 1997 etc.). 

16 — Ashtar: În kommenden Tagen - Ed. Ventia, Wiesbaden; 

- Gheorghită, F.: Revenirea Zeilor - Ed. OBIECTIV, Craiova, 2003. 


Dar poate că pentru cititorii mai puţin familiarizați cu 
problemele „fizicii materiilor invizibile”, culmea 
fantasticului înregistrat de acea filmare unică obţinută de 
la bordul navetei „Co/umbia” ar putea fi un alt aspect: 
mărimea insolitelor prezenţe radiante dar nevăzute. 

Calculele efectuate ulterior de specialiştii care au preluat 
analizarea  uimitoarei înregistrări au fost făcute, ca 
verificare, pentru trei distanţe diferite faţă de satelitul 
rămas pe orbită în urma navetei. Acestea au fost măsurate 
exact de echipaj în anumite momente ale filmărilor: la 81 
mile (150 km), la 90 mile (167 km) şi la 100 mile (185 km). 
Pentru evitarea unor eventuale supraevaluări, au fost 
selectate imaginile din momentele în care diferite „forme” 
treceau prin spatele cablului colector; în acest mod valorile 
obţinute erau fie cele reale, fie minime. 

Rezultatele au fost însă uluitoare: formele mai plate, 
care evidenţiau diferite detalii simetrice pe întreaga lor 
suprafaţă, aveau diametre de cel puţin 5 kilometri!! La 
rândul lor, „formele globulare” pulsante aveau 
diametre de cel puţin 500 metri!! Fantastic! 

Desigur, nouă tuturor pământenilor ne este extrem de 
dificil să ne imaginăm o navă spaţială rotundă care să 
aibă un diametru de 5 kilometri... Şi la fel de greu ne este 
să ne imaginăm că o atare navă gigantică este 
„construită” din materii invizibile extrem de fine, 
care totuşi emit de pe întregul ei corp o formă de energie 
mai potentă, specifică domeniului frecvenţelor vibratorii mai 
ridicate ale ultravioletului. 

Ţinând cont de potenţa energetică superioară a 
surselor care emit în domeniul ultraviolet, dar nefiind 
totuşi documentat în „fizica materiilor invizibile”, 
comentatorul care în cadrul videocasetei oferite publicului a 
prezentat în completare şi rezultatul calculelor respective 
(fig.9), a făcut o apreciere mai simplistă: corpul marilor 
forme invizibile ar fi fost „construit” (într-un mod neştiut?!) 
din concentrări de energie pură! 

Indiferent de varianta structurii intime a imenselor 
corpuri mobile aflate la sute de kilometri de Pământ 


(problemă care, desigur, nu poate fi clarificată doar dintr-o 
singură filmare în invizibil), primele întrebări majore care ne 
captivează prin fantasticul implicat sunt altele: „cine” pot fi 
extraordinarii „constructori” ale acestor OZN gigante şi 
„unde” au fost „fabricate” asemenea obiecte invizibile 
uriaşe, folosite pentru zborul în spaţiu? 

Este evident faptul că, atât specialiştii NASA, cât şi toate 
persoanele din publicul larg neinformat care au avut ocazia 
să vizioneze strania filmare din înălţimi, au fost cu toţii 
uimiţi de tulburătoarea demonstraţie: există într-adevăr 
şi „o altă realitate”! E o realitate despre care nu avem 
decât epitetul „fantastică”: în însuşi „spaţiul gol”, există „o 
lume din materii invizibile”, care este categoric mult 
mai evoluată decât Omenirea terestră... 


Veghetorii Terrei 


În faţa unui document atât de insolit, impresionantul său 
conţinut ne face pe noi, oamenii pământeni, să ne dăm 
seama că suntem încă în „adolescenţa” marilor 
cunoaşteri ale „tainelor” spaţiului, ale legilor universale, a 
marii varietăţi de „forme vii” din cadrul Creaţiei, existente 
în imensitatea Cosmosului. 

Totuşi, acum mai mult decât oricând în istoria Umanității, 
am devenit cu toţii capabili să ne punem tot mai multe 
întrebări realiste, bazate pe anumite trepte de cunoaştere 
cucerite, care, deşi sunt încă suficient de restrânse, ne 
permit să înţelegem că există un „amplu orizont” ce „ne 
cheamă” să-l cercetăm. Dar şi mai mult; ajunşi pe actualele 
trepte ale cunoaşterii, intuim mai profund un fapt 
fundamental, expus doar dogmatic în trecut: în 
imensitatea Spaţiului, există o „inteligență 
superioară” care, cu o răbdare şi o discreţie admirabilă, ne 
stimulează continuu, pe diferite căi, să evoluăm în mod 


complex, spre un larg orizont cognitiv şi creativ, de înaltă 
spiritualitate. 

Într-un atare context, e întru totul normal ca cititorul să 
pună o întrebare de fond: mulţimea de mari forme globulare 
pulsatorii cât şi OZN gigante - aflate toate într-o realitate 
invizibilă ochiului omenesc -, filmată de pe „Columbia ” în 
ultraviolet era, oare, un grup extrem de mare de „musafiri 
extratereştri”, veniţi doar să cerceteze planeta noastră? 
Sau, poate, este o „altă populaţie” a Pământului care s- 
a retras în invizibil, la înălţimea respectivă, unde a făurit un 
alt tip de civilizaţie, bazat pe alte materii şi alte forme de 
energie? În fapt, doar şi miliardele de suflete omeneşti 
care se tot întrupează pe Pământ constituie o 
„populaţie terestră” care coexistă cu noi în mod la 
fel de invizibil - mod demonstrat şi prin miile de 
documente fotografice obţinute în ultimele decenii, în 
întreaga lume! 

Totuşi, doar după o singură filmare devenită cunoscută, 
obţinută şi într-un domeniu mult mai puţin accesibil 
cercetării - cel al ultravioletului, desigur că nu se poate 
răspunde în mod ferm. lar aceasta cu atât mai mult cu cât 
fiinţele respective par să nu fie interesate de 
contactul direct cu „pământenii încarnaţi”... Sau, 
poate nici nu ne percep pe noi „cei de jos”, dată fiind marea 
diferenţă a domeniilor spectrale de manifestare? Totuşi, 
pentru fiinţe capabile să realizeze „obiecte zburătoare” cu 
diametre de 5 kilometri, această ultimă ipoteză pare că nu 
ar fi cazul să o luăm în considerare... 

Oare, nu am putea găsi unele indicii care să ne apropie 
cât de cât de fantasticul acestei „descoperiri spaţiale” 
uluitoare făcută de NASA spre finele mileniului II? Ar putea, 
oare, să existe semeni de-ai noştri care, în unele condiţii 
deosebite, să fi aflat „ceva” în acest sens, „ceva” într-atât 
de uluitor şi de neînțeles, încât să fi fost evitată mereu 
luarea în considerare? 


O gravură veche şi multe viziuni astrale 


Cu mai multe secole în urmă, un talentat artist a redat 
extrem de sugestiv eternul „spirit căutător” al omului 
pământean, printr-o gravură (fig. 10) ce a transmis peste 
veacuri şi o viziune foarte ciudată, rămasă neexplicată 
până în prezent: în spatele bolţii înstelate, atât de 
obişnuită pentru fiecare om în parte încă din fragedă 
copilărie, într-un „alt cer” s-ar afla „lucruri” cu totul 
diferite faţă de luminiţele mulţimii de stele, de Marele 
Soare şi de „discreta Lună”. În „celălalt cer” ar exista 
„roţi gigantice” cu spiţe (2?!) şi unele „obiecte 
rotunde” la fel de imense, având „detalii constructive” 
simetrice şi radiind o anumită „lumină” de pe suprafaţa lor. 
Insă, acest cer neştiut de omul pământean, zugrăvit în 
veacuri anterioare, ne apare acum foarte asemănător 
cu cerul unei „alte realităţi” filmat de pe naveta 
Columbia! 

Naiva redare a unor roţi cu spiţe se aseamănă totuşi mult 
cu unul dintre imensele obiecte zburătoare înregistrate de 
videocamera modernă, pe a cărui suprafaţă aplatizată se 
disting anumite detalii radiate. Dar printre marile OZN 
invizibile filmate există şi alte „modele” care, la rândul lor, 
se aseamănă cu _ uriaşele „obiecte cereşti” rotunde, 
desenate de inspiratul gravor al „tainelor celeste”. Or, 
acum, când există documente fotografice care au 
înregistrat atât de clar aspectul „farfuriform” al OZN mai 
mici sau al celor gigante, cercurile concentrice redate de 
gravor pe corpul imenselor „obiecte” din „celălalt cer” ne 
sugerează direct o atare „identificare tehnică”! 

In fapt, prin comparare cu relativ recenta înregistrare 
documentară obţinută în spaţiu, această identificare abia 
acum a devenit posibilă, după secole întregi de 
necunoaştere... 

La o atare asemănare inedită survin desigur întrebări 
colaterale inevitabile: cum a putut să vadă artistul medieval 
impresionantele forme şi obiecte din cerul înalt, în timp ce 


astronauții moderni, dotați cu instrumente optice de vedere 
la mari distanţe, nu au perceput vizual absolut nimic din 
straniile prezenţe care populau zona filmată? A fost el un 
iniţiat de un nivel superior, care a primit „pe altă cale” 
asemenea informaţii sau a fost un clarvăzător ce obținuse 
capacităţi deosebite de vizionare prin „detaşare” de propriul 
trup organic? 

În orice caz, gravura a redat în mod remarcabil 
fantastica populare neştiută din înălţimi, ascunsă 
vederii oamenilor, atât ca aspecte constructive (forme, 
dimensiuni, detalii cu rol funcţional), cât şi în privinţa 
radiaţiei specifice - despre care abia în aceşti ultimi ani s-a 
putut afla că este din domeniul ultravioletului - şi care 
nu putea fi percepută vizual, ci doar extrasenzorial! 


OZN-urile - copiate de Eterieni... de la... 
venusieni 


Totuşi, în zilele noastre s-ar putea răspunde în mod mai 
apropiat la astfel de întrebări, literatura secolului XX 
destinată unui mare salt cognitiv-explicativ în domeniul 
„tainelor lumii nevăzute” oferind numeroase clarificări şi 
cazuri demonstrative. De fapt, această literatură se 
adresează în primul rând acelor oameni care, ca şi 
„Căutătorul tainelor” din vechea gravură, doresc sincer să 
facă un act de curaj: să „spargă” carcasa atât de limitată 
a percepţiilor şi a cunoştinţelor noastre „obişnuite”, 
în mod ignorant considerată ca fiind „singura 
realitate” ce poate exista, pentru a afla ce se află 
„dincolo” de hotarul ei arbitrar. 

În acest sens, au fost consemnate repetate deschideri 
spre noi cunoaşteri, obţinute prin intermediul anumitor 
mediumuri (e drept, puţini la număr) ce au beneficiat de 
ajutorul oferit de entităţi cu adevărat superioare, din 


cadrul lumilor invizibile  coexistente în spaţiul 
terestru. 

(Trebuie făcută o distincţie a acestora faţă de marea 
majoritate a mediumurilor, întrucât „comunicările” preluate 
de la entităţi nevăzute aflate însă doar la nivelul „planului 
astral” - denumit şi planul înşelărilor, al iluziilor - 
conţin variate deformări inerente). 

Pe această linie atât de stranie a coexistenţei cu lumi 
extraatmosferice invizibile (şi a posibilei posedări, de către 
o astfel de lume, a uimitoarelor OZN), iată un exemplu de 
informare mediumatică ce ar putea să ne sugereze 
răspunsuri în abordarea acestei dovezi „fantastice” a unei 
„alte realităţi”. Citatul de mai jos este extras din cartea 
„The Ether Ships Mistery” (editată în anul 1950) a dr. Meade 
Layne (întemeietor al „Borderland Sciences Research 
Foundation” - din California), carte ce redă şi următoarele 
specificări obţinute prin mediumul Mark Roberts, de la o 
fiinţă nevăzută ce a evidenţiat competenţă şi onestitate 
ridicată: 

„Modul de confectionare de lumea eterică terestră a 
unor nave cu discul sau cu rebordul exterior vibrator a fost 
copiat de la venusieni.! 

Aceste nave nu sunt solide. Soliditatea lor se formează 
doar acolo unde se duc şi este în funcţie de misiunea 
încredințată. 

Materia lor este astfel constituită, încât ele pot fi 
deplasate prin forța gândirii, la viteze care depăşesc 
pe cea a luminii. Nu este însă vorba de «materie» sau de 
«materie brută» în sensul termenului folosit de voi, atunci 
când se deplasează în imensul abis al Spațiului. 

Aceste tipuri de nave vin din aceeaşi sursă. Toate sunt 
construite de Eterienii pământeni... Ele sunt construite 
din materia planului eteric şi de aceea nu sunt vizibile.” 

Ficțiune sau realitate? Există oare în mod real o lume 
„foarte inteligentă” care ar vieţui în Spaţiu, într-o zonă nu 
prea îndepărtată de solul terestru, având însă o existenţă 


Y N, edit.: Despre civilizaţia de pe Venus, amănunte în „Marile Enigme” (Ed. 
OBIECTIV, 2005). 


cu totul separată faţă de Omenirea întrupată, cât şi faţă de 
miliardele de suflete umane care tot aşteaptă să se 
(re)încarneze? Această lume ar fi evoluat în invizibil printr-o 
cu totul altă orientare „ştiinţifică şi tehnică”? În timp, prin 
colaborare cu alte populaţii „vecine”, la fel de invizibile 
pentru oamenii pământeni, aceasta ar fi realizat treptat şi 
atât de ciudatele OZN? Toate straniile manifestări ale 
„obiectelor zburătoare mereu neidentificate” nu ar fi decât 
şiruri milenare neîntrerupte ale demonstrării, de către 
această lume neştiută, a unei „alte realităţi” atât de 
uimitoare? 

Sau poate că nu este chiar o populaţie cu totul 
diferită de noi, pământenii, ci doar fiinţe inteligente mult 
mai avansate, care să fi impus o separare categorică. 
Poate că în modul cel mai natural, prin complexa 
evoluţie a fiinţelor omeneşti, acelea care şi-au 
terminat „şcolarizarea experimentală terestră”, şi nu 
se mai reîncarnează pe solul planetar, îşi continuă 
evoluţia!” „ştiinţifică, tehnică şi spirituală” dincolo de 
atmosfera planetară, într-o zonă a materiilor eterate, care 
pentru noi, cei „de jos”, rămâne mereu invizibilă. 


Un român în... lumea sufletelor 


Într-o carte relativ recentă, a fost redată însă o informaţie 
la fel de stranie, care vine parcă să detalieze într-o anumită 
măsură această tulburătoare asociere de „dovezi materiale” 
şi de cunoaşteri insolite. Dar ca şi în cazul altor probleme 


18 Iniţiatul englez Benjamin Creme, reactualizând în ultimele decenii - la un 
înalt nivel - cunoaşterile teosofice superioare, a repetat în volumele ciclului 
„Maitreya's Mission” (traduse şi în limba română) un fapt foarte straniu şi foarte 
puţin cunoscut: numeroşi oameni care, prin evoluţie spirituală, şi-au terminat 
ciclul experienţelor terestre, „părăsind” viaţa organică, au continuat totuşi să 
ajute Omenirea, cu totală discreţie. In acest sens, în cel mai recent volum („The 
Great Approach” - Ed. Share International Foundation, Los Angeles, 2001), se 
exprima astfel: „Acest grup de oameni deveniți perfecţi s-a retras în culisele 
vieții încă din timpuri străvechi şi, în mod binefăcător, a indrumat şi a protejat 
Omenirea, stimulând-o în cursul lungului ei drum evolutiv.” 


majore, diferite cunoaşteri ne sunt oferite „în porţii 
mici” şi disparat în timp şi localizare, de o Inteligență 
superioară exterioară, cu totul necunoscută. De 
aceea, noi cei mulţi şi încă atât de neştiutori trebuie să 
descifrăm, cu efort şi răbdare, acest „rebus extraordinar” al 
fiinţării noastre cosmice, care mai ascunde „taine” de o 
mare profunzime... 

O stranie informaţie ce ar putea constitui un mic pas în 
plus în abordarea acestui fantastic a fost publicată de 
autorul român Cristian Gănescu, care a prezentat!” într-o 
manieră mai literară un Serial de „convorbiri şi de viziuni 
initiatice” trăite în ultimii ani de un tânăr tehnician - Eugen 
Nicolae Gâscă. 

În urma unui accident survenit într-o staţie 
electrică de înaltă, tensiune, acestuia i s-au deblocat 
anumite capacităţi naturale ascunse”, care în mod 
normal există  „adormite” în fiecare ființă” 
omenească: facultăţi de medium, de clarvedere, cât şi 
aceea de a-şi „detaşa” partea eterată a fiinţei sale faţă de 
trupul organic. „leşirile” în „corp astral” din trupul 
carnal i-au oferit, în primul rând, stranii vizionări ale 
componentelor invizibile ale naturii înconjurătoare. 
Dar mai incitante au devenit vizionările şi apoi contactele 
directe cu fiinţe ale „lumii sufletelor”, care îşi 
continuă existența în atmosferă, în domeniul 
vibrator” al „planului astral”. 


1% Gănescu, C.: Forța contra forță - Ed. Alaya, 2001. 

2 N. edit.: Exact ca celebra Djuna, care şi-a atins macaraua (pe care lucra) 
de un fir de înaltă tensiune. După ieşirea din comă, a constatat că oamenii au 
devenit... străvezii pentru ea, descoperindu-şi şi celelalte calităţi paranormale. 

21 În veacul trecut, unele persoane care au suferit accidente grave ce le-au 
afectat şi zone cerebrale, după vindecare, au manifestat stranii capacităţi de 
clarvedere şi de intrare în legătură cu Lumea de Dincolo a sufletelor celor 
decedați. Prin dezvoltarea progresivă a acestor facultăţi, au oferit public mulţimi 
de informaţii de mare utilitate, colaborând cu medici şi cu cercetători ai 
„fenomenelor paranormale”. În zona noastră au devenit astfel foarte cunoscute 
persoane, (despre care s-au scris numeroase articole, cât şi cărţi), ca Vanghelia 
(Vanga) Surcev - din Bulgaria, care a orbit la vârsta de 12 ani, Valentina Gârlea 
- din România, devenită oarbă la 9 ani şi jumătate sau Teodora Stefanova - din 
Bulgaria. 

2 Gheorghiţă, F.: Karma - Ed. Polirom, laşi, 2004. 


Treptat a obţinut pe această cale şi comunicări directe cu 
unele entităţi foarte luminoase, care i-au transmis 
cunoaşteri extraordinare privind acea „altă realitate” 
specifică altor domenii de frecvenţe vibratorii. Dar 
diferite viziuni percepute - în bună parte părând a-i fi fost 
induse” de anumite fiinţe umane eterate - aveau 
caracteristicile trăirilor iluzorii din planul astral (construcţii 
de oraşe, arbori cu fructe nemaivăzute etc., toate din 
materii „eterate”). 

Desigur că o separare între astfel de viziuni şi informaţiile 
cu caracter de „noutăţi cognitive” reale ar fi fost mai utilă 
dar în textul respectiv există anumite specificări de fond 
foarte interesante, întrucât acestea stabilesc o 
concordanţă şocantă între vizionări extrem de stranii ce i- 
au fost oferite „undeva sus” şi uimitoarea înregistrare 
adusă, tot „de sus”, de echipajul navetei spaţiale 
„Columbia”. 

In diferite viziuni oferite de un „înger luminos” tânărului 
tehnician român detaşat de trupul său carnal şi plecat „în 
înălţimi” doar ca „fiinţă energetică”, el a putut să perceapă, 
la diverse distanţe faţă de solul terestru, existenţa 
unor „zone spaţiale” diferite. În aceste zone ar locui, ca 
entităţi neîntrupate, alte categorii de fiinţe umane. Dar şi 
în vechea gravură, artistul „iniţiat” a evidenţiat, în mod 
distinct, existenţa în „celălalt cer” a unor zone diferite, 
delimitate prin „franjuri de radiaţii”... 


OZN - crescute şi conduse... prin puterea 
gândului 


După cum l-a informat „Îngerul” respectiv, într-o zonă 
de acest fel, ceva mai îndepărtată faţă de zonele altor 
fiinţe eterice, într-un trecut mitic s-ar fi retras un grup 
mare de fiinţe omeneşti eterate, care aveau 


23 Cornillier, P-E.: Nemurirea sufletului - traducere la Ed. Polirom, laşi, 2001. 


preocupări cognitive şi creative mai înalte. De aceea, 
el a denumit-o ca fiind zona „entităților umane eterice 
tehnologizate” sau, mai concis, a „oamenilor 
prometeici”. 

Asupra condiţiilor de vieţuire a acestor „fiinţe omeneşti 
ale spaţiului”, viziunile percepute de tehnicianul devenit 
clarvăzător par a fi totuşi cu o reală tentă de iluzii astrale: în 
plin vid cosmic, ele „ar locui” într-un fel de oraşe eterate, cu 
clădiri imense, legate unele cu altele printr-un fel de poduri 
(71). 

Dar alături de alte realizări „tehnologice” foarte avansate, 
lumea respectivă ar produce şi straniile OZN, 
concepute şi ele din materii invizibile pentru ochiul uman! 
Principiile „constructive” şi funcţionale pe care le-a aflat ca 
stând la baza realizării acestor OZN frizează însăşi culmea 
imaginaţiei autorilor de literatură SF: OZN prometeice ar 
avea corpuri sferice constituite dintr-un fel de 
„clone” ale corpurilor inferioare ale fiinţei energetice 
umane (e vorba de dublul eteric, corpul astral şi corpul 
mental inferior). Clonele respective nu ar avea numai 
compoziţii identice cu cele ale materiilor componente din 
aceste corpuri, ci ar poseda şi centrii energetici specifici - 
„chakrele”! 

In acest mod, OZN prometeice ar fi, de fapt, nişte 
„entităţi bioeterice artificiale”, semivii şi 
semiconştiente, care ar reacţiona, ca şi fiinţa umană, 
la energia superioară a gândirii şi a voinţei! Astfel, 
deşi sunt în mod normal invizibile pentru ochiul omului 
terestru încarnat, pot fi conduse la viteze fantastice doar 
prin „comenzile gândite şi voite” ale fiinţelor la fel de 
eterate care intră în interiorul?“ lor. 


24 Controversatul coautor al cărţii „The Day after Roswell” - colonelul 
american Ph. Corso - a recunoscut ulterior apariţiei volumului, într-un interviu 
dat ziaristului M. Lindemann (directorul „CNI News”), următoarele aspecte: „Noi 
nu putem înțelege sistemul de propulsie şi de dirijare a OZN... Însă, motivul 
pentru care noi nu putem înțelege aceste lucruri se datorează faptului că înşişi 
Extratereştrii sunt sistemul lor de putere... În «The Day after Roswell» am lăsat 
să se înțeleagă că înşişi Extratereştrii sunt parte a sistemului de dirijare - pe 
cale telepatică... /ntr-o zi, sporovăind cu generalul Trudeau, i-am spus: «Cred că 
fiul meu e pe jumătate nebun. Spune că obiectele zburătoare vorbesc cu el.» 


Ca mod de producere, „vehiculele bioeterice” nu ar fi 
„construite” în anumite industrii, ci ar fi „crescute” în 
mod artificial în impresionante instalaţii, la a căror 
vizionare tehnicianul a fost condus şi i s-au oferit explicaţii 
de către acelaşi „înger” foarte binevoitor. 

OZN eterice ar fi folosite în mod uzual de câte 
două-trei fiinţe prometeice, care prin propria voinţă 
pot, de asemenea, să modifice şi forma exterioară a 
straniilor vehicule. 

(lată o explicaţie sugestivă a „mimetismului” demonstrat 
de numeroase OZN în manifestările lor ne-înţelese din 
mediul nostru apropiat!) 

Foarte interesante viziuni şi foarte interesante idei 
explicative în raport cu totala necunoaştere a pământenilor 
a ceea ce sunt, în realitate, „obiectele zburătoare 
neidentificate”. 

Desigur, informaţiile preluate de tânărul medium român 
şi viziunile, care în mare măsură par a-i fi fost induse cu un 
scop de evidentă stimulare colectivă a multor pământeni, 
au şi inerente componente de ficţiune, alături de cunoaşteri 
noi - întru totul posibile -, cu o reală valoare cognitivă. 

Totuşi, fantastica existenţă în sine a unei „alte 
populaţii”, foarte evoluată „ştiinţific şi tehnic”, 
aflată la peste 500 kilometri înălţime este 
demonstrată acum ca fiind o realitate absolută: 
uimitoarea înregistrare în domeniul ultraviolet oferită de 
videocamera de pe naveta spaţială „Co/umbia”, completată 
de imensa mulţime a tulburătoarelor manifestări ale unor 
extrem de variate obiecte de zbor mereu „neidentificate”, 
ca şi de insolitele relatări ale diferitelor mediumuri 
pământene. 

Toate concordă în acest sens! 


Atunci generalul mi-a replicat: «Poate că trebuie să-ţi spun şi acest lucru. 
Anumiți indivizi pot avea o relație cu puterea lor, pe care noi nu o putem 
înțelege.» “ 


În Cosmos, zboară... fiinţe umane!! 


Dar în ultimele decenii s-au mai acumulat şi alte „dovezi 
materiale”, la fel de tulburătoare în raport cu lipsa noastră 
de cunoaştere şi de informare. 

După amplele schimbări ce au survenit şi în Rusia prin 
acel celebru „g/asnost”, pentru opinia publică s-au difuzat, 
şi din partea specialiştilor Programului Spaţial al acestei 
ţări, unele informaţii şi unele materiale documentare, la fel 
de uimitoare ca cele selectate de NASA; dar acolo au fost 
oferite presei cu şi mai mare „zgârcenie”... 

Un eveniment extraordinar, care i-a tulburat efectiv pe 
specialiştii Programului Spaţial, pe oamenii de ştiinţă 
implicaţi în acest domeniu, cât şi pe oficialii de rang înalt ai 
Rusiei, a fost prezentat la Moscova în anul 1981. 
Expunerea acestuia a avut un caracter extrem de discret, 
fiind invitate doar cca. 200 de persoane bine 
selectate. Ulterior, câteva dintre acestea au avut probabil 
„permisiunea” de a dezvălui, unor reporteri ai presei 
străine”, diferite detalii ale unei reale „întâmplări spaţiale” 
din gama fantasticului. 

La acea întâlnire  „secretă”, generalul Ghiorghi 
Beregovoi - care în urmă cu un sfert de veac era 
comandantul Programului rus de zboruri spaţiale - a 
fost primul ce a relatat fapte uimitoare. Prezentarea sa 
a fost completată apoi şi de unii specialişti ai Programului 
Spaţial. 

Faptele se refereau la  vizionările raportate de 
cosmonauţii Vladimir Kovalyonok şi Viktor Saviniuk, cât şi la 
filmele aduse de aceştia după revenirea la sol din zborul la 
bordul staţiei orbitale „Saliut 6”. Din expunerile respective 
rezulta că, în a 75-a zi a periplului circumterestru al celor 
doi piloţi spaţiali, în ziua de 14 mai 1981, ei au observat o 
ciudată sferă „argintie” care s-a plasat la o distanţă de 


25 Descrierea cazului, redată de publicaţia americană „National Enquirer” din 
07.08.1984 a fost reluată mai târziu de revista londoneză „F/ying Saucer 
Review”, vol. 43, no. 4/1998. 


cca. un kilometru, pe o orbită paralelă, pe care evolua cu 
aceeaşi viteză ca şi cea a staţiei terestre. 

A doua zi, spre emoția efectivă a cosmonauţilor ruşi, 
subit, necunoscutul obiect strălucitor s-a apropiat de 
aparatul lor la o distanţă de cca. 100 metri, menţinând în 
continuare neînţelesul tandem. Din acel moment, ei au 
putut observa bine intempestivul „tovarăş de drum”; au 
constatat astfel că acesta avea aspectul unei nave 
sferice, în ai cărei pereţi au numărat 24 de ferestruici şi 
trei hublouri mult mai mari. 

Mai apoi, la geamul hublourilor au apărut trei 
chipuri de fiinţe umane (fig.11). Pe cap, acestea aveau 
nişte glugi strâns lipite. Folosind binocluri, cosmonauţii 
ruşi au văzut că fiinţele respective aveau ochi albaştri 
foarte mari - dubli ca mărime faţă de cei ai oamenilor 
pământeni -, sprâncene drepte, stufoase şi nasuri 
mari. Pielea le era maronie, ca cea a locuitorilor din India 
orientală. 

Ceea ce i-a sesizat neplăcut, însă, era faţa lor lipsită 
permanent de orice expresie, la început părându-li-se că 
în interiorul acelei sfere ar fi fost nişte roboţi. 

După un timp de zbor tot în tandem, la aceeaşi viteză, 
sfera argintie s-a apropiat iar, până la vreo 30 metri! 
Intrucât chipurile fiinţelor necunoscute se mențineau 
mereu la geamurile respective, unui cosmonaut i-a venit 
ideea să încerce o comunicare cu „străinii”. A luat în mână 
o hartă a cerului şi le-a arătat-o. A rămas însă total perplex 
când unul dintre „oamenii” din nava sclipitoare i-a 
arătat şi el o hartă; şi culmea, era o hartă a sistemului 
nostru solar! Atunci, cosmonautul rus a început să-i facă 
semne cu degetul mare de la o mână. Fără nici o schimbare 
a expresiei feţei, străinul i-a răspuns la fel! 

Au urmat încercări de comunicare prin spoturi 
luminoase în codul Morse, dar de data aceasta fără nici 
un rezultat. 

In a treia zi a urmat însă o demonstraţie uluitoare: cele 
trei fiinţe umane necunoscute au ieşit în spaţiu, 
deplasându-se fără nici aparat auxiliar, la distanţe 


suficient de mari faţă de propria navă. Dar nici unul nu 
avea costum etanş de „scafandru spaţial”(!), nu era 
legat cu cabluri de navă şi nici nu avea aparat şi 
rezervor de oxigen pentru respirat! Erau deci nişte 
stranii fiinţe ale Spaţiului, constituite din alte materii, 
trupurile lor nefiind tributare principiilor fiziologiei carnale! 

După patru zile de zbor în comun, „străinii” au părăsit 
totuşi tandemul, plecând în întunecimea cerului, fără ca cei 
doi cosmonauţi să fi remarcat vreun dispozitiv cu jet 
propulsiv pentru modificarea traiectoriei „navei” 
necunoscute. 

În toate zilele respective, echipajul de pe „Saliut 6” a 
filmat tulburătoarea convieţuire paralelă temporară şi 
însăşi îndepărtarea sferei luminoase. Totuşi, nici o 
imagine din extraordinarele înregistrări nu a fost oferită 
opiniei publice... 

A fost oare acea sferă sclipitoare o navă extraterestră 
venită din adâncuri galactice sau a fost un „OZN 
prometeic”, în interiorul căruia trei „fiinţe prometeice” şi-au 
„format” temporar trupuri cu chipuri umane? 

Desigur că deocamdată nu se poate răspunde la o 
asemenea întrebare, dar au fost înregistrate, totuşi, 
anumite aspecte extrem de semnificative. În primul rând 
a atras atenţia expresia „fixă” a feţelor acelor fiinţe, 
care păreau că aveau nişte „măşti” neschimbate. Insă, 
deosebit de relevantă a fost ieşirea lor în vidul spaţial, chiar 
la distanţe mari faţă de sfera cu care au venit: au ieşit fără 
costume speciale etanşe şi presurizate, fără aparatura 
pentru respiraţie a unui aer specific şi fără un rezervor de 
oxigen, fără cabluri ale circuitelor electrice şi de legare în 
siguranţă! 

Trupurile lor nu erau deci „carnale”: nu aveau nici 
plămâni şi nici sânge pentru alimentarea organelor interne 
cu oxigen, nu aveau nici nervi care să simtă temperatura 
extrem de scăzută din spaţiu, nu aveau nici nevoie de o 
încălzire (printr-un costum special) pentru a rezista la 
„frigul” extrem din mediul cosmic... 

Erau desigur dintr-o altă materie... 


Demonstraţie pentru cosmonauțţii sovietici: 
7 îngeri de 20 m cu aripi... de „Airbus”!!! 


O relatare cu un acelaşi caracter de realitate fantastică, 
însoţită de această dată şi de oferirea, de către specialiştii 
Programului  Spaţial din Rusia, a unor documente 
fotografice, a fost legată de un alt eveniment straniu, ce a 
survenit în iulie 1985. După spusele astrofizicianului dr. 
Yuri Manakov, echipajul staţiei orbitale „Saliut 7”, care la 
timpul respectiv se afla într-o misiune orbitală prelungită, ar 
fi filmat, timp de 43 secunde, o demonstraţie spaţială 
unică în istoria Omenirii! 

În continua deplasare circumterestră, la un moment dat, 
cosmonauţii au văzut apropiindu-se de aparatul lor un 
imens nor luminos, de culoare portocalie. Treptat, 
acesta a învăluit cu totul staţia care îşi urma traseul 
orbital, pătrunzând chiar şi în interiorul acesteia, deşi 
etanşeitatea sa era perfectă! La început, cei şase 
cosmonauţi au fost efectiv orbiţi. Revenindu-le totuşi 
vederea, aceştia au văzut prin hublouri „fantasticul”: în 
interiorul „norului luminos”, în apropierea corpului 
staţiei se aflau şapte fiinţe de tip uman, de mari 
dimensiuni, care erau intens luminoase, aveau 
aureole şi mai strălucitoare şi aveau încă şi... aripi! 

Toţi membrii echipajului au rămas definitiv convinşi că 
straniile fiinţe atât de mari au fost chiar nişte „îngeri”! O 
fotografie a uneia dintre fiinţele luminoase a fost 
publicată ulterior într-o revistă moscovită (fig. 12) şi apoi 
în multe alte ţări. 

La revenirea pe solul terestru, unul dintre membrii 
echipajului respectiv a declarat în plus: „Aceştia zâmbeau 
tot timpul. Ne salutau numai prin zâmbete, dar 
zâmbetele erau încântătoare, de bucurie. Si noi ar 
trebui cu toţii să zâmbim la fel!” 

După mai bine de un deceniu, revista rusească „NLO 
Magazin” nr.9/1998 a obţinut şi a publicat nu numai acea 


imagine (fig. 12) a unui înger din spaţiu, ci şi un al doilea 
document fotografic, care fusese realizat de cosmonauţii de 
pe „Saliut 7” pe când „îngerii” se îndepărtau. Or, această 
înregistrare a oferit o clarificare fundamentală care, într- 
adevăr, este încă foarte greu de înţeles şi de acceptat de 
marea majoritate a pământenilor: în vidul spaţial, brusc, 
marile trupuri ale fiinţelor luminoase au dispărut, în 
locurile respective apărând numai nişte globuri la fel 
de luminoase, care se îndepărtau... 

Şi în bogatele colecţii de documente fotografice care au 
înregistrat în mediul nostru apropiat prezenţele şi 
manifestările fiinţelor inteligente din lumile invizibile cu care 
coexistăm, regăsim acelaşi  „prototip” al fiinţelor 
nevăzute: corpurile globulare. Pentru noi cei mulţi şi 
neinformaţi, aceasta e o nouă cunoaştere. În fapt, un atare 
„prototip” provine dintr-o  legitate primordială 
extinsă în mod absolut” la întregul Cosmos, pe care 
trebuie treptat să o înţelegem şi să o considerăm ca atare... 

Reluând fantasticele dezvăluiri oferite de specialişti ai 
Programului spaţial rusesc, revista londoneză „FSR”, vol. 
43, no. 4/1998 a publicat în completare şi o ştire de acelaşi 
gen, la fel de tulburătoare, provenită însă din surse ale 
NASA. 

Conform unor informaţii preluate de presa americană, 
specialişti de la Jet Propulsion Laboratory al 
Administraţiei Spațiale, analizând diferite „anomalii 
fotografice” din cadrul înregistrărilor transmise 
continuu din spațiu de marele „Hubble Orbital 
Telescope”, au făcut o constatare senzaţională: pe unele 
fotografii trimise pe calea undelor de aparatura automată a 
telescopului-satelit se evidențiau foarte clar imagini 
asemănătoare „îngerilor”! În legătură cu această 
descoperire uluitoare, inginerul John Pratchers - de la 
„Hubble Project” - a făcut o declarație foarte semnificativă: 
„Aceştia aveau cam 20 metri înălțime iar aripile lor 
erau lungi cât aripile unui Airbus” actual. Ființele 


2 Gheorghiţă F.: Seniorii Cosmosului - Ed. Polirom, laşi, 2001. 
?7 N. edit.: Avion mare de pasageri, realizat de un consorțiu european. 


respective radiau o lumină intensă. Noi nu putem şti 
«cine» şi «ce» sunt acestea. Se pare insă că ele au dorit 
să fie fotografiate |” 


Îngerii erau... forme-gând eterate 


Acele imagini atât de mari erau oare corpurile reale şi 
„Vii” ale unor fiinţe spaţiale? Sau erau poate doar „forme- 
gând”? eterate, „produse” cu rol demonstrativ, 
ţinându-se cont de credinţa generală a pământenilor 
în existenţa îngerilor care ar avea aripi ce îi ajută să 
„Zboare”? 

(Această reprezentare „ciudată” a „aripilor”, care se 
regăseşte în felurite opere de artă ale diferitor popoare, 
consacrată încă din Antichitate, a fost singurul mod pe care 
şi l-au putut imagina oamenii din mileniile anterioare pentru 
a imortaliza în chip simbolic cunoaşterea reală a posibilităţii 
fiinţelor superioare „deva/îngeri” de a se deplasa cu 
uşurinţă prin aer). 

Dar indiferent care ipoteză este cea adevărată, 
documentele fotografice, obţinute în condiţii total obiective, 
la diferite înălţimi ale orbitelor aparatelor terestre (situate la 
sute de kilometri de solul planetar), au demonstrat o 
aceeaşi realitate extraordinară: în spațiul 
extraatmosferic există permanent ființe eterate 
invizibile, care atunci când „vor”, atât ele cât şi 
„navele”'* lor devin şi vizibile! Aceste ființe dispun de 
potențe energetice uimitoare şi, în fapt, în vieţuirea şi în 
manifestările lor „folosesc” alte feluri de materie şi 
respectiv şi alte forme de energie! 

În legătură cu fantastica „demonstraţie” făcută în iulie 
1985 cosmonauţilor ruşi, astrofizicianul Yuri Manakov i-a 


28 — Besant, A. şi Leadbeater, C.W.: Les Formes-Pens6es - ed.6 - traducere 
la Ed.Adyar, Paris, 2000. 
- Gheorghiţă, F.: Karma - Ed. Polirom, laşi, 2004. 


expus în mod separat, ziaristului francez Andre Demazure, 
unele consideraţii personale: 

„Am studiat fiecare aspect al raportului cosmonauților... 
noi sovieticii îi facem o interpretare pur ştiinţifică. Nu lăsăm 
ca superstițiile religioase să deformeze faptele. 

Noi ştim că acele ființe erau departe de a fi îngeri, chiar 
dacă ele aveau aripi. Se pare că formele lor se modificau 
în mod continuu. Acestea apăreau când solide, când 
cețoase. Nu aveau nimic din descrierile clasice ale 
îngerilor, care au trupuri asemenea oamenilor.” 

lată deci o recunoaştere deschisă, la un ridicat nivel 
ştiinţific, a ceea ce pe noi oamenii obişnuiţi continuă să ne 
tulbure sau să ni se pară (în mod atât de greşit) că ar fi doar 
o ficţiune: fiinţele care viețuiesc în spaţiu nu sunt 
„încarnate” ca noi pământenii: ele pot apărea „când 
solide, când ceţoase”, când invizibile! Şi în fapt, chiar şi 
pentru „obiectele lor zburătoare” au găsit aceleaşi „soluţii 
tehnice”: şi acestea sunt „când solide, când ceţoase”, când 
invizibile! 


Steaua s-a transformat într-un nor imens... 


Totuşi, mari nori luminoşi nu au fost văzuţi şi chiar 
fotografiaţi numai la depărtări de sute de kilometri faţă de 
Pământ, în zone în care s-ar fi retras „fiinţe prometeice”. Se 
pare că „trimişi” ai acestora întreprind periodic 
diferite misiuni şi în apropierea solului terestru, 
pentru a ne face cele mai variate demonstraţii ale 
extraordinarelor posibilități oferite de „fizica 
materiilor invizibile”. Printre acestea, uneori, vin să ne 
impresioneze şi prin imenşi „nori bioeterici”, astfel cum au 
procedat şi faţă de cosmonauţii ruşi în acel eveniment din 
iulie 1985. 

Poate că cel mai sugestiv fapt de acest fel a avut loc tot 
în urmă cu două decenii, într-un spaţiu geografic mult 


extins, în vestul Rusiei. lată o redare succintă a faptului, 
preluată din prezentarea straniului eveniment de către N.A. 
Jeltuhin (membru corespondent al Academiei de Ştiinţe din 
Moscova), ce a fost publicată în capitala Rusiei, în martie 
1985, de ziarul „Trud”: 

„În cursul zborului nocturn, la mare înălțime, a unui avion 
TU 234-A, de la Tbilisi la Tallinn, când acesta mai avea cca. 
120 km până la Minsk, piloții au observat pe cer o stea mai 
mare decât ceilalţi aştri. Apoi au văzut cu uimire cum. 
aceasta tot creştea în dimensiuni, apropiindu-se de sol şi 
de avion. Însă, uimirea le-a crescut atunci când din ciudata 
apariție de pe boltă a fost emis spre sol un fascicul de 
lumină ce avea o formă conică; dar acesta a durat putin. 
Totuşi, insolita emisie luminoasă a mai fost repetată încă de 
două ori. Echipajul s-a alarmat, însă cu totul, atunci când 
«steaua» s-a apropiat mult de avion şi când, subit, s-a 
transformat într-un imens «nor verde». Comandantul 
avionului, Igor Alexievici Cerkaşin, a detaliat astfel fazele 
care au urmat: 

«Norul verde a coborât brusc, traversând rapid plafonul 
de zbor al avionului. Apoi s-a înălțat la fel de rapid, tot 
vertical. Zbura acum ca legat de avion, la o înălțime de 
10 000 metri, cu aceeaşi viteză de 800 km/oră. In 
interiorul norului au început apoi să scânteieze 
luminiţe, care se aprindeau şi se stingeau de parcă ar fi 
fost o ghirlandă de beculete într-un pom de iarnă. 

Din locul în care se lăsa impresia că s-ar afla un nucleu 
mai dens, a apărut din nou o rază. Pata luminoasă a căzut 
pe nori, apoi s-a târât pe pământ. Obiectul zburător îşi 
dăduse involuntar coordonatele. Acum se putea aprecia cu 
aproximaţie că lungimea lui era egală cu lacul Pskov. 
Zborul a continuat astfel împreună, până la Tallinn.» "2? 

Un „nor verde” mare cât lacul Pskov! De pe orice hartă se 
poate constata că acest lac e foarte mare... Dar ce putea 
fi acel nor imens şi colorat care, fără a avea un contur 
precis, s-a deplasat repetat pe verticală, în timp ce avansa 


29 N. edit.: A se vedea şi cazurile din „Extratereştrii în România” - vol. I-II (Ed. 
OBIECTIV). 


în tandem cu avionul rusesc la o viteză de 800 km/oră? 
Este evident că în interiorul marelui nor se aflau entităţi 
inteligente, care străluceau intens şi care „ştiau” să emită şi 
să dirijeze ciudate fascicule conice de lumină. Scopul 
acestor puternice spoturi luminoase repetate (lungi 
de cel puţin 10 kilometri) era desigur de a evidenția 
prezenţa în interior a unor fiinţe cu totul deosebite, 
care dispuneau şi de posibilităţile stranii de manifestare, cât 
şi pentru a reliefa dimensiunile extraordinare ale 
„navei” lor fantastice! 


Fiinţe umane cu aură... de kilometri! 


În faţa unor atari demonstraţii, se relevă într-adevăr un 
impresionant imperativ al anilor în care trăim: a venit 
vremea să înţelegem că ceea ce ni se pare „fantastic” 
în relatările despre „lumile invizibile” şi despre „obiectele 
zburătoare neidentificate” este, în fapt, o „altă 
realitate”, pe care trebuie să o cercetăm cu calm dar şi cu 
dorinţa sinceră a lărgirii atât de necesare a orizontului 
cunoaşterii şi al realizării noastre individuale şi colective! 

Totuşi, problema „formelor globulare” de mari dimensiuni 
care au fost înregistrate numai în domeniul ultraviolet de la 
bordul navetei spaţiale „Columbia” e ceva mai complicată. 
De fapt, dintr-o singură filmare de acest fel, în care 
„formele” respective se aflau la o distanţă de cel puţin 150 
km faţă de aparatul terestru, nu se poate afirma o 
clarificare netă. lar aceasta din cauză că ipoteza -, de altfel 
foarte posibilă - că marile „forme radiante invizibile”, care 
îşi pulsau ritmat volumul propriului corp radiant, ar fi fost 
„OZN bioeterice”, ar putea fi înlocuită cu o altă ipoteză, la 
fel de posibilă! 

Tot exemplificabilă prin evenimente consemnate în mod 
realist la „frontiera cunoaşterii”, există şi posibilitatea ca 


marile globuri pulsante în invizibil să fi fost într- 
adevăr „fiinţe ale spaţiului”! 

Vizionarea casetei respective evidenţiază în mod clar 
faptul că, în acea zonă extraatmosferică, „populaţia 
globulară” era chiar foarte numeroasă. Succesiunea de 
imagini preluate de banda video arată prezenţe şi deplasări 
ale unor „forme” de acest fel şi în profunzimea spaţiului, cu 
multiple intrări şi ieşiri în zonele laterale ale cadrului filmat. 

Pe de altă parte, camera video a cuprins doar o mică 
parte a mediului „populat”, fiind orientată numai într-o 
singură direcţie, spre satelitul rămas în urma navetei 
spaţiale. Dacă astronauții de la bord ar fi văzut cât de cât 
ceva din numeroasele prezenţe globulare surprinse de 
videocameră, desigur că ar fi dirijat-o şi către zonele 
laterale; dar ei nu au perceput absolut nimic din 
insolitele prezenţe şi manifestări ale altor forme de viaţă 
care pulsau în întunecimea aparentă a spaţiului... 

In literatura cunoaşterilor spiritualiste mai avansate este 
redat însă un fapt mai puţin cunoscut de marea majoritate a 
oamenilor: sufletele umane care au avansat în mod 
remarcabil pe calea evoluţiei spirituale obţin, în 
paralel, o dezvoltare extraordinară şi a „aurei” 
corpurilor energetice constituite din materii 
invizibile. O atare dezvoltare deosebită poate conduce la 
mărimi de zeci de metri sau chiar de sute de metri şi, în 
cazuri cu totul superioare, poate ajunge şi la kilometri! 


Demonstrație pe cerul României 


Un document fotografic inedit, care a surprins un astfel 
de caz - dar numai din prima categorie - a fost obținut cu 
aproape trei decenii în urmă chiar în România. 

Începând din amiaza zilei de 28 septembrie 1978 şi 
până la venirea înserării, timp de ore întregi, la mare 
înălţime, a staționat deasupra centrului provinciei estice - 


Moldova - un mare „balon” strălucitor. Măsurători 
goniometrice i-au indicat o altitudine de cca. 25 km! 

Mărimea ciudatului vizitator care persista pe bolta cerului 
senin a tot atras privirea locuitorilor atât din zona centrală a 
provinciei, cât şi din părţile nordice şi cele sudice. În baza 
scrisorilor primite din localităţi extreme, am putut să-i 
localizez poziţia“ la cca. 65 km de vestul municipiului 
laşi. Numeroase persoane sesizate de strania persistenţă 
strălucitoare au fotografiat „obiectul luminos”, însă, faţă de 
înălţimea respectivă, pe clişee a apărut doar un mic 
punct luminos. Excepţie au făcut diapozitivele expuse de 
prof. dr. Ernest Ungureanu, de la Institutul de Medicină din 
laşi, care dispunea de un teleobiectiv performant. Dar 
chiar şi în cazul acestora, imagini utile s-au putut obţine 
abia după mărire la microscop. 

Setul de fotografii astfel realizat a oferit însă clarificări cu 
totul neaşteptate: în interiorul aşa-zisului „balon” 
transparent se aflau două entități intens 
strălucitoare  (fig.13), care îşi  modificau mereu 
dimensiunile şi formele ovoide. Radiația acestora a 
devenit şi mai evidentă după lăsarea înserării, prin contrast 
cu fondul în întunecare al cerului. Un calcul aproximativ a 
demonstrat că diametrul fiecăruia dintre stranii ovoizi 
era de cel puţin 30 metri! Insă, odată cu venirea nopţii, 
entităţile respective - care „au ştiut” să stea împreună la un 
punct fix, ore întregi (deşi, la acea altitudine, curenţii de aer 
sunt permanenţi şi foarte puternici) -, au dispărut împreună 
la fel de inteligent cum au şi venit...*! 


Anual, Buddha apare în nordul Indiei! 


Alt exemplu, foarte sugestiv ilustrat a fost redat în cadrul 
unei cărţi”? editate în anul 1925, desenul respectiv fiind 
realizat în baza descrierii extraordinarului fenomen la care, 


3 Gheorghiţă, F.: Enigme în Galaxie - Ed. Junimea, laşi, 1983. 
31 N. edit.: Amănunte în „Extratereştrii în România” (Ed. OBIECTIV). 


printre sutele de participanţi, a asistat şi autorul - preotul 
catolic C.W. Leadbeater. Acesta a descris pe larg 
manifestarea anuală Wesak - extrem de stranie pentru 
noi, cei neinformaţi - care este organizată în nordul 
Indiei de către lerarhia Spirituală a Pământului, la 
fiecare sfârşit al lunii mai - în ziua cu Lună plină. 

Acolo, momentul culminant - redat şi în ilustrarea 
respectivă - este constituit de fiecare dată de apariţia în 
văzduh a entității înalt superioare care a fost cunoscută 
sub numele de Buddha: în acele momente, apariţia sa 
umple cerul de lumina stranie a aurei corpului său 
eteric (fig. 14), aură care se extinde peste un 
kilometru, şi deasupra colinelor din jur! 

Nu numai sufletele umane ajunse la nivele foarte înalte 
ale, evoluţiei lor spirituale pot obţine treptat astfel de 
corpuri eterate imense. Literatura iniţiatică veche şi nouă 
redă, la diferite grade de detaliere, faptul că şi categoriile 
înalt evoluate ale unui „regn paralel” al anumitor 
fiinţe inteligente invizibile, care nu se încarnează - şi 
anume regnul Devaşilor* - ajung să obţină treptat 
astfel de corpuri imense. La populaţiile pământene din 
Occident, această categorie de fiinţe, întru totul deosebită 
de restul entităţilor nevăzute, a primit numele la fel de 
generic de „îngeri”. Autorul englez A. E. Powell, reluând 
atât cunoaşteri vechi, cât şi cunoaşteri reactualizate, a 
prezentat astfel“ fiinţele respective: 

„Devaşii aparțin unei evoluții distincte faţă de cea 
a Omenirii, ocupând un rang pe care îl putem considera 
ca fiind imediat superior celui al Umanității... 

Corpurile eterate ale devaşilor sunt mai fluide 
decât cele ale oamenilor; acestea sunt capabile să se 
dilate şi să se contracte în proporții mult mai mari. Forma 


3? Leadbeater,C. W.: The Masters and the Path - Ed. The Theosophical 
Publishing House.Londra. 

33 N. edit.: A se vedea şi „Dacia - Țara Zeilor” (Ed. OBIECTIV, nov. 2005). 
Deva însemna zei iar arienii, veniţi din zona Carpaţilor, erau consideraţi zei! 
„Vedele” reliefează nume de zei existente în toponimia României... 

34 Powell, A.E.: The Astral Body - Ed. The Theosophical Publishing House, 
Londra, 1927. 


conținută în aura unui deva este mult mai puțin definită 
decât la om, însă aproape întotdeauna e o formă umană. 
Devaşii apar de obicei ca ființe umane de o talie 
gigantică. ” 

Într-un volum ulterior”, acelaşi autor a făcut o precizare 
cu adevărat uluitoare privind corpul auric al devaşilor înalt 
evoluaţi: 

„Fluctuațiile în volumul aurei unui deva sunt într-atât de 
mari încât, de exemplu, a fost văzută aura unuia dintre 
aceştia cum a crescut de la un diametru de cca. 100 
metri, la mai mult de 3 kilometri în diametru” (!!). 


Sfera zburătoare de... 600 m 


Desigur că mulţi cititori ar dori să cunoască şi vreun fapt 
„mai concret” de acest fel, care să susţină atari afirmaţii. 
Foarte sugestiv în acest sens poate fi un eveniment ce a 
avut loc, în seara zilei de 17 noiembrie 1986, deasupra 
întinsului teritoriu nordic Alaska. În acea seară, un avion- 
cargou Boeing 747 era în vizorul radarelor aeroportului 
oraşului Anchorage, pentru a fi ghidat de la distanţă ca să 
intre în culoarul de zbor al aterizării. 

Spre uimirea operatorilor de la turnul de control şi în 
special a echipajului japonez din cargou, înainte cu o oră de 
a se ajunge la aeroport, la cca. 12 km în faţa avionului 
au apărut trei „intruşi” imenşi, neidentificabili. După 
cum a declarat, la aterizare, comandantul aparatului aerian 
- căpitanul Kenjyu Terauchi -, noii veniţi s-au plasat 
exact în faţa sa şi au mers în continuare exact pe 
acelaşi traseu, cel indicat de turnul de control. 
Aceştia erau trei „forme sferice” mari, luminoase, 
care emiteau de pe întreaga lor suprafaţă o 
strălucire de culoare verzuie. Zborul în „tandem” a 
durat până la apropierea de Anchorage. Comandantul a 


3 Powell, A.E.: Le Corps Mental - traducere la Ed. Adyar, Paris, 1929. 


apreciat că „forma globulară” mai mare ar fi avut un 
diametru cât lungimea a două portavioane (cca. 600 
metri)! 

Desigur, nu putea fi vorba de nici un „aparat terestru, 
căci construirea vreunei nave aeriene cu un diametru de 
peste jumătate de kilometru este o problemă tehnică a unui 
viitor încă foarte îndepărtat... Şi în acest caz era însă 
evident un fapt: „inteligenţele” care „au ştiut” să se plaseze 
pe un „anumit” culoar de zbor în faţa avionului pământean, 
şi apoi să dispară la fel de brusc precum au şi apărut, 
aveau corpuri imense dintr-o altă materie... Şi astfel, 
au rămas la fel de „neidentificate”, ca şi atâtea alte apariţii 
mereu neînţelese de Omenirea contemporană, fie că erau în 
parte „fiinţe ale lumilor invizibile”, fie că erau „nave 
bioeterice” pentru zboruri locale sau spaţiale... 

Pentru marea majoritate a specialiştilor în problemele 
zborurilor extraatmosferice, ca şi pentru marea majoritate a 
opiniei publice, filmul în domeniul ultraviolet adus de 
echipajul navetei „Columbia” constituie desigur o nouă 
„enigmă fantastică”. Totuşi, acest film demonstrează, poate 
mai bine decât orice alt document fotografic, un fapt 
esenţial: totala conectare a marii probleme 
fundamentale a „lumilor invizibile”, cu strania 
problemă a „Obiectelor Zburătoare Neidentificate”. 
lar această conexiune clară este cu atât mai importantă de 
cercetat, cu cât sutele de mii de consemnări ale prezenţelor 
şi ale manifestărilor OZN nu pot fi numai şi numai 
manifestări ale unor civilizaţii foarte avansate din 
profunzimile galactice sau chiar intergalactice. 

„Sursa” mulțimilor de OZN care tot brăzdează cerul 
planetar este totuşi „undeva” în „apropierea noastră”, 
aşa cum demonstrează extrem de bine filmele documentare 
aduse de astronauți, deceniu de deceniu, de la aproape 
fiecare expediţie extraatmosferică sau selenară. Şi de fapt, 
înseşi numeroasele consemnări antice şi medievale“, 


35 În ultimele decenii s-a format o adevărată literatură specifică ce reuneşte 
mulţimi de date regăsite în texte antice şi în cronici din Evul Mediu şi chiar de 
realizări artistice care provin din preistorie până în epoca noastră, care au 


întru totul similare, dovedesc pe deplin această 
realitate extraordinară... 

Prezentarea unor astfel de fapte cu alură de fantastic, 
însoţită de „dovezi materiale” extrase dintr-un adevărat 
tezaur modern ce evidenţiază, tot mai amplu, veridicitatea 
unei „alte realităţi”, aflată la baza unor „alte lumi” 
coexistente în spaţiul planetei noastre, constituie în fapt 
doar nişte paşi mărunți în elucidarea unor mari „enigme”. 

Desigur că cititorii ar dori să afle, în aceste domenii, cu 
mult mai mult. Este de la sine înţeles, însă, faptul că atât 
NASA, cât şi Programul Spaţial al Rusiei deţin un 
volum sporit mereu de astfel de documente 
„fantastice”. Dar atât timp cât acestea nu vor fi oferite 
integral opiniei publice, este evident că nu se pot face încă 
afirmaţii categorice. 

Totuşi, pentru a ne apropia cât de cât de „realismul 
fantastic” al manifestărilor atât de stranii ale lumilor 
invizibile extraatmosferice, ar fi utilă şi o altă incursiune: o 
încercare de  „acomodare” problematică şi prin 
cunoaşterea unor aspecte ale manifestărilor din 
imediata noastră apropiere, atât a diferitor alte mulţimi 
de fiinţe inteligente invizibile, cât şi a mai „micilor OZN 
demonstrative”, care ne-au tot incitat gândirea în ultimele 
decenii. 


consemnat stranii apariţii şi manifestări identice consemnărilor contemporane. 
Ciclurile de volume ale unor autori ca W.R. Drake, E. von Däniken, R. Charroux, 
traduse în numeroase limbi, sunt doar câteva exemple. 


Capitolul Il 


MESAJELE DIN SPAŢIU - REALITATE ŞI 
DIVERSIUNE 


„În timpul zborului meu cu nava cosmică 
«Gemini 4» (iunie 1965), am văzut într-adevăr 
ceea ce unii oameni numesc OZN... Obiectul pe 
care l-am văzut rămâne necunoscut, dar aceasta 
nu înseamnă nicidecum că acesta ar fi fost o 
navă cosmică de pe o planetă oarecare din 
Univers. Rezultă doar un singur lucru: în timpul 
zborului am văzut un obiect pe care nici eu şi nici 
altcineva nu l-ar putea recunoaşte sau explica ce 
este.” 


Astronautul James McDivitt 


OZN la ONU 


În primii ani ai celei de a doua jumătăţi a secolului trecut, 
faţă de şocul psihologic ce se contura, în cadrul unor mari 
colectivităţi, datorită noutăţii total  neînţelese a 
manifestărilor OZN, inerția unui conservatorism inerent 
vehicula tot felul de explicaţii, care astăzi ni se par, în 
mare măsură, cu adevărat ridicole. Oamenii, din cele mai 
diferite ţări, ar fi văzut doar planeta Venus, sau baloane 
meteorologice, sau fulgere globulare, sau nori de insecte, 
sau simple fenomene atmosferice, sau arme secrete. 

Totuşi, înmulţirea şi amploarea manifestărilor respective 
şi chiar numeroasele  aterizări demonstrative au 
eliminat treptat explicaţiile simpliste şi au conturat tot mai 
pregnant o ipoteză pe cât de complexă, pe atât de 
captivantă: Obiectele Zburătoare Neidentificate sunt 


nave spaţiale trimise de civilizaţii galactice mult mai 
avansate ştiinţific şi tehnologic! 

Drept urmare, relaţia Om - Cosmos şi respectiv Pământ - 
Galaxie a devenit tot mai plină de semnificaţii, impunând în 
mod logic profunde  reconsiderări în gândire şi în 
cunoaştere. 

O anumită frământare psiho-socială generată de „strania 
prezenţă a OZN” nu a rezultat numai din miile, din zecile de 
mii” de dosare oficiale şi de consemnări ale presei sau din 
miile de cărţi apărute pe această temă în ţările lumii. 

Chiar intervenţiile autorităţilor cât şi ale comunităţii 
ştiinţifice internaţionale au amplificat importanţa 
preocupărilor asupra extrem de ciudatelor manifestări 
neidentificabile. Astfel, pe de o parte, în ţările cele mai 
avansate tehnologic au fost create diferite comisii oficiale 
de cercetare a unor atari manifestări, iar în numeroase 
alte state au fost înfiinţate nuclee discrete în cadrul 
organismelor militare. 

Pe de altă parte, după semnificativul Simpozion CETI 
(Communication with Extra-Terrestrial Intelligence), 
organizat în septembrie 1971 de Academia de Ştiinţe a 
fostei URSS, în comun cu cea a SUA (la observatorul 
astronomic Biurakan, din munţii Caucaz), multe ţări din 
lume s-au integrat în ambițiosul program SETI (Search for 
Extra-Terrestrial Intelligence) lansat de către NASA. Pe 
parcurs, separat de  perfecţionările aduse marilor 
radiotelescoape ale lumii, dezvoltările spectaculoase ale 
capacităţilor de ascultare şi analizare a tuturor undelor care 
ne vin din adâncimile cosmice, în cadrul programului 


37 În deceniile '50 - '80 ale veacului trecut, autorităţile din numeroase state 

ale lumii înregistrau anual mii de observări ale manifestărilor OZN. De exemplu, 
Comisia militară americană „B/ue Book” a întocmit, numai în anul 1952, cca. 
1 500 de dosare de anchetare a cazurilor, deşi numărul sesizărilor a fost cu mult 
mai mare. În Franţa, dr. C. Poher - conducătorul grupului oficial GEPAN - declara 
în anul 1978: „Sunt perioade când primim câte o sută de observări pe lună... Noi 
am primit aproape 15 000 de cazuri.” 


„Mega-SETI”, au atins unele performante tehnice: 
remarcabile. 

In fapt, reconsiderările pe care însăşi lumea Ştiinţei le-au 
transpus în gândirea contemporană în această mare 
„problemă modernă”, dedublate de evidențe tot mai 
relevante, au condus la cel mai semnificativ „act istoric” al 
domeniului: la şedinţa Organizaţiei Naţiunilor Unite 
din 27 noiembrie 1978, un grup de experţi 
internaționali? - desemnaţi anterior - a prezentat 
sinteza „problemei OZN” şi importanţa analizării cât mai 
competente a manifestărilor respective. Drept urmare, s-a 
aprobat documentul ONU nr. A/SPC/33/SR 4, prin care 
s-a recomandat statelor membre ale ONU să organizeze 
cercetarea ştiinţifică a prezenţei şi a manifestărilor OZN din 
spaţiul planetei noastre! 


Secretele „farfuriilor zburătoare” 


Dar chiar dacă Omenirea a recunoscut treptat - după 
numeroase încercări de ascundere a mulțimilor de fapte 
stranii - necesitatea şi importanţa studierii complexe a 
tulburătoarelor fenomene produse în atât de variatele şi 
neînţelesele apariţii ale OZN, nici până în prezent nu s- 
au putut da răspunsuri la marile întrebări inerente: 

- de unde vin în spaţiul terestru ciudatele obiecte 
zburătoare - ce apăreau mereu cu modele constructive 


38 În anul 1985, specialiştii americani au realizat echipamentul „MCSA 1” 
(Mega Channel Spectrum Analyser) ce analiza simultan, în câteva secunde, 
parametrii unui număr de 740 000 unde care „curg” mereu din spaţiu. Dar în 
1992 au pus în funcţie tipul „MCSA 2”, al cărui mare calculator a oferit 
prelucrarea simultană a conţinutului unui număr de 14 milioane de frecvenţe de 
unde, existând mereu speranţa identificării printre acestea şi a unor transmisii 
„artificiale”, emise de civilizaţii avansate! 

3 Cea mai stranie problematică mondială - aceea a OZN - a fost prezentată 
în plenul ONU de către astronomul prof. dr. A. Hynek, matematicianul dr. ]. 
Vallée, inginerul dr. C. Poher şi locot.-colonelul L. Coyne. 


extrem de variate - şi cine sunt inteligenţele care le 
dirijează deplasările aeriene şi aterizările?“ 

- cu ce fel de energie sunt acţionate straniile „aparate 
de zbor” care, oricât de mari ar fi, nu prezintă nici un fel de 
dispozitive propulsive (elice sau jeturi)? 

- prin care procese fizice, aceste „nave străine” pot 
dispărea subit, atât din văzul martorilor, cât şi de pe 
ecranele radarelor, sugerând astfel că ar fi dintr-o „altă 
materie”? 

-în baza căror principii tehnice sfidează legile 
fundamentale ale gravitaţiei şi ale inerţiei, precum şi 
efectul termic distrugător (atunci când se deplasează cu 
viteze foarte mari în atmosferă)? 

- care este „secretul” strălucirii intense şi adesea în 
culori jucate, a suprafeţelor lor exterioare? 

- de ce fiinţele care se află în interior şi care în diverse 
cazuri au coborât pe solul terestru - în locuri însă 
întotdeauna izolate - şi chiar au contactat uneori persoane 
solitare, nu iau legătura în mod organizat cu autorităţile 
nici unui stat? 

- prin ce mijloace controlează cu extremă uşurinţă, şi 
chiar în mod spectacular, atât procesele biologice ale 
fiinţelor terestre, cât şi psihicul celor mai diferiţi 
martori, din diverse colţuri ale lumii? 

- care poate fi scopul acestor manifestări permanente - 
dar aleatorii şi foarte distante - din întregul spaţiu terestru?; 
aceasta cu atât mai mult cu cât o literatură specifică 
demonstrează că „prezenţa OZN” a fost consemnată nu 
numai din secole şi milenii anterioare, ci chiar şi din 
preistorie - existând numeroase picturi rupestre“! care au 
transmis posterităţii reprezentări evidente. 

Lipsa de răspunsuri la aceste întrebări principale, care 
atrag după ele şiruri nesfârşite de interogări derivate, a 


“ N. edit.: De remarcat că forma OZN este adaptată la nivelul de civilizaţie al 
Omenirii. În secolul XIX au fost văzute OZN sub aspect de vapor cu aburi! 

1 - Tomas, A.: Nous ne sommes pas les premiers - Ed. Albin Michel, Paris, 
1972. 

- von Dăniken, E.: Meine Welt în Bildern - Ed. Econ, Dusseldorf. 

- Michel, A.: Palaeolithic UFO Shapes - FSR, vol.15, no.6/1969, Londra. 


conturat treptat o ipoteză foarte combătută la început de 
cei speriaţi de amploarea noului orizont cognitiv: OZN şi 
„echipajele” mereu necunoscute sunt „extraterestre”, 
fiind trimise de civilizaţii mult mai avansate, din alte 
sisteme solare! 


Colegiul Invizibil şi Forţa Străină 


Unii oameni de ştiinţă, cât şi diverşi investigatori 
documentaţi mai amplu asupra „cazuisticii” la nivel 
mondial, s-au sesizat în mod analitic asupra unor aspecte 
care contraveneau ipotezei originii galactice a 
„vizitatorilor străini”. Un noian de alte întrebări la fel de 
logice îngreunau un alt talger al balantei... De ce atât de 
multe apariţii, sute de mii, milioane“? de observări 
sesizate - în afară de cele neştiute? De ce atât de multe 
tipuri constructive, chiar şi atunci când erau văzute şi 
fotografiate grupuri de OZN de aceeaşi mărime? 

Devenise oare Pământul o planetă de excepţie şi, din 
diferite colţuri ale Galaxiei, veneau permanent în pelerinaj 
mesagerii unor civilizaţii care, în timp, ajunseseră să 
stăpânească tehnica zborurilor spaţiale? Sau poate... 
realitatea era cu totul alta şi scăpa posibilităţilor de 
cercetare şi de interpretare - încă atât de limitate - ale 
oamenilor de ştiinţă ai lumii terestre? 

Nemulţumiţi de imposibilitatea ştiinţei contemporane de 
a explica „prezenţa OZN” şi manifestările ei atât de 
provocatoare prin superioritatea şi complexitatea lor, un 
grup de savanţi neconformişti a luat o decizie mai 
curajoasă: să renunţe la considerarea originii extraterestre 
ca unică explicaţie - fără a o elimina total - şi să discearnă 


“2 Cotidianul parizian „Le Monde” a publicat, la 08.10.1975, o impresionantă 
concluzie statistică: în întreaga lume, între anii 1947 şi 1975, ar fi fost 
consemnate cca. 50 milioane de observări de „obiecte zburătoare 
neidentificate”! 


o altă ipoteză cu grad înalt de valabilitate, oricât ar fi 
aceasta de „bizară”! 

Dorind ca acţiunea lor să se bazeze pe metode cu 
caracter strict ştiinţific - implicând şi aparatură foarte 
modernă -, dar în acelaşi timp să fie învăluită de o discreţie 
totală, grupul s-a autointitulat „Colegiul Invizibil”. 

lată cum a fost expusă, de unul dintre membrii grupului 
(selectat ulterior şi de către ONU ca expert internaţional), 
ipoteza de bază“? pe care savanții respectivi (din şase ţări 
foarte avansate) o formulaseră la nivelul anului 1975: 

„Există o certitudine: o Forță Străină se manifestă în 
mediul nostru înconjurător. Au fost văzute «obiecte 
zburătoare» de către milioane de oameni, în toate 
țările. Ele au fost urmărite prin radare militare şi au fost 
fotografiate în spațiu de cosmonauti. Au fost filmate de 
camerele automate ale rachetelor-sondă şi au fost atinse cu 
mâna de agricultori... Au fost numite «farfurii zburătoare», 
«misterioase obiecte cereşti», «obiecte zburătoare 
neidentificate»... ” 


Pământenii au... frați invizibili! 


Lucrările Colegiului Invizibil sunt revoluționare, 
fiindcă savanții care îl compun (vreo sută - din cinci sau 
şase ţări) desfid o anumită concepţie a autorităţii ştiinţifice, 
atunci când ei afirmă că aceste observări stranii merită a fi 
studiate şi, după părerea lor, nici o teorie, chiar fantastică, 
nu trebuie respinsă fără a o analiza. 

În lucrările Colegiului Invizibil se utilizează toate 
aparatele imaginabile din arsenalul savantului - de la 
microscopul electronic până la spectrograful de masă - şi 
astfel a fost adunată o mulţime de informaţii despre 
„farfuriile zburătoare”. 


8 Vallée. J.: Le College Invisible - Ed. Albin Michel, Paris, 1975. 


Eu cred că o Forţă puternică a influenţat altădată 
Omenirea şi o influenţează şi acum din nou. În care 
scop? Am adunat elementele unui răspuns. Ce tehnică 
stranie foloseşte însă această Forţă pentru acţiunea sa? 
Aceasta este de fapt problema care formează baza de lucru 
a „Colegiului Invizibil”. 

Dar despre ce „Forță puternică” poate fi vorba, care e 
atât de avansată ştiinţific şi tehnic, e atât de potentă, încât 
e capabilă să manevreze nu numai energii extraordinare, ci 
şi biologicul şi psihicul fiinţelor umane? 

Studiind în mod complex manifestările materiale şi 
energetice ale OZN şi analizând în paralel şi suita de 
consemnări din diferite perioade ale istoriei scrise a 
Omenirii - care se refereau la apariţii şi manifestări la fel de 
stranii din secolele anterioare“ şi din antichitate” - 
concluzia afirmată de Colegiul Invizibil încă în urmă cu trei 
decenii era următoarea: în spaţiul planetei noastre ar 
mai exista încă o „populaţie”, care ar fi însă invizibilă 
pentru noi, oamenii pământeni, întrucât fiinţele 
respective ar fi constituite dintr-o altă materie! lar 
această „altă populaţie” nu ar fi doar într-o „vizită 
temporară”. În fapt, ea ar convieţui cu noi încă din cele 
mai vechi timpuri, stăpânind chiar de pe atunci o 
cunoaştere extrem de vastă, cât şi ample posibilităţi de 
a manevra materia grea-vizibilă şi cea invizibilă, precum şi 
variate forme de energie, în bună parte necunoscute ştiinţei 
moderne! 

Într-un atare context al unei realităţi fantastice, 
manifestările acestor fiinţe ar continua să ni se pară încă şi 
astăzi ca fiind fenomene de înaltă magie şi chiar 
miracole! 


4 Vallée, J.: Passport to Magonia - Ed. H. Regnery, Chicago, 1969. 
5 Drake, W.R.: ciclul „Gods and Spacemen în the Ancient Time” - Ed. Sphere 
Books, Londra, 1974-1977; 3 volume traduse şi la Ed. Polirom, laşi, 1996. 


Forţa invizibilă protejează şi dirijează 
Omenirea 


lată o concluzie prezentată în urmă cu trei decenii, la fel 
de tulburătoare atunci ca şi acum, enunțată de un grup de 
savanţi care aveau acces la surse de informare mult mai 
înalte. Şi este evident faptul că o atare afirmaţie a avut la 
bază materiale documentare şi posibilităţi de analiză a 
acestora mult mai bogate decât ale oricărei persoane 
neimplicate. 

Un exemplu sugestiv în acest sens este şi următorul fapt: 
unul dintre fondatorii Colegiului, astronomul Alen 
Hynek - profesor la Northwestern University din SUA - a 
fost angajat la Forţele Aeriene militare timp de 20 ani 
pe postul de „consilier ştiinţific în problema OZN”! 
Or, în acea funcţie, a avut acces nemijlocit la marea arhivă 
acumulată la USAF - forul oficial american cel mai implicat 
iniţial în urmărirea manifestărilor OZN -, cât şi în analizarea 
complexă a acestora. 

Fireşte, mulţi dintre savanții respectivi au avut un acces 
mult mai larg şi la uimitorul documentar fotografic al NASA, 
adus de astronauți încă din acei primi ani ai misiunilor 
extraatmosferice, în cursul cărora, „acolo sus”, au fost 
înregistrate mereu, stranii prezenţe „strălucitoare” 
neidentificabile... 

Uimitoarea filmare în ultraviolet din februarie 1996, de la 
bordul navetei „Columbia”, a adus poate cea mai categorică 
dovadă (cunoscută în mod public) ce a confirmat - dar după 
două decenii - veridicitatea concluziei savanților „Colegiului 
Invizibil”: într-adevăr, în apropierea Pământului există 
o „populaţie invizibilă”, care vieţuieşte în spaţiu! Prin 
înaltul nivel de evoluţie la care a ajuns, aceasta se 
manifestă ca o redutabilă „forță străină invizibilă”. Dar, 
existând în spaţiul apropiat încă din timpuri 
străvechi, neştiuta „Forţă” s-ar ocupa cu totală 
discreţie şi de evoluţia speciei umane terestre. In 


acest scop, periodic, îi oferă  „demonstraţii” 
stimulative ale unui orizont pe care oamenii pământeni 
trebuie să-l „cucerească” şi ei, ajutându-i cu răbdare să se 
integreze în procesul legic al evoluţiei cosmice. 

Aşadar, încă în urmă cu trei decenii, un grup de savanţi, 
care s-au distanțat de îngrădirea gândirii docte „oficiale”, a 
dezvăluit în mod public o tulburătoare concluzie bazată pe 
investigaţii de înalt nivel ştiinţific: deasupra noastră, există 
„O altă realitate”, care pentru noi e fantastică! Or, în 
paralel, cele mai stranii filmări obţinute de pământeni - cele 
aduse de astronauții aflaţi în spaţiu - au confirmat: această 
concluzie nu este întru nimic o ficţiune, ci „un fapt” pe care 
trebuie să-l înţelegem în toată complexitatea sa! 

În plus, ne impune în mod absolut să gândim o relaţie 
întru totul pozitivă între noi şi această „Forță 
invizibilă” dar reală, care a evidenţiat în timp un fapt 
esenţial: în decursul preistoriei şi respectiv al istoriei 
Omenirii, aceasta nu a demonstrat nici-o ostilitate ci, 
din contră, a avut mereu intervenţii benefice în 
progresul civilizaţiei şi în însăşi evoluţia spirituală a 
fiinţelor umane! 

La vremea respectivă, în urmă cu trei decenii, 
tulburătoarea ipoteză, făcută publică şi prin cartea ce 
definea activitatea Co/egiului Invizibil, a suscitat o întrebare 
inerentă: acea „populație invizibilă” din înaltul cerului nu 
este cumva însăşi lumea celor decedați - „Lumea de 
Dincolo”? Este ea, într-adevăr, o „altă lume”, cu totul 
neştiută? Deşi, sub acest aspect, concluziile grupului de 
savanţi nu au fost la fel de tranşante, totuşi cărţi ulterioare 
ale dr. Jacques Vallée au lăsat să se întrevadă o reală 
diferenţă între aceste lumi nevăzute. 


4 Vallée, J.: - Dimensions - Ed. Wilson & Neff, SUA, 1988 (tradusă în 
româneşte la Ed. Savas, Bucureşti, 1993). 

- Confrontations - Ed. Random House, SUA,1990 (tradusă în româneşte la 
Ed. Aldo, Bucureşti, 1994). 


Maeştrii venusieni şi Marte - producătoare 
de OZN! 


Pentru cititorul care s-a antrenat mai mult sau mai puţin 
în problema fundamentală a „lumilor invizibile”, se 
schiţează în mod normal o deducție logică: sufletele 
decedaţilor pământeni încă nu au ajuns, în timp, la 
nivelul unor cunoaşteri şi potenţe într-atât de 
evoluate. 

Dacă le-ar fi obţinut, le-ar fi etalat în decursul propriilor 
existenţe „întrupate” şi astăzi, civilizaţia umană ar fi cu 
mult mai avansată... 

Deşi dr. J. Vallée a lăsat să se înţeleagă convingerea 
Colegiului Invizibil asupra faptului că „obiectele 
zburătoare neidentificate” sunt „produse” numai de 
această „Forţă” a fiinţelor foarte evoluate care s-au 
localizat invizibil în spaţiul din apropierea Pământului, o 
atare exclusivitate nu este acceptată de grupurile de 
„iniţiaţi”“ care, pe „alte căi”, au totuşi acces la informaţii 


7 Astfel, cum am arătat şi în capitolul anterior, există grupuri de persoane 
care cunosc bine faptul că în „cerul terestru” vieţuieşte „o lume eterică”, foarte 
avansată sub toate aspectele şi care este capabilă „să construiască” OZN din 
materii necunoscute nouă. In acest sens am citat faptul că „modul de 
confectionare de către lumea eterică terestră a unor nave cu discul sau cu 
rebordul exterior vibrator a fost copiat de la venusieni” (extras din cartea „The 
Shpips Mistery” a dr. M. Layne,1950). 

După trei decenii, acelaşi fapt a fost difuzat mai amplu de un cunoscut iniţiat 
contemporan - pictorul englez Benjamin Creme; acesta a expus în mod repetat 
în conferințele sale de instruire spirituală, cât şi în volumele II şi III ale ciclului 
„Maitreya's Mission”, unele scurte explicitări privind „obiecte/e zburătoare 
neidentificate”. 

lată unele specificări, la fel de tulburătoare: 

„- Multe OZN sunt indicate ca venind din lumea eterică a planetei Venus, dar 
unele dintre acestea au fost produse pe Marte. In fapt, prin lumea sa eterică, 
Marte este o planetă «producătoare». Aceste OZN sunt construite prin puterea 
gândirii şi sunt dirijate în mers printr-o combinație dintre energia gândirii şi 
tehnologia înaltă, mult dincolo de ceea ce cunoaştem noi acum. 

- Deşi Marte este şi ea o planetă nelocuită, totuşi lumea ei eterică este mult 
mai evoluată în tehnologie decât noi. Venus se află în ultima ei «rondă» a 
evoluţiei, astfel încât putem să considerăm toate fiinţele spirituale de acolo ca 
fiind «Maeştri»; pentru noi, sunt asemenea zeilor. 


mai extinse. Grupurile respective cunosc însă foarte bine 
faptul că adevărații mesageri veniţi din depărtări spaţiale 
nu sunt aceia care apar cu sutele de mii - aşa cum au fost 
observate numeroasele OZN în întreaga lume -, ci sunt cu 
mult mai puţini ca număr şi practic imposibil de 
sesizat de noi, cei de pe solul terestru... 

Unele persoane cu o cultură scientizată modernă au 
încercat să surclaseze „bizara ipoteză” a savanților 
neconformişti printr-o enunţare şi mai fantastică, dar care 
nu avea la bază vreun element demonstrativ: OZN şi 
fiinţele de la bordul lor ar veni dintr-un „alt univers”, 
care s-ar intersecta în mod aleator cu Universul 
nostru material; „celălalt” ar fi structurat dintr-o altă 
materie, având astfel alte legi fizice şi, deci, un alt 
„continuum spaţiu-timp”! Într-un atare context, s-ar putea 
ca fiinţele celor două universuri nici să nu se perceapă 
reciproc, datorită tocmai diferenţelor fizice fundamentale 
ale bazelor ontologice proprii!“ 

La nivelul cunoaşterilor moderne, într-adevăr, această 
formulare doctă nu poate fi exclusă doar pentru simplul ei 
aspect de ficțiune ştiinţifică. Totuşi, o astfel de 
„intersectare” presupune un amplu proces cosmic în 
continuă deplasare,  „întâlnirea” întâmplătoare a 
Omenirii terestre cu o populaţie a unui alt univers 
apărând deci ca un fapt „trecător”, care nu persistă 
în timp zeci de mii de ani. Aceasta cu atât mai mult cu 
cât Pământul se deplasează pe distanţe suficient de mari în 
jurul Soarelui, iar însuşi sistemul nostru solar se deplasează 
continuu pe o orbită extrem de largă în jurul centrului 
Galaxiei. Or, din tot ceea ce Omenirea a păstrat în memoria 
ei colectivă şi, în plus, din ceea ce „a primit” ca informaţii 
suplimentare, „prezenţa OZN” nu are un caracter 


- OZN şi echipajele lor sunt constituite din materii eterice, şi nu din materie 
densă; aparența de obiecte solide - pe care o produc pentru noi - este un 
fenomen temporar. 

- Nu există OZN ostile şi relatările care le-au prezentat astfel sunt pure 
ficțiuni. Manifestările OZN în spaţiul terestru sunt rezultatul unei cooperări 
interplanetare şi se bazează pe intenţii absolut paşnice şi benefice.” 

% N, edit.: Amănunte în „Marile Enigme” (Ed. OBIECTIV, 2005). 


„temporar”. Dimpotrivă, istoria scrisă şi nescrisă, precum 
şi foarte vechi opere de artă - începând cu numeroase 
picturi rupestre -, demonstrează că această prezenţă are o 
vechime care s-ar putea conecta, eventual, la însăşi 
vechimea speciei umane, sau poate chiar mai mult... 

Deci, în mod obiectiv, ipoteza unei simple „intersectări” 
cosmice locale între două universuri diferite, de altfel 
nesesizată ştiinţific prin absolut nici un alt fel de 
manifestare spaţială, nu are o bază care să-i ofere o luare 
în considerare. 

Şi dacă, de-a lungul mileniilor au existat mereu grupuri 
restrânse de „iniţiaţi” care au cunoscut „taina” existenţei 
„deasupra noastră” a unei mulţimi de fiinţe mult avansate 
ştiinţific şi tehnic, care constituie o „Forţă invizibilă” 
multipotentă energetic şi care ne face mereu variate 
„demonstraţii” benefice, ar rezulta un fapt esenţial: 
Omenirea a intrat în fine într-o epocă în care trebuie 
să afle realitatea fundamentală a acestei convieţuiri 
atemporale... 


„Fiii Soarelui” şi marțienii... mongolezi 


În a doua jumătate a veacului trecut, în paralel cu 
adevărate „valuri” de apariţii şi manifestări ale neînţeleselor 
OZN, au survenit şi unele fapte la fel de stranii, care au fost 
asociate poate mult prea uşor cu originea extraterestră a 
noii „enigme moderne”. 

Autorul francez Robert Charroux relata, în una din 
incitantele sale cărţi“, o întâmplare ieşită din comun: la 16 
martie 1964 a primit o scrisoare din partea unui necunoscut 
care îi comunica faptul că trebuie să-i transmită documente 
ştiinţifice foarte importante, transmise de o fiinţă din 
sistemul solar Proxima Centauri (!?). Materialul care i-a fost 
remis la întâlnirea cu persoana respectivă părea a fi 


+ Charroux, R.: Le livre des secrets trahis (Cartea secretelor trădate) - Ed. 
Robert Laffont, Paris, 1965. 


redactat într-adevăr de savanţi care posedau un înalt nivel 
de cunoaştere în diferite domenii: fizică, chimie, biologie, 
matematică, arheologie, ş.a.m.d... 

Din conspectarea textului primit, rezulta că acei „savanţi” 
ar fi sosit pe Terra venind de pe planeta „Baavi”, situată în 
cel mai apropiat sistem solar vecin - sistemul Alpha 
Centauri, aflat la 4,3 ani-lumină faţă de Pământ. Navele 
lor spaţiale - numite „va/adorge” - le-ar permite să intre fie 
în „timp pozitiv”, fie în „timp negativ”. În acest mod, 
ar parcurge imense distanţe cosmice la viteze super- 
luminice doar în câteva minute şi astfel ar putea reveni 
„acasă” nu după mult timp de la plecare. 

Steaua-soare Proxima Centauri - pe care „baavienii” i- 
au dat numele de „Baalki”% - ar fi de 30 de ori mai mică 
decât Soarele nostru, în schimb, planeta Baavi ar fi o dată 
şi jumătate mai mare decât Terra şi ar gravita în jurul 
soarelui local în decursul a 311 zile (fiecare zi având 27 ore 
terestre. 12 minute şi 57 secunde). Nopțile pe Baavi ar fi 
mai luminoase, planeta primind lumină şi de la stelele Alfa 
Centauri A şi B. Din această cauză, locuitorii acestei planete 
şi-au dat şi denumirea de „Fiii Soarelui” 

Incă din timpuri foarte vechi ale civilizaţiei lor, baavienii 
ar fi folosit rachete fotonice care le ofereau viteze de 
până la 280 000 km/ secundă (terestră). 

Primul zbor cu aterizare pe Terra ar fi avut loc 
acum 15 000 de ani. Anterior, astronauții lor au 
vizitat repetat planeta Marte, stabilind o reală 
prietenie cu populaţia locală. Dar în urmă cu cca. 
12 000 de ani, condiţiile de viaţă de pe Planeta Roşie 
s-au înrăutățit într-atât de mult, încât baavienii i-au 
evacuat pe marţieni, transportându-i pe Pământ. 
„Strămutaţii” - cu pielea gălbuie şi cu fizionomia 
mongpoloidă - ar fi fost aduşi pentru aclimatizare”? la o 
presiune atmosferică şi o temperatură mai redusă, în 


50 N. edit.: Baal = Apollo (Cel Alb) = Zeul Alb.Ki = Geea = Terra. 

51 N. edit.: Fiii Soarelui se consideră şi extratereştrii înalţi şi blonzi (ca şi dacii, 
getulii, messageţii/alemanii, primii romani, macedonenii). Ramanii 
(„Veghetorii”), prima civilizaţie de pe teritoriul României, erau şi ei Fiii 
Soarelui /Ra(m)... 


munții Tibetului. Realizarea acestei migrații ar fi durat 
vreo 30 ani. 

(În cartea „Revenirea Zeilor” - Ed. OBIECTIV, Craiova - 
am descris ipoteza scientizată privind stranietatea marelui 
gol circular din extremitatea satelitului marțian Phobos 
care, fotografiat de sonda „Viking Orbiter 1",arată ca o 
adevărată „navetă spaţială” imensă; a fost folosit oare 
acest satelit la aducerea pe Pământ a populaţiei de pe 
planeta Marte?) 


Extratereştrii citiseră „Cartea lui Enoh”... 


Textul transmis de „străini” făcea şi o interesantă 
conexiune de istorie interplanetară, asemănătoare unui 
pasaj biblic şi respectiv unor specificări din vechiul text 
„Cartea lui Enoh”®?: numeroasele zboruri făcute pe planete 
ca Marte şi Terra le-au permis astronauților baavieni să 
ducă o viaţă mai libertină, întâlnind fiice frumoase ale 
localnicilor. Dată fiind duritatea legilor de pe planeta Baavi 


> Textul antic sumerian „Epopeea lui Ghilgameş” ne-a transmis o 
consemnare ciudată, care ar putea fi explicată prin aducerea anterioară pe 
Terra a unei populaţii de pe o altă planetă. Specificarea insolită e redată în 
versurile ce descriu declanşarea potopului pe Pământ: 

„Deodată, lumina zilei s-a prefăcut în noapte 

frate cu frate nu se mai vede 

poporul din ceruri nu se mai recunoaşte. 

Zeii au fost cuprinşi de frica potopului. 

Au fugit şi s-au refugiat în cerul lui Anu.” 

Cine a putut fi acel „popor din ceruri”, diferit de Zeii care au plecat spre Lună 
(cerul lui Anu) sau altundeva în spaţiu? Legat de această denumire, e de 
reamintit şi faptul că, încă din vechime, chinezii îşi atribuiau şi numele de „Fiii 
cerului”... Numeroase alte popoare s-au revendicat ca „Fiii Cerului”, exceptând 
unele populaţii din Africa. Despre „poporul lui Anu”, pe larg în seria „SECRETELE 
TERREI”. 

53 În textul aramaic antic „Cartea lui Enoh”, în cap. VII, se redă un fapt (care 
este specificat de altfel şi în Biblie - cap.6, v.1 şi 2), rămas mereu neexplicat: 
„Când copiii oamenilor s-au înmulțit în acele zile, a început ca fiicele lor să se 
nască grațioase şi frumoase. Şi când îngerii, copiii cerurilor, le-au văzut, ei au 
devenit iubăreţi; şi ei şi-au spus unii altora: să ne alegem femei din rasa 
oamenilor şi să avem copii cu ele.” 


în raport cu libertinajul întâlnit pe Marte şi pe Pământ, după 
un timp ar fi urmat o răzvrătire planetară. Aceasta s-a 
rezolvat prin părăsirea „patriei” de către un umăr de 
827 000 locuitori care aveau diferite profesii şi niveluri de 
cunoaştere. Aceşti extratereştri ar fi fost „strămoşii 
superiori” ai oamenilor de pe Pământ. 

În ciudatul text primit de R. Charroux erau incluse şi 
interesante elemente din domeniul fizicii 
fundamentale: 

- Materia ar fi o condensare a mişcării, respectiv o 
energie care generează unde cu diferite frecvenţe vibratorii. 
Ca urmare, masa unui corp nu ar fi decât un centru de 
vibrații cu caracteristici specifice. 

- Greutatea unui corp ar fi o presiune ce rezultă dintr-o 
reacţie a spaţiului înconjurător, care este „deformat” de 
însăşi masa planetară. 

- Pentru ca un obiect oarecare să fie ridicat şi chiar 
menţinut în aer prin levitaţie simplă, ar trebui modificată 
frecvenţa vibratorie a materiei acelui corp, în aşa fel 
încât să devină opusă celei a câmpului gravitațional. 

- Navele spaţiale din Baavi ar fi nişte vehicule care 
anulează acţiunea gravitaţiei. Acestea ar avea nişte 
învelişuri neutrinice cu „greutate negativă”, care ar putea 
intra în rezonanţă cu undele gravitaționale ce pătrund peste 
tot (datorită vitezei lor de propagare superioară celei a 
luminii în vid). Fenomenul de intrare într-o astfel de 
rezonanţă ar genera o energie care se opune efectelor 
masei, „vaiadorga” fiind adusă astfel într-o stare de 
greutate negativă şi cu un câmp gravitațional autonom. 

- Dacă se ajunge la fantastica limită a vitezei 
undelor gravifice, survine un moment critic în care 
vehiculul cosmic este pur şi simplu proiectat în „anti- 
timp” sau în „anti-univers”, fără ca să se dezintegreze. 
Textul specifica însă recomandarea ca să nu se confunde 
aceste noţiuni cu „universul de timp negativ” şi cu galaxiile 
din anti-materie - considerate anti-lumi. 


intoxicare prin R. Charroux 


Acum patru decenii - de altfel ca şi acum, astfel de 
informaţii puteau fi considerate ca „noutăţi ştiinţifice” 
remarcabile şi întru totul posibile - după cum le apreciase şi 
doctorul în ştiinţe Robert Frederick, consultat de autorul 
francez. 

În voluminosul text de origine „neidentificată” se 
evidenţiau, însă, şi elemente care păreau specifice unei 
gândiri foarte terestre. De exemplu, în problema 
vitezelor extraordinar de mari ale navelor spaţiale, se 
specifica evitarea ciocnirii cu meteoriți prin generarea unui 
câmp magnetic foarte puternic, care să-i îndepărteze. Or 
aceste „pietroaie” mai mici sau mai mari, fiind în general 
din materii paramagnetice, sunt practic prea puţin 
influențate de câmpuri magnetice, chiar dacă acestea 
ar fi foarte intense. 

Mai mult chiar, „neidentificatul” care a redactat capitolul 
respectiv mai prezenta şi o altă soluţie tehnică, la fel de 
nerealistă: vaiadorgele ar avea un depozit special cu 
stocare de pulberi în cantităţi apreciabile, care ar fi 
menținute la presiuni ridicate; prin canale foarte fine, 
pulberile ar fi aduse într-o cameră în care un tor ce s-ar roti 
cu viteza luminii le-ar imprima o accelerare extrem de 
intensă. Prin jeturi din astfel de pulberi proiectate cu viteze 
extraordinare, ar putea fi distrus orice obiect ce ar apare în 
faţa navei sau lateral ei. 

O atare soluţie tehnică evidenţiază doar fantezia 
specifică unor decenii anterioare... lmaginarea la bordul 
OZN a unui depozit de pulberi, a unei instalaţii 
extraordinare de accelerare a acestora, a unor canale ultra- 
rezistente prin pereţii navelor, pentru dirijarea variată a 
unor jeturi de pulberi distructive, etalează doar idei 
extrem de simpliste, aparţinând unei literaturi de ficţiune 
insuficient de documentată sub aspect tehnic şi în domeniul 
OZN. 


De altfel, din cadrul textului cu presupusă origine cosmică 
se mai pot selecţiona şi alte afirmaţii care sugerează o 
sursă foarte terestră, existând şi alte „fantezii”, specifice 
în fapt cunoaşterilor şi logicii strict umane. De exemplu, iată 
motivațiile vizitelor pe Terra, precum şi pentru lipsa unor 
contacte manifeste cu autorităţile şi cu populaţia locală: 

„Aceşti  extratereştri sunt  neliniştiţi de folosirea 
anarhică şi periculoasă în manevrarea fisiunii 
nucleare. Ei doresc să ne aducă pe drumul cel bun şi, fără 
îndoială, nu ar ezita să declanşeze un război al lumilor - 
deci să ne distrugă -, dacă experiențele noastre de 
ucenici-vrăjitori ar constitui o amenințare la scară 
interplanetară. ” 

O astfel de menționare a unui război interplanetar 
evidenţiază desigur un mod foarte pământean de a concepe 
relaţia Omenirii noastre cu o civilizaţie mult mai avansată. 
În fapt, o astfel de civilizaţie şi-ar putea impune 
oricând un punct de vedere „forte”, fără nici un fel 
de război... 

La fel de terestră este şi motivaţia pentru evitarea 
permanentă a contactelor cu oamenii planetei noastre: 
astronauții baavieni ar rămâne mereu în umbră şi nu le-ar 
da nici un fel de ajutor oamenilor locali, fiindcă ei nu vor ca 
„exilaţii de altă dată, soțiile lor pământene şi copiii lor 
hibrizi” să încerce să revină pe planeta lor originară (!). 
Ideea unui „rasism cosmic”, după zeci de mii de ani, nu- 
şi mai are nici o probabilitate la o Omenire aflată la un 
nivel foarte înalt de evoluţie. Din contră, o astfel de 
enunţare indică o concepţie întru totul retrogradă care, din 
păcate, mai este împărtăşită de marea majoritate a 
oamenilor tereştri, încă atât de puţin evoluaţi... De altfel, în 
însuşi conţinutul manuscrisului „străin”, într-un alt capitol, 
se desfide o atare motivaţie: reluându-se de fapt şi o altă 
temă existentă în tradiţii antice ale diferitor popoare, se 
menţionează că, din contră, mulţi pământeni ar fi fost 
luaţi şi duşi „în cer”, pe planeta Baavi... 


În finalul expunerii „textului extraterestru”, chiar R. 
Charroux a pus în dubiu veridicitatea  voluminosului 
manuscris, pe care îl primise într-un mod prea misterios: 

„Rămâne de aflat dacă întreagă această lucrare 
constituie cea mai mare revelaţie a secolului sau este doar 
o farsă admirabil montată. Este de remarcat însă, înainte de 
orice, că la fel ca în istoriile cu farfurii zburătoare, nu ne-a 
fost furnizată nici o probă materială care să dovedească 
realitatea faptelor respective.” 


Omenirea în neolitic - misiune îndeplinită?! 


Se pare însă că, în acel deceniu '60 al veacului trecut, 
era lansată, pe această linie a unor „mesaje 
extraterestre”, o adevărată acţiune bine concertată: 
anumite persoane, mai culte şi cu acces la mijloacele de 
informare în masă, din diferite ţări, primeau în mod 
similar scrisori sau texte care le-ar fi fost trimise de 
fiinţe venite din spaţiu! Sau autorii acestora erau nişte 
pământeni contactaţi în mod foarte discret de fiinţe venite 
din alte lăcaşuri ale Galaxiei, cărora li s-au dictat astfel de 
texte? Or, poate, cei care le-au redactat făceau pur şi 
simplu parte dintre pasionaţii „ozenismului” şi încercau pe 
această cale să intensifice interesul public pentru marea şi 
provocatoarea enigmă? Să fi fost oare doar nişte 
documentaţi autori ai literaturii SF, care îşi exersau talentul 
în acest mod? Sau invers, să fi fost nişte sceptici inveteraţi, 
care voiau să-i compromită într-un anume fel pe destinatarii 
textelor?... Dar poate că toate acele scrieri erau nişte teste 
publice, imaginate de social-psihologi care aveau 
misiunea de a sonda reacţiile diferitelor colectivităţi 
din diverse colţuri ale lumii? 

lată însă câteva exemple întru totul similare. 

Cotidiane de mare tiraj din Franţa au publicat, în zilele de 
19 şi 20 februarie 1967, o informaţie senzaţională preluată 


de la agenţii de presă: biologul Aharon Aray Amath, din 
capitala Mexicului, ar fi primit o scrisoare de la o ființă 
extraterestră venită de pe o planetă situată la 16 000 
ani-lumină faţă de Pământ. Acel „turist”, care semna cu 
numele de Kan Lau Ka, afirma că trimişi ai civilizaţiei 
respective au tot venit pe Terra - pe care o numeau 
„Iliush” (cea înverzită) - încă din urmă cu cca. 700 000 
de ani! Astronautul „străin” specifica un fapt şi mai 
tulburător: unii dintre compatrioţii săi s-ar afla pe Pământ 
de mai mult timp, trăind printre localnici fără să fie sesizaţi. 
Coabitarea le-ar reveni ca o misiune cosmică, având 
drept sarcină să intervină, prin mijloace neştiute de 
pământeni, ca să înlăture un eventual dezastru planetar, 
dacă, în mod nesăbuit, aceştia ar declanşa un război 
nuclear. 

Ca să fie şi mai captivantă, scrisoarea (în care se 
menţiona că acelaşi text fusese trimis şi altor personalităţi 
din diferite ţări) relata şi anumite evenimente ancestrale 
total neştiute, care ar modifica istoria Omenirii: pe Pământ 
ar fi venit în mod repetat, încă de acum 20 milioane 
ani (!), şi alţi trimişi galactici, care locuiau pe o planetă 
dintr-un alt sistem solar - aflat la numai 1 000 ani-lumină. 
Aceştia şi-ar fi încetat însă vizitele pe Terra atunci când 
Omenirea arhaică şi-ar fi depăşit primitivismul iniţial şi ar fi 
intrat în era neolitică... 


Extratereştrii şi... simbolismul iudaic 


Cel mai extins „mesaj extraterestru” ar exista, 
însă, în Argentina. Profesorul B. Reyna - de la 
Universitatea Del Salvador din capitala Buenos Aires -, fiind 
invitat acasă la un oarecare locuitor la metropolei - numit 
Eustache Zagorsky -, a avut o surpriză ieşită din comun: 
gazda i-a arătat 12 volume scrise într-o limbă şi cu 


caractere care nu există pe Pământ, al căror conţinut i-ar fi 
fost transmis de fiinţe extraterestre! 

Posesorul acelei „enciclopedii astrale” i-a declarat că, în 
18 februarie 1953", când se afla într-o stare de 
deznădejde, a fost luat la bordul unei nave spaţiale; 
echipajul respectiv l-ar fi purtat într-o călătorie 
extraordinară, până la Ganymede - satelitul cel mai 
mare” al planetei Jupiter. Readus în localitatea Quilmes 
- de unde a fost luat -, Zagorsky ar fi întreţinut ulterior 
legături telepatice permanente cu „răpitorii” săi, care l-ar fi 
învăţat astfel limba ganymediană precum şi alfabetul 
specific al acesteia, ale cărui litere ciudate erau denumite 
„varculeţi”. Pe parcursul timpului, în cursul „convorbirilor” 
îndelungate, i s-ar fi dictat treptat cele 12 volume, pe care 
ajunsese să le scrie direct în varculeţi. 

Într-o relatare trimisă revistei pariziene „Phénomènes 
Spatiaux”, profesorul Reyna menţiona că „voiajorul spaţial” 
argentinian - aflat în floarea vârstei - ar fi fost chestionat 
foarte amănunţit de ziarişti, medici, ofiţeri şi de un 
psihiatru. Aceştia au încercat să  discearnă dacă 
„destăinuirile” respective aveau ceva real sau erau doar o 
fantezie bine regizată. Nici unul dintre aceştia nu a 
depistat însă vreo fisură în descrierile straniei 
călătorii şi ale prelungitelor contacte ulterioare. 

Revista franceză a rămas totuşi în expectativă”, fără a 
trage vreo concluzie: 

„Dacă documentele prezentate sunt opera unui 
mistificator, trebuie să recunoaştem că el nu s-a dat totuşi 
înapoi în fața efortului, deloc banal, de a scrie 12 volume cu 
astfel de semne insolite, deşi ar fi putut să se 
mulţumească cu mult mai puţin. $; dacă este un farsor 


5 N, edit.: 1+9+5+3=18, ca şi data... Adică 6+6+6=666. 666, 12 volume - 
cine era adept al simbolismului iudaic, Zagorsky sau... extratereştrii?... 

5 Ganymede are un diametru de 5 150 km, fiind deci cu mult mai mare 
decât Luna. Sondele spaţiale americane au determinat la solul acestuia 
temperaturi foarte scăzute. Fotografiile transmise de aparatele respective i-au 
intrigat însă pe astronomi, relieful prezentând, pe mari distanţe, o serie de 
striuri paralele inexplicabile. 

56 Phénomènes Spatiaux - no. 12/1967, Paris. 


sau un vizionar, trebuie să admitem că a avut un anume 
talent şi că viziunile sale au fost destul de originale.” 

In analizarea mai detaliată a cazului a intervenit ulterior 
ufologul argentinian O.A. Galindez, împrumutând de la 
Zagorsky unul dintre volume, cât şi dicţionarul ganymedian 
- spaniol pe care acesta îl întocmise. In paralel, l-a 
chestionat foarte amănunţit asupra derulării faptelor, cât şi 
a reacţiilor psihice afirmate de „voiajor”. Patru ani mai 
târziu, revista pariziană şi-a făcut însă un act de onoare 
publicând” concluziile investigatorului argentinian. În fapt, 
acesta s-a sesizat în mod obiectiv de o mărturisire scrisă de 
E. Zagorsky privind momentele prealabile „răpirii” sale: 

„M-a invadat un vârtej de idei stranii, căzând astfel într-o 
stare de semi-conştienţă. M-am simţit cufundat într-o stare 
sufletească într-atât de inexplicabilă, încât aş fi tentat să o 
interpretez - fără a lăsa loc îndoielii - ca un fel de vis, dar cu 
o stare conştientă bine trezită. ” 

Pentru O.A. Galindez, o atare trăire dezvăluia că 
întreaga călătorie a lui E. Zagorsky ar fi fost o 
succesiune de viziuni derulate în creierul acestuia - 
produse fie de imaginaţia lui pe când se afla într-o stare de 
reverie, fie printr-o „inducere” psihică efectuată de „cineva” 
din exterior. 

O atare constatare l-a condus pe investigator să analizeze 
şi modul în care „călătorul imaginar” ar fi putut „să creeze” 
o limbă nouă şi un alfabet original. Pe această linie a 
urmărit două ipoteze: 

- fie o elaborare inconştientă a limbajului, atunci când 
„Ssubiectul” se afla într-o stare crepusculară a conştientului 
sau invers, într-o stare de excitare a subconştientului. 

- fie o elaborare voită, conştientă, a limbajului şi a 
alfabetului. 

Comparând acest caz cu cel al „limbajului marțian” 
care a fost „obţinut”, la fel de amănunţit dar în stare de 
transă hipnotică, la sfârşitul secolului XIX, de mediumul 
Helen Smith, O.A. Galindez a ajuns la concluzia că nu a fost 
un proces psihic similar. El a considerat, în final, că limba 


5” Phénomènes Spatiaux - no. 30/1971, Paris. 


ganymediană nu ar fi fost un limbaj străin adevărat, 
ci ar fi fost o creaţie a lui E. Zagorsky... 


Varculeţii - o scriere misterioasă 


S-ar putea totuşi ca problema respectivă să nu fi fost în 
sine chiar atât de simplă. Aşa cum am arătat şi într-un alt 
cadrus*, în masivul stâncos Tassili-n-Asdjer (aflat la limita 
nord-vestică a deşertului Sahara) - care ascunde în anumite 
porţiuni un „mare muzeu de artă preistorică” rămas în plină 
natură - a fost descoperită o stâncă ce a transmis peste 
milenii un text cu litere ciudate, necunoscute de tuaregii 
locali şi nici de vreun specialist. 

Or, literele respective au o mare asemănare cu 
varculeţii folosiţi de E. Zagorsky.** S-ar părea că acesta 
nu avea însă cum să cunoască imaginea stâncii-document, 
întrucât fotografia pietrei cu scrierea nedescifrată a fost 
prezentată ca o noutate abia“ mai târziu. 

Relatările controversatului argentinian privind contactele 
sale telepatice prelungite avute cu nişte ființe 
nepământene, care de fapt numai o singură dată i-au 
apărut, într-o „viziune” stranie, par a conduce totuşi la o 
explicaţie mai apropiată de spaţiul terestru. Cititorii care au 
urmărit  captivanta literatură a  răpirilor de către 
extratereştri a unor pământeni şi a relaţiilor celor „abduşi”, 
cu „echipajele” unor OZN foarte variate, au putut să 
constate un fapt: în ultimele decenii ale veacului trecut 
s-a produs şi o spectaculoasă înmulţire a unor 
„viziuni” de răpiri şi chiar de călătorii în cele mai 
extraordinare nave de zbor, continuate apoi ani de zile, 
cu repetate contacte telepatice“ între „răpiţi” şi 

58 Gheorghiţă, F.: Revenirea Zeilor - Ed. OBIECTIV, Craiova, 2003. 

5 N. edit.: Apărută în „Revenirea Zeilor”, scrierea cu varculeţi a fost 
a de prof. Tudor Diaconu! Textul a fost publicat în „Scrierea secretă” - 


5% Science et Vie, no. 671/ 1973, Paris. 
s: Gheorghiţă, F.: Lumi invizibile - ed. Il - Ed. Sedcom, laşi, 2002. 


„străinii” umanoizi, care demonstrau uimitoare potenţe în 
„manevrarea” biologică şi psihică a pământenilor implicaţi. 

Era oare vorba, într-adevăr, de „extratereştri” 
veniţi din alte sisteme solare sau intra în joc acea 
„altă realitate” dirijată mereu în mod superior de 
„Forţa necunoscută” cantonată invizibil în apropierea 
Terrei, astfel cum concluziona expertul J. Vallée în cărţile 
sale? Dar este, oare, posibil ca superioara „Forţă invizibilă” 
să-şi mascheze prezenţa sa suficient de apropiată, prin 
astfel de regizări, foarte reale şi totuşi întru totul virtuale, 
„inventând” tot felul de acţiuni şi „poveşti” ale unor 
extratereştri fictivi, care în fapt ar veni doar de la câteva 
sute de kilometri? 


Mesaje de la... Guvernul planetei UMMO 


La un an după difuzarea de către presa europeană a 
senzaţionalei ştiri privind călătoria  argentinianului la 
Ganymede, într-o altă parte a lumii avea să se deruleze 
iarăşi un şir de evenimente legate de „mesaje 
extraterestre”; şi acest caz a avut, de asemenea, o largă 
difuzare la nivel mondial. Faptele s-au succedat timp de 
câţiva ani în şir, în Spania. Nu a mai fost însă vorba de o 
călătorie extraordinară a vreunui pământean, ci doar de 
transmiterea unor texte, tot mai voluminoase, expediate 
prin poştă. 

Noua „enciclopedie extraterestră” conţinea prezentarea 
unei planete dintr-un alt sistem solar pe care se dezvoltase 
o civilizaţie foarte avansată, ajunsă la un înalt nivel de 
cunoaştere ştiinţifică şi de realizări tehnice. Textele ar fi 
fost redactate de membri, rămaşi mereu necunoscuţi, ai 
unui echipaj ce ar fi venit pe Pământ cu o navă spaţială 
ce ar fi parcurs foarte repede distanţa de 14,42 ani- 
lumină, care ne-ar separa de lăcaşul lor galactic. 


Prima scrisoare „ciudată” a fost primită de omul de 
cultură catalan Antonio Ribera, cunoscut şi ca un marcant 
ozenolog al ţării sale. Aceasta fusese expediată din Paris 
la data de 2 septembrie 1968. Avea un antet nemaiauzit: 
UMMOAELEWE - termen care mai târziu s-a aflat că 
însemna „Guvernul General al planetei UMMO”. Textul, 
dactilografiat în limba spaniolă (cu câteva greşeli 
fonetice),era semnat de XOODU 7, fiul lui XOODU 4. 

Conţinutul evidenția două fapte principale. Pe de o parte, 
se specifica (la fel ca şi în scrisoarea primită cu un an şi 
jumătate mai înainte de biologul mexican A.A. Amath) 
existenţa pe Pământ, de mai mult timp, a unor 
„trimişi” de pe planeta UMMO. Caracteristicile climatice 
şi geofizice ale Terrei fiind similare cu cele ale planetei 
respective, ar fi permis „ummiţilor” rămaşi aici să se 
acomodeze uşor şi să trăiască printre „fraţii pământeni”. 

Pe de altă parte, ufologul catalan era solicitat să facă 
publică prezenţa respectivă - care avea doar scopuri de 
cercetare ştiinţifică - într-un mod în care pământenii să 
înţeleagă că nu existau nici un fel de intenţii ascunse, 
ci din contră, că se urmărea chiar şi o anumită ajutorare din 
partea lor. Se menţiona şi faptul că nu se apela, totuşi, la 
contacte oficiale cu autorităţi terestre, pentru a nu 
se produce agitaţii la scară planetară. 

Scrisoarea avea şi o emblemă care, ulterior, a apărut în 
culori diferite: când scrisorile veneau de la „reţeaua de 
fraţi” din Spania, emblema era colorată în lila, iar când 
veneau de ia „reţeaua franceză”, avea culoarea verde. 

Insemnul respectiv a evidențiat însă o asociere 
senzaţională. Cu doi ani şi jumătate în urmă, în seara de 6 
februarie 1966, lângă localitatea spaniolă Aluche ar fi 
aterizat, pentru scurt timp, un straniu disc zburător. Aflat la 
mică distanţă, martorul întâmplător Jose Luis Jordan“? 
relatase la timpul respectiv şi faptul că pe partea 
inferioară a nemaivăzutului aparat era imprimat un 
„semn mare” necunoscut, pe care l-a redat 
investigatorilor veniţi la faţa locului. Or, acel simbol figura 


€ N. edit.: De origine iudaică. 


acum ca emblemă şi pe scrisorile tot mai stranii care 
ar fi provenit de la neştiuţii „ummiţi”! 

Un eveniment oarecum asemănător a survenit şi în anul 
următor: la înserarea zilei de 1 iunie 1967, acelaşi 
„semn mare” a fost văzut şi chiar fotografiat, tot pe 
partea inferioară a unui alt straniu disc zburător“ (fig. 15), 
care ar fi staționat un timp la mică înălţime în apropierea 
capitalei Madrid, la San Jose de Valderas. Şi chiar mai mult: 
după un scurt interval, acelaşi aparat aerian neidentificat ar 
fi aterizat pentru câteva momente lângă colonia Santa 
Monica. Din greşeală, sau intenţionat, acolo ar fi „pierdut” 
pe sol nişte tubuleţe metalice; după desfacerea 
acestora, în interiorul lor au fost găsite mici bucăţi de 
plastic ce aveau imprimate acelaşi „însemn”, care abia 
ulterior a apărut ca fiind emblema planetei Ummo! 

Era oare într-adevăr acel semn o emblemă a unei lumi 
galactice neştiute? Sau poate... câţiva spanioli mai culţi se 
asociaseră la realizarea unui scenariu cu impact public, bine 
regizat de „reţeaua de fraţi iberici”? 


Planeta cu un singur continent 


Următoarea scrisoare primită de A. Ribera era datată la 
26 iulie 1969 şi fusese expediată din oraşul spaniol 
Avilla; avea acelaşi antet - UMMOAELEWE - şi aceeaşi 
emblemă. Textul foarte redus, menţiona că fusese redactat 
în şase limbi (franceză, engleză, rusă, spaniolă, italiană şi 
germană) şi că a fost expediat unor persoane din ţările 
respective. Mai conţinea de asemenea o felicitare cu o 
adresare generică „Fraţi ai Pământului”, prin care era 
apreciată  aselenizarea reuşită a modulului navei 
„Apollo 11” şi a ieşirii echipajului pe solul lunar. 

In cursul acelui an, A. Ribera a mai primit şi alte scrisori 
cu antetul şi emblema ummită, mult mai extinse în 


6 Ribera A. şi Farriols, R.: Un caso perfecto - Ed. Plaza & Janes, Barcelona, 
1976. 


conţinut. Textele respective apăreau ca un fel de capitole 
ale unui mesaj amplu, care avea ca titlu intenţia unei 
explicări: „Cine suntem? De unde venim?” 

lată câteva elemente mai relevante din cadrul 
ciudatelor scrisori, în ziua de 28 martie 1950, la ora 4,17 
minute şi 3 secunde, o navă spaţială lenticulară ummită ar 
fi aterizat pentru prima oară pe Terra. Locul staţionării 
pe sol ar fi fost situat în Alpii de Jos, în apropierea 
orăşelului francez Digne. 

În anii ulteriori, echipajul ar fi studiat Pământul şi pe 
locuitorii săi, cu o discreţie totală. 

Prezentându-şi propriul „sălaş”, caracteristicile 
planetei UMMO ar fi următoarele: 

- raza „elipsoidului de revoluţie” planetar variază între 
7 251,608 km şi 7 016,091 km. 

- masa planetei = 9,36 x 10 (10 la puterea 21) tone. 

- acceleraţia gravitaţională medie = 11,9 m / (sec. la 
puterea 2). 

- înclinarea axei planetare faţă de eliptică = 10°, 39', 


56”. 

- o rotaţie completă în jurul propriei axe (zi şi noapte) = 
30,19 ore. 

- stelei centrale - soarele local - i s-a dat numele de 
IUMMA. 

- distanţa dintre UMMO şi soarele local = 99,6 milioane 
km. 


- distanţa dintre steaua IUMMA şi Soarele nostru = 
14,421 ani-lumină. 

- masa stelei IUMMA ar fi de 1,48 x 10 tone - deci cu mult 
mai mică decât a Soarelui nostru, care este de 2 x 10” 
tone. 

Cercetând datele astronomice terestre, astronauții veniţi 
de pe planeta UMMO nu ar fi putut identifica în mod clar 
cum este denumită aici mica stea IUMMA. Aproximând 
unele specificări, ar fi vorba de steaua cărei astronomii 
pământeni i-au stabilit indicativul WOLF 424 şi pe care au 
situat-o la o distanţă de 14,6 ani-lumină. 


Structura geologică şi compoziţia planetei UMMO ar diferi 
mult faţă de Terra. Nucleul planetar (cu un diametru de 
2 120 km) ar fi constituit majoritar din cobalt (88,3%); apoi 
un prim strat, (cu grosimea de 2270 km), ar fi de 
asemenea din metale grele (fier 52%, cobalt 33,5%, nichel 
12%, pe când silicaţii ar fi doar 0,3%); în straturile 
semifluide ar abunda oxizi de titan şi silicați de fier; către 
suprafaţă, stratul inferior - gros de 251 km - ar avea goluri 
imense, umplute cu substanţe organice solidificate, care 
abia spre suprafaţă devin lichide şi gazoase. 

Solul planetar, cu o compoziţie asemănătoare celei a 
Pământului, ar fi compus dintr-un continent mare şi câteva 
insule; uscatul ar ocupa doar 38% din suprafaţa 
„elipsoidului” respectiv. Şi atmosfera este asemănătoare 
celei terestre. 


Profesorii din Cosmos 


Textele scrisorilor au oferit şi o prezentare suficient de 
extinsă a principiilor care au determinat organizarea socială 
planetară, precum şi conceptul ideatic dominant al 
încadrării planului fizic ca unul dintre variatele planuri de 
realitate ale „Cosmosului multiplu”. 

Cele mai extinse descrieri se refereau însă la cunoaşteri 
ştiinţifice şi la realizări tehnice. Acestea evidenţiau - dacă 
aveau într-adevăr o bază reală - un mare decalaj ştiinţifico- 
tehnic între nivelul civilizaţiei noastre şi cel al neştiutei 
civilizaţii ummite. Astfel, încă din timpuri străvechi, 
considerate de  „solii” acelei planete ca aparţinând 
„protoistoriei” lor, acolo s-au folosit mari acumulatori de 
energie electrică realizaţi din toroizi supraconductori, în 
care erau induşi puternici curenţi aperiodici (!?). 

Secvenţe ale textelor ummite adresate lui A. Ribera au 
mai continuat şi în anii 1970 şi 1971. Ultimele au fost 
expediate însă din Londra pe adresa unui grup ufologic din 


Madrid, cu solicitarea de a-i fi trimise investigatorului 
catalan, ca şi cum semnatarilor respectivi nu le mai era 
cunoscută adresa acestuia! 

Dar în acel sfârşit al deceniului '60 au fost expediate 
numeroase scrisori cu antetul ummit şi către persoane cu 
acces la medii publice, din capitala Spaniei. Dintre 
acestea, Fernado Sesma Manzano şi-a făcut o publicitate de 
senzaţie difuzând „mesajele străinilor”, cât şi prin 
anunţarea unor aterizări „programate” ale navelor 
spaţiale venite din UMMO. 

Un text deosebit de voluminos a fost primit, la 9 
ianuarie 1968, de Enrique Villagroso din Madrid. Acesta 
conţinea şi descrieri tehnico-ştiinţifice detaliate privind 
principiile constructive şi funcţionale ale UEWA 
OEMM (navele spaţiale ummite). 

Nucleul central al acestor nave ar fi o cameră cilindrică, 
în interiorul căreia s-ar afla un „toroid flotant”. Acest 
echipament ar produce un câmp magnetic de înaltă 
frecvenţă (de ordinul a 326 000 cicli/sec) şi de mare putere, 
într-un amestec gazos de argon şi oxigen aflat la o presiune 
ridicată. Sursa de energie pentru propulsie ar fi de 
asemenea un sistem toroidal, care ar folosi un gaz extrem 
de intens ionizat, controlat de un câmp magnetic de înaltă 
frecvenţă; acest gaz ionizat s-ar afla la o temperatură care, 
în grade terestre, ar corespunde la 700 000 K (!!). 

Una dintre principalele soluţii funcţionale ar fi inversarea 
sarcinilor electrice ale particulelor atomice elementare ale 
materiei din care sunt construiți pereţii navelor. Un prim 
efect ar fi dispariţia navelor zburătoare din văzul celor de la 
sol. 

Textul menţiona şi anumite „inele magnetice flotante”, 
precum şi curenţi electrici circulari, care ar delimita zone 
funcţionale interioare, cât şi zone cu gravitație artificială - 
controlate prin mulţimi de senzori şi prin diferențieri 
constructive ale pereţilor navelor. 

In ceea ce priveşte tehnica zborului cosmic, aceasta s-ar 
baza pe o „topologie gravitaţională” a spaţiului. Printr-o 
stabilire prealabilă a  „cutelor spaţiale” rezultate din 


deformările produse de gravitația corpurilor cereşti, care pe 
fiecare zonă are efecte de câmp integrat, navele spaţiale 
ar „străpunge” aceste „cute” pentru a ajunge în timpi 
extrem de reduşi la locul dorit. 

Evitarea ciocnirilor fatale cu meteoriţii şi cu praful 
din spațiu ar fi realizată printr-o „membrană 
protectoare”, respectiv un câmp exterior de energie 
generat prin emiterea de unde cu oscilaţii de frecvenţe 
diferite; s-ar produce astfel „rezonanţe dinamice” care ar 
înlătura orice ciocnire. Dar chiar mai mult: pentru a se 
înlătura efectul termic al frecării pereţilor exteriori cu praful 
cosmic, întreaga lor suprafaţă ar fi acoperită cu un strat fin 
de platină coloidală. Sub aceasta s-ar afla un strat 
ceramic protector, obținându-se în acest mod o rezistenţă 
termică până la temperaturi de 7 655* C (grade terestre). 
Dacă totuşi s-ar produce unele perforări, extrem de 
numeroşii senzori incluşi ar declanşa autorefaceri ale 
stratului, prin topire locală (!!). 

Comunicările spaţiale nu s-ar efectua prin unde 
electromagnetice radio sau TV, care sunt afectate foarte 
uşor de perturbațiile câmpurilor electromagnetice zonale. 
S-ar folosi unde din spectrul gravitațional, precum şi 
unde specifice fenomenelor de rezonanţă ale unor elemente 
chimice care nu ar exista în spaţiul traversat de emisiile 
respective. 

În privinţa cunoştinţelor fundamentale, ar exista diferenţe 
apreciabile faţă de ştiinţa terestră: timpul nu ar fi o 
dimensiune continuă şi nici viteza luminii în spaţiu nu 
ar fi o constantă. La rândul lor, particulele elementare ale 
materiei ar deriva dintr-o subparticulă elementară 
unică, ce ar fi o funcţie matematică reală şi nu una 
imaginară. Inversarea sarcinilor electrice ale 
particulelor - respectiv schimbarea sensului lor de rotaţie 
- ar face ca particulele să treacă într-un „alt spaţiu”, oferind 
astfel o invizibilitate imediată. 


„Misterul UMMO” - o înşelăciune terestră... 


Prezentarea detaliată a diferitelor „mesaje ummite” 
transmise unor persoane din Spania şi din alte ţări a fost 
făcută public de A. Ribera şi printr-un volum** cu un titlu 
atrăgător: „E/ Misterio de UMMO”. Dar, în urma variatelor 
articole şi emisiuni radio care au lansat acele „comunicări 
extraterestre”, încă înainte de apariţia cărţii au fost 
publicate comentarii care contraziceau aşa-zisa „origine 
ummită” a textelor şi însăşi veridicitatea apariţiilor acelor 
obiecte zburătoare neidentificate care ar fi avut ciudata 
emblemă. 

Se sesiza, în mod logic, faptul că, deşi textele „scrisorilor” 
erau dactilografiate în diferite limbi (fiind deci transcrise de 
persoane terestre), timp de ani în şir nici o persoană 
„străină” sau intermediară nu a luat legătura cu 
destinatarii mesajelor - ca în cazul anterior, publicat de 
R. Charroux. De asemenea, s-a remarcat faptul că 
scrisorile au fost expediate mereu din aceleaşi ţări 
europene: Franţa, Spania, Anglia şi Germania de Est. 

Dar „acuzaţiile” cele mai „forte” s-au referit la elemente 
de fond. O grea „lovitură” a fost dată de dr. C. Poher - 
conducătorul grupului oficial francez GEPAN de cercetare a 
manifestărilor OZN, grup instituit în cadrul Centrului 
Naţional al Cercetării Spațiale din Franţa. Acesta a 
demonstrat tehnic trucarea fotografiilor atât de „reuşite” 
obţinute la San Jose de Valderas (fig. 16), de persoane care, 
de fapt, au vrut să rămână total necunoscute. 

Autorii A. Ribera şi R. Farriols au dorit totuşi sincer să se 
obţină o clarificare doctă a „problemei UMMO”; în acest 
sens, când s-a ivit ocazia, au colaborat direct cu dr. C. Poher 
în cercetarea cu mijloace tehnice moderne - de care ei nu 
puteau dispune - a celor cinci fotografii ale OZN cu 
emblema ummită, obţinute în seara zilei de 1 iunie 1967 în 
apropierea capitalei spaniole. 


& Ribera, A.: EI Misterio de UMMO - Ed. Plaza & Janes, Barcelona, 1979. 


lată un extras din comunicarea specialistului francez, 
făcută publică în Franţa şi în SUA: 

„R. Farriols şi A. Ribera s-au pus în mod amabil la 
dispoziția mea şi mi-au furnizat toate elementele pe care le- 
am cerut, îndeosebi negativele originale. 

Am putut întreprinde studiul amănunţit al acestor clişee 
grație mijloacelor tehnice impresionante (de altfel unice în 
Europa) de tratare a imaginilor - de la Centrul Naţional al 
Cercetării Spațiale -, cu ajutorul şi cu sfaturile inginerilor 
specializați în aceste tehnici. 

Eu cred că efortul făcut pentru realizarea acestei 
cercetări nu s-ar fi putut duce la capăt altfel, întrucât 
anterior nu existau nici mijloacele respective şi nici 
competența necesară... 

Rezultatele studiilor conduc la ideea că aceste clișee 
sunt o înşelăciune, realizată cu ajutorul unei mici 
machete...” 

Principalele reviste ufologice şi-au făcut, la scurt timp, 
datoria de onoare publicând“ în mod onest concluziile dr. C. 
Poher, pentru a se elimina din circuitul informaţional încă un 
trucaj detestabil. In fapt, ozenologii din întreaga lume sunt 
primii interesaţi să fie depistată şi îndepărtată orice 
înregistrare fotografică trucată, căci, în descifrarea 
aspectelor necunoscute atât de complexe ale manifestărilor 
OZN, nu se poate progresa decât în baza unui documentar 
total obiectiv. 

Analize competente şi obiective au demonstrat, şi în 
privinţa  cunoaşterilor ştiinţifice şi tehnice din 
mesaje, „origini” foarte terestre; unele erau bine 
cunoscute savanților contemporani, altele erau puse în 
discuţie de oameni de ştiinţă şi de specialişti vizionari, iar 
altele păreau a fi imaginări insuficient documentate. 

Ideile care depăşeau evident tehnica terestră şi principii 
teoretice necunoscute apăreau însă ca ipoteze ale unor 
profesionişti mult prea legaţi de evoluţia tehnicii actuale 


& Buletinul „Center for UFO Studies”, 1977, Chicago, SUA; „Lumières dans la 
nuit”, no. 166/1977, Lyon; „Phénomènes Spatiaux”, no. 51/1877, Paris; „Flying 
Saucer Review”, vol. 26, no. 2/1980, Londra. 


dar nepregătiţi pentru soluţii cu adevărat revoluţionare - 
strict necesare în domeniul zborurilor cosmice. Astfel, de 
exemplu, sugerarea existenţei în OZN a unor surse de 
energie de tip magneto-hidrodinamic  (toroizi care 
folosesc gaze ionizate la presiuni şi temperaturi ridicate) era 
doar prin anii '60 o soluţie de viitor. Masivitatea, 
greutatea şi cerințele de alimentare ale acestora 
(rezervoare de gaze, instalaţii pentru producerea de 
presiuni ridicate, instalaţii de înaltă tensiune, etc.) le fac 
însă inutilizabile la nave spaţiale. 

(Între timp s-au realizat micromotoare de acest fel pentru 
sateliți, cât şi centrale electrice experimentale, dar pentru 
nave cosmice sunt necesare soluţii mult mai avansate, 
astfel cum a demonstrat şi uimitoarea înregistrare în 
ultraviolet de la bordul navetei spaţiale „Columbia”). 

La fel de „terestră” era şi metoda acoperirii suprafeţei 
exterioare a OZN cu un strat ceramic şi cu un film din 
platină, completată fantezist cu „mulțimile de senzori” care 
ar comanda „lipirea automată” la temperaturi foarte 
ridicate a eventualelor găuri. În fapt, astfel de imaginări 
indicau o lipsă evidentă de cunoaştere a fondului real al 
„fenomenului OZN”... 

Redactarea pământeană a textelor atribuite în mod 
captivant unor astronauți ummiţi rezulta evident şi din 
expunerile „teoretice”. De exemplu, ideea unor călătorii 
cosmice care ar scurta esenţial traseul prin traversarea 
„cutelor” spaţiului, deformat peste tot sub acţiunea 
integrată a gravitaţiei maselor aştrilor şi a galaxiilor, era în 
anii '60 o noutate doar pentru cei neinformaţi. În realitate, 
ideea unor astfel de „străpungeri” (de „găuri de 
vierme” cum li s-a mai spus) fusese formulată 
matematic, încă din anul 1936, de cuplul de savanţi 
Einstein-Rosen şi apoi a fost dezvoltată prin anii "50 ai 
veacului trecut de cunoscutul fizician John Wheeler. 
Acesta demonstrase încă de pe atunci că, în spaţiul îngust 
al unor „tunele topologice” care ar traversa astfel de cute, 
valorile „timpului” şi ale „spaţiului” s-ar elimina, întrucât 
acestea ar fi doar nişte „alterări” ale continuumului spațiu- 


timp relativist. În acest mod, trecerea prin astfel de „tunele” 
ar fi resimţită ca instantanee! 


„Cazul UMMO” - diversiune KGB! 


Faţă de aceste aspecte care, analizate competent şi în 
detaliu, apăreau ca idei şi viziuni suficient de limitate ale 
unor oameni de ştiinţă şi ale unor specialişti tereştri, autorul 
A. Ribera a căutat să fie cât mai obiectiv: la finalul cărţii 
sale despre „misterul UMMO” - deşi fusese impresionat de 
aparenta manifestare extraterestră la şirul de evenimente 
ciudate - a inclus şi părerile realiste ale unor oameni de 
ştiinţă ai deceniului '70 (când a fost editată cartea 
respectivă). 

Cea mai sugestivă concluzie dintre aceste consideraţii 
finale pare să fi fost cea a dr. Julian de los Pinos Garcia (de 
la Colegiul Medical din Barcelona), care aprecia astfel 
porțiunile din „mesaje” referitoare la domeniul biologic: 

„Acest text, prin conținutul său, nu poate fi 
demonstrat ca fiind scris de un extraterestru, 
întrucât nu aduce nimic nou demonstrabil, afară de o 
serie de date care ar putea fi inventate. Dacă ideile 
respective au fost emise de un singur individ, atunci ele 
dovedesc că acesta este deosebit de inteligent şi, totodată, 
că este un cunoscător al ştiinţelor medico-biologice. După 
părerea mea, acestea au fost concepute însă de mai mult 
decât de o persoană inteligentă, şi anume de un grup.” 

Acelaşi gen de concluzii avea să le prezinte ceva mai 
târziu şi expertul dr. C. Poher (citat şi mai sus). lată cum îşi 
exprima concluziile sale asupra „cazului UMMO” în acea 
sinteză publicată în Franţa şi în SUA: 

„Eu am întreprins, între anii 1970 şi 1972, verificarea 
documentelor UMMO, cu ajutorul eficace al câtorva servicii 
oficiale şi al mai multor oameni de ştiinţă. 

După un efort considerabil, am conchis astfel: 


1. Circa 50% din informațiile conținute în documente 
sunt exacte, restul fiind însă evident false. 

2. Nivelul de cultură ştiinţifică cerut pentru elaborarea 
acestor documente (în special anumite aspecte ale 
coerenței lor interne cu legile fizice cunoscute) este 
apropiat celui al primilor ani de studiu ai licenţiatului 
în ştiinţe. 

3. Pare însă puțin probabil ca ansamblul acestei acțiuni ar 
fi putut să fie realizat de una şi aceeaşi persoană. 

4. Toate documentele pe care le am la dispoziție au fost 
dactilografiate cu o maşină de scris spaniolă şi, se 
pare, de persoane având o mentalitate şi o cultură 
spaniolă. 

5. Anumite aspecte ale verificărilor lasă să se înțeleagă 
că „punerea în scenă” asociată la această acțiune, dacă a 
fost o înşelătorie, ar cere mijloace superioare limitei 
extreme a unui grup particular. 

6. Motivația unei înşelări de o asemenea amploare, fără 
vreo compensare în schimb, nu apare deloc clară - dacă ar 
fi vorba de un grup particular.” 

lată-ne însă în faţa unui aspect extrem de straniu: 
ultimele două aliniate concluzive ale specialistului francez 
vin parcă să implice şi anumite autorităţi şi instituţii, 
care dispuneau de mijloacele materiale şi ale informării 
ştiinţifice la un nivel mai ridicat decât cel accesibil unui grup 
particular... Până la care nivel „oficial” au fost implicate 
unele persoane oficiale şi instituţii, care ar putea fi acestea 
şi „cine” dăduse „aprobarea”, respectiv „cine” dăduse 
ordinul de susţinere a întregii acţiuni? 

De fapt, pentru toţi cei care au putut citi - măcar în parte 
- „mesajele ummite”, era evident faptul că elaborarea lor a 
fost opera unui grup. Repetatele referiri la „rețelele de 
fraţi” din mai multe ţări apărea astfel ca o realitate şi nu ca 
o ficţiune. Atât trimiterea de scrisori când de la Paris, când 
de la Londra, când din oraşe spaniole, sau din Berlinul de 
Est, precum şi confecţionarea unor „probe materiale” mai 
dificile, presupuneau colaborarea mai multor 


persoane având calificări ridicate şi o cultură 
ştiinţifică modernă. 

Realizarea aproape perfectă a fotografiilor trucate ale 
OZN de la San Jose de Valderas şi chiar a acelor tubuleţe 
din nichel „uitate” la Santa Monica - care aveau în interior 
bucăţi de plastic de o calitate foarte rară, produs de 
firma Dupont numai pentru NASA - indicau preocupări 
ale unor oameni cu un ridicat nivel intelectual şi profesional, 
cât şi cu „relaţii” la anumite cercuri oficiale. Dar în fapt, nu 
numai asocierea persoanelor respective frapează. Poate că 
ar fi chiar mai important de ştiut care a fost „inteligenţa de 
bază” care a gândit şi a dirijat întreaga „acţiune UMMO”. 

Aceasta cu atât mai mult cu cât, încă din deceniul 
anterior şi apoi în paralel, era lansată şi o altă „acţiune 
extraterestră” de mare amploare, dar cu un mod mult 
mai ciudat de comunicare. Strania manifestare era pornită 
însă din aceleaşi zone europene şi a fost extinsă treptat în 
SUA, în ţări sud-americane, în Africa şi în Asia.55 


Constelaţia Alpha Centauri are acelaşi 
Creator... 


În anul 1952 fusese difuzat în Germania mesajul unor 
fiinţe care afirmau că se află la bordul unei nave cosmice 
cantonată în spaţiul terestru, împreună cu un grup extrem 
de mare de nave similare. Fiinţele nevăzute afirmau că au 
venit să ajute Omenirea pământeană, întrucât aceasta 
ar fi ajuns la o fază critică a existenţei sale. 

Comunicarea fusese transmisă pe cale telepatică... 
În anul următor, manifestarea telepatică a aceloraşi fiinţe 
extraterestre a fost preluată în Statele Unite. Apoi, astfel 
de mesaje telepatice ale unor fiinţe neştiute, care îşi 


s N. edit.: Afacerea UMMO a fost o... diversiune KGB. Amănunte în „Serviciile 
secrete şi parapsihologia” (Ed. OBIECTIV). 


dădeau mereu aceleaşi nume şi o aceeaşi origine galactică, 
s-au extins tot mai mult. 

Grupul de mediumi din Berlin, care a întreţinut un 
contact mult prelungit cu unii „comandanţi” ai mulţimii de 
„echipaje” extraterestre ce s-ar fi aflat mereu în apropierea 
globului pământesc, ar fi obţinut şi unele viziuni eterice 
ale  făpturilor foarte omeneşti ale acestora, 
constituite însă din „alte materii”! Drept urmare, un 
medium-pictor le-a şi desenat chipurile, reproducerile 
respective ilustrând articole şi cărţi de mare succes. 

lată însă cum se recomandau fiinţele respective, care 
rămâneau totuşi mereu în invizibil: 

„Noi, ființe ale armoniei şi ale iubirii, din constelația 
Alpha Centauri, suntem în slujba Creatorului vostru şi 
al nostru!” 

Dar cei care afirmau că ar fi comandanții unei uriaşe 
flotile venite în spaţiul terestru, (într-un mesaj ulterior se 
afirma că se adunaseră milioane de nave spaţiale), 
aveau să confere un caracter cu totul diferit serialului de 
comunicări. Conţinutul mesajelor nu avea deloc factura 
ştiinţifico-tehnică redată în manifestările citate anterior, 
fiind orientat către necesitatea unei etici superioare 
faţă de trăirea actuală a Omenirii pământene. 

Marele grup de mesageri părea însă nu numai că nu avea 
nici o legătură cu „baavienii”, care, oarecum în aceeaşi 
perioadă, au dorit să se facă ştiuţi prin francezul 
R. Charroux, dar parcă nici nu ar fi cunoscut că în 
sistemul lor solar ar exista şi o planetă numită 
BAAVI... 

Scopul, repetat adesea, al venirii lor era să asigure o 
eventuală intervenţie extraordinară în cazul unui război 
nuclear şi respectiv al unor mari cataclisme terestre care s- 
ar produce ca urmare a degradării eticii sociale şi 
individuale a oamenilor Pământului. 

Comandantul flotei de nave spaţiale se numea Sheran 
Ashtar şi, înainte de orice, acesta ar fi fost un mare 
instructor spiritual al unui întreg sector galactic din 
care face parte atât sistemul Alpha Centauri, cât şi 


sistemul nostru solar.  Prezentăm unele extrase 
semnificative din comunicările telepatice transmise de 
diferite personaje neştiute, care se afirmau a fi gata să 
intervină pentru „salvarea Omenirii”. 

Voltra (de la statul major al flotilei): 

„Noi avem foarte multe date ştiinţifice de împărtăşit 
pământenilor şi multe cunoştinţe benefice care să fie 
date pentru binele vostru, dar trebuie să le ţinem încă în 
rezervă până când «omul» va evolua în «OM», (ceea ce 
înseamnă transformarea omului carnal în om spiritual - n.a.) 
pentru a-l putea investi cu mari revelații. 

Există multe lucruri pe care voi nu le întelegeti şi asupra 
cărora aţi tras multe concluzii eronate. Concepțiile 
voastre cu privire la gravitație şi la energie sunt 
cauza multor erori în domeniul fizicii aplicative. 
Apropiata prietenie interplanetară va aduce însă oamenilor 
pământeni o iluminare ştiinţifică novatoare, grație noii 
ordini a lucrurilor. 

Aceste «gândiri noi» vă vor face să intrați cu adevărat în 
Evul de Aur al iluminării şi al abundenței. 

Atunci când războiul va fi dispărut din planul vostru 
de existenţă şi când iubirea va prevala pe Pământ, atunci 
marile binefaceri ale altor lumi vor fi împărţite liber cu voi, 
într-o iubire perfectă.” 


Plan pentru salvarea Omenirii 


Comunicările respective au expus, însă, pe larg şi 
„planul de intervenţie” al flotei galactice“', conceput 
în trei faze. lată cum au fost prezentate unele dintre 
acestea: 

Kouthoumi (vorbind în numele Alianţei pentru Pace în 
Univers): 


5 Gheorghiţă, F.: Revenirea Zeilor - Ed. OBIECTIV, Craiova, 2003. 


„Modificarea aurei planetare şi a câmpului 
magnetic care înconjoară Pământul va declanşa în mod 
automat punerea în funcţiune a planului. 

Există însă un element imprevizibil: modul de 
comportare al Omenirii. Liberul arbitru al Umanității ne 
împiedică să cunoaştem momentul exact şi timpul când se 
vor întâmpla aceste lucruri, căci acţiunile şi reacțiile 
Omenirii au anumite influențe, iar situațiile pe care le vor 
crea vor fi un factor-cheie. 

Declanşarea unui război devastator va fi un incident 
crucial, care va genera efecte similare cataclismelor. 

Factorii geologici care vor interveni în consecință fac 
parte din succesiunea propriu-zisă a intrării în acţiune.” 

Andromeda Rex (din statul major al flotei Ashtar): 

„Navele noastre de salvare vor putea veni într-o clipă, 
suficient de aproape de voi, pentru a emite „raze de 
levitatie” operaționale. Şi, pe întregul glob terestru, acolo 
unde evenimentele o vor cere, aceasta va fi metoda de 
evacuare... 

- Vi s-a explicat deja că este necesară o anumită 
pregătire pentru ca oamenii să se poată expune la razele 
puternice care vor opera în aceste circumstanţe. Frecvența 
lor vibratorie va fi superioară celei mai mari părti a 
radiațiilor electromagnetice terestre pe care le cunoaşteţi. 

Acei oameni care vor avea o densitate extremă (n.a.: 
este vorba de entitatea sufletului) și anume aceia care au 
predispozitie spre un egoism extrem, dirijat în special 
în detrimentul altora şi care produce suferințe celorlalti 
semeni, vor întâmpina dificultăţi fizice extreme în a 
supravieţui sub efectul razelor noastre de frecvență 
ridicată. 

De aceea, noi am trimis oamenilor mesaje cu multe 
secole înainte, pentru a-i incita să-şi ridice nivelul emisiilor 
şi al vibratiilor proprii“ prin iubire şi altruism, astfel încât 
câmpul lor de forță sa devină compatibil cu cel al nostru şi, 
în acest fel, să le permită salvarea. Căci starea 
superioară în care se află inima omenească, atunci când e 


6 Gheorghiţă, F.: Karma - Ed. Polirom, laşi, 2004. 


plină de iubire, reacționează asupra câmpului uman de forță 
ce înconjoară trupul fizic, oferindu-i un înveliş de protecție şi 
capacitatea de a se acorda cu vibraţiile care vor fi emise de 
acum şi până atunci.” 

De altfel, acea entitate misterioasă care comunica 
telepatic în mod repetat sub numele de Andromeda Rex 
a căutat, la un moment dat, să ne liniştească faţă de 
viziunile de groază transmise de el şi de „colegii” săi de-a 
lungul numeroaselor mesaje“ privind „planul de salvare” a 
Omenirii terestre: 

„Noi suntem oameni normali, iubitori, ca şi voi-înşivă, dar 
cu o mentalitate de «bună vecinătate» şi cu spirit de 
întrajutorare la vreme de criză... 

Pământenii care vor fi levitati în trupul lor fizic îşi vor 
vedea forma fizică (trupul) ca fiind «accelerată» şi 
«insuflețită» într-o esență mai spirituală, care va transmuta 
trupul lor în ceea ce s-a obişnuit să se numească «trup de 
lumină». În aparenţă, forma lor fizică va fi aceeaşi pentru 
cei mai mulţi, însă această contopire superioară a 
etericului”” a fizicului va aduce anumite modificări şi va 
elimina bolile şi dezechilibrul fizic.” 


„Întrerupem programul, ne vorbesc 
extratereştrii!” 


Dată fiind multitudinea de mesaje ale unor variate 
entităţi care afirmau că ar face parte din „Comandoul 
Ashtar”, transmise telepatic diferitor persoane din 
diverse locuri ale lumii, în anii '70-'80 ai veacului trecut 
s-au difuzat variate culegeri de texte ale mesajelor, unele 


© E.P.Hill: Ashtar - In kommenden Tagen - Ed. Ventla, Wiesbaden, 1956. 

7 În bogata literatură a „cunoaşterilor spirituale” s-a explicat, încă din milenii 

din materii invizibile de diferite categorii, denumite generic ca „materii eterate”. 
O sinteză exhaustivă a acestui fapt am prezentat-o în volumul „Karma” (Ed. 
Polirom, laşi, 2004). 


fiind transpuse şi pe videocasete. Citate semnificative dintr- 
o astfel de colecţie au fost redate şi de autorul român lon 
Ţugui'!, care preciza în plus că mesagerii Comandoului 
Ashtar ar fi fost veniţi de pe planeta Metharia - din 
sistemul solar Alpha Centauri, aceştia denumindu-se 
singuri ca fiind „santanieni”. 

(Lipsa oricărei referiri la „baavieni” în mesajele unor 
„astronauţi” din acelaşi sistem solar, care se deplasau 
totuşi pe distanţe galactice şi care afirmau o „mentalitate 
de bună vecinătate”, evidenţiază înainte de orice, mai 
pregnant, originea fantezistă a textelor aşa-zişilor 
„trimişi” ai planetei Baavi.) 

Au existat însă unele manifestări, ale anumitor entităţi 
care se declarau că fac parte din Comandoul Ashtar, ce au 
uimit mulţimi de oameni şi chiar pe diverşi specialişti, prin 
nivelul ridicat al energiilor folosite în nişte 
„demonstraţii” neobişnuite. Astfel, în cartea „Revenirea 
Zeilor” am redat un extras din surpriza unui specialist 
american care a ascultat, în ziua de 24 iulie 1972, cum un 
mesaj „ashtarian”, emis cu o putere foarte mare pe calea 
undelor, a „anihilat” pur şi simplu secvenţe ale 
emisiunii unui puternic post de radio din California. 
Or, după cum specifica şi lon Ţugui în cartea sa, menţionată 
mai sus, o astfel de „încălecare” la un nivel energetic 
anihilant s-a produs cinci ani mai târziu şi în Anglia: 
telespectatori englezi au avut şi ei surpriza întreruperii 
bruşte a unei emisiuni, pentru a auzi apoi un mesaj extrem 
de straniu. 

lată începutul şi finalul acelei comunicări survenite 
intempestiv în ziua de 26 noiembrie 1977, ce evidenția 
modul autoritar al posibilităţilor de manifestare energetică a 
neştiutelor entităţi invizibile - care de această dată îşi 
afirmau un rol galactic: 

„Vă vorbeşte Gilon din Comandamentul Galactic 
Ashtar. De ani de zile ne priviți şi ne vedeți pe cer sub 
formă de lumini. Acum vă vorbim în pace şi înțelepciune, 
cum am mai vorbit şi altor frați de-ai voştri de pe planetă... 


7 Tugui, l.: Iad contra Rai - Ed. Lucky, Bucureşti, 1994. 


De mulți ani vă urmărim dezvoltarea, aşa cum şi voi 
urmăriți luminile noastre pe cerul vostru. Ştiţi acum că noi 
suntem aici; şi pe planeta voastră există mai multe 
ființe extraterestre decât pot intui cercetătorii voştri. 

Pe noi ne interesează prefacerile voastre spirituale şi nu 
vom pregeta să vă ajutăm. Nu vă temeti, căutați numai 
să vă auto-cunoaşteți şi să trăiţi în armonie cu perioada de 
dezvoltare a planetei voastre.” 

In decursul celor câteva decenii de comunicări din partea 
diferitelor personaje invizibile care ar fi făcut parte din 
Comandoul Ashtar, s-au evidenţiat variate moduri de 
exprimare ale acestora, ceea ce indica în mod clar 
manifestarea unor personalităţi într-adevăr diferite. 
Tema era însă mereu aceeaşi, colorată adesea şi cu aluzii 
apocaliptice: necesitatea stringentă a reorientării gândirii şi 
a acţiunilor tuturor oamenilor spre altruism, spre o pace 
planetară bazată pe iubirea aproapelui şi pe o 
respectare a valorilor spirituale. În caz contrar, vibraţiile 
joase ale energiilor generate de gândirile şi faptele 
egoiste, de tendinţele războinice, de crescânda 
decadenţă morală vor afecta într-atât aura 
energetică a planetei, încât se vor produce 
cataclisme cumplite, de la care numai ajutorul frăţesc al 
unor populaţii mult avansate, din alte sisteme solare, vor 
putea salva Omenirea terestră de la pieire... 


Războiul Rece... a înmulţit extratereştrii 


Totuşi, printre numeroasele comunicări dictate diverşilor 
mediumi din lume, unele entităţi care se declarau a fi 
„santanieni” au strecurat anumite explicaţii care aruncau o 
lumină cu totul diferită faţă de situarea lor ca „astronauți 
extratereştri”, pe care o afirmau în general. 

In unul din mesajele reluate de lon Ţugui era conținută o 
precizare tulburătoare: 


„Eu nu sunt nici ființă spirituală, nici suflet din lumea de 
dincolo. Eu sunt de fapt dintr-o altă materie subtilă, 
dar sunt pentru voi o realitate care trăieşte”... 

lată deci o nouă exprimare asupra unui fapt fundamental: 
în mod aparent neştiut, putem intra în contact şi cu un „alt 
fel de inteligente”! 

Dar în aceeaşi perioadă a veacului trecut, o altă entitate 
a multe-ştiutoare - ce nu făcea însă parte din Comandoul 
Ashtar - se exprima întru totul la fel: 

„Eu sunt o simplă energie, o esență de personalitate, 
eliberată de materia fizică”! 

Ciudata afirmaţie similară venea de la o fiinţă nevăzută 
care s-a recomandat cu numele de Seth; aceasta se fixase 
asupra unei singure persoane pe care „a folosit-o” ani de-a 
rândul la transmiterea pe cale telepatică a unui noian 
de cunoaşteri încă stranii pentru gândirea şi cunoştinţele 
noastre; şi, interesant, timp de două decenii nu a 
pomenit niciodată vreo iotă despre Comandoul 
Ashtar sau despre santanieni, ca şi cum aceştia nu 
existau în mod real în apropierea Pământului... 

lată cum a prezentat câteva exprimări semnificative ale 
lui Seth, fizicianul american Michael Talbot, în cadrul 
capitolului foarte sugestiv intitulat „Particule virtuale şi 
ființe virtuale”, din cadrul uneia”? dintre cărţile sale mult 
apreciate în diferite ţări: 

„În toamna anului 1963, Jane Roberts - o tânără 
scriitoare - stătea acasă la masa ei de scris - la Elmira, în 
statul New York -, când mintea i-a fost invadată subit 
de un val de gânduri care nu erau cu totul ale sale. 
Ea le-a descris astfel: «O avalanşă de idei noi şi radicale mi- 
au umplut capul, cu o forță extraordinară. Eram conectată 
la o sursă de energie incredibilă. Lumea fizică 
devenise pentru mine de grosimea unei foi de hârtie, 
dar ascundea în ea multiple trepte ale realității»... 

Scriitoarea, care până atunci nu trăise niciodată 
experiența fenomenelor psihice, a început să cadă în mod 
regulat în astfel de transe şi o entitate care i-a spus că se 

numeşte Seth - şi care pretindea că nu mai este «o 
personalitate conectată la realitatea fizică» - a început să 
se exprime prin intermediul ei... Proclamând că scopul său 
era de a-i învăța pe oameni, din acel moment şi până la 
moartea lui J. Roberts - din iulie 1984 -, Seth i-a dictat 
mai mult de 6 000 de pagini asupra unor subiecte ca: 
natura materiei fizice, inteligența umană şi cea animală, 
timpul şi realitatea, existența probabilă şi a altor universuri, 
etc. 

Psihologii care au discutat cu Seth (n.n. prin intermediul 
scriitoarei aflată într-un fel de transă) au recunoscut că 
aveau de-a face cu o inteligenţă ieşită din comun... 

Cel mai uimitor lucru era descrierea locului unde «exista» 
ca ființă. Domeniul său de conştiinţă nu mai făcea parte din 
cel al materiei şi al energiei pe care îl cunoaştem noi; era 
la un nivel de existenţă distanțat de cel al nostru, în 
care informatia şi gândirea pură constituiau 
structura majoră. 

Exprimându-se asupra a ceea ce noi am numit «tabloul 
informatic al realităţii», Seth menţiona că mediul în care 
el se manifestă nu mai era legat de legile spațiului şi 
ale timpului care guvernează mediul nostru, 
permițând astfel ca asocierea de conştiinţe libere - cum era 
şi a sa - să se concentreze şi să reacționeze la o infinită 
varietate de evenimente simultane... 

«Ceea ce vă spun a mai fost spus deja şi a mai fost 
repetat de-a lungul veacurilor; dar se vede că au căzut în 
uitare» "7 

Însă, această afirmaţie din partea finală a citatului a fost 
transmisă telepatic altă dată şi unei alte persoane, într-o 
altă ţară - în condiţii cu totul diferite dar de entitatea 
nevăzută care se autodenumea Andromeda Rex - din 
Comandoul Ashtar: „Noi am trimis oamenilor mesaje cu 
multe secole inainte”... 

Aşadar, în acele decenii ale celei de a doua jumătate a 
secolului XX existau entităţi cu totul diferite care 


73 N. edit.: Alţii s-au recomandat a fi... Ra sau Horus. Interesant este faptul că 

exprimau însă aceleaşi idei şi care aveau acelaşi 
scop: să ajute Omenirea terestră să depăşească 
pericolul unui război nuclear şi să avanseze atât pe calea 
ştiinţifică şi tehnică, dar şi pe calea superioară a evoluţiei 
etice şi spirituale! Or, la acestea, se adăuga şi o specificare 
de altfel foarte reală: entităţile neştiute şi nevăzute afirmau 
că eforturile respective au tot fost „repetate de-a lungul 
veacurilor”! 

Într-un atare context, ne vine totuşi greu să presupunem 
ca reale cataclismele şi detaliile „planului de salvare” a 
Omenirii terestre care au tot fost repetate telepatic în mod 
atât de extins, un număr de ani. 

Binevoitorii conducători ai Comandoului Ashtar, care ar fi 
fost însoţiţi de o flotă spaţială extraordinar de numeroasă, 
ar fi staționat ei cu toţii veacuri de-a rândul în spaţiul din 
apropierea Terrei, tot aşteptând să salveze Omenirea dacă, 
într-un viitor imprecis, aceasta avea să ajungă la criza 
războiului nuclear, pe care „eventual” ar fi putut să-l 
declanşeze? Şi de ce oare, brusc, după înlăturarea 
acestei crize, comunicările respective s-au întrerupt 
total, fără nici o altă explicaţie şi fără nici un fel „adio”!?... 


Metodele de impresionare - funcţie de 
epocă... 


Acum, după trecerea anilor, ipoteza unei admirabile 
„regizări telepatice” cu scop benefic se reliefează însă tot 
mai pregnant. În spatele motivaţiei iniţiale, totuşi cu fond 
emotiv şi etic superior, comunicările stranii aveau un 
evident rol de a-i „trezi” pe pământeni, care la 
începutul celei de a doua jumătăţi a secolului XX, „se jucau” 
mult prea uşor cu ideea dezastrului nuclear. 

În sine, imensa „flotă galactică” a fost din nou doar un 
extrem de reuşit „argument” virtual de convingere şi de 


impresionare a pământenilor, iar statutul real al celor din 
„Comandou” nu a fost chiar atât de „santanian”... 

Filmul adus de astronauții care în februarie 1996 au 
zburat cu naveta „Columbia”, coroborat cu seriile de mesaje 
oferite pe diferite căi „terestre”, vine să ne spună că acea 
concluzie a savanților Colegiului Invizibil ar fi, de fapt, 
explicaţia cea mai apropiată: în spaţiul planetei noastre 
există din timpuri străvechi şi o „altă lume”, mult 
mai avansată ştiinţific şi deci mult mai potentă în 
manevrarea feluritelor forme de energie, fiinţele care o 
compun cât şi toate structurile sale fiind constituite din 
materii mai subtile! 

Prin diferite metode transpuse în variate scenarii şi 
demonstraţii „uluitoare”, dar totuşi discrete, această lume 
caută cu multă răbdare să ajute de la distanţă 
Omenirea încarnată ca să progreseze şi ea, pe toate 
planurile care îi sunt specifice. Insă, la această „culme 
intermediară” a progresului obţinut de „noi” în secolul XX, 
metodele de „impresionare” atât de reuşit regizate, 
pentru antrenarea pământenilor spre un orizont şi mai 
avansat, au fost şi ele „modernizate” faţă de veacurile şi 
mileniile anterioare: pe cer şi pe sol nu mai apar, ca în 
antichitate, „carele zburătoare”, sau „bărcile zburătoare” 
ale zeilor, sau „corăbiile zburătoare” din Evul Mediu, sau 
„vapoarele zburătoare” din secolul XIX (fig.16). 

lată, de exemplu, cum erau consemnate, în milenii 
anterioare,  admirabilele  „regizări” ale unei lumi 
miraculoase, în scenarii cu impresionante apariţii ale OZN - 
modelate însă în raport cu nivelul realizărilor „tehnice” ale 
epocii, sub formă de „care zburătoare” (deci şi cu 
„infiltrarea” cu bătaie lungă a ideii de zbor): 

Asemenea unui grup de nori luminaţi parcă de curcubeu, 
o trupă de care strălucind într-o splendoare aurie a umplut 
întregul spatiu al bolții cereşti  uimind, printr-o 
extraordinară frumuseţe a feluritelor pietre pretioase, pe 


74 Imagini foarte sugestive ale „carelor zburătoare” ce îi purtau pe zei printre 

asceții ce priveau de la distanță sosirea lor din cer. Carele 
au coborât. Carul regelui suprem al Vidyaharaşilor avea 
forma unei flori de lotus ornamentată cu 26 de petale, ce 
erau din rubin. El însuşi stătea în lăcaşul din centrul carului, 
făcut parcă din smarald, iar pe petale stăteau femeile sale 
minunat de atrăgătoare.” 

(Citat din epopeea sanscrită „Budhasvamin Brihat Kath 
Shlokasamgraha”, reluat de autorul englez W. R. Drake în 
cartea sa „Gods and Spacemen în the Ancient East - Ed. 
Sphere Books, Londra, 1976). 

La egiptenii antici, zeii tot coborau şi apoi urcau din nou 
„în cer” cu „bărci zburătoare”, pe care le denumeau 
„bărcile solare” - zeul suprem Ra fiind însuşi Soarele. In 
picturile din camerele mormintelor faraonilor din Valea 
Regilor această temă era reluată secol de secol. De 
exemplu în mormântul lui Seti | sau al lui Ramses al IX-lea, 
etc. 

Este interesant faptul că personajul principal din aceste 
„bărci cereşti” era zeul Khnoum, ceilalţi zei „călători” 
variind adesea de la o pictură la alta. O imagine de acest fel 
am redat-o în cartea „OZN eterice” (fig. 135). 

Machete ale „bărcilor solare” au fost găsite în numeroase 
altare ale vechilor temple egiptene, fiind considerate ca 
obiecte de cult; dintre cele care s-au mai păstrat, pot fi 
văzute şi acum în unele temple-muzeu. De asemenea, într- 
un muzeu din Cairo este expusă o „barcă solară” în mărime 
naturală, care a fost găsită în mormântul unui faraon şi care 
i-a fost lăsată aproape de sarcofag pentru a-i asigura 
plecarea în cer. 


Centrala Invizibilă din Spaţiu ne dirijează 
evoluţia... 


Pentru  „demonstraţiile” cu un rol de impresionare 
instructivă din mileniile care au urmat, în Evul Mediu 


regăsim texte foarte semnificative privind o modelare a 
OZN în funcţie de „avansul tehnic” realizat între 
timp: în acea epocă, pe cer apăreau „corăbii-demon 
zburătoare”! 

Una dintre consemnările cele mai spectaculoase a fost 
găsită în vechiul text irlandez „Konungs Skuggsa - 
Speculum Regali”. |n aceasta era redat faptul că, în jurul 
anului 950 e.n., într-o duminică a survenit „un miracol” la 
biserica din oraşul-cetate Cloera (miracol care astăzi ne 
apare evident ca o „demonstraţie” de „tip OZN” regizată la 
nivelul acelei epoci): echipajul de pe o corabie 
zburătoare, care coborâse mult, a zvârlit ancora legată 
cu o funie şi a agăţat-o tocmai de uşa bisericii! 
Intâmplarea captivantă ce a urmat - ce accentuează 
aspectul unei regizări de toată frumuseţea - a fost redată şi 
de autorul american Fr. Edwards, în cartea sa „Flying 
Saucers - a Serious Business” (tradusă şi în limba română, 
la Ed. Dacia). 

In secolul XX, valurile de apariţii pe cer au fost 
considerate, de oamenii la fel de impresionați ca şi în 
trecut, ca fiind acum extraordinare „nave spațiale 
extraterestre”! Regizarea este evidentă, dar a fost mereu 
perfectă şi mereu benefică, bazată întotdeauna pe cele mai 
frumoase intenţii în atragerea gândirii umane către un 
progres real, către o evoluţie creativă şi spirituală! 

În fapt, privind acum, prin prisma derulării lor istorice, 
feluritele acţiuni ale „lumii nevăzute” nu au afectat 
niciodată „liberul arbitru” al Umanității, deşi această 
lume a fost mereu o „Forţă superioară”. Ele au fost realizate 
însă în baza unui „program” mereu stimulator, 
conceput de această lume necunoscută, care „vieţuieşte” în 
„apropierea noastră”, într-un alt „domeniu vibrator” al 
materiilor constituente. 

De fapt, strania coexistenţă s-a derulat în paralel 
atât cu „noi” - Omenirea încarnată -, cât şi cu însăşi 
Lumea de Dincolo a sufletelor omeneşti care aşteaptă - 
în „plane” mai joase -, să se tot întrupeze; dar în sine, 
pentru „Forţa superioară”, ambele categorii de fiinţe 


omeneşti (întrupate şi neîntrupate) reprezintă în modul cel 
mai normal, „o singură Omenire terestră”. 

De altfel, o ciudată comunicare primită chiar prin 
calculator”? de soții  Hirsch-Fischbach din oraşul 
Hesperange - Luxemburg, în ziua de 6 februarie 1988, de la 
o altă entitate neştiută - care s-a introdus în mod straniu în 
memoria aparatului” - a oferit o insolită clarificare: 

„Da, desigur, aici există o centrală de la care este 
dirijată întreaga transcomunicare destinată zonei 
oamenilor.” (!!) 

De mai mult timp, soţii respectivi stabiliseră o 
comunicare cu „tehnicianul”, un suflet de om care decedase 
cu ani înainte şi care evidenţiase un nivel avansat de 
cunoaşteri. Întrebându-l pe acesta cine a făcut strania 
„dezvăluire”, au primit un răspuns greu de înţeles la prima 
vedere: 

„Noi nu avem nici un contact cu acest grup. Este posibil 
să fie vorba de un grup ieşit dintr-o lume paralelă, 
decalată în timp, o lume alternativă”... 

lată încă o noţiune foarte abstractă pentru noi, „cei de 
jos”, care cunoaştem atât de puţin despre lumile invizibile şi 
nici nu prea facem eforturi în acest sens... Intrând în 
mileniul III, devine însă tot mai necesar să înţelegem 
coexistenţa atemporală atât cu „Lumea de Dincolo” a 
sufletelor oamenilor, cât şi cu „Forța străină” care, în fapt, 
este o lume paralelă „decalată în timp”. Această lume, 
aflându-se într-un mare avans evolutiv, a renunţat la 
fiinţarea sa în structurile materiei grele (vizibilă), 
pentru noi fiind „o lume alternativă” invizibilă, care, doar 
atunci când doreşte, poate deveni totuşi vizibilă! 

Aşadar, încă o scurtă clarificare, ce vine să se asocieze 
tot mai edificator cu alte clarificări servite ascendent, însă 
mereu în „porţii mici”: undeva, deasupra noastră, nu 

departe în Spaţiu, există „o centrală”, un grup de 
fiinţe neştiute, care, manevrând cu uşurinţă telepatia şi 
puternice energii ce au încălecat la fel de uşor emisii radio 
şi de televiziune, au regizat timp de câteva decenii 
apariţii de OZN şi transmiteri de variate mesaje de 
înaltă instruire modernă. Dar, după realizarea efectului 
stimulativ urmărit - în acest interval Omenirea făcând într- 
adevăr mari „salturi” în gândire şi în manifestare -, subit, 
„extratereştrii” din diferite planete imaginare au dispărut, 
comunicările cu cei din Comandoul Ashtar şi cu Seth” s-au 
întrerupt şi chiar valurile de apariţii ale OZN au încetat... 
Aceasta nu înseamnă însă că „demonstrațiile Forţei 
superioare” din imediata apropiere spaţială vor înceta. Nu, 
în nici un caz! Alte OZN se vor ivi şi vor fi oferite alte „forme 
de manifestări stranii”, căci Omenirea întrupată trebuie 
„trasă mereu înainte”. Umanitatea terestră mai are de 
parcurs încă un lung traseu evolutiv până la atingerea 
„Culmii” pe care ne-o demonstrează însăşi această 
coexistenţă, atât de provocatoare dar atât de benefică... 
Pentru a înţelege însă mai apropiat amploarea 
superiorității acestei Forțe din invizibil, cât şi a metodelor de 
regizare a diferitor demonstraţii - care au rolul de a ne 
antrena spre noi orizonturi ale cunoaşterii şi ale realizării ar 


77 Se pare că însuşi Seth ar fi fost un fel de „Comando” şi nu o singură 
entitate şi este întru totul posibil ca „ambele Comandouri” (Ashtar şi Seth) să fi 
acţionat sub dirijarea aceleiaşi „Centrale” invizibile, care se ocupă în mod 
benefic de „zona umană”. 

lată ce a răspuns iniţiatul englez Benjamin Creme la o întrebare pusă în 
martie 1985 cu privire la ideile transmise de Seth (răspuns ce a fost publicat 
apoi în vol.I al ciclului „Maitreya's Mission” - Ed. Share International, Londra, 
1986): 

„Răspunsul care vi-l dau depăşeşte principiile mele de a nu face comentarii 
în public asupra numeroaselor «învățături» disponibile actualmente, provenite 
de la diferiți mediumi. 

Cea mai mare parte a acestor învățături inspiră numeroase persoane şi le 
informează, dar toate provin de la unul sau altul din subplanele astralului şi 
deci, au inevitabilele deformări pe care le implică acest plan; planul astral este 
totuşi planul iluziilor. De altfel, acest «Seth» nu este un instructor individual, ci 
este un grup de discipoli care comunică oamenilor, în funcţie de propriul lor 
nivel de dezvoltare, cunoaşterile care corespund nivelului celui de al cincilea 
subplan - acolo unde se află ei, din cadrul celor şapte subplane ale planului 
astral.” 


fi utilă şi o revedere a unor evenimente specifice, privite 
însă prin prisma acestei „alte realităţi fundamentale”. 


Capitolul IIl 


ENIGMA OZN - UN SCENARIU COSMIC! 


„Cred în mod profund că față de aceste 
fenomene trebuie să adoptăm o atitudine în 
gândire extrem de deschisă. Un anumit număr de 
progrese a fost realizat în Omenire prin 
încercarea de a explica inexplicabilul. Or, în 
aceste fenomene aeriene, în aceste fenomene 
vizuale (şi nu spun mai mult), pe care le-am 
reunit sub denumirea de - OZN, este sigur că 
există lucruri pe care nu le înțelegem şi care, la 
ora actuală, sunt relativ neexplicate.” 


Robert Galley 
- ministru francez al Armatelor 
(citat din interviul din 21.02.1974) 


OZN - acelaşi „program”, aceeaşi 
„fabrică”... 


În martie 1974, dr. ing. Claude Poher - conducătorul 
„Grupului de Studiere a Fenomenelor Aeriene 
Neidentificate” (GEPAN), din cadrul Centrului Naţional al 
Cercetării Spațiale din Franţa - s-a întâlnit în SUA cu diferiţi 
oameni de ştiinţă şi specialişti, pentru a analiza în comun 
stadiul la care se ajunsese atunci în cercetarea „problemei 
OZN”. 

Prof. dr. David Saunders (care părăsise în ani anteriori 
celebra „Comisie Condon” - ce a întocmit un Raport 
comandat de USAF, întrucât nu a acceptat dezinformarea 
premeditată a opiniei publice) i-a relatat o importantă 
contribuţie a sa: prin calculator, fişase în mod detaliat 


un număr de 85 000 cazuri „serioase” de observări 
ale manifestărilor OZN. Circa 10% din evenimente se 
refereau la aterizări ale celor mai diferite tipuri de „farfurii 
zburătoare”. Dintre acestea, oameni de ştiinţă americani 
efectuaseră cercetări complexe în 546 de cazuri în care au 
fost găsite urme materiale în teren. 

Dar ceea ce i-a atras atenţia, era următorul fapt: 
comparând detaliile aterizărilor de OZN din SUA cu cele din 
Franţa, unul dintre primele aspecte care se evidenţiau era o 
aceeaşi repartiție temporală” a intervalelor de 
rămânere pe sol. Deci, „manifestările demonstrative” de 
pe solul planetar aveau oarecum un acelaşi „program”. 
Acest aspect s-a adăugat treptat la convingerea multor 
cercetători ai „fenomenului OZN” că toate - sau în marea 
lor majoritate - straniile „obiecte zburătoare” veneau 
dintr-o aceeaşi sursă, indiferent de tipul lor 
„constructiv”. 


Mici dar... paralizanţi 


lată de exemplu un caz tipic, care a tulburat profund un 
martor şi anumite autorităţi: 

„Soția şi cu fiul se duseseră să se culce, iar eu citeam la 
gura sobei. Ceasornicul din perete arăta ora 22,30 atunci 
când atenția mi-a fost atrasă de lătratul câinelui meu, 
Kiki. 

Dar animalul a început apoi să urle, parcă a moarte. 
Crezând că poate este vreun vagabond în curte, mi-am luat 
lanterna şi am ieşit. Ajungând în grădină, am observat pe 
calea ferată, la mai puțin de şase metri de poarta mea, un 
fel de masă întunecată. La început m-am gândit că poate 
vreun ţăran işi lăsase căruța acolo. Trebuia deci să-i 
avertizez pe cei de la gară, încă de la prima oră, să o ia de 
acolo, ca să nu se producă vreun accident. 


78 Bouret, J-C.: La nouvelle vague de Soucoupes Volantes - Ed. France Empire 
Paris, 1974. 


În momentul acela, câinele a venit lângă mine 
gudurându-se şi deodată am auzit la dreapta mea paşi 
grăbiţi. Câinele s-a întors iar în direcţia aceea şi a inceput 
să latre. Atunci am aprins lanterna şi am proiectat lumina 
către cărare. Dar ceea ce am descoperit nu avea nimic de-a 
face cu niscai contrabandişti: la trei-patru metri de 
mine, alături de gardul care ne separa, mergeau una 
după alta, în direcţia masei întunecate pe care o zărisem 
pe calea ferată, două «ființe» cum nu am mai văzut 
niciodată. 

Una dintre ele, cea care era în faţă, s-a întors către mine. 
Fasciculul lanternei mele a întâlnit, în dreptul feţei sale, 
ceva din sticlă sau din metal, care reflecta. Am avut 
impresia directă că acolo era un cap închis într-o cască de 
scafandru. De altfel, cele două ființe erau îmbrăcate în 
combinezoane asemenea celor ale scafandrilor. 
Aveau o înălțime foarte redusă, probabil mai puțin de 
un metru, însă aveau umerii extrem de largi, iar 
căştile care le protejau capul mi s-au părut enorme. Le-am 
văzut şi picioarele, care erau mici, dar proporţionale 
totuşi cu talia lor. În schimb, mi se pare că nu le-am văzut 
braţele. Nu-mi dau seama dacă le aveau. 

Odată trecute primele momente de uimire, m-am repezit 
spre poarta grădinii cu intenția de a ocoli gardul şi de a le 
tăia calea, pentru a captura cel puţin una dintre acele 
fiinţe. 

Nu eram la mai mult de doi metri de cele două siluete 
când, printr-un fel de pătrat al masei întunecate de pe 
şinele căii ferate a țâşnit o lumină extrem de puternică, 
ca o strălucire de magneziu aprins, care m-a orbit. Am 
închis ochii şi am vrut să strig, dar nu am putut. Eram ca 
paralizat. Am încercat să mă mişc, însă picioarele nu mă 
ascultau. 

Înspăimântat, am auzit ca într-un vis zgomotul unor paşi 
pe dala de beton din fața porții grădinii mele. Erau cele 
două ființe care se îndreptau spre calea ferată. 

În fine, proiectorul s-a stins. Mi-am regăsit controlul 
muşchilor şi am alergat spre calea ferată. Dar deja, masa 


întunecată care stătuse acolo se ridica de la sol, 
balansându-se uşor, ca un elicopter. Am putut totuşi să 
văd un fel de uşă care se închidea. Un abur dens şi 
întunecat ieşea pe dedesubt, cu un fluierat uşor. 
Aparatul acela s-a ridicat pe verticală până la vreo 30 de 
metri şi apoi, tot înălțându-se, s-a îndreptat spre apus, în 
direcția Anzin. După o anumită distanță, el a căpătat o 
nuanţă roşiatecă.” 


"N 


Omuleţii nu aveau mâini! 


Aceasta a fost declaraţia dată autorităţilor locale de 
muncitorul metalurgist Marius Dewilde - de 34 ani -, care 
locuia lângă satul Quarouble din nordul Franţei, referitor 
la cele ce i s-au întâmplat în seara zilei de 10 septembrie 
1954. 

A urmat o serie de anchete”, ale jandarmilor, poliţiei 
locale, poliţiei Aerului şi chiar a inginerilor de la calea 
ferată. Treptat, cu toţii s-au convins de buna credinţă a 
martorului, dar de la început s-a eliminat ipoteza aterizării 
unui elicopter, întrucât prezenţa apropiată a liniilor 
telefonice aeriene nu ar fi permis aşezarea unui asemenea 
aparat pe terasamentul căii ferate. 

Cercetându-se locul aterizării, pe de o parte s-a constatat 
că terasamentul fusese deformat iar, pe de altă parte, 
pietrele respective deveniseră local sfărâmicioase, ca şi 
cum ar fi fost supuse la o temperatură ridicată. Ingineri 
de la exploatarea feroviară, făcând măsurători ale urmelor 
lăsate şi pe traverse, au fost foarte concişi: „Presiunea care 
a produs urmele respective corespunde unei greutăți de 30 
tone a aparatului care aterizase. ” 


7? Ancheta mai extinsă cât şi chestionarea altor martori din zonă cu privire la 
manifestarea ciudatului obiect zburător au fost prezentate de ufologul francez 
Aimé Michel în cartea sa „Mystgrieux Objets Celestes” - Ed. Planète, Paris, 
1967. 


Dacă nu ar fi fost găsite acele amprente şi deformările 
terasamentului şi chiar ale traverselor, Marius Dewilde - ca 
martor solitar - nu ar fi fost crezut de nimeni şi declaraţia sa 
ar fi fost considerată ca o imaginare, nedemnă de luat în 
seamă. 

Anchetatorii au rămas totuşi foarte consternaţi: curiosul 
aparat zburător nu avea nici elice şi nici jet propulsiv; 
martorul a văzut doar ceva ce părea a fi un abur întunecat 
atunci când acesta s-a ridicat de la sol. În plus, muncitorul 
nu a auzit nici un zgomot al vreunui motor, ci doar un 
şuierat... Este evident faptul că, la vremea respectivă, ca 
de altfel şi acum, orice specialist în tehnica de zbor nu ar 
putea spune decât că acel aparat necunoscut a fost un... 
Obiect Zburător Neidentificat... 

De altfel, o atare concluzie rezulta şi din stranietatea 
micuţilor membri ai echipajului, îmbrăcaţi atât de 
semnificativ în costume de „scafandri” extratereştri, care 
coborâseră în oceanul aerian al Terrei. Însăşi acea 
paralizare a martorului printr-un fascicul luminos al unei 
alte forme de energie indica vizita fiinţelor unei alte lumi... 

Totuşi, un anumit detaliu al întâmplării relatate cu toată 
sinceritatea de acel muncitor pare să tulbure schema logică 
cu care oamenii sfârşitului de secol XX se obişnuiseră să 
interpreteze astfel de evenimente: micuţii „străini” nu 
aveau mâni!? însuşi martorul fără voie era foarte încurcat 
în declaraţiile sale cu privire la acest amănunt, căci într- 
adevăr, lipsa mâinilor la nişte fiinţe care zboară cu un 
aparat extraordinar pare total absurdă, de necrezut... A fost 
oare o iluzie vizuală a martorului sau exista un alt 
„Substrat” care scăpa anchetatorilor? 


Nu intraţi neinvitaţi în OZN! 


Reluând un eveniment suficient de mediatizat la timpul 
respectiv, ufologul belgian Michel Bougard a prezentat pe 


larg o întâmplare mai dramatică trăită de un alt muncitor, 
din altă parte a lumii. Şi de această dată, martorul s-a aflat 
tot singur în faţa unui aparat misterios, dar într-un loc foarte 
izolat - într-o regiune nelocuită din estul provinciei 
canadiene Manitoba. 

Sperând să găsească mostre de minerale care să-i ofere 
câştiguri băneşti, Stephen Michalak - pe atunci în vârstă de 
52 ani - a plecat în ziua de 20 mai 1967 în zona mai 
stâncoasă Falcon Lake. După cum avea să relateze ulterior, 
spre amiază a auzit un cârd de gâşte care se îndepărtau 
speriate de ceva. Vrând să vadă cauza, a remarcat pe cer 
două lumini roşiatece care veneau spre locul unde se afla 
el. Pe măsură ce se apropiau, i s-a părut că acestea aveau 
forme de cilindri, cu o bombare în partea 
superioară. Unul dintre ciudatele obiecte zburătoare a 
coborât însă rapid către terenul de unde le privea, în timp 
ce al doilea, după ce a planat puţin deasupra arborilor, s-a 
ridicat iar spre înălţimi, dispărând în unul dintre puţinii nori 
de pe cer. 

Strania „maşină” aeriană, care se apropiase mult de el, 
emana acum de pe întreaga sa suprafaţă o luminozitate 
mereu schimbătoare: de la un roşu-strălucitor trecea la 
un roşu-cenuşiu, apoi la gri şi la gri-lucitor. Şi deodată, 
aceasta s-a aşezat pe sol. Dinspre ea, un vânt uşor îi 
aduceau un aer încălzit şi cu miros neplăcut de izolaţie 
arsă. La timpul respectiv, S. Michalak era total neinformat 
despre existența OZN, în declaraţiile lui ulterioare 
considerând că aparatul necunoscut ar fi fost un prototip 
experimental american. 

Fiind atât de aproape, martorul întâmplător a putut să 
constate că aparatul aterizat avea de fapt o formă 
rotundă, cu un diametru de vreo 10 metri. În partea 
centrală prezenta un fel de dom, de la baza acestuia 
extinzându-se un rebord, care îi dădea aspectul unui 


5 Bougard, M.: Des Soucoupes Volantes aux OVNI - Ed. Sobeps, Bruxelles, 
1976. 

51 N. edit.: Asemănătoare cu OZN-uri văzute în România. 

Amănunte în „Extratereştrii în România” - vol. Il (Ed. OBIECTIV, 2005). 


trunchi de con. Descrierea sa sugera evident imaginea 
unei „farfurii zburătoare”, dar de un tip oarecum mai 
deosebit. 

În partea inferioară a ciudatului vehicul a remarcat 
nouă panouri mici, fiecare având vreo 30 de găuri. 
După părerea sa faţă de aerul cald ce venea spre el, 
acestea ar fi deservit o ventilaţie interioară. Lângă panouri 
era un gol în peretele exterior, din care se revărsa o lumină 
violacee intensă, care îl orbea. 

Tot prin golul respectiv auzea venind din interior un 
fel de zumzet, iar apoi a distins trei voci distincte ale 
unor persoane care discutau între ele. Auzindu-le, 
Michalak a început să strige, pentru a-şi face simțită 
prezenţa, chemându-i în mai multe limbi pe cei dinăuntru, 
ca să iasă. 

Văzând că nu i se răspunde, s-a apropiat de vehicul şi, 
apoi, chiar a intrat în el. A pătruns într-o cameră mare 
circulară ce ocupa întregul spaţiu interior şi pe ai cărei 
pereţi pâlpâiau permanent numeroase surse mici de 
lumină, colorate (albastre, roşii, albe). Dar acolo nu era 
nici o persoană!? Văzând însă că o uşă din spatele său 
începe să se închidă lent, s-a grăbit să iasă cât mai 
repede în exterior. 

Având o mănuşă de lucru pe mână, când a ajuns afară, 
din curiozitate a pipăit rebordul, care acum i se părea că ar 
fi din oţel cromat. Dar suprafaţa atinsă era atât de 
fierbinte, încât i-a ars vârful a două degete ale mănuşii. In 
acelaşi timp, straniul aparat a început să se clatine uşor. 

Deodată, Michalak a simţit ca o arsură pe piept şi în acel 
moment i s-a aprins cămaşa. Apoi, din micile panouri cu 
orificii a ţâşnit un jet de aer fierbinte şi urât mirositor, care 
l-a împins din locul unde stătea şi a aprins iarba din jur. 

Simţindu-se însă brusc foarte rău, a plecat grăbit spre un 
motel din zonă. Pe drum a tot vomat. Telefonând de la 
motel acasă, fiul său a venit cu automobilul să-l ia de acolo. 
Dar faţă de starea în care l-a găsit, l-a dus direct la spitalul 
din Winnipeg. 


Pentru că pe piept îi apăruse 24 de arsuri circulare 
(fig.17), la început i s-a aplicat un tratament pentru 
acestea. Dar, apărându-i şi tulburări funcţionale, a fost 
supus la mai multe tratamente, care au durat apoi un an 
şi jumătate. Afecţiunile erau însă cu totul neobişnuite, 
culminând cu tumefierea întregului trup. Efectiv, medicii 
acelui spital nu au putut identifica originea acestora. 

Ciudatele tulburări funcţionale, cât şi suferinţele implicate 
au fost desigur dovezi evidente că relatările lui Michalak 
nu au fost fantezii şi că insolitul aparat a fost întru totul real, 
cu toate că şi în acest caz a fost doar un singur martor. 

Dar şi în relatările lui Michalak, unele amănunte par nu 
numai neobişnuite, dar şi complet nelogice pentru modul 
nostru de a gândi analitic. Desigur, „disonanţele” respective 
nu pun în dubiu realitatea faptelor trăite şi declaraţiile 
bietului om dar vin, în schimb, să sugereze alte orizonturi 
interpretative. 

In primul rând ar fi impresia martorului că cele două 
obiecte zburătoare ce coborau din înălţimi ar fi avut forme 
cilindrice, pentru ca, după aterizarea celui care a coborât, 
să constate că era vorba de un fel de trunchi de con cu 
rebord. A fost oare acest caz încă unul în plus care să se 
adauge la diferitele relatări privind straniile modificări 
ale formei unora dintre OZN pe parcursul traseelor lor 
aeriene? 

(Un exemplu de acest fel, foarte provocator, văzut de mai 
mulţi martori, a fost cel al unui OZN ce a aterizat, tot pentru 
scurt timp în insula Gran Canaria şi a fost fotografiat şi 
de aviația spaniolă“ în 22 iunie 1976). 

Ceea ce intrigă însă în mod deosebit este faptul că 
martorul fără voie a auzit bine trei voci care păreau că 
discută în interior dar, atunci când a intrat în marea şi 
singura cameră din aparat, el nu a văzut acolo nici o 
persoană! Or, conform descrierilor lui Michalak, fiinţele 
respective nu ar fi avut vreun loc unde să se 
ascundă... Erau ele oare... invizibile? Şi totuşi, „discuţia” 
lor putea fi auzită de urechea umană? Este evident faptul că 


82 Gheorghiţă, F.: Lumi invizibile - fig.13 în ed. | sau fig.14 în ed. Il-a. 


aparatul zburător era condus de fiinţe inteligente, dar 
făceau parte acestea într-adevăr dintr-o lume invizibilă sau 
ele doar au organizat o acţiune bine „telecomandată”? 

Într-un atare context problematic, devine desigur evident 
faptul că întreaga manifestare a fost numai o 
demonstraţie, numai un „joc”: după ce probabile fiinţe 
invizibile au depistat din înălţimi existenţa în acele locuri a 
unui martor solitar, „aparatul zburător” a aterizat în 
apropierea acestuia şi pământeanul a fost „ispitit” şi lăsat 
să intre în interior. El trebuia să vadă şi apoi să difuzeze 
un fapt „incredibil”: astfel de vehicule nu au nici un fel de 
„surse tehnice” de energie şi respectiv nici un 
„sistem tehnic” de propulsare! Apoi, i s-a atras atenţia 
că uşa se închide încet şi a fost lăsat să fugă afară unde, 
pentru ca relatările sale să devină ulterior total credibile, a 
fost „însemnat” prin cele mai ciudate arsuri şi efecte 
fiziologice... 


Scenariul cosmic - simplu şi eficace 


Cine a analizat în ansamblu relatările documentare mai 
detaliate privind aterizările de OZN survenite în diferite 
locuri din lume a putut să sesizeze că acestea se 
produceau, în general, după un acelaşi scenariu, care 
avea la bază parcă o aceeaşi regizare, tipizată oarecum 
pentru toate categoriile de „farfurii zburătoare” implicate. 
Acest aspect extrem de straniu a devenit deosebit de 
pregnant la manifestările cu aterizări în care martorii au 
văzut şi fiinţe umanoide ce au coborât din aparatele 
zburătoare - evenimente denumite de ufologul american dr. 
J.A. Hynek „întâlniri apropiate? de al treilea tip”. 

În astfel de cazuri, faptele s-au derulat mereu cam după 
următorul tipic: 


5% Hynek, J.A.: The UFO Experience - Ed. H. Regnery, Chicago, 1972; 
traducerea în limba română a apărut la Ed.Dacia, Cluj-Napoca,1978. 


- locurile alese de fiinţele „de la bord” pentru „întâlniri” 
au fost mereu departe de aglomerările urbane şi de 
arterele cu circulaţie sporită. 

- martorii să fie cât mai puţini - în general unul sau 
doi capabili să facă totuşi ulterior o bună publicitate, 
aceştia rămânând puternic marcați de întâmplările trăite. 

- din OZN au coborât una, două sau trei fiinţe umanoide 
având o aceeaşi statură şi configuraţie anatomică, 
adesea foarte „ciudată”; îmbrăcămintea lor, sub formă de 
costume lipite pe corp, nu a evidenţiat niciodată cusături, 
fermoare sau nasturi (?!); uneori, costumele respective erau 
luminoase (!?). 

- ieşite în exterior, fiinţele „străine” se făceau la 
început că nu îi observă pe martori, mimând un control 
- total inutil - al carcasei aparatului de zbor sau al terenului 
din jur şi schimbând între ei cuvinte neînţelese de martori; 
la „descoperirea” aparent întâmplătoare a pământenilor, fie 
că se urcau grăbiţi în extraordinarul vehicul, fie acționau 
telepatic asupra martorului sau prin anumite raze, 
paralizându-l pentru un timp. 

La aceste scenarii care, analizate în ansamblu, s-au 
evidenţiat ca fiind întru totul asemănătoare, pentru fiecare 
caz în parte au apărut însă mereu anumite diferențieri 
esenţiale: la sutele de evenimente relatate şi adesea 
descrise foarte detaliat, tipul constructiv şi dimensiunile 
aparatului aterizat, cât şi aspectul anatomic al 
fiinţelor coborâte au fost întotdeauna altele! 

Aceste constatări au venit să adauge dubii în plus la 
ipoteza „originii extraterestre” a obiectelor zburătoare 
neidentificate şi respectiv a echipajelor descinse din 
acestea. Este într-adevăr greu de crezut că Pământul ar fi 
vizitat permanent, de secole şi de milenii, dar fără nici un 
contact direct - în zeci de mii de expediţii - de 
reprezentanţii a sute de rase galactice, de pe sute de 
planete neştiute. 

Devine astfel tot mai evident un fapt, poate mai dificil de 
înţeles la prima vedere: manifestările întru totul 
demonstrative ale OZN şi ale fiinţelor care apar în exteriorul 


lor au la bază „o realitate materială total diferită” 
faţă de „realitatea materială a structurării noastre”, pe care, 
în modul nostru comun de a gândi, o concepem şi acum 
într-o schemă încă foarte limitată. 


„Avortonii” de la Certeşti aveau 2 degete 
Şi... solzi 


lată un exemplu, relativ mai recent şi din ţara noastră, 
care în fapt este întru totul asemănător cu „pattern”-ul 
sutelor de evenimente de acest gen petrecute în lume, caz 
relatat pe larg de presa zonală din data de 12 iulie 1996: 

„Un obiect zburător neidentificat a aterizat, în noaptea 
de 7 spre 8 iulie, în faţa postului de poliţie din localitatea 
Certeşti - din județul Galaţi, au declarat agenției Mediafax 
surse din Inspectoratul Judeţean de Poliție Galaţi, care au 
dorit să-şi păstreze anonimatul. In jurul orei 0,30, 
plutonierul Marian Marcu, de la postul de poliție Certeşti şi 
paznicul Maricel Rusu tocmai porniseră în patrulare. 
Deodată, cei doi au simțit o intensificare bruscă a curenților 
de aer şi, subit, în fața postului de poliție a apărut un obiect 
zburător cu un diametru aproximativ de 6 metri, cu o 
înălțime de 2 metri şi care în zona mediană avea lumini 
roşii şi verzi. Obiectul se oprise, dar stationa în aer la o 
înălțime de jumătate de metru faţă de sol. 

Subofițerul a declarat superiorilor săi, ulterior, că a văzut 
lângă obiectul neidentificat un extraterestru cu aspect 
umanoid, cu o înălțime de 0,8 metri, cu partea din 
spate a craniului mult alungită şi care avea capul 
acoperit cu ceva asemănător unor solzi, de culoare 
gri-metalizat. După câteva secunde însă, obiectul a 
decolat, dispărând din raza vizuală a celor doi. 

Purtătorul de cuvânt al IGP - colonelul Nicolae Bucur - a 
declarat ieri agenţiei Mediafax că plutonierul Marcu îşi 
menține afirmațiile, care au fost confirmate şi de paznicul 


Maricel Rusu. Acesta a menționat că, privind dintr-o poziție 
diferită de cea a politistului, a observat lângă obiectul 
zburător trei ființe având caracteristicile descrise de 
subofițer. 

Colonelul Nicolae Bucur a precizat că, în aceeaşi noapte, 
obiectul neidentificat a mai fost văzut şi de Nicu Chicoş şi 
de Emil Buceag - paznici de la Agromec Pochidia. Ei au 
declarat că au văzut acel OZN zburând fără zgomot, la o 
distanță apreciabilă fată de sol, pe direcția Tecuci- Vaslui.” 

Presa din 16 iulie a revenit şi cu alte detalieri. lată unele 
extrase: 

„... Subofițerul a povestit primarului Gh. Nechifor şi altor 
curioşi: «...pot să vă spun că arăta ca un avorton. Avea 
brațele subțiri şi mâinile cu câte două degete.» 

In general, descrierile făcute de cei doi martori coincid, 
deosebirea provenind de la vocabularul utilizat de ei. 
«Ființele» aveau cca. 80 centimetri, capul alungit spre 
spate, urechile clăpăuge, îmbrăcămintea lucitoare. 

Extratereştrii comunicau între ei în mod evident, 
«învârtindu-se în jurul maşinăriei şi bolborosind'». 
«Misteriosul OZN s-a urcat în sus într-o clipă», la strigătele 
plutonierului, care a alertat paza. 

«Maşina» a lăsat urme evidente, mare parte dintre 
acestea fiind văzute de locuitorii comunei, dar au fost şterse 
de ploaia torențială de a doua zi.” 

Parcurgând descrierea acestui eveniment insolit, ea 
apare desigur ca o relatare captivantă. Dar pentru cititorii şi 
respectiv investigatorii care au citit zeci sau poate chiar 
sute de descrieri ale unor „întâmplări” de acest fel, se 
conturează şi întrebări ce au un alt caracter general: la ce 
a folosit oare scurta aterizare de la miezul nopţii, 
într-un sat situat departe de centrele urbane şi în 
care, la acea oră, locuitorii dormeau cu toţii? Ce rost 
putea să aibă acea „învârtire în jurul maşinăriei şi 
acea bolboroseală”, pentru ca apoi, după câteva 
secunde, „maşinăria” să dispară extrem de rapid? Şi 
de ce, în plină noapte, obiectul necunoscut a aterizat 
atât de provocator tocmai în faţa sediului poliţiei 


locale? Acele fiinţe mărunte, care de astă dată aveau la 
mâinile lor firave numai două degete (!?), ar fi venit ele din 
cine ştie care sistem solar doar ca să se arate numai câteva 
secunde unui poliţist şi unui paznic dintr-un sat pustiu în 
timpul nopţii? 

Este evident, şi în acest caz, faptul că schema logică a 
întregii acţiuni a fost cu totul alta: scopul ascuns al întregii 
scene  „captivante” era doar de a oferi încă o 
demonstraţie care să facă multă vâlvă, printr-o 
regizare specifică a comportării fiinţelor coborâte pe sol şi a 
producerii câtorva urme materiale. 

Pentru astfel de regizări „tipizate”, în literatura ozenistă 
se regăsesc multiple cazuri similare, unele devenite 
„clasice”. Printre cele mai des amintite este cel produs în 
urmă cu patru decenii la marginea localităţii americane 
Soccoro, în după-amiaza zilei de 24 aprilie 1964. Acolo, 
polițistul Lonie Zamora a fost martorul unui scenariu 
identic: un aparat zburător total neobişnuit a aterizat într- 
un loc lipsit de martori; doi umanoizi au ieşit în 
exterior, „bolborosind” cuvinte neînţelese şi făcându-se că 
inspectează carcasa. După ce au constatat că polițistul i- 
a văzut bine şi că îşi cheamă şi ajutoare, aceştia au reintrat 
grăbiţi în „maşinărie” şi au decolat, de asemenea, cu mare 
viteză. Demonstrația a fost foarte reuşită, căci, decenii 
de-a rândul, investigatori (începând cu prof. A. Hynek) şi 
mulţimi de cititori, prinşi de „captivantul” relatărilor, şi-au 
tot frământat mintea încercând să discearnă misterul unei 
atari manifestări. 

Astfel de regizări-tip au continuat şi vor tot continua, 
până când lumea pământenilor va înţelege cu adevărat 
scopul ascuns al scenariilor de acest fel. 

In noaptea de 19 decembrie 1998, pe la ora 22,00, 
italianul Giuseppe lIsanelli din localitatea Stra-Veneto s-a 
sesizat de un fel de uruit neobişnuit ce provenea din 
apropiere. leşind din casă, nu departe de curtea sa a văzut 
un obiect aerian care cobora lent, având în partea 
inferioară un fel de flacără ce nu părea a fi însă o 
combustie. 


După ce a aterizat pe o pajişte alăturată, de pe o parte 
laterală a aparatului a ieşit un fel de pasarelă, pe care au 
coborât două fiinţe. Acestea aveau aspect omenesc, dar 
ca statură erau mai mici: cca. 1-1,2 metri; îmbrăcămintea 
le era ca un fel salopete sau un fel de costume lipite de 
corp, de culoare gri-deschis. 

Acei membri ai echipajului s-au tot deplasat lent în 
apropierea ciudatului aparat aterizat, timp de vreo zece 
minute. In intervalul respectiv scoteau sunete guturale 
de tonalitate joasă, ca şi cum ar fi discutat împreună şi 
au tot făcut semne către vegetaţia din jur, care la acea 
dată era totuşi foarte redusă. Când l-a observat pe 
martorul care stătea uimit la vreo 30 de metri de ei, una 
dintre fiinţe i l-a arătat celeilalte. 

Isanelli a declarat ulterior că le-a văzut clar faţa, 
descriind nasul ca fiind doar ca două orificii. Ochii nu i- 
a putut vedea întrucât le erau acoperiţi cu un fel de 
vizieră, dar nici urechile nu le-a văzut, părând că şi 
acestea le lipseau. In schimb, capul fiindu-le descoperit, a 
putut să remarce că din frunte şi din tâmple plecau trei 
tuburi curbate, care păreau că se întâlnesc la spate, 
spre ceafă. Mişcările lor lente şi cu o anumită 
rigiditate, precum şi ciudatele tuburi de la cap i-au sugerat 
ideea că ar fi avut în faţă nişte roboţi şi că în interiorul 
aparatului respectiv s-ar fi aflat adevărata fiinţă inteligentă 
care îi coordona (!?). 

După aproape un sfert de oră de aparentă cercetare a 
terenului, ciudatele fiinţe au reintrat în vehiculul străin, 
uşa s-a închis în urma lor şi aparatul s-a înălţat silențios - la 
început foarte lent dar, după un uruit asemănător unei 
turbine, s-a accelerat intens şi a dispărut în înaltul cerului 
„ca o lampă mică”. 

In dimineaţa următoare, G. lIsanelli a cercetat locul 
aterizării, unde a găsit un cerc de iarbă arsă şi în 
pământ o urmă perfect circulară, în interiorul căreia 
erau trei găuri în sol; acestea erau largi de cca. 10 cm şi 
adânci de cca. 15 cm, fiind amplasate în vârfurile unui 
triunghi echilateral cu laturile de câte 4,15 metri. 


Verdeaţa - o minune galactică?! 


Aşadar, un nou scenariu lipsit de logică prin evidenta 
cercetare inutilă a unui teren care - aşa cum se remarca şi 
în fotografia publicată ca ilustrare a relatării - era o 
simplă pajişte, cu iarbă măruntă. Şi din nou o aparentă 
discuţie între membrii echipajului, într-o manieră „guturală” 
care ar sugera o altă rasă umanoidă şi o altă limbă 
nepământeană... 

Poate că, într-un atare context al regizărilor tipizate, mai 
captivantă ar fi impresia martorului italian că ar fi avut 
în faţă nişte roboţi dirijaţi din interior de adevăratele 
fiinţe inteligente ale echipajului. De fapt, în cazuistica 
aterizărilor există şi numeroase demonstraţii de acest fel, 
cum ar fi tulburătoarea întâmplare de lângă oraşul 
american Pascagula - din 11 octombrie 1973 sau extrem 
de strania observare nocturnă a unui grup de roboţi 
nepământeni de la Drummondville (Canada) - din 26 iunie 
1974 - pe care le-am exemplificat mai pe larg într-un alt 
cadru.85 

Dar, o foarte interesantă relevare a posibilităţii ca aceste 
„personaje” care descind din straniile OZN să nu fie 
nişte fiinţe din carne şi oase şi nici măcar nişte roboţi 
construiți din piese specifice şi îmbrăcaţi într-un trup cu 
aspect de „clonă”, ne-a fost oferită chiar din înălțimile 
spaţiului extraatmosferic! Astfel, cum arătam şi în primul 
capitol, în anul 1981, cosmonauţii ruşi de la bordul staţiei 
spaţiale „Saliut 6” ajunseseră şi ei la o asemenea 
constatare insolită: fiinţele văzute de ei la ferestrele „navei 
spaţiale extraterestre” care i-a însoţit în mod prelungit şi 
care au ieşit apoi în vidul cosmic fără costume speciale şi 
fără rezervoare de aer respirabil, ar fi fost nişte roboţi... 


5 „UFO Network” no. 1 /1999, Roma. 

3 Gheorghiţă, F.: 

- Lumi invizibile - ediţia II - Ed. Sedcom, laşi, 2002. 
- Revenirea Zeilor - Ed. OBIECTIV, Craiova, 2003. 


Problema este de fapt şi mai complicată încă, datorită 
unor „detalii” mult mai greu de înţeles la prima vedere: în 
diferite observări ale manifestării unor atare fiinţe ciudate, 
considerate ca posibili roboţi, acestea pluteau efectiv 
prin aer atunci când se deplasau!? Exemple în acest 
sens, ca cele de la Pascagula sau de la Drummondville, au 
fost în mod real confirmate de ieşirea în spaţiu a „străinilor” 
vizionaţi şi filmaţi din staţia „Saliut 6”,care de asemenea se 
deplasau plutind în mod demonstrativ, fără a fi legaţi prin 
vreun cablu de propria navă. 

S-ar putea oare ca toţi aceşti „extratereştri”, care nu ştim 
dacă sunt fiinţe încarnate sau roboţi, să fie constituiți 
cumva şi ei din alte materii?... 


OZN se distrează cu elicopterele USAF®'... 


Dintre zecile de mii de evenimente şi manifestări ale 
„obiectelor zburătoare mereu neidentificate”, poate că unul 
dintre cele mai mediatizate cazuri - datorită atât stranietăţii 
faptelor, cât şi înseşi emoţiilor trăite de un grup de oameni 
bine calificaţi - a fost cel survenit echipajului unui elicopter 
american în noaptea de 18 octombrie 1973. Cazul a 
ajuns să fie prezentat chiar şi la cel mai înalt for mondial al 
statelor lumii, la Organizaţia Naţiunilor Unite. Martorii 
implicaţi au fost patru militari? ai Armatei Aerului: căpitanul 
Lawrence Coyne, locotenentul Arrigo Jezzi, sergentul Robert 
Yanacsek şi polițistul John Healey. 

Elicopterul respectiv decolase la ora 22,30 de pe 
aeroportul militar din oraşul Columbus şi trebuia să ajungă 
la baza din oraşul Cleveland. Pe la jumătatea traseului, în 
zona oraşului Mansfield, la ora 23,02, sergentul l-a 
avertizat pe căpitan că în paralel cu aparatul zbura „o 
lumină roşie”. Dar după o jumătate de minut, sergentul |- 
a alertat din nou, spunându-i că lumina respectivă se 


5 N, edit.: United States Air Force - Aviația SUA. 
5 „Historia hors serie” - Paris, 1976. 


îndreaptă direct spre elicopter. Au urmat efectiv clipe de 
groază, întrucât se părea că nu mai poate fi evitată 
coliziunea cu aparatul de zbor necunoscut, despre care nici 
turnul de control de la aeroportul Mansfield nu ştia 
nimic. 

In acele momente grave, căpitanul L. Coyne a acţionat 
brusc pentru o coborâre rapidă către sol: de la plafonul 
de zbor de cca. 800 m, elicopterul a ajuns repede la 
altitudinea de 500 m. Dar în aer se petrecea un fapt foarte 
ciudat: deşi elicopterul cobora foarte repede, cei din interior 
vedeau mereu prin ferestre „necunoscutul”, care cobora 
şi el la fel de rapid! 

„Străinul” era un fel de cilindru, lung de vreo 18 metri, 
cu o bombare superioară în partea sa centrală. Dintr-o 
extremitate era emisă o lumină roşie, pe când la celălalt 
capăt era emisă o lumină verde, care, printr-o pivotare, la 
un moment dat a cuprins întreg elicopterul în spotul 
respectiv. In acele clipe, în interiorul elicopterului totul 
devenise verde, chiar şi indicatoarele roşii de la aparatele 
de pe tabloul de comenzi! 

Echipajul a trăit cu adevărat o stare de uimire combinată 
cu o frică instinctivă şi, deşi celor de la bord li s-a părut că 
acea coborâre rapidă având mereu în faţă „obiectul străin” 
ar fi durat vreo 10-12 secunde, martori de la sol au afirmat 
că ciudatul tandem s-ar fi apropiat treptat de pământ în 
decurs de aproape două minute. 

Gândul că prin acea manevră bruscă se puteau strivi de 
sol le-a amplificat însă brusc emoția şi teama. Dar, la un 
moment dat, căpitanul nu-şi putea crede totuşi ochilor: deşi 
împinsese manşa de coborâre până la capătul cursei, 
altimetrul plafonului de zbor indica o subită şi 
extraordinar de rapidă ridicare la o înălţime de peste 
1 000 metri! lar elicopterul tot continua să urce! O forţă 
extraordinară „îl aspira” către înălţimi! 

Abia la plafonul de 1160 m a reuşit să recâştige 
controlul asupra aparatului. Acest lucru s-a produs, însă, 
numai după ce necunoscutul obiect aerian a virat 
brusc lateral şi s-a îndepărtat... Distanţându-se, acesta 


avea acum aspectul unei mari lumini albe, tot mai 
strălucitoare... 

La anchetele care au urmat, echipajul avea să releve şi 
un alt fapt straniu: atât la coborârea bruscă manevrată de 
căpitan, cât şi în timpul straniei urcări, nici unul dintre ei 
nu a avut senzaţia oarecum dureroasă a creşterii 
inerţiale a presiunii din interiorul trupului, specifică 
accelerărilor intense. Oare, fantastica „aspirare” s-a datorat 
unui puternic efect antigravitaţional localizat sau poate 
invers, „lumina verde” a fost un fascicul de energie: 
gravitaţională - mult mai potentă decât acţiunea 
permanentă a forţei gravitaţiei terestre? 


Cazuri reale sau... exerciţii de inducţie 
telepatică? 


În declaraţiile ulterioare făcute de membrii echipajului a 
apărut şi un aspect deosebit de ciudat: fiecare martor de 
la bord a descris în mod diferit forma neobişnuitului 
obiect zburător: locotenentul l-a văzut ca „o formă 


% În literatura ciudatelor manifestări ale OZN au fost prezentate mereu 
diferite cazuri de levitaţii produse prin spoturi luminoase emise de obiecte 
zburătoare extrem de stranii. În multe „întâmplări” au fost ridicate şi automobile 
aflate în mers - dar pe înălţimi până la jumătate de metru - acestea „rulând în 
aer” pe distanţe variate. De exemplu, revista „Canadian UFO Report” no. 2, no. 
5 şi no. 6 / 1973 a prezentat şapte cazuri de acest fel: în anul 1960, în Quachita, 
Canada; din ianuarie 1961, în Venezuela; din 8 martie 1967, în Massachusetts, 
SUA; din 19 decembrie 1964, în Minnesota, SUA; din 14 mai 1971, la Gleichen, 
Canada; din 20 septembrie 1971, în Suedia; din octombrie 1971, la Serraria, 
Brazilia. 

O demonstraţie şi mai ciudată le-a fost oferită unor muncitori forestieri, în 
munţii din statul Washington, SUA, în ziua de 25 februarie 1999. Aceştia au 
asistat uimiţi cum o insolită „formă întunecată” ce avea două mari lumini - una 
roşie şi alta alburie -, aflată în aer, a emis subit un spot conic al unei lumini 
gălbui, asupra unei femele dintr-o mică turmă de elani. În câteva secunde, 
aceasta a fost „liftată” spre „forma aeriană”, care, plecând de acolo, a dus cu 
ea şi bietul animal... 

Cazul a fost prezentat de revista londoneză „FSR”, vol. 45, no. 1/2000, care a 
mai menţionat şi alte cazuri de levitaţie, publicate de revista americană 
„MUFON UFO Journal”, din decembrie 1999. 


ovoidală intens luminoasă”, sergentul l-a comparat cu un 
submarin metalic având un dom central, pe când polițistul l- 
a asemuit cu un corp solid în formă de ţigară... lată cât de 
subiective pot fi observările straniilor OZN... 

La congresul din anul 1989 al grupului american MUFON 
- cunoscut pentru obiectivitatea multor analize privind 
manifestările OZN -, investigatoarea Jennie Zeidman trăgea 
concluzia că, în acest caz atât de tulburător, straniile 
fenomene trăite şi descrise de cei patru militari ar fi avut la 
bază o „altă fizică”, inexplicabilă prin cunoştinţele 
noastre actuale... 

Intr-adevăr, anularea pur şi simplu a forţei de sustentaţie 
a puternicului motor al unui elicopter militar, precum şi a 
atracției gravitaţiei terestre şi, respectiv, a efectului forţei 
de inerție asupra trupurilor celor patru oameni atunci când 
aparatul lor a fost „aspirat” subit pe câteva sute de metri de 
altitudine, desigur că nu pot fi încă explicate de ştiinţa 
contemporană. Nici măcar acum, după mai bine de trei 
decenii... De fapt, însă, situaţia reală s-ar putea să fi fost şi 
mai complicată: oare, trăirile pline de teroare din acele 
momente dificile, survenite atât de brusc, au fost rezultatul 
şirului de fenomene descrise foarte sincer de fiecare 
membru al echipajului sau poate o parte din acestea au fost 
„induse” printr-o formă de energie psihică în conştientul 
militarilor? 

O astfel de ipoteză nu este deloc hazardată, întrucât a 
fost regăsită ca o metodă uzuală în foarte numeroase 
manifestări ale OZN şi ar putea fi evidenţiată şi în acest caz 
prin acel aspect ciudat menţionat mai sus: locotenentul A. 
Jezzi (la bază inginer chimist) a văzut straniul obiect aerian 
ca fiind o mare „formă de ovoid intens luminos”, sergentul 
R. Janacek l-a apreciat că avea silueta unui submarin, pe 
când polițistul J. Healey l-a văzut ca un obiect în formă de 
ţigară... 

Prezentând întregul eveniment - cinci ani mai târziu - 
chiar şi în faţa tuturor miniştrilor acreditaţi la ONU - după 
expunerea de sinteză a prof. J.A. Hynek şi a dr. J. Vallée 
privind importanţa ştiinţifică a studierii manifestărilor OZN 


-, ofiţerul Lawrence Coyne a contribuit şi el la adoptarea 
unui document istoric (menţionat anterior): recomandarea 
făcută tuturor statelor membre de a organiza 
cercetarea ştiinţifică a problemelor legate de viaţa 
extraterestră şi de prezenţa OZN! 


La Flămânzi zbura...un submarin ca o 
broască ţestoasă! 


În condiţii mai puţin tulburătoare, un alt „submarin 
aerian” a apărut şi s-a manifestat de asemenea în mod 
straniu şi deasupra ţării noastre. Acesta i-a impresionat 
efectiv pe o parte din locuitorii comunei Flămânzi, din 
judeţul Botoşani. Relatarea insolitei sale apariţii din noaptea 
de 20 octombrie 1990 şi a efectelor sale ciudate 
evidențiind aspecte deosebite“ a fost reluată şi de reviste 
de specialitate din străinătate”. 

lată unele extrase din descrierea evenimentului publicată 
de A.I. Comoti: 

„Obiectul luminos de pe cer a fost văzut de Virgil 
Atodiresei în jurul orei 21,30, când se afla încă pe şosea, în 
Flămânzi, şi se îndrepta spre casă. 

De pe şosea vedea doar o lumină difuză deasupra satului 
Poiana... În acelaşi timp, în Poiana se întrerupsese curentul 
electric... Afară era întuneric beznă, căci de fapt, curentul 
era întrerupt în toate satele comunei şi nici măcar stele pe 
cer nu erau. 

«Mai întâi am văzut o lumină care pâlpâia în grădina 
vecină, ca şi cum ar fi ars o grămadă de buruieni, însă 
flacăra părea că stă deasupra solului, în aer. Noi ne-am 
speriat că ard furajele familiei Volosina», spunea apoi un alt 
martor, lulian Preda... 


3 Cazul a fost prezentat imediat în presă de „Gazeta de Botoşani” şi, mai 
apoi, de „Opinia Studențească” - din municipiul laşi, nr.47/ noiembrie 1990. 

% — „Flying Saucer Review” - vol.37, n0.1/1992, Londra. 

- „Lumières dans la nuit” - no.312 / 1992, Le Vaudoué - Franţa. 


După descrierea lui V. Atodiresei, obiectul zburător era 
de mărimea unui submarin şi survola satul la vreo 100 
metri înălțime. Avea însă o formă nedefinită, era parcă 
un fel de sferă făcută numai din raze. El emitea două 
fascicule de lumină, care erau conice; porneau de la 
surse având diametrul de 1-2 metri şi făceau pe pământ 
câte un disc luminos cu diametrul de 20 metri. La un 
moment dat, acesta a văzut nişte lumini mai mici, ca de 
poziție, dispuse simetric. Tot ansamblul acesta, când se 
deplasa cu viteză mare, când se oprea brusc şi apoi 
schimba traiectoria, câteodată în unghi ascuțit. 

Pentru martorul Neculai Bildea, obiectul aerian a arătat 
mai întâi sub forma unei broaşte țestoase uriaşe... La 
ultima apariţie, însă, obiectul se vedea sub forma unui 
obuz de aproximativ 50 metri lungime şi de 12 metri 
înălțime... 

Voichița Bildea şi mama sa Maria Trifan au văzut şi ele 
luminile... Ele nu au putut descrie însă forma obiectului, căci 
au văzut doar o lumină lăptoasă, cețoasă, relativ sferică, 
din care porneau cele două fascicule de lumină foarte 
puternice, «de puteai să culegi mărgele la lumina lor». 

Toți martorii, fără excepție, au relatat patru apariții ale 
obiectului aerian, acestea producându-se simultan” cu 
întreruperea curentului electric... Dar timp de două ore, 
cei de la întreprinderea de Electricitate nu au reuşit să țină 
sub control stația de 110 KV şi linia de alimentare a 
comunei Flămânzi, şi furnizarea curentului electric nu a 
fost întreruptă de ei. Şi totuşi, contorul din stație a 
înregistrat consum de energie pe timpul în care 
alimentarea cu energie electrică a fost întreruptă... ””? 

lată deci şi în partea nord-estică a României o altă 
observare colectivă, care, ca şi în atâtea alte locuri din 


1 Este interesant de remarcat faptul că, în aceeaşi noapte, stranii obiecte 
zburătoare cilindrice au zburat şi deasupra unui cartier de locuinţe din 
municipiul Cluj-Napoca. O parte din extinsa relatare a unui martor ocular - 
lectorul universitar dr. Savel Cheptea - a fost publicată de „Flying Saucer 
Review” - vol. 37, no. 1/1992, Londra. 

% N. edit.: A se vedea şi „Extratereștrii în România” - vol. Il (Ed. OBIECTIV, 
nov. 2005). 


lume, a impresionat şi chiar înfricoşat pe diferiţi martori prin 
fenomene cu totul neînţelese, cât şi prin dimensiunile 
apreciabile ale obiectului aerian atât de straniu. Ca şi 
în numeroase întâmplări foarte asemănătoare care s-au 
derulat în diferite locuri din lume, şi în acest caz, 
puternicele fascicule luminoase păreau că ar căuta 
ceva pe sol, fără a găsi însă nimic. Era evident că în 
acea parte a ţării, pe un teren proaspăt arat, nu era 
nimic de găsit către sfârşitul lunii octombrie. 

Conform logicii noastre obişnuite, acea căutare nocturnă 
cu un consum atât de mare de energie părea total fără nici 
un rost. Dar întreaga manifestare, atât de neobişnuită 
pentru localnicii foarte puţin informaţi în privinţa OZN, 
fusese concepută totuşi de nişte fiinţe inteligente care 
evidenţiau o superioritate clară. Scopul ascuns era de 
fapt realizarea unei demonstraţii care să incite şi 
populaţia din acea zonă să facă măcar un pas către o altă 
cunoaştere şi să gândească spre un orizont mai larg... 

Ceea ce intrigă în plus şi la acest eveniment este un 
aspect care se regăseşte la majoritatea observărilor 
colective asupra manifestărilor OZN: şi aici, fiecare 
martor a văzut „în felul său” forma şi luminozitatea 
straniului obiect aerian: ba submarin înconjurat de 
lumini mai mici, ba o formă de mare broască ţestoasă, ba 
de un mare obuz, ba o sferă intens luminoasă... 
Intervenţia unui factor psihic necunoscut devine 
evidentă şi cei care au analizat o cazuistică mult mai 
extinsă a relatărilor martorilor ce au observat variatele 
manifestări ale OZN au sesizat tot mai amplu importanţa 
acestei influenţe subiective. 


„Problema OZN” a schimbat gândirea 
Omenirii 


Deşi în deceniile anterioare majoritatea autorilor de 
articole şi de cărţi ufologice au trecut mult prea uşor peste 
aspectul respectiv, în ultimul deceniu s-a remarcat o 
schimbare în tratarea analitică a acestei influenţe. In sensul 
acordării unei atenţii sporite componentelor psihice care 
intervin în reacţiile senzoriale ale martorilor în raport cu 
fenomenele demonstrate de inteligenţele ce dirijează 
obiectele zburătoare neidentificate. 

În fapt, aceste câteva exemple ale extraordinarelor 
manifestări oferite de ciudate fiinţe „străine”, realizate prin 
variate scenarii ale manifestărilor OZN, reliefează, alături de 
miile şi miile de evenimente insolite consemnate de 
autorităţi şi de literatura ozenistă, două aspecte 
esenţiale. 

Pe de o parte demonstrează realitatea fizică a existenţei 
în mediul terestru - în permanenţă - a unor inteligenţe 
necunoscute foarte potente; acestea dispun de o foarte 
mare varietate de posibilităţi de manifestare şi respectiv de 
o mare varietate de „obiecte zburătoare”, a căror 
„construire” şi respectiv funcţionalitate au la bază legi fizice 
şi chiar materii total necunoscute. 

Pe de altă parte, spre deosebire de manifestările lor 
similare dintr-un trecut extrem de îndelungat, aceste 
inteligenţe au reuşit acum, în numai câteva decenii, 
să „stârnească” interesul public la nivel planetar 
(dovadă fiind miile de cărţi ale literaturii ozeniste şi sutele 
de mii de articole publicate), cât şi să declanşeze 
preocuparea lumii ştiinţifice şi respectiv a autorităţilor, până 
la nivelul guvernelor tuturor statelor din lume. 

Drept urmare, sute de milioane de oameni nu mai 
consideră astăzi că manifestările OZN sunt simple ficțiuni şi, 
depăşindu-se adesea căutarea captivantului, mulţimi de 
oameni au ajuns să-şi reconsidere propriile concepţii 


antropocentriste şi să se orienteze către orizonturi 
cognitive mult mai largi. 

În acest amplu cadru evolutiv, înseşi noile „preocupări 
ozenologice” - mai mult sau mai puţin, docte - au 
progresat şi ele calitativ faţă de primele decenii ale 
afirmării lor ca un „domeniu modern”. Faptul s-a datorat în 
bună parte acumulării permanente a unor materiale 
documentare tot mai bogate. 

Pe această linie, cititorii şi în special investigatorii care au 
fost atraşi mai mult de aspectul documentar - analitic şi au 
sintetizat periodic noile acumulări cognitive au putut să 
remarce, după un timp, şi o caracteristică de o altă factură: 
în desfăşurarea manifestărilor OZN, componenta psihică 
a martorilor implicaţi - atât individual, cât şi colectiv - a 
devenit din ce în ce mai pregnantă. 

Dar cele mai tulburătoare influenţe de natură psihică au 
fost generate în cursul extrem de ciudatelor „întâlniri 
directe cu fiinţe străine” şi, în mod special, în cadrul 
impresionantelor cazuri ale „răpirilor” de oameni „la bordul” 
diferitor OZN. 


E.T. şi S.U.A., agenţia sa de ştiri... 


Cine a conspectat voluminosul dosar faptic al neînţelesei 
„prezenţe OZN” în spaţiul terestru a sesizat, treptat, că 
marea majoritate a observărilor de OZN şi respectiv 
de „echipaje extraterestre” a fost înregistrată pe 
teritoriul SUA. 

Pentru această ţară foarte întinsă geografic, situaţia este 
explicabilă în bună parte şi prin deținerea unor variate 
dotări tehnice superioare - atât ca sisteme oficiale de 
urmărire a „prezenţelor străine” şi de transmitere a 
informaţiilor, cât şi ca mijloace tehnice accesibile populaţiei. 

Există însă „o parte ascunsă” a faptului în sine, ce rezultă 
doar la analize cu caracter de sinteză: la o privire de 


ansamblu, aşa cum relevasem şi anterior, constatăm că, în 
fond, scopul „ascuns” al manifestărilor OZN este cel 
de a antrena Omenirea către alte cunoaşteri şi alte 
concepţii, mult mai evoluate. Or, tocmai pentru un atare 
scop, acestui mare stat, care deţine o imensă capacitate 
modernă de preluare şi de difuzare a informaţiilor, i „s-au 
oferit” mereu adevărate valuri de apariţii şi acţiuni ale OZN. 

In fapt, SUA au fost „folosite” ca unul dintre principalii 
„observatori” şi „difuzori” în întreaga lume a bogatelor 
seriale de manifestări ale OZN, cât şi a analizelor tot mai 
competente a acestora. 

Intr-un atare cadru „numeric” deosebit, este explicabil şi 
un alt fapt suplimentar, care a tulburat mult opinia publică 
în ultimele decenii ale veacului trecut: tot pe teritoriul 
SUA au fost consemnate şi cele mai numeroase 
cazuri - la fel de demonstrative - ale chinuitoarelor 
„răpiri” temporare a unor martori, la bordul diferitor 
OZN. O anchetă efectuată în cursul anului 1994 în marele 
stat american însumase peste 700 000 de declaraţii ale 
diverşilor locuitori care ar fi fost în pericol să fie „luaţi” sau 
care au fost chiar „abduşi” fără voia lor, de către tot felul de 
„fiinţe străine”, în interiorul unor nave de zbor ciudate. 

Drept urmare, în partea finală a secolului XX, în SUA au 
fost publicate nenumărate relatări de acest fel precum şi 
numeroase cărţi”, care au prezentat sute de cazuri de 
răpiri. Parte din cărţile respective au evidenţiat însă o 
profilare spre senzaţional - în special acelea publicate în 
anii '70-'80 - şi chiar spre ficțiuni ale genului. Totuşi, 

% Dintre cărţile mai cunoscute sunt de citat: 

- Fuller, J.: The Interrupted Journey - Ed. Dial Press, New York, 1966; 

- Lorenzen, C. şi J.: Abducted! - Ed. Berkeley, New York, 1977; 

- Hopkins, B.: - Missing Time - Ed. Marek, New York,1981; 

- Intruders - Ed. Random House, New York, 1987; 
- Manhattan Transfer - Ed. Random House, New York, 1992; 

- Bullard, E.: Mysteries în the Eye of the Beholder - 1982; 

- Flower, R.: - The Andreasson Affair - Ed. Bantam, New York, 1979; 

- The Watchers - Ed. Bantam, New York, 1990; 

- Jacobs, D.M.: Secret Life - UFO Abductions - Ed. Simon & Schuster, 

N.Y.,1994; 


- Mack, J.E.: Abduction. Human Encounters with Aliens - Ed. Schribner, 
N.Y.,1994. 


cărţile scrise mai târziu - unele chiar de către oameni de 
ştiinţă - au prezentat o cazuistică selectată cu rigurozitate 
şi au oferit analize mult mai realiste. 


Omuleţii - halterofili cu mască 


Numeroase cazuri de „abduceri” în „obiecte zburătoare 
neidentificate” au fost relatate de-a lungul anilor şi dintr-un 
alt stat ce deţine un teritoriu mare şi o populaţie 
numeroasă, şi anume din Brazilia. In literatura ce s-a 
format pe tema răpirilor de către „nepământeni” au fost 
reluate diferite evenimente de acest fel şi din marele stat 
sud-american, datorită unor aspecte şi amănunte foarte 
sugestive. 

lată unul dintre cazurile stranii mult mediatizate în 
Brazilia, cât şi în unele publicaţii europene” de largă 
circulaţie: 

Soldatul Jose Antonio da Silva a fost reţinut de poliţia 
feroviară din oraşul Belo Horizonte - în dimineaţa de 10 
mai 1969 - întrucât avea un aspect fizic ce atrăgea atenţia: 
era îmbrăcat foarte sumar în haine civile şi nu avea 
nici un act de identitate asupra lui. Anchetat mai 
amănunţit, a fost totuşi eliberat după câteva ore, după ce 
ofiţerul respectiv s-a convins de realitatea declaraţiilor sale 
privind o stranie întâmplare produsă în zonă. 

Relatările sale ulterioare, foarte detaliate, au descris 
următorul periplu: 

În seara de 3 mai, soldatul - aflat în permisie - a plecat 
să pescuiască pe malul râului Rio das Volhas. Peste 
noapte şi-a instalat acolo un cort, într-un loc numit 
Bebeduro. În ziua următoare, pe la ora 15,00, a auzit nişte 


% Cazul a fost publicat în 15 şi 16 mai 1969 şi de cotidianele braziliene de 
mare tiraj „Diario de Noticias” (din Rio de Janeiro), „Diario de Norte” (din Sao 
Paolo) şi „Meridional” (din Belo Horizonte); printre publicaţiile din Europa sunt 
de citat revistele „F/ying Saucer Review” no. 6/1973 (din Londra) şi 
„Phénomènes Spatiaux” no. 43/1975 (din Paris). 


voci, undeva în spatele său. Întorcându-se să vadă cine 
putea fi, dintr-un tufiş a ţâşnit spre el un jet scurt de 
„foc” - verde la centru şi roşu pe margini -, care i-a atins 
picioarele. Durerea ce a urmat a fost însoţită însă de o 
îngreunare subită a acestora, fapt care l-a făcut să cadă cu 
faţa la pământ. 

După câteva secunde, au apărut doi indivizi de statură 
mică - de cca. 1,2 metri - care i s-au părut a fi foarte 
puternici, fiindcă l-au luat cu uşurinţă de subţiori şi l-au 
dus cu picioarele târânde către un anume loc. În cursul 
deplasării, el a remarcat un lucru ciudat: aceştia treceau, 
împreună cu el, foarte uşor, peste un teren 
mlăştinos. Pe traseu a apărut şi un al treilea individ, 
asemănător la trup şi la îmbrăcăminte cu „răpitorii” săi, 
care parcă supraveghea întreaga acţiune. 

Necunoscuţii erau îmbrăcaţi în nişte costume-combinezon 
de culoare deschisă, strălucitoare. Capetele şi respectiv 
feţele le erau acoperite complet de un fel de căşti metalice 
prelungite până la umeri, fără a fi însă etanşate la costume. 
Acestea aveau în dreptul ochilor un fel de fante. Din partea 
inferioară a căştilor ieşea un tub elastic care, dus pe sub 
braţ, ajungea la o cutie fixată pe spatele fiecărui individ. 


Lipsea Albă ca Zăpada... 


Traseul parcurs nu a fost prea lung, grupul oprindu-se în 
faţa unei „maşini” foarte ciudate (fig. 18), care nu avea 
absolut nimic comun cu vreunul dintre variatele tipuri 
de OZN descrise în miile de cazuri sau fotografiate. 
Aceasta era un cilindru înalt de vreo 2 metri, acoperit cu fel 
de „capac” circular bombat, asemănător unei pălării de 
ciupercă, iar la bază avea un alt disc, cu un diametru ceva 
mai redus decât cel superior - de cca. 2,5 m. 


„Acoperişul” era rigidizat într-un mod lipsit de 
orice tehnicitate, prin nişte tije oblice fixate la baza 
cilindrului. 

Târât de cei doi răpitori şi urmaţi de cel de al treilea, da 
Silva a fost introdus printr-o uşă mică în interiorul „maşinii”; 
acolo era o cameră pătrată, cu laturile de câte 2 metri. 

De-a lungul unui perete se afla o banchetă, pe care a 
fost aşezat, alături de el rămânând şi cei doi „omuleţi 
mascaţi”. Aceştia i-au pus şi lui pe cap o cască 
similară, ale cărei margini inferioare l-au jenat până la 
rănire încă de la început. În centrul micului spaţiu interior 
era un scaun, pe care s-a aşezat cel de al treilea „străin”. 
După câteva momente, acesta a acţionat două manete; 
auzind un bâzâit în discurile extreme, soldatul a simţit că 
ciudatul aparat s-a ridicat în aer pe verticală. 

In timpul zborului ce a urmat, cei trei străini au vorbit 
într-o limbă total neînţeleasă de pământean. Pe 
parcurs, lumina interioară, fără a avea o sursă vizibilă, 
devenea tot mai intensă, făcând să-i lăcrămeze ochii; 
aceasta pulsa continuu. Totuşi, după vreo o oră, 
intensitatea i-a scăzut mult. 

Astfel a trecut un timp destul de lung, pe care răpitul nu 
l-a putut aprecia. Dar la un moment dat, aparatul zburător a 
aterizat undeva; da Silva a remarcat că a avut senzaţia 
şocului la atingerea solului. 

Ca într-o poveste cu gangsteri, răpitorii i-au Acoperit 
orificiile căştii din dreptul ochilor şi l-au dus, tot târându-l, 
într-o sală mare, cu pereţi din piatră, lungă de vreo 10-15 
metri. 

Acolo, după ce l-au aşezat pe o banchetă, i-au lăsat 
vederea liberă. A constatat astfel că se afla în faţa unui 
„Şef', alături de care era un grup de „omuleţi”. Cu toţii 
aveau părul în plete lungi şi bărbi mari. Conducătorul avea 
ochii foarte mari, sprâncene foarte late - care parcă îi 
acopereau jumătate din frunte - şi o barbă până la brâu. 
Nasul deosebit de mare îi ascundea gura, care parcă era ca 
la peşti şi nu avea dinţi. 


Soldatul s-a îngrozit când a privit lateral, căci pe o 
platformă de piatră erau patru trupuri de oameni goi, 
care păreau morţi. Pe peretele lung din faţa sa i-a atras 
atenţia o serie de imagini în culori, care îi erau familiare: 
un camion, un avion cu două motoare şi câteva animale (un 
elefant, un jaguar, o maimuţă şi o girafă). 


Extratereştrii se pregăteau de... revoluţie 


A urmat o acţiune ciudată: în faţa grupului de indivizi 
bărboşi a fost desfăcut pachetul cu toate lucrurile sale, luat 
probabil de cel de al treilea răpitor. Cei de faţă au arătat o 
curiozitate mare pentru acele sale de pescuit, pentru 
conserva ce o avea ca rezervă, pentru banii săi, chibriturile 
şi cuţitele din pachet. 

Dar mai ciudată a fost „convorbirea” cu şeful grupului: 
acesta a început să deseneze pe o tăbliță de ardezie 
(tăbliță folosită demult în prima clasă a şcolilor elementare) 
tot felul de schiţe, care erau însoţite de o anumită 
mimică. Treptat, da Silva a început să înţeleagă ce dorea de 
la el micul personaj bărbos: acesta îi cerea să îi procure 
anumite arme terestre obişnuite (!?). Cu toate 
insistenţele lui, soldatul îl tot refuza, deşi îi venise în gând 
că refuzul său l-ar putea costa viaţa. 

Şeful bărbos a continuat să insiste cu o serie de schiţe 
simbolice, din care da Silva a înţeles un anumit mesaj: „îmi 
propunea să mă aducă pe Pământ, unde să rămân 
trei ani şi să adun informații pentru ei. După aceea, 
va trimite să mă caute şi să mă readucă la dânşii, 
unde să rămân şapte ani ca să studiez. În final, ei vor 
debarca pe Pământ, avându-mă drept ghid pe mine”. 

Refuzându-l din nou, şi-a prins şiragul de mătănii şi a 
început să se roage. Acest fapt l-a iritat şi mai mult pe şef, 
care s-a repezit şi i-a rupt şiragul. În acel moment, însă, din 
aer s-a format o siluetă umană, cu faţa albă şi cu 


plete blonde, având o privire prietenoasă şi senină, 
care l-a privit în ochi şi i-a vorbit în limba lui. La scurt 
timp, silueta a dispărut, lăsându-l însă mult mai îmbărbătat. 
Lui da Silva i s-a părut că, totuşi, omuleţii nu au văzut 
frumoasa apariţie fantomatică. 

Imediat au început discuţii agitate între ei; şeful s-a 
apropiat de răpitorii care parcă îl păzeau şi le-a spus ceva. 
Imediat i s-au acoperit iarăşi golurile ochilor din cască, a 
fost luat din nou de subţiori şi a fost scos din sală. Când mai 
apoi i s-au dezvelit orificiile respective, s-a văzut aşezat din 
nou pe bancheta aparatului cu care fusese transportat, între 
cei doi omuleţi care l-au răpit. A urmat un nou drum foarte 
lung, cu aceleaşi variaţii şi pulsaţii ale luminii din interior şi 
acelaşi şoc la aterizare. Scoţându-i casca, răpitorii l-au 
debarcat pe sol, târându-l un timp în întunericul de afară. 
Subit, şi-a pierdut cunoştinţa. 

S-a trezit în zorii zilei, cumplit de obosit, cu o barbă care 
îi crescuse cu mult prea mult pentru intervalul acelei părţi 
de zi în care considera că a fost reţinut. 

Plecând la drum într-un peisaj cu totul diferit de cel în 
care fusese la locul de pescuit, după un timp a întâlnit pe 
traseu nişte oameni, întrebându-i ce localitate era în 
apropiere, a aflat cu stupoare că se găsea în statul vecin, 
la cca. 360 km de locul de unde fusese răpit! 

De asemenea, a aflat că ziua care abia începuse era data 
de 9 mai... Se scurseseră, deci, peste patru zile de la 
răpirea sa, cu toate că el avea senzaţia că întreaga 
aventură, atât de chinuitoare, ar fi durat mai puţin de o zi... 
Oare unde se aflase el în tot intervalul respectiv, despre 
care nu-şi amintea absolut nimic în plus? De ce era oare 
acel „gol în timp”, pe care nu-l putea înţelege? 


„Coliba zburătoare” 


În repetatele declaraţii făcute ulterior, dincolo de 
aspectele captivante şi într-adevăr tulburătoare, s-au ridicat 
şi multe semne de întrebare. Neavând nici un martor, nu 
cumva soldatul inventase întreaga poveste, pentru a-şi 
justifica lipsa atâtor zile de la unitate? 

Totuşi, cele peste 20 de declaraţii pe care a trebuit să 
le dea diferitor anchetatori şi investigatori, inclusiv 
răspunsurile la tot felul de întrebări, nu au evidenţiat nici 
o fisură. În plus, atât ca ostaş, cât şi printre localnicii din 
satul său, da Silva era cunoscut ca un tânăr serios şi de 
încredere. La aceste aspecte se adăugau şi cele trei răni 
deschise pe care le avea pe umeri de la ciudata cască- 
mască, afecțiunea gambei drepte şi inflamarea accentuată 
a ochilor - ce a durat mai bine de o lună -, toate aceste 
afectări nefiind doar nişte simple semne care şi le-ar fi făcut 
de unul singur...Totul indica o trăire efectivă a teribilelor 
scene pe care le descrisese fără nici o ezitare, în cele mai 
mici detalii. 

Pentru cititorii care au avut ocazia de-a lungul anilor să se 
informeze într-o anumită măsură în acest domeniu ciudat al 
„răpirilor” de oameni la bordul unor aparate de zbor mereu 
neidentificabile, conduse de fiinţe la fel de neobişnuite şi 
mereu altele, se desprinde evident, o concluzie fermă: 
respectivii „eroi fără voie”, la fel ca şi da Silva, au trăit 
întru totul real, în mod organic, toate încercările 
dificile pe care le-au descris. Dubiile care se evidenţiază, 
totuşi, sunt de fapt de altă natură... 

In întreaga sa aventură, cu adevărat chinuitoare pentru 
acel soldat implicat fără de ştire, au fost însă anumite 
aspecte care vin să modifice fondul penibilelor sale trăiri. 
Acestea nu numai că reliefează o situaţie ilogică a faptelor, 
dar relevă şi o serie de elemente care apar ca fiind total 
ridicole - ceea ce demonstrează în plus că da Silva nu a 
inventat nimic în spusele sale... 


Privind imaginea vehiculului zburător cu care a fost răpit 
(fig.18), desenată conform descrierilor detaliate ale 
soldatului, nu ne putem opri dezamăgirea: aparatul 
respectiv nu are nici cea mai elementară alură de navă 
cosmică sau măcar terestră. Acesta seamănă mai degrabă 
cu o improvizație meşteşugărească!... Nici un specialist 
în tehnica zborului aerian sau a celui spaţial nu ar proiecta o 
astfel de „colibă zburătoare”, lipsită de orice 
aerodinamică şi care să aibă şi nişte „proptele” de susţinere 
a  „acoperişului”. Intreaga concepţie şi realizare a 
„aparatului de zbor” apare ca total ridicolă... 

La fel, şi acele căşti-mască purtate de omuleţi apar ca 
ceva la fel de „neserios”. Deşi „străinii” aveau şi câte un 
furtun care sugera, împreună cu acea cutie de la spatele 
lor, că ar respira un „alt aer”, căştile respective nu erau 
etanşeizate la nivelul costumelor şi nici la fantele ochilor. 
Aspectul lor teatral este şi mai evident la punerea pe capul 
soldatului a unei căşti similare, care nu a evidenţiat nici o 
utilitate în desfăşurarea evenimentelor, decât doar aceea 
de a-i produce nişte răni demonstrative. 


Pasiune în Univers pentru... scenariul 
absurd 


Ridicolul scenariului se dezvăluie însă cel mai bine în 
„discuţia” răpitului cu şeful bărbos: prin intermediul unei 
tăblițe de şcoală elementară de pe timpuri, acel 
conducător îi cerea să obţină pentru el unele arme de 
foc de pe Pământ! Deşi, încă de la început, cititorul a 
remarcat că arma cu raze folosită de unul dintre 
răpitori era superioară oricărei arme de foc terestre! 
O civilizaţie capabilă să producă aparate de zbor fără elice 
sau jet reactiv propulsor a depăşit desigur, de foarte mult 
timp, epoca armelor de foc. 


Solicitarea respectivă nu avea de fapt nimic extraterestru 
în ea, evidenţiindu-se direct ca o farsă. Dar tocmai acesta 
a fost şi scopul scenariului respectiv: să creeze un 
ridicol evident, pentru ca, la un moment dat, oamenii 
pământeni să ajungă să-şi dea seama că astfel de 
evenimente „ascund o altă realitate”, pe care trebuie 
în fine să o descifreze! Insăşi propunerea ca acel soldat - un 
om lipsit de cultură şi de calificare - să devină 
„informatorul” şi apoi „ghidul” unei populaţii extraterestre 
neştiute, care ar vrea „să ocupe Pământul”, reliefează şi 
mai mult intenţia ascunsă de a „juca un scenariu” care să 
frizeze ridicolul (de altfel, această „temă” a ocupării 
planetei noastre de către o populaţie galactică este doar o 
idee a literaturii şi a filmelor de ficţiune fantastică, a căror 
acţiune „trebuie” să aibă la bază un „conflict captivant”, cu 
efect comercial). 

In realitate, oricare civilizaţie ajunsă la stadiul 
călătoriilor cosmice stăpâneşte într-un grad atât de înalt 
formele energiilor şi manipularea diferitelor feluri de 
materii, încât nu mai are nevoie de nici un fel de 
„cuceriri”. |n plus, o evoluţie ştiinţifică deosebit de 
avansată conduce şi la o evoluţie etică foarte 
avansată”, plecarea în spaţiu făcându-se în ideea 
dezvoltării cunoaşterii, precum şi a cooperării şi nu a 
„invadării” altor planete sau a purtării de „războaie 
interstelare” (astfel cum, din păcate, se manifestă încă 


% Oamenii de ştiinţă mai larg documentaţi, ca şi iniţiaţii cunoaşterilor 
spirituale concep populaţiile galactice care sunt capabile de expediţii 
interstelare, ca fiinţe cu un înalt nivel de creativitate şi de spiritualitate. Acestea 
şi-ar dirija relaţiile spaţiale spre ajutorarea în sens evolutiv a populațiilor „mai 
tinere” şi nu spre invadarea şi distrugerea lor sau transformarea lor în „colonii”. 

lată cum se exprima, încă în urmă cu peste trei decenii, un cunoscut 
specialist al NASA - dr. Bernard Olivier (conducătorul proiectului ştiinţific 
„Ciclopii” - de „căutare” a Inteligentelor extraterestre): „După toate 
probabilitățile, au existat şi există civilizații în Galaxie de cca. 4-5 miliarde de 
ani. Este foarte probabil ca multe dintre ele să fi stabilit contacte interstelare. 
Dacă este aşa, atunci comunicațiile au avut loc încă din epoci foarte îndepărtate 
(miliarde de ani) şi semnalele pot să existe încă, pentru a ajuta populațiile tinere 
- cum ar fi de exemplu cea terestră - ca să se asocieze la comunitatea 
galactică.” 


Omenirea terestră în relaţiile dintre statele planetei şi, 
respectiv, într-o anumită parte a unei pseudoculturi). 

Chiar şi scena analizării foarte atente, de către grupul de 
omuleţi, a obiectelor atât de simple pe care le avea cu el Da 
Silva sau folosirea unui vas de piatră cioplită apar ca 
elemente la fel de ridicole pentru fiinţe ce dispun de tehnica 
zborurilor interplanetare. Deşi trăită în mod efectiv, întreaga 
derulare a faptelor descrise - care i-au lăsat soldatului urme 
atât de dureroase pe corp - apare ca un fel de comedie 
tragică, înscenată cu un anumit scop, care rămâne „ascuns” 
la prima vedere. 

Însă, parcă pentru a complica şi mai mult întreaga 
regizare a unui amestec de fapte posibile cu altele 
neverosimile, a survenit şi acea apariţie a „sfântului” 
sub forma unei fantome, pe care ostaşul credea că 
numai el a văzut-o. Unii comentatori ai cazului au atribuit 
această manifestare suplimentară unei componente 
religioase a subconştientului răpitului. Dar, la o atare 
posibilitate, este inerent să ne întrebăm în ce măsură a 
participat subconştientul lui în trăirea succesiunii de scene 
şi care a fost partea „reală” a acestora? 

În fapt, viziuni ca acelea cu tăbliţa de ardezie, cu picturile 
simpliste de pe pereţi - toate erau la nivel de şcoală 
elementară - sau cu  scotocirea de obiecte total 
neimportante, apar ca fiindu-i introduse „artificial” într-un 
strat al subconştientului, unul chiar mai puţin profund. 
Rezultă, deci, că participarea psihicului uman este o 
componentă deloc neglijabilă în astfel de 
evenimente. Or, într-un atare context, devine evidentă 
înţelegerea întregului şir de viziuni: şi restul scenelor 
dramatice - dar ridicole în fond - i-a fost „imprimat” tot 
la nivelul subconştientului bietului soldat, care (aşa cum 
specialiştii cunosc foarte bine) a fost transpus în prealabil 
într-o transă hipnotică, prin metode psihice manevrate la 
fel de abil ca şi obiectele zburătoare neidentificabile... 


Scopul absurdului - mediatizarea maximă 


Chiar şi într-o asemenea situaţie a „inducerii psihice” a 
unui serial de scene bine regizate, dar ireale, este evident 
că soldatul brazilian a trăit efectiv în intimitatea fiinţei sale 
acele stări de groază, cât şi acea confruntare a propriei 
conştiinţe cu „ispita” propusă de micul şef imaginar. 

Mai mult: medicii moderni cunosc bine faptul că stări 
psihice intense şi „localizate” pot produce în scurt timp 
afecţiuni şi suferinţe organice, astfel că înseşi rănile care 
i-au apărut răpitului au fost produse pe o aceeaşi 
cale „ocultă”. lar toate acestea au fost cu atât mai 
posibile, cu cât i s-a „indus” ca memoria sa conştientă 
„să fie deconectată” zile întregi, trezindu-se după o 
„distorsiune temporală” de patru zile, pe care nu putea să o 
înţeleagă... 

Desigur că, dincolo de astfel de concluzii, cititorul îşi va 
pune totuşi două întrebări esenţiale, întru totul justificate: 
dacă totul a fost un scenariu indus psihic, atunci, unde a 
stat soldatul brazilian în acel interval de mai mult de patru 
zile şi cum de a ajuns el în final la vreo 360 km de la locul 
răpirii? La acestea s-ar fi putut răspunde ferm doar dacă 
medici profesionişti l-ar fi supus pe da Silva unei hipnoze 
mai profunde decât cea prin care i s-a indus scenariul atât 
de bine regizat (aşa cum s-a procedat în unele cazuri din 
SUA şi din Franţa)... 

Intrucât o astfel de investigare nu a fost făcută, devine 
necesară o continuare a analizei logice, care ne va apropia 
desigur mai mult de realitatea faptelor petrecute, chiar 
dacă e posibil să introducă şi unele elemente ipotetice. 
Totuşi, cititorul a reţinut din paginile anterioare faptul că 
„forme zburătoare neidentificate” au demonstrat 
capacitatea de a levita atât fiinţe, cât şi vehicule cu greutăți 
remarcabile. Or, în cazul bietului soldat, întreaga sa 
descriere a unor situaţii evident neverosimile a condus să 
se remarce logic faptul că „obiectul zburător” care l-a 
răpit nu putea fi acel „vehicul meşteşugăresc” - a 


cărui imagine „virtuală”, întru totul ridicolă (fig.18), 
i-a fost indusă în subconştient. 

Adevăratul „obiect neidentificat” a fost cu totul un altul 
dar pe acesta el nu a mai apucat să-l vadă, fiind hipnotizat 
de la distanţă, înainte de viziunile, de asemenea induse, ale 
celor doi răpitori şi a teribilei raze verde-roşie. Fiinţele din 
„adevăratul obiect zburător” probabil că l-au levitat şi l-au 
dus la acea distanţă atât de mare. Acolo, într-un loc foarte 
izolat, ar fi fost „programat” să rămână în transă hipnotică 
în zilele următoare şi i s-ar fi indus atât întregul scenariu, 
cât şi afecțiunile organice. 

Acestea au fost concepute cât mai impresionante, 
pentru ca descrierea „straniului eveniment” să aibă 
la început o cât mai largă difuzare în întreaga lume, 
ca ulterior analizarea realistă a scenariului să scoată în 
evidenţă straniul adevăr „ascuns” în spatele viziunilor 
„Virtuale”. 


China şi Chile îşi pierd soldaţii! 


Demonstraţii ale unor efecte biologice produse în 
intervale de timp chiar foarte reduse, de către fiinţe 
nepământene - venite în stranii obiecte zburătoare - care 
„Ştiau” să emită energii psihice extrem de influente, au fost 
manifestate şi în alte părţi ale lumii. 

In cadrul unei cărţi ce a prezentat numeroase apariţii şi 
acţiuni ciudate ale unor variate tipuri de OZN observate în 
China, investigatorul chinez Shi Bo a redat? şi un caz 
similar celui brazilian, dar de o anvergură mult mai redusă. 

Într-o noapte de la sfârşitul toamnei 1975, la o cazarmă 
din provincia Yun'nan - districtul Jianshui, cei doi soldaţi de 
gardă au văzut apariţia rapidă în aer, în apropierea lor, a 
unui mare aparat zburător total necunoscut. De o formă 
oarecum aplatizată, acesta emitea de pe întreaga sa 


% Shi Bo: La Chine et les Extraterrestres - Ed. Mercure de France, Paris, 
1983. 


suprafaţă o luminozitate roşie-portocalie. înspăimântat 
dar bine instruit, unul dintre ostaşi a alergat în clădire 
pentru a da alarma, celălalt rămânând să asigure paza. 

Când, peste câteva minute, a venit cu grăbire 
comandantul însoţit de trupa alertată, ciudatul vizitator 
aerian dispăruse, dar nu mai era nici soldatul rămas de 
pază!... A urmat o căutare colectivă în incintă şi chiar prin 
împrejurimi, însă ostaşul dispăruse fără urmă... 

Peste câteva ore, soldaţii rămaşi de gardă au auzit 
gemete de om în apropierea porţii unităţii şi au rămas 
desigur stupefiaţi găsindu-l acolo pe camaradul dispărut, 
zăcând pe pământ într-o stare de amorţire. La fel de 
uimiţi au fost însă şi ofiţerii şi camarazii săi când au 
constatat că acestuia îi crescuseră barba şi părul de 
parcă între timp ar fi trecut mai multe zile; chiar şi 
sprâncenele îi crescuseră într-un mod anormal! 
Soldatul nu ştia însă absolut nimic din ceea ce i se 
întâmplase în cele câteva ore în care dispăruse atât 
de ciudat... Din nou un „gol în timp” aparent inexplicabil... 
Evident, şi acest ostaş fusese transpus în mod rapid într-o 
transă hipnotică... Şocul energetic respectiv sau însuşi 
scenariul prevăzut - care trebuia să fie cât mai 
impresionant - să-i fi produs şi acel insolit efect biologic al 
creşterii subite a părului din toate zonele specifice ale 
capului? 

Un eveniment de acelaşi fel, dar mult mai captivant, i-a 
implicat în noaptea de 25 aprilie 1977 pe caporalul de 
grăniceri Armando Valdes şi pe camarazii lui din patrula 
aflată în misiune în munţii Anzi ai statului Chile. După cum 
l-am reluat” mai extins în cartea „Revenirea Zeilor” şi 
acest militar a dispărut subit, însă chiar în faţa 
camarazilor săi, fiind „absorbit” de un intens fascicul 
luminos emis de un straniu „obiect aerian” strălucitor (ca şi 
în cazul elicopterului american?) sau poate fiind făcut 
invizibil de acea lumină cu totul deosebită. 

Totuşi, în acest caz, dispariţia militarului a durat doar 
vreun sfert de oră dar la reapariţia sa, venind acum în 


9 „Stendek”, vol. VIII, no.29 / 1977, Barcelona. 


sens invers, ceilalţi ostaşi au văzut în primul rând că lui 
Valdes îi crescuse, în scurtul interval, o barbă de parcă 
acesta nu s-ar mai fi ras de o săptămână! Ceasul său 
de la mână a fost însă cel ce a precizat „numărul zilelor” pe 
care „le trăise” caporalul în numai 15 minute: indicatorul 
datei arăta acum ziua de 30 aprilie! 

Aşadar, energiile care l-au făcut să dispară şi la revenire 
să leşine de patru ori, pentru a cădea apoi într-un somn 
profund, i-au accelerat în mod spectaculos şi unele 
procese biologice, ca şi însăşi funcţionarea ceasului 
electronic! Or, astfel de demonstraţii uimitoare le mai 
putem regăsi doar în literatura psihotronică modernă, care 
prezintă - numai în parte însă - extraordinarele 
posibilităţi şi efecte ale „energiilor psihice”. 


Mesajul antinuclear nu l-a găsit pe 
Einstein... 


Pentru a încerca să pătrundem mai apropiat în esenţa 
unor evenimente stranii de acest fel, iată o sinteză a unui 
alt caz brazilian, care a fost de asemenea larg mediatizat" 
şi în Europa: 

In noiembrie 1972, poliţia din oraşul Itaperuna a fost 
sesizată repetat de tehnicianul Paulo Caetano Silveira 
(reparator de maşini de scris) că, la întoarcerile acasă la ore 
mai târzii, a tot fost urmărit de extratereştri care 
zburau în OZN-uri luminoase (!). Din lipsa unor elemente 
verificabile, acesta a fost considerat însă de poliţişti ca fiind 
un „obsedat”. 

Totuşi, în noaptea de 19 noiembrie s-a produs un 
eveniment care le-a schimbat părerea oamenilor ordinii. În 
acea seară, Silveira a fost „răpit” pentru un timp de fiinţe 


% Acest caz, relatat în presă şi în unele reviste de profil, a fost reluat şi de 
J-C. Bourret în cartea sa „La nouvelle vague des Soucoupes Volantes” - Ed. 
France Empire, Paris, 1974. 


nepământene, afecțiunile fizice suferite, în cursul unei 
întâmplări foarte ciudate, de tehnician, fiind concludente. 

Pe când acesta revenea din teren cu automobilul său, 
împreună cu prietenul Elvio Bianchi, un obiect luminos a 
coborât mult, însoţind maşina aflată în mers. În acele 
momente, Bianchi a căzut subit într-un somn profund, 
iar tehnicianul a simţit că nu mai poate conduce maşina, ale 
cărei instalaţii electrice şi-au întrerupt funcţionarea la fel de 
subit. Au urmat scene de chin, pe care numai cine le-a trăit 
aievea le poate descrie amănunţit. 

lată ce a declarat ulterior Silveira despre cele ce i s-au 
întâmplat: 

„Uşa maşinii mele s-a deschis singură, ca prin 
farmec. Un puternic fascicul luminos m-a atras 
irezistibil către aparatul acela şi m-am simţit ridicat, 
fără a face vreo mişcare. Am intrat în interiorul lui foarte 
normal, ca şi cum aş fi ajuns acasă. Chiar în centru, fără 
să ştiu cum şi pentru ce, m-am găsit întins pe o masă, 
gambele atârnându-mi în gol. Un fel de mecanism a apărut 
la dreapta mea: două tipuri de gheare au coborât spre 
mine. Unele mi-au prins încheietura mânii pentru a mi-o fixa 
de masă - fără nici o brutalitate iar celelalte m-au prins la 
înălțimea braţului. Un fel de tub din cauciuc cenuşiu mi-a 
injectat un lichid în braţ, puțin mai sus de cot. 

Cei trei «oameni mici» (n.a. În majoritatea relatărilor de 
răpiri, au fost câte trei - sau doi - nepământeni care au 
acţionat) au început să-mi facă o incizie în braţ, fără să 
simt însă nici o durere. Nu mi-am dat seama ce făceau 
decât atunci când am văzut că îmi luau sânge într-un 
tub foarte fin, lung cam de vreo 20 de centimetri. Apoi, 
mecanismul s-a retras. 

Eu m-am ridicat şi cei trei mi-au arătat două tablouri 
agățate pe pereți: unul reprezenta o hartă; celălalt era 
fotografia unei explozii atomice. Când mi l-au arătat pe 
al doilea, aceştia au început să se agite in toate felurile, 
fără să scoată însă nici un sunet. Mi-au arătat apoi un gen 
de butelie de oxigen, ca aceea care există în spitale. Şi la 
aceasta s-au agitat mult. Era toată albă, parcă argintată. 


N-am înțeles nimic. Ei nu au încercat să-mi 
vorbească; nu ştiu de ce. Din partea mea, eu nu am 
reuşit să le vorbesc, sau mai degrabă nu-mi amintesc să 
fi încercat aşa ceva. Ulterior, la comisariatul de poliție am 
încercat să localizez pe o hartă regiunea care mi-au arătat- 
o pe primul tablou: era nordul statului Rio. 

La sfârşit am coborât, dar nu-mi amintesc cum, fără 
îndoială în acelaşi mod în care am urcat în acel aparat 
misterios. Eram complet năucit. ” 

Când prietenul Bianchi s-a trezit din somnul său adânc, l- 
a găsit pe Silveira întins peste capota maşinii, cu ochii 
rătăciţi şi cu o rană la braţ. Crezând că între timp survenise 
un accident auto, l-a luat de braţ şi oprind un autobuz, l-a 
dus direct la spital. Acolo medicul de gardă i-a diagnosticat 
însă doar o stare de şoc şi la braţ o arsură de gradul 
trei, care urma să se vindece după o săptămână. Dar a 
doua zi, medicii au rămas surprinşi când au constatat că 
arsura dispăruse şi rămăsese doar o mică cicatrice 
acolo unde Silveira afirma că i se făcuse o incizie. 

Desigur, şi acest tehnician a trăit în mod efectiv o 
aventură chinuitoare, confirmată şi în acest caz de afecţiuni 
organice: arsura, starea de şoc şi „năuceala totală”. Cu 
toate că de această dată a fost şi o altă persoană implicată, 
prietenul a fost anume scos din „joc” printr-un 
evident somn hipnotic, dirijat şi pentru el din acel „obiect 
zburător luminos”. 

Cu tot realismul dur al trăirilor respective, şi în acest caz 
se relevă aspecte care sugerează regizarea unui 
scenariu indus pe cale psihică, în care au fost incluse 
şi componente ridicule care să atragă atenţia la o 
analiză obiectivă. La fel ca în evenimentul nord-american 
extrem de mediatizat” al soţilor Betty şi Barney Hill (din 19 
septembrie 1961), pământeanului i s-a arătat o hartă. 
Totuşi, dacă lui Betty Hill i s-a arătat o hartă a unei zone 
astrale, Silveira a văzut o hartă locală, uşor de recunoscut. 


Hynek, J.A.: The UFO Experience - Ed. H. Regnery, Chicago, 1972; 
Gheorghită, F.: Revenirea Zeilor - Ed. OBIECTIV, Craiova, 2003. 


însă care echipaj cosmic ar folosi hărţi tipărite şi încă 
înrămate şi puse ca tablouri pe perete? 

Ridicolul s-a accentuat însă şi mai mult: care fiinţe venite 
din Galaxie ar derula o atare răpire şi o aşezare a răpitului 
pe o masă prevăzută cu impresionante mecanisme 
speciale automatizate, doar pentru a preleva câteva 
picături de sânge ale unui om terestru, într-un tub capilar, 
la fel ca în laboratoarele cu aparatură demodată? În zilele 
noastre, în ţările avansate au început să se extindă acele 
aparate care, puse direct pe piele, redau imediat analizele 
specifice. 

Insăşi hipnotizarea de la o oarecare distanţă a celor doi 
prieteni (din nou într-un loc izolat), Bianchi fiind adormit 
profund, iar lui Silveira - adus în stare de transă - fiindu-i 
introduse în memorie doar secvenţe ale unui scenariu din 
interiorul presupusului aparat zburător în care a intrat 
„foarte normal, ca şi cum ar fi ajuns acasă”, indică iarăşi o 
întreagă acţiune de inducere psihică bine regizată. 

In fapt, regăsim o aceeaşi schemă oarecum tipizată şi 
o aceeaşi metodă de transpunere a „eroilor fără voie” în 
transă hipnotică, pentru a li se imprima în „amintiri” diferite 
viziuni şi diferite trăiri dure „virtuale”, care într-o primă 
instanţă aveau drept scop să impresioneze!” lumea 
pământeană. În acelaşi timp, în scenariile respective a fost 
introdusă mereu, pentru fiecare regizare în parte, o 
îmbinare între elemente cu aspect veridic şi 
elemente întru totul ridicole, precum şi o evidentă 
influenţă psihică însoţită de unele afectări organice. 
Toate acestea aveau numai şi numai scopuri 
demonstrative şi de impresionare a diferitor categorii 
de pământeni. 


1% Un eveniment şi mai impresionant ca trăiri fictive ale unor „analize 
medicale” dure, dar la fel de ridicole prin tehnică de lucru evident învechită, s-a 
petrecut în Spania, în dimineaţa de 5 februarie 1978. Acest caz - al d-lui Julio -, 
prezentat mai detaliat de publicaţii europene, l-am inserat în cartea „Revenirea 
Zeilor” - Ed. OBIECTIV, Craiova, 2003. 


Altă rasă, altă uniformă, acelaşi scenariu... 


Faţă de valul de răpiri petrecute pe teritoriul SUA, foarte 
asemănătoare ca regizare, care au fost anchetate, selectate 
şi publicate de diverşi investigatori americani, ufologul 
francez Jean Sider a întreprins o anchetă similară şi la 
nivelul ţării sale. Din relatările verificate ca demne de a fi 
luate în considerare, acesta a selectat un număr de 34 de 
cazuri, care s-ar fi produs în cursul veacului trecut!” în 
Franţa. lată unul dintre evenimentele respective ce a fost 
mediatizat atât de presă, cât şi de televiziunea centrală, 
deşi nu a fost la fel de dur ca în exemplele americane 
redate mai sus. 

În noaptea de 16 iunie 1976, pe la ora 01,15, tânăra 
Helene Guiliana (21 ani) plecase cu automobilul din oraşul 
francez Romans spre Hostun. Pe traseu, la un moment dat, 
motorul s-a oprit brusc şi farurile s-au stins. Abia 
atunci a văzut că în întuneric, la vreo 15 metri în faţa ei, 
staţiona o masă luminoasă sferică, de culoare 
portocalie. Strălucirea acesteia a făcut-o să-şi acopere 
ochii cu mâinile şi, speriată, a blocat portierele din interior. 

După un timp, şi-a luat mâinile de la ochi; în faţa ei nu se 
mai afla nimic. Uşurată, a demarat motorul care, împreună 
cu farurile, funcţiona acum în mod normal, aşa că a putut 
ajunge cu bine acasă. Trezind-o pe sora ei, aceasta i-a 
arătat că ceasul indica ora 4 dimineaţa. Abia în acele 
momente, tânăra a realizat că s-au scurs în plus aproape 
două ore şi jumătate faţă de timpul necesar parcurgerii 
traseului respectiv, ore despre care nu-şi amintea absolut 
nimic cum trecuseră... Un mic gol temporal, care poate că 
ascundea ceva... 

Ziariştii de la Lyon, aflând întâmplarea, au publicat-o 
întrucât nu li s-a părut a fi un caz banal. Urmarea a fost însă 
mai interesantă: un investigator a convins-o pe tânăra 
Guiliana să se supună unor chestionări în stare de hipnoză 

şi, spre surprinderea ei şi a celor de faţă, au ieşit astfel la 
iveală amănunte cu adevărat tulburătoare. 

Odată cu stingerea farurilor şi oprirea motorului, tânăra 
nu a mai fost conştientă de ea. Din „marea formă 
luminoasă” care staţiona pe şosea au venit doi omuleţi, 
care au luat-o din vehicul şi au dus-o în „aparatul” care se 
afla în interiorul marii forme strălucitoare. Acolo, a 
intrat într-o încăpere ce avea pereţi cu aspect metalic şi 
pe care erau jocuri de lumini roşii, galbene şi albe. Imediat a 
fost întinsă pe o masă (scenă tipică) şi deasupra i-a fost 
adusă un fel de lanternă mare, care i-a plimbat un spot 
luminos pe piept, făcându-i cercuri de lumină pe pulover. 

Omuleţii - care ca înălţime îi ajungeau până la umeri - 
erau plini la corp şi la faţă, gura le era mică iar nasul 
le era turtit. Erau îmbrăcaţi în nişte combinezoane de 
culoare închisă (violet sau negru), care se prelungeau şi 
deasupra capului. Din nou deci o altă rasă, o altă 
„uniformă”, în fapt la fel de fictive ca şi în sutele de cazuri 
similare... 

Deşi „răpită” nu a fost supusă la investigaţii dureroase şi 
cu efecte neplăcute ulterioare, din nou se distinge o aceeaşi 
primă concluzie logică: este greu de crezut că nişte 
fiinţe extraterestre ar fi venit pe Pământ pentru a se 
juca simplist cu nişte cercuri de lumină pe pieptul 
unei tinere localnice, surprinsă singură în plină noapte, 
într-un loc izolat. 

Întreaga relatare, ce a putut fi aflată printr-o nouă stare 
de hipnoză - care a explicat în primul rând acel gol 
temporal survenit în memoria răpitei -, s-a adăugat la 
evidenţierea unor aceloraşi fapte: continuarea 
demonstrațiilor privind uşurinţa cu care pământenii pot fi 
manevraţi psihic, precum şi scopul ascuns de a se face o 
publicitate tot mai largă asupra permanentei 
existenţe în spaţiul terestru a unei „alte lumi”, de 
care pământenii trebuie să devină tot mai conştienţi. 


Astronauţi la cules de iarbă... 


Şase luni mai târziu, în departamentul Cantal din partea 
central-sudică a Franţei, a avut loc un eveniment de acelaşi 
gen la sfârşitul lunii decembrie 1976, care a tulburat 
efectiv viaţa unui tânăr de 20 ani. 

Intorcându-se acasă pe la ora 22,00, cu bicicleta, după ce 
a ieşit dintr-o pădurice, a văzut înaintea sa două fascicule 
de lumină verzuie care plecau de la nivelul solului. 
Oprindu-se un moment, curiozitatea l-a atras să afle despre 
ce putea fi vorba. Şi-a lăsat bicicleta pe pământ şi s-a 
apropiat cu precauţie de locul cu pricina. La vreo 30 metri în 
faţa sa a văzut un aparat discoidal, bombat, având un 
diametru pe care ulterior l-a apreciat la vreo 10 metri şi o 
înălţime de cca. 5 metri. 

A urmat însă un zgomot: s-a deschis o trapă în partea 
inferioară a ciudatului aparat şi, luminaţi din interior, a 
văzut doi oameni îmbrăcaţi în costume de astronaut, 
cu căşti pe cap, care le ascundeau faţa. După ce au ieşit, 
aceştia au început să rupă din iarba de pe câmp şi să 
o bage într-un sac. Cele două fascicule de lumină verde s- 
au deplasat însă în direcţia sa şi, subit, tânărul a simţit că 
nu se mai poate mişca din locul în care se afla. Între 
timp, străinii s-au apropiat de el tot rupând iarbă şi 
crenguţe din tufişuri şi adunând pietre, pe care le 
introduceau mereu în sac. 

De frică, tânărul s-a trântit repede cu faţa la pământ. Dar 
neştiuţii „cosmonauţi” au venit lângă el şi, cu gesturi 
atente, l-au ridicat în picioare, apoi l-au luat şi l-au dus în 
aparatul aflat pe pajişte. Când trapa s-a închis în urma 
lor, pe tânăr l-a străfulgerat gândul că „s-a sfârşit cu el”. 

Fiind adus într-o sală mare, a văzut un grup de vreo zece 
persoane, fără căşti, având feţe bronzate, dar 
lipsindu-le total părul de pe cap. Dintre aceştia a venit 
spre dânsul un „străin”, pe care l-a considerat a fi şeful 
echipajului. Acesta i-a examinat cu atenţie cicatricele şi 
crăpăturile pielii din palme, pe care le avea de la 


muncile agricole. Apoi, a fost pus să stea pe un fotoliu 
din vasta sală. În continuare, „şeful” i-a cercetat cu aceeaşi 
atenţie părul şi urechile, deşi toţi membrii echipajului 
aveau urechi ca ale sale. 

După aceea, unul dintre necunoscuţi i-a apropiat de 
cap un fel de cutie, părând că-i investighează craniul. 
Atunci a remarcat că străinii aveau la mâni numai câte 
patru degete (mereu altă rasă!), fapt care l-a făcut să-şi 
dea seama că aceştia nu erau pământeni, ceea ce l-a 
înfricoşat şi mai mult. În această stare, nu s-a opus deloc 
când i-au tăiat o şuviţă de păr, i-au luat sânge şi 
probe de salivă. În timp ce i se făceau prelevările, îi 
iluminau intens ochii, împiedecându-i însă pleoapele să 
se închidă (un chin evident inutil, dar cu scop de regizare 
impresionantă). 

După ce i-au oferit o băutură, pe care tânărul a 
refuzat-o însă, cei doi care l-au răpit l-au făcut să se ridice 
din fotoliu şi, la fel de atent, l-au luat spre uşa prin care au 
intrat. Imediat s-a şi văzut afară. 

Însoţitorii l-au dus totuşi exact la locul de unde l-au 
„răpit” şi l-au pus cu faţa la sol, aşa cum l-au găsit 
iniţial. Apoi, s-au reîntors la straniul lor vehicul. După 
stingerea celor două fascicule de lumină verzuie, obiectul 
discoidal s-a ridicat de la sol, devenind luminos şi a ţâşnit 
în înălţimi cu o viteză extraordinară, în câteva clipe 
văzându-l doar ca un punct luminos pe cer. 

Întorcându-se la bicicletă, când a ridicat-o a simţit o 
durere puternică în umărul drept. Aceasta l-a făcut să-şi 
aducă aminte că străinii îi „desenaseră” ceva pe mână. 
Acasă nu a descoperit însă nici o lovitură şi nici o rană în 
locul respectiv. 

Un timp, tânărul nu a spus nimănui despre cele ce i s-au 
întâmplat pe câmp. Ulterior s-a decis totuşi să relateze 
faptele respective, cu condiţia să nu i se publice numele. 

Şi în acest caz, la o primă lectură a relatărilor sale, am fi 
tentaţi să apreciem întregul eveniment captivant ca o reală 
cercetare efectuată de cosmonauţi extratereştri asupra 


vegetației, pietrelor şi a unei fiinţe umane pământene, 
procedând cu o atenţie şi o discreţie totală. 

La anchetele care au urmat, tânărul a răspuns foarte 
coerent şi detaliat la întrebările puse şi nimic din declaraţiile 
sale nu a lăsat să se întrevadă o eventuală ficţiune 
imaginată de el. Ba chiar s-a arătat foarte sincer în privinţa 
fricii sale dusă până la teroare şi respectiv la supunerea faţă 
de cerinţele străinilor, care şi-au impus voinţa cu uşurinţă, 
la reacţiile sale psihice şi organice. Toate descrierile lui 
indicau o trăire reală a scenelor relatate. 

Insă, şi în această desfăşurare a ciudatului eveniment 
regăsim o aceeaşi îmbinare de aspecte ce par veridice, cu 
scene nu numai ilogice, ba şi mai mult, cu scene care 
evidenţiază din nou un grad ridicat al ficţiunii şi al 
ridicolului. 

Nişte astronauți  extratereştri adevăraţi nu ar fi 
procedat copilăreşte în prelevarea de eşantioane 
vegetale şi minerale; nu ar fi rupt ierburi şi crenguţe la 
întâmplare şi nu le-ar fi introdus simplu într-un sac, 
împreună cu pietrele întâlnite în cale! Orice explorator al 
unei planete străine care ar aduna mostre de vegetaţie le-ar 
smulge cu atenţie fir cu fir şi le-ar pune cu atenţie în pungi 
sterile individuale; la fel ar proceda şi cu prelevările din 
arbuşti, precum şi cu pietrele pe care le-ar alege cu grijă, 
pentru a fi diferite. 

Întreaga „culegere de mostre” a fost în sine o scenă 
ridicolă. Ea a fost însă concepută în derularea respectivă 
pentru a-i atrage şi captiva pe cei în goană după 
senzaţional dar, în acelaşi timp, chiar prin acest aspect de 
„neverosimil” - ascuns la prima vedere -, urmărea în mod 
diferențiat să deschidă alte orizonturi de gândire celor 
care la orice eveniment dau prioritate unei analize logice, 
realiste. 

De altfel, tot fictivă şi cu nuanţe de ridicol a fost şi acea 
cercetare atentă a părului şi a urechilor răpitului, cât şi cea 
a crăpăturilor din pielea palmelor. Este evident faptul că 
nimic din prelevările de pe câmp şi din investigarea 
organică a tânărului nu indica un nivel ştiinţific 


ridicat, aspect care este, desigur, întru totul obligat şi 
specific oricăror „trimişi” ai unor civilizaţii foarte avansate, 
capabile de zboruri extrasolare. 

Intreaga regizare şi din acest caz redă, în fapt, o aceeaşi 
metodă de introducere în memoria „răpitului” a unor 
scene „virtuale”, induse telepatic după ce acesta a fost 
adus în transă hipnotică dirijată de la distanţă. În acest sens 
este relevant şi un alt aspect, similar atâtor alte cazuri de 
„răpire”: „subiectul” nu a regăsit în memorie „un 
film” - pas cu pas -a tot ceea ce ar fi fost o succesiune 
normală a momentelor straniei „aventuri”, ci doar părți 
imaginate ale unor scene care să fie cât mai 
impresionante (subit s-a văzut introdus într-o sală, subit s- 
a văzut ieşit afară, etc.), astfel cum acestea au fost 
concepute de „regizorii” neştiuţi şi i-au fost induse 
„secvenţial” în memorie. 


„Cazul Betty Andreasson” 


Dar cea mai semnificativă cazuistică, ce evidenţiază în 
mod pregnant reuşitele regizări ale unor scenarii de acest 
fel este desigur cea etalată de bogata literatură americană 
a „abducţiilor”. Şi poate că cel mai caracteristic şi mai 
clarificator caz pentru întreaga problematică a „răpirilor” a 
fost cel al lui Betty Andreasson-Luca, caz larg mediatizat 
de presă cât şi de autorul american Raymond Flower, care a 
publicat trei volume privind evenimentele în care a fost 
implicată respectiva. In fapt, aspectul de „caracteristic” 
provine dintr-o „istorie” mai puţin luată în considerare şi 
totuşi direct edificatoare: „eroina” a avut parte de o serie 
de „răpiri”, pentru care ea a fost... „pregătită” încă din 
decenii anterioare! Intr-un atare context, ea a devenit cel 
mai demonstrativ exemplu în privinţa „contactelor- 
răpiri”, care în realitate nu au fost efectuate de 
cosmonauţi extratereştri... ci de fiinţe ale unei lumi 


an 


paralele terestre, capabilă să „construiască 
„Obiecte Zburătoare Neidentificate”! 

Personajul celor trei volume - ce conțin de fapt anchetele 
unei duzini de investigatori - a oferit, prin straniile sale 
trăiri, însuşi sensul real al amplului fenomen demonstrativ 
contemporan al „abducţiilor” temporare în variate tipuri de 
OZN. 

Betty a ajuns în SUA încă de copil, atunci când familia sa 
emigrat din Finlanda. După cum îşi aducea aminte, 
„contactele pregătitoare” au început de la vârsta de 7 ani. 
În vara anului 1944, pe un câmp de lângă Leominster (în 
statul Massachusetts), un glob foarte strălucitor s-a 
rotit într-o zi în jurul ei, în mod continuu.” 

La vârsta de 12 ani s-a întâlnit într-o pădure cu o fiinţă 
nepământeană. Apoi, când avea 13 ani, a survenit prima 
răpire”, în plină zi. La 24 ani s-a întâlnit iarăşi cu un 
„străin” într-o pădure. Dar adevăratele răpiri, cu un 
conţinut demonstrativ relevant, au început din anul 1967. 
În cursul acestor „întâmplări” ieşite cu totul din comun, a 
trăit într-adevăr emoţii necunoscute de pământeni. S-ar 
părea că „serialul” respectiv şi-ar fi avut finalul în 1975, 
când avea 38 ani. 

Întrucât îşi aducea prea puţin aminte de trăirile avute în 
cursul straniilor ei implicări, investigatorii au anchetat-o 
repetat în stare de hipnoză. În transă, Betty Andreasson- 
Luca a descris întâmplările sale total neobişnuite ca 
fiind „trăiri în alte planuri de existență”. O atare 
noţiune nu a fost însă înţeleasă şi a fost mereu interpretată 
ca „aduceri la bordul unor OZN”. Ideea anchetării lui Betty 
sub hipnoză i-a fost sugerată autorului R. Flower, în anul 
1977, de însuşi fostul consilier al Air Force în problema OZN 
- profesorul american J.A. Hynek (devenit ulterior unul 
dintre cei mai cunoscuţi ufologi din lume). Dr. Hynek s-a 
sesizat la timpul respectiv - din numeroasele articole 


uimitoarele 


1% N, edit.: Lavinia Tatomir şi-a descoperit capacităţi paranormale aproape la 
aceeaşi vârstă şi în aceleaşi condiţii... 

publicate în presă - de faptul că, în răpirile repetate 
survenite acestei femei, erau dominante aspectele 
psihice. 


Omuleţii treceau prin uşă... 


lată câteva exemplificări succinte din retrăirile foarte 
agitate ale lui Betty, înregistrate în cursul a 14 şedinţe de 
investigare în stare de transă. 

Intr-o seară din anul 1967, pe când „eroina” era în 
bucătărie, toate lămpile din casă s-au stins subit. În 
schimb, la fereastra încăperii unde se afla ea, părea că, din 
exterior, venea o lumină roşie-portocalie, pulsantă. 
Tatăl lui Betty, uitându-se afară, a văzut nişte fiinţe 
ciudate care se apropiau de casă şi care parcă săltau în 
mers. Apoi, Betty şi copiii au văzut cum acele fiinţe au 
intrat în casă... prin uşa din lemn care era închisă!? 

Acestea erau nişte umanoizi mici de statură, cu cap mare 
dar cu maxilar îngust şi ascuţit; ochii le erau mari, însă în 
locul nasului şi al urechilor erau doar nişte găuri, iar gura 
parcă nu le era mobilă, îmbrăcămintea le era sub forma 
unor combinezoane lipite de corp, de culoare albastru-închis 
strălucitoare. „Străinii” erau conduşi de un „şef” care parcă 
era mai înalt decât ceilalţi. 

Fiind o creştină foarte credincioasă, Betty a considerat că 
fiinţele care au putut trece direct prin uşă nu puteau fi 
decât nişte îngeri... 

Strania echipă a luat-o din casă şi a introdus-o mai întâi 
într-un OZN de dimensiuni mai reduse, cu care a 
transportat-o într-un loc neştiut. Acolo a fost adusă într-un 
alt spaţiu, mult mai larg, în care se aflau diferite instalaţii 
complicate. A urmat o scenă - pe care de fapt o regăsim în 
marea majoritate a „răpirilor” şi care, la o analiză mai 
realistă, a evidenţiat mereu acea componentă ridicolă, 
concepută anume pentru o diferenţiere mentală a cititorilor 


literaturii  ozeniste: o impresionantă examinare 
medicală, îmbinată însă cu elemente ilogice şi chiar 
rudimentare. Faţă de viziunile care au continuat după 
această scenă, autorul R. Flower a considerat că apoi i s-au 
oferit „imagini holografice” ale traversării unui oraş!" foarte 
ciudat. 

Mare parte din trăirile extrem de stranii relatate în transă 
de Betty Andreasson-Luca, întru totul captivante dar de 
neînțeles pentru marea majoritate a oamenilor, au rezultat 
din repetate răpiri similare. De fiecare dată însă a 
fost dusă în alte locuri insolite, în memoria 
subconştientului fiindu-i imprimată impresia că a fost răpită 
mereu la bordul unor OZN şi că de fiecare dată i s-au făcut 
variate experimente bio-medicale. Astfel, pentru a i se 
implanta „ceva” în cap, i s-ar fi scos globul ocular în 
exterior şi extratereştrii ar fi lucrat prin cavitatea 
respectivă. Or, un control medical ulterior nu a putut 
regăsi urmele unei astfel de intervenţii. In alte viziuni, 
ea a descris şi faptul că ar fi asistat chiar şi la operaţii 
făcute asupra altor pământeni răpiți. Atunci ar fi 
remarcat că necunoscuţii umanoizi aveau la mâni numai 
câte trei degete (!). 


104 Este interesant de remarcat un fapt: multor persoane având capacităţi de 

când am citat unele descrieri redate de autoarea germană H. Schăfer în cartea 
„Brücke zwischen Diesseits und Jenseits” sau ale electricianului E.N. Gâscă 
redate de autorul C. Gănescu în cartea „Forță contra forță”. Astfel de „viziuni 
holografice” sau de induceri psihice ale vizitării unor „oraşe din spaţiu”, 
construite din „alte materii”, sunt considerate însă, în literatura spiritualistă, ca 
„edificări total „fictive”, specifice doar planului astral „al iluziilor”. 


Betty îşi întâlnea soţul... în cer! 


Pentru a se accentua la culme ampla regizare în care 
Betty a tot fost implicată ca un foarte util „difuzor” al unor 
scenarii bine concepute pentru a-i antrena pe pământeni la 
un alt mod de gândire, i-au fost induse însă viziuni şi mai 
şocante. Astfel, în una dintre răpiri, într-un imens OZN a fost 
dusă „să vadă” un mare „laborator” total uimitor: pe 
lungi şiruri de un fel de mese, erau mulţimi de recipiente 
transparente, umplute cu un lichid limpede şi conectate prin 
racordări elastice la anumite instalaţii; în interiorul 
recipientelor se aflau... fetuşi umani asexuaţi!“, în curs 
de dezvoltare artificială (!?). 

însă cu totul tulburătoare au fost viziunile diferitor 
operaţii care se efectuau chiar asupra „micuţilor” din 
„borcane”. Erau oare oferite astfel de scene ca sugestii 
pentru viitoare dezvoltări ale biologiei experimentale 
umane? Totuşi, îmbinarea cu doza de ridicol a eliminat un 
probabil aspect ştiinţific: i s-a explicat că aceşti fetuşi din 
şirurile de recipiente - existenţi undeva în spaţiu, într-un 
„laborator” al unor fiinţe capabile să treacă direct prin 
lemnul uşilor (fiinţe constituite deci dintr-o altă materie) - 
ar fi fost destinaţi implantării lor în uterele diferitor 
femei pământene... 

De altfel, în viaţa lui Betty au intervenit şi alte fapte 
„curioase”. În vara anului 1978 s-a măritat cu Bob Luca. 
Or, noul ei soţ a avut şi el în copilărie o „întâlnire” cu un 
glob luminos - dar în altă parte a SUA -, tot în aceeaşi 
vară a anului 1944 în care şi Betty fusese 
„contactată” de un sferoid radiant. Această coincidenţă 
nu a fost însă unica: în anul 1967, când a avut loc prima 
abducţie efectivă a lui Betty, un acelaşi lucru i s-a 

1% În cartea „Lumi invizibile” (ed. a Il-a, la Ed. Sedcom, laşi, 2002) am redat o 
astfel de imagine (fig. 13c), difuzată de numeroase publicaţii în baza descrierii 
amănunțite oferită în transă de această eroină a repetatelor ei induceri psihice, 
în literatura americană a abducţiilor se regăsesc scene similare ce au fost 


induse - cu acelaşi scop - şi altor persoane din SUA, care de asemenea au tot 
fost răpite din copilărie. 


întâmplat - în mod separat - şi. lui Bob Luca; şi acesta a fost 
„răpit”, chiar din automobilul său în timp ce îl conducea, 
fiind dus şi el într-un OZN! Or, Betty şi Bob s-au cunoscut 
abia un deceniu mai târziu. Se putea oare să fi existat 
vreo legătură „anterioară” între ei, care să fi condus la 
astfel de coincidenţe? 

In anii de după căsătorie, Bob şi Betty au afirmat că în 
repetate rânduri ar fi fost „supravegheaţi” de nişte 
elicoptere fără numere indicative şi chiar de unii „oameni în 
negru”. 

Aceste afirmaţii proveneau dintr-o dorinţă de publicitate, 
dintr-o obsesie sau dintr-o realitate neînţeleasă de noi? 
Ceea ce a nuanţat însă caracterul psihic de fond al 
evenimentelor descrise de aceştia, induse şi trăite în mod 
intens în intimitatea fiinţei lor, au fost anumite „ieşiri din 
corp” comune, în cursul cărora s-au regăsit împreună 
la înălţimi aeriene sub forma unor „fiinţe radiante”. 

Combinarea unor astfel de stări psihice cu trăirile uneori 
terorizante impuse de fiinţele „străine” care i-au tot 
„abdus”, precum şi un anumit bigotism provenit dintr-o 
educaţie religioasă foarte fermă, i-a făcut pe cei doi soţi să-l 
convingă şi pe autorul R. Flower asupra unui anume aspect: 
fiinţele de la bordul variatelor obiecte zburătoare 
neidentificate ar fi „îngeri” care ar fi coordonaţi de o 
fiinţă divină, pe care Betty o denumea „The One”.!% 

Cititorii care au avut ocazia să parcurgă mai extins 
descrierile viziunilor trăite de Betty Andreasson-Luca au 
putut să constate aspecte pe care logica noastră - oricât de 
binevoitoare ar fi - nu le poate totuşi accepta. De exemplu, 
viziunea că ar fi fost înconjurată la un moment dat de 
fiinţe omeneşti extrem de micuţe - de genul „Tom 
degeţelul” - parcă ar face parte mai degrabă din ficţiunile 
sugerate de filmul „Planeta giganţilor”. 

Totuşi, toate viziunile descrise de Betty - evidente 
scenarii bine regizate - au fost trăite intens în ascunzişul 
fiinţei sale de această „eroină fără voie”, la fel cum toţi 


1% N, edit.: Vedele ne spun că Unul este creatorul Universului, Omu din 
Bucegi... Amănunte în „SECRETELE TERREI” - vol. IV-V. 


„abduşii” au trăit în modul cel mai real regizările care au 
fost concepute pentru fiecare caz în parte. 


Prima răpire la 3 ani! 


Într-un atare context, întru totul obiectiv ca fenomene 
complexe folosite în relaţia dintre o lume mai avansată şi 
Omenirea pământeană, treptat a devenit tot mai evident un 
fapt: la baza întregului conţinut al straniilor 
evenimente de acest fel se află psihismul uman şi 
energiile psihice ale unor inteligenţe superioare 
necunoscute! Desigur, atenţia investigatorilor şi respectiv 
a opiniei publice a fost atrasă mai mult de aspectele cu 
caracter senzaţional al acestor „întâmplări” insolite. 

Totuşi, la o „cântărire” pe ansamblu, multitudinea 
scenariilor de „răpiri” s-a evidenţiat a fi un amestec 
complex de fenomene şi efecte „paranormale”, care 
ascundeau o anumită utilitate extrem de importantă. 
Acestea au fost induse mereu în mod abil de anumite fiinţe 
inteligente, care urmăreau un scop mult mai amplu - 
neînțeles încă de pământenii actuali: toate scenariile erau 
destinate unei graduale lărgiri benefice a cunoaşterilor 
umane în domenii încă total ignorate... 

Această neînțelegere a orizontului unei „bune intenţii”, 
forţată totuşi prin astfel de regizări, adesea traumatizante 
pentru unele fiinţe omeneşti „sacrificate” (la fel ca toţi eroii 
neştiuţi ai oricărei lupte pentru progresul concepţiilor 
umane), a fost bine evidenţiată de o literatură a 
captivantului, cât şi însăşi de o reuniune ieşită din comun: 
în 1991, în oraşul american Las Vegas, a fost organizat un 
congres internaţional al abducţiilor, în cadrul căruia 
latura senzaţionalului a fost dominantă... 

Un mod mult mai realist de a analiza straniile evenimente 
ale răpirilor a fost abordat de profesorul de psihiatrie dr. J.E. 
Mack (de la Facultatea de Medicină a Universităţii Harvard - 


SUA) în cadrul unor anchete!” asupra numeroase cazuri 
americane. Printre faptele investigate, atenţia i-a fost atrasă 
în mod deosebit de complexele contactări-răpiri 
„pregătite încă din copilăria celor abduşi”, întru totul 
similare celor relatate de Betty Andreasson-Luca. 

Astfel, de exemplu, studenta Catherine (21 ani) îşi 
amintea că prima sa răpire ar fi avut loc la vârsta de 3 ani! 
Fiinţele care o duceau „undeva”, într-un loc cu diferite 
instalaţii, erau urâte la chip: aveau capul mare, bărbia 
ascuţită, nas foarte mic, gură fără buze, ochi mari. 

Cât a fost copil, „străinii” au luat-o de mai multe ori într-o 
maşină zburătoare, cu care ea s-a obişnuit treptat. Dar 
după această „pregătire” de-a lungul multor ani (aspect 
care evidenţiază faptul că fiinţele care organizează astfel de 
acţiuni nu sunt „exploratori extratereștri”, ci convieţuiesc în 
vecinătatea apropiată cu Omenirea terestră), când a 
devenit adolescentă a fost supusă la un moment dat unei 
investigări bio-medicale foarte neplăcute. Însă, din 
descrierea investigării, rezultă o aceeaşi tentă de ridicol a 
unor proceduri rudimentare, pe care am relevat-o şi în 
alte cazuri de „cercetări” biologice... 

Dintre scenele care i-au rămas în memoria conştientului, 
profesorul Mack a constatat chiar de la început o evidentă 
conturare a fondului strict psihic al trăirilor stranii pe care le 
avea tânăra în cursul răpirilor temporare iar la retroviziuni 
sub hipnoză au apărut scene şi detalii mult mai ample. 

Cea mai impresionantă viziune a condus însă la o 
evidenţiere ciudată: odată adusă într-o navă zburătoare, a 
fost purtată prin săli imense din interiorul acesteia, deşi 
când a văzut-o din exterior, nava nu era deloc un aparat 
mare (!?). Intr-o primă sală s-ar fi aflat sute de mese pentru 
operaţii; trecând apoi într-un laborator de asemenea foarte 
mare, a văzut o multitudine de recipiente transparente în 
care s-ar fi aflat „pui de om” în curs de creştere artificială! 

Se repeta o aceeaşi viziune care îi fusese indusă şi lui 
Betty Andreasson-Luca, dar cu detalii diferite. Erau oare 

aceleaşi fiinţe neştiute care acum îi regizaseră şi acestei 
tinere o scenă evident tulburătoare? Dar pentru a accentua 
totala conexiune cu o „altă lume”, structurată din „alte 
materii”, bazată pe cu totul alte principii existenţiale, 
„răpitorii” i-au oferit o vizionare care a impresionat-o şi mai 
profund: intrând într-un fel de sală de cursuri, acolo i s-au 
oferit scene din... vieţile sale anterioare, trăite în alte 
secole... 


Răpiţii - selectaţi pentru o „anumită 
misiune” 


Desigur, cititorul realizează direct faptul că imensele săli, 
cât şi mulţimea dotărilor respective nu puteau exista în mod 
real la bordul unui OZN care avea dimensiuni suficient de 
reduse. Ba chiar mai mult, prin repetarea îndelungată a 
abducţiilor, şi în cazul acestei des-răpite se evidenţiază un 
aspect extrem de straniu: Catherine, ca fiinţă umană, a fost 
„selectată” şi ea, încă de la o vârstă extrem de 
fragedă, pentru o anumită „misiune”(!?); în fapt, a fost 
„pregătită” ani de-a rândul pentru un acelaşi rol de „bun 
difuzor” al unor evenimente extrem de provocatoare 
pentru mintea omenească, care în final să schimbe modul 
depăşit de gândire al multor pământeni! 

De altfel, însăşi tânăra studentă, tot discutând cu 
profesorul american, şi-a dat seama de adevăratul fond 
problematic în care a fost implicată: întregul amestec de 
scenarii virtuale induse psihic - răpirile, combinate cu 
vizitele prin imense  săli-laboratoare, precum şi cu 
incursiunile în vieţile sale din alte epoci anterioare - 
constituia de fapt o cu totul altă realitate decât cea 
zugrăvită în literatura ufologică obişnuită, care explica 
mereu OZN ca fiind „nave spaţiale” foarte performante sub 
aspect constructiv şi funcţional, ce aveau o îndepărtată 
origine cosmică... 


În analizele sale realiste, profesorul J.E. Mack a constatat 
că, şi în alte cazuri similare, „abduşii” aveau viziuni cu 
locuri şi fapte care aparţineau parcă unui „alt 
spaţiu” şi unui „alt fel de timp”; pentru toţi aceştia era 
ca o trecere efectivă într-o altă realitate, o „realitate 
alternativă” faţă de cea a cotidianului nostru (în volumul 
„Lumi invizibile” am reluat unele exemplificări semnificative 
din cadrul cazuisticei anchetate şi analizate de psihiatrul 
american). 

Foarte edificatoare în acest sens s-au relevat a fi 
relatările asistentului social Dave (38 ani) şi cele ale 
„abdusului” Peter (34 ani). In cursul răpirilor (separate), 
ambii au trecut în mod repetat prin suferinţe organice 
induse, foarte dure, combinate însă, şi la ei, cu 
viziuni din vieţile anterioare şi chiar cu viziuni din 
viitorul lor! 

Faţă de astfel de conexiuni în „problematica OZN”.pentru 
mulţi investigatori, ca şi pentru mulţi cititori atraşi de 
importanţa acestui domeniu al cunoaşterii, treptat s-a 
conturat un fapt şocant la prima vedere: evenimentele 
„răpirilor” la bordul unor aparate zburătoare neidentificate 
au o legătură directă nu numai cu „fenomenele psihice 
paranormale”, dar chiar şi cu aspectele fundamentale ale 
reîncarnării sufletelor umane, precum şi cu cele ale „citirii” 
trecutului şi chiar a viitorului în aşa-numitele „arhive!%8 
akaşice”! 

Un alt profesor american - dr. David Jacobs de la 
Universitatea Temple - a constatat şi el caracterul regizat 
al „răpirilor” temporare de fiinţe umane de către fiinţe 
inteligente care se folosesc de OZN. Analizând declaraţiile a 
peste 60:% de „abdugşi”, cât şi detaliile relatate în peste 300 
de astfel de evenimente, profesorul a evidențiat, de 


108 Realitatea straniei „arhive akaşice” în mediul aerian şi chiar în cel cosmic 

asemenea, existenţa unor „scheme-tip” în derularea 
acestor  „întâmplări”, chiar dacă fiecare caz îşi avea 
particularităţile lui. 


Schema-tip a răpirilor 


Făcând o recenzie a cărţii dr. D. Jacobs, francezul Gildas 
Bourdais a sintetizat o întreagă serie de aspecte 
comune!!! în cazuistica răpirilor de către fiinţe stranii 
descinse din ceea ce noi denumim generic OZN şi 
constatate de profesorul american ca fiind repetări de 
scenarii în sutele de cazuri pe care le-a cercetat. Or, toate 
aceste aspecte comune conturează şi ele, la rândul lor, 
caracterul strict psihic al modului de acţionare al 
„străinilor” în cursul unor astfel de „demonstraţii”: 

- Răpirea şi transportarea la bordul fiecărui OZN se 
desfăşoară prin  paralizarea prealabilă a voinţei 
persoanelor abduse. 

- Răpiţii sunt în general persoane mai tinere şi în 
special sunt preferate femeile. 

- Multe abducţii s-au efectuat noaptea şi chiar asupra 
unor persoane care se culcaseră. In cazurile răpirilor din 
locuinţe, „străinii” treceau în modul cel mai normal prin 
uşile sau ferestrele închise. De asemenea, numeroşi 
răpiți au fost „luaţi” în mod similar din automobile închise. 

- Transportarea abduşilor în „aparate zburătoare” s-a 
derulat mereu în condiţii neplăcute şi chiar cu unele 
suferinţe organice. 

- Intrarea în OZN a fost în general foarte rapidă, 
persoanele răpite nereţinând detalii ale modului în care au 
fost introduse în straniile vehicule. Acestea se regăseau 
imediat într-o sală - de obicei rotundă - ale cărei dimensiuni 
variau de la câţiva metri, până la cca. 30 metri. 

- În general, în sala respectivă li s-au efectuat examinări 
fizice - în majoritatea cazurilor de către două fiinţe de 
statură mică; acestea dezbrăcau foarte repede persoana 
adusă, o aşezau la fel de repede pe o masă, unde îi 
efectuau diverse investigaţii cu aspect bio-medical. Uneori, 
persoanele aveau impresia că li s-au introdus anumite 
implanturi - care ulterior nu erau, totuşi, regăsite la 
controale corespunzătoare. 

- În unele cazuri s-au efectuat şi investigări mentale 
(minascan), dar pentru acestea a intervenit de fiecare dată 
un personaj mai deosebit („şeful”), care demonstra o 
autoritate evidentă asupra celor din „echipaj”. Acesta 
proceda printr-o privire pătrunzătoare, invadând şi 
dominând total mentalul răpitului, care nu putea opune nici 
un fel de rezistenţă. 

În manifestările fiecărui „şef” s-a remarcat faptul general 
că acesta crea şi o apropiere oarecum afectivă 
(bonding). Prin aceeaşi energie de dominare, fiinţa 
autoritară inspira totuşi răpitului un sentiment de prietenie 
şi de liniştire sufletească, ce urma diferitelor chinuiri psihice 
şi organice din scenele anterioare. 

- În diferite cazuri, abduşii au fost supuşi la unele 
experimente nemaitrăite până atunci: „ispitirea” lor, 
examinarea anumitor genuri de cunoştinţe, crearea unor 
situaţii emoţionale puternice (în general de frică, de 
groază), cu evident scop de impresionare. Pe această 
linie a insolitului impresionant, multor răpiți li s-au oferit 
viziuni din vieţile lor trecute, precum şi viziuni generale 
privind anumite dezvoltări tehnice, ştiinţifice şi chiar 
sociale, din viitor. 

În cazuistica abducţiilor anchetate de profesorul D. 
Jacobs, în numeroase relatări a fost regăsită şi aceeaşi 
scenă-tip a vizitei în săli de „incubație a fetuşilor” de 
tip uman. Detaliile erau în general aceleaşi: în şiruri de 
recipiente transparente, umplute aproape complet cu un 
anume lichid, se afla câte un „pui de om” în curs de 
dezvoltare pe cale artificială (va fi oare această metodă o 
soluţie biologică din viitorul Omenirii?). Unele „eroine 


fără voie” au fost duse să viziteze şi un gen de creşe, în 
care au văzut grupuri de copii; aceştia erau lipsiţi însă de 
vioiciune, părând a fi foarte fragili. În aceste cazuri, 
femeile răpite erau îndemnate să ia în braţe câte un 
copil, acesta transformându-se subit într-un copilaş foarte 
drăguţ. Mai multor femei puse în astfel de situaţii li s-a 
sugerat că aceştia vor fi proprii lor copii, gând care le-a 
rămas imprimat prin inducere hipnotică. 

(Astfel de viziuni imaginare ar putea să fi redat în mod 
simbolic - sub o prezentare tehnicizată, mai apropiată de 
gândirea materialistă a zilelor noastre -, pregătirea, într-o 
anumită manieră, specifică lumii invizibile, a sufletelor 
umane care ar urma să se încarneze în viitorii copii 
pământeni? lată deci încă o legătură foarte apropiată între 
atât de  neînţelesele manifestări OZN şi „realitatea 
alternativă" a unei lumi mai evoluate - dar constituită din 
alte materii -, care ne oferă mereu, prin foarte variate 
induceri psihice şi prin unele manifestări materiale, 
demonstraţii ale coexistenţei noastre apropiate). 


OZN - ce vedeţi nu e adevărat!?... 


Acest nou mod de a interpreta tulburătoarele evenimente 
ale „răpirilor' - prin care senzaţionalul relatărilor este 
înlocuit cu analize ale modului în care psihicul uman 
poate fi influenţat foarte uşor prin induceri de scene 
virtuale, chiar de la distanţă - îl pune desigur pe cititor 
în faţa unei noi dileme. Cititorilor care au fost „prinşi” de 
părţile captivante ale acestor evenimente (cultivate anume 
de unii autori de articole şi de cărţi pe o atare temă) 
probabil că le va fi greu să accepte că toate chinurile, 
efectiv trăite de sute de persoane, ar fi fost doar „viziuni de 
tip holografic” induse telepatic atât în psihicul subjugat al 
celor răpiți temporar, cât şi în trupurile acestora... 


Şi totuşi... Cine a parcurs un număr suficient de mare de 
declaraţii ale abduşilor, a putut să constate, la un moment 
dat, că în acestea există un amestec straniu între real şi 
ficţiune, între un normal tulburător şi ridicol. Mai mult, 
printr-o repetare evident tipizată a unor scene aidoma, 
înfăptuite de fiinţe care nu sunt din „materia noastră”, se 
reliefează în mod dominant o „regizare ascunsă”, foarte 
bine realizată. 

De-a lungul deceniilor, tot mai mulţi ozenologi şi 
investigatori  realişti şi larg documentaţi au înţeles 
substratul mult mai profund şi al acestei categorii de 
manifestări „senzaţionale” ale OZN. Aşa cum oamenii de 
ştiinţă care au constituit „Colegiul Invizibil” s-au convins, în 
mod foarte documentat, de „ficţiunea psihică” a 
derutantelor răpiri temporare „la bordul OZN”, şi alţi 
cunoscuţi investigatori ai „prezenţei OZN” au ajuns 
treptat la o aceeaşi concluzie. 

De exemplu, iată cum se exprima!!? astro-fizicianul dr. 
Pierre Guérin - de la Centrul Naţional al Cercetării Ştiinţifice 
din Franţa -, care a fost mereu unul dintre cei mai ponderaţi 
investigatori, dar susţinător al importanţei cercetării 
ştiinţifice a manifestărilor OZN: 

„Ceea ce ştiu este că toate contactele apropiate cu 
aceste ființe «străine», inclusiv răpirile, ni se arată ca fiind 
fictive şi având un caracter de simulare.” 

Adevărurile - oricare ar fi ele, plăcute sau neconforme cu 
dorinţele noastre, trebuie privite în faţă, cu seninătatea 
înţelepciunii. În fapt, ni se oferă mereu, în mod întru totul 
veridic, la scară planetară, o amplă regizare, bine 
intenţionată, din partea unor inteligenţe ale unei alte lumi 
coexistente, mai evoluată sub aspect cognitiv şi al 
variatelor  potenţe de care dispune.  Repetarea 
manifestărilor demonstrative de-a lungul secolelor şi a 
mileniilor indică urmărirea unui anumit scop care, la 
prima vedere, ni se pare „ascuns”. 

Deşi, din fantezie sau poate dintr-o tendinţă bănuitoare, 
multe persoane insuficient informate au gândit că 

manifestările respective ar fi preludiul unei „invazii 
extraterestre”, realitatea este cu totul alta: întreaga 
cazuistică OZN, încă din timpuri istorice, nu 
evidenţiază cu nimic un caracter agresiv, ci numai un 
aspect demonstrativ, care conţine în sine o reală 
chemare către cunoaşterii tot mai înalte ale unei 
realităţi mult mai complexe şi mai profunde - legată direct 
de psihismul şi de evoluţia fiinţelor spirituale care formează 
Omenirea terestră. 

Această constatare, rezultată din acumularea, deceniu de 
deceniu, a unui documentar extrem de straniu dar tot mai 
edificator, are la bază analize tot mai calificate şi tot mai 
bine orientate către un orizont mult mai larg. Dar 
Omenirea este, totuşi, încă departe în a înţelege 
fenomenele complexe folosite de inteligenţele care creează 
şi folosesc „obiectele zburătoare neidentificate” şi înseşi 
scopurile demonstrațiilor care ne tot sunt oferite. 

Intr-un asemenea context al unor extraordinare regizări 
care continuă să ne tulbure gândirea, nu este cu nimic 
vinovată şi o altă întrebare, la fel de provocatoare ca înseşi 
demonstrațiile respective: oare, aceste OZN uimitoare 
nu sunt cumva şi ele, într-o anumită măsură, nişte 
„ficţiuni”, create pentru a susţine extraordinarele 
„scenarii” regizate de inteligenţele superioare ale acestei 
„alte lumi” ce vieţuieşte în apropierea noastră, dar într-un 
alt mediu material?!... 


Capitolul IV 


PUTEREA GÂNDULUI 


Gândirea şi voinţa - energii care schimbă 
Lumea! 


Încă din cadrul primului capitol, cititorul a pătruns cu 
gândul şi chiar vizual - prin imaginile din carte -, pe un nou 
tărâm, un „tărâm al fantasticului”! Acolo se manifestă, 
nevăzute de oamenii pământeni, fiinţe inteligente şi OZN 
gigante, toate constituite din materii invizibile! Deşi 
existenţa acestor materii e o problemă fundamentală, ea nu 
este cunoscută încă în mod doct de ştiinţa modernă şi, 
respectiv, de marea majoritate a oamenilor. 

Mereu au vieţuit însă şi oameni care au perceput 
„extrasenzorial” reala structurare şi manifestare a acestor 
componente esenţiale ale mediului nostru ontologic. In 
toate timpurile au existat şi „clarvăzători” care au „văzut” 
efectiv „forme” şi „fiinţe” constituite din materii subtile, 
neperceptibile în mod obişnuit de ochiul uman. Or, în 
secolul XX şi în aceşti primi ani ai mileniului III, mărturiile 
lor au fost demonstrate mai mult decât oricând ca fiind 
întru totul veridice, atât prin mulţimi de înregistrări 
fotografice documentare, cât şi prin anumite experimente 
organizate de oameni de ştiinţă. Astfel, de exemplu, în mod 
teoretic în special, dar şi experimental în marile instalaţii ale 
cercetărilor nucleare, s-a constatat existenţa 
„materiilor superfine”, care au la bază „cuante 
superfine? de energie”. 


"3 Guitton.].; Bogdanov, G. şi l.: Dieu et la science - Ed. Grasset & Fasquelle, 
Paris, 1991. 


Fenomenul electric, magnetismul, gravitația, 
radioactivitatea, deşi existau încă din începuturile creației 
întregului Univers material, au fost descoperite „ştiințific” 
abia în ultimele secole. Dar, după recunoaşterea şi 
studierea lor „oficială”, stăpânirea legică a fenomenelor 
respective a revoluționat amplu gândirea şi realizările 
Omenirii terestre. La fel se va întâmpla şi după 
recunoaşterea existenţei şi după aflarea legităţilor specifice 
materiilor „superfine” (eterice, astrale, mentale, etc.), 
care în mod tot mai evident sunt componente 
fundamentale a tot ce există în Cosmos, de asemenea 
de la „începuturi”. 

Acest salt în cunoaştere va fi doar un „mare pas” al 
progresului uman. Acesta va conduce şi chiar va impune 
„un pas următor”, privind cunoaşterea şi folosirea creativă a 
unui alt fenomen fundamental - pe care s-a bazat însăşi 
existenţa „Cosmosului tuturor văzutelor şi nevăzutelor”. 

Omul, ca fiinţă spirituală creatoare, prin „gândirea” şi 
„Vvoinţa” sa poate „comanda” energii care să modeleze 
materia „grea” a mediului său obişnuit în care trăieşte. El 
nu a ajuns încă să cunoască esenţa şi extraordinara 
putere a energiilor „gândirii” şi ale „voinţei”, aşa 
cum fiinţele spirituale creatoare din lumile invizibile - care 
au trupuri doar din materii subtile - le folosesc la modelarea 
tuturor felurilor de materii, cât şi în toate activităţile vieţuirii 
lor, prin „focalizarea directă” a acestor energii! 

În fapt, aceste potenţe deosebite pe care le are orice 
fiinţă spirituală - puterea de a gândi şi respectiv de a emite 
„energii-idei” ca unde informaţionale, precum şi puterea de 
a voii emițând şi comandând „energii formative” - sunt 
atribute energetice specifice, veşnice şi inseparabile, ale 
spiritului nemuritor, indiferent de felul mediului material în 
care îşi desfăşoară etapele vieţii sale cosmice. 

Deşi, în zilele noastre, aceste „forțe universale ale 
gândlirii-voinței” sunt prea puţin cunoscute, încă din 
vechime ele au fost relevate mereu - e adevărat, în 
grupuri restrânse. De-a lungul veacurilor, învăţăturile 
iniţiaţilor tuturor popoarelor au descris analitic sau au 


demonstrat experimental că astfel de potenţe sunt 
„Sădite” în orice fiinţă umană. În fapt, fiinţele spirituale 
care prin evoluţie individuală au ajuns să „trezească” şi să 
stăpânească aceste forţe ale propriei gândiri-voinţă - fie că 
sunt pământene în trup carnal, fie că fac parte din lumea 
paralelă -, obţin capacităţi uimitoare: nu numai că pot 
„Vedea” şi mirifica lumea colorată a materiilor superfine, 
dar chiar pot să le „modeleze” cu uşurinţă, conform 
„ideilor” pe care le emit prin energiile formatoare ale 
gândirii-voinţei individuale sau de grup. 

Astfel de fenomene, specifice în întregul Cosmos creat, le 
producem în parte şi noi cu toţii, în modul cel mai obişnuit, 
fără a le conştientiza însă şi fără a le vedea. În mod 
permanent creăm şi emitem!!* în jurul nostru „forme- 
gând” constituite din diferite materii superfine, 
aglomerate prin energiile gândurilor care ne tot 
frământă. Dar şi mai mult decât atât: persoanele care au 
ajuns la un nivel superior de stăpânire a acestor energii 
intime - prin concentrarea gândirii şi a voinţei proprii - obţin 
puterea de a acţiona chiar asupra materiei grele din 
mediul nostru natural şi asupra energiilor specifice acesteia, 
întrucât energia fundamentală a „gândirii-voinţei” 
domină în fapt, în mod autoritar, toate formele de 
energie cunoscute de ştiinţa actuală, cât şi toate 
felurile de materii existente în mediul cosmic. 


Bare îndoite, motoare oprite, obiecte 
dispărute... dintr-o privire! 


Demonstraţii efective ale acestei potenţe extraordinare 
au tot fost făcute de-a lungul timpurilor, de puţinele fiinţe 
care au ajuns la nivele superioare de „autoeducare a 

capacităţilor intime” şi continuă când şi când şi în deceniile 
noastre. Sunt bine cunoscute, de exemplu, experimentele 
repetate în public, ca şi în faţa unor specialişti, de 
israelianul Uri Geller, care prin simpla concentrare a 
energiilor sale transmise aparent prin privire, îndoia şi 
rupea!!” diferite obiecte metalice. Demonstraţiile de 
acest fel făcute în săli de spectacole, ca şi la televiziunile 
principale din Austria, Germania şi Anglia au uimit milioane 
de spectatori. Dar oprirea şi apoi repunerea în 
funcţiune - doar prin concentrarea „privirii” - a unui 
motor de peste 100 KW al unui teleferic din munţii 
Alpi a fost o relevare a modului în care energia concentrată 
a gândirii domină efectiv şi fenomenul electromagnetic. 

Mai mult decât atât: la o conferinţă internaţională!!$ 
organizată în oraşul francez Reims, profesorul universitar 
englez J.B. Hasted - fizician - a uimit asistenţa specificând 
faptul că energia spirituală poate genera chiar şi 
radioactivitate, atunci când o fiinţă umană avansată 
„vrea” acest lucru: 

„Am experimentat şi cu subiectul Uri Geller. L-am pus în 
prezența unui contor Geiger (destinat să detecteze şi să 
măsoare radiațiile nucleare): el a provocat reacții ale 
contorului, în absenţa oricărei radiații exterioare.” 

De altfel, prof. J.B. Hasted a demonstrat în mod foarte 
convingător că astfel de capacităţi există în fiecare 
dintre noi, dar în stare latentă: el a prezentat torsionări 
de la distanţă a unor sârme metalice introduse într-un vas 
de sticlă, efectuate de tineri între 9 şi 12 ani care şi-au 
„antrenat” propriile potenţe în acest sens! 

Demonstraţii spectaculare efectuate în faţa diferitor 
specialişti au fost făcute în anii anteriori şi de către 
americanul Ted Serios, precum şi de elveţianul Silvio, care 
îndoiau bare metalice, de asemenea, doar privindu-le! 

La reuniunea oamenilor de ştiinţă de la Reims, asistenţa a 
fost şi mai surprinsă de o altă experimentare sub control 

strict ştiinţific efectuată de un colectiv condus de prof. J.B. 
Hasted: 

„In cursul celei de a treia serii de experienţe cu Uri Geller, 
noi i-am dat o capsulă în care se afla o mostră de carbură 
de vanadium, pregătită pentru cercetări la microscopul 
electronic. Aşezat la 20 cm de capsulă, fără nici un 
contact cu ea, Uri Geller a spart mostra în două bucăți. 
Una dintre acestea a dispărut imediat, chiar sub ochii 
celor care observau fenomenul, într-un mod absolut de 
neînțeles, întrucât capsula care conținea mostra nu avea 
nici o fisură. Acesta a fost primul fenomen de dispariție 
materială pe care l-am constatat şi a fost de altfel singurul 
care nu a fost urmat de reapariția obiectului (ca în 
cazurile de poltergeist). 

Dar iată un alt exemplu: în timpul unei vizite a lui Uri 
Geller la mine acasă, o statuetă a dispărut dintr-o 
cameră vecină şi, în aceeaşi clipă, a reapărut în aer 
în camera în care ne aflam, apoi a căzut pe pardoseală. 
De fapt, eu am participat la 50 de disparitii cu apariţii 
asemănătoare, cea mai mare parte fiind produse de Uri 
Geller.” 


În România, la un gând... dispar pisici! 


Profesorul J.B. Hasted a fost un fizician reputat şi, în 
experienţele sale făcute în comun cu un grup de cercetători 
de calificare superioară, a folosit o aparatură modernă. 
Aceste constatări directe ale modului în care se pot 
dematerializa şi rematerializa cele mai diferite obiecte din 
materie grea i-au convins, atât pe el, cât şi grupul 
oamenilor de ştiinţă cu care conlucra, de un fapt 
fundamental: energiile spirituale au într-adevăr 
puterea extraordinară de a domina, controla şi 
manevra nu numai electromagnetismul, 


radioactivitatea, coeziunea structurilor atomice'", 
dar chiar şi forţele de legătură extrem de puternice ale 
particulelor elementare şi subelementare. 

Intr-un atare context al provocatoarelor demonstrări ale 
posibilităţii reale de manevrare conştientă prin energii de 
natură spirituală, a unor forţe fundamentale, se evidenţiază 
un fapt: ne este parcă mai uşor de înţeles (chiar dacă ştiinţa 
oficială nu oferă deocamdată prea multe explicaţii) reala 
conexiune care se distinge între extraordinarele 
energii ale fiinţelor spirituale, psihicul uman şi înseşi 
manifestările tulburătoare ale OZN şi ale 
„echipajelor” respective. Mergând spre orizontul acestor 
constatări, multe aspecte, care au rămas mereu 
„inexplicabile” în straniile „demonstraţii” oferite în special 
în a doua jumătate a veacului trecut de „prezenţa OZN”, ne 
apar astfel direct accesibile unor interpretări logice. 

Tocmai prin emiterea bine dirijată şi dozată a acestor 
energii superioare ale „gândirii-voinţei” putem înţelege 
acele ciudate influenţări ale celor mai diferite instalaţii 
electrice (din case, automobile, avioane, până la centrale 
electrice), producerea radioactivităţii pe suprafeţe mai mici 
sau mai mari, afectarea trupurilor fiinţelor terestre (umane, 
animale, vegetale), hipnotizarea „răpiţilor” cu dominarea 
psihicului şi a memoriei lor, ş.a. 

In fapt, aceasta este explicaţia de fond a „misterului 
OZN”: fiinţele inteligente din interiorul uimitoarelor 
OZN sunt într-atât de avansate în cunoaştere şi în 
realizări creative, dar şi ca potenţe ale energiilor lor 
spirituale, încât sunt capabile să ne ofere cele mai 
extraordinare demonstraţii pentru a ne atrage pe 
noi, oamenii pământeni, pe calea adevăratei evoluţii 
superioare! 


17 În România a fost obţinut un document unic în lume: biologul clujean Al. 
Sift (pionier al fotografierii organizate a prezenţelor invizibile în mediul natural) 
a fotografiat uluitorul fenomen al „dematerializării” unei fiinţe vii - o pisică (!) - 
prin concentrarea energiei „gândire-voinţă”. Acest document fotografic l-am 
prezentat în cărţile „OZN eterice “(fig.34 D) şi „Seniorii Cosmosului” (fig.46). 


Şi zeii arieni îşi dirijau navele cu puterea 
gândului... 


În uimitoarele manifestări ale continuei „prezenţe OZN” 
nu este vorba numai de proiectarea unor astfel de energii în 
mediul nostru material şi asupra unor fiinţe implicate în 
variatele demonstraţii admirabil regizate. Ne minunăm 
mereu cu toţii şi de un alt aspect aparent „inexplicabil”: 
cum pot astfel de „nave zburătoare”, de dimensiuni mai 
mici sau mai mari, să se propulseze fără nici un sistem 
tehnic evident - elice sau jeturi reactive, noi putând doar 
bănui că ar fi vorba de jocuri ale unor câmpuri de energii 
antigravitaţionale. În această privinţă, nici un document din 
suita de înregistrări fotografice valabile obţinute în întreaga 
lume nu ne oferă nici cea mai mică indicație sub aspect 
strict tehnic. 

Pentru a produce însă antigravitaţie, ar fi necesare 
nişte echipamente cu totul deosebite, deservite de 
surse de energie la fel de deosebite. Or, martorii care au 
„vizitat” într-un fel sau altul interiorul celor mai variate OZN 
nu au văzut absolut nimic în acest sens: doar câte o 
încăpere mobilată şi panouri cu beculeţe colorate sau 
tablouri. La „bordul” straniilor „aparate zburătoare” nu 
există nici un fel de motoare şi generatoare electrice, nici 
depozite de carburanţi sau de substanţe radioactive, nici 
acceleratoare de particule ionizate sau de fotoni. Şi atunci? 


Totuşi, cititorul a reţinut desigur acea convingere insolită 
a colonelului american (ufolog) Philip Corso (care şi-a 
etalat în cartea sa relaţiile cu înalte foruri militare şi 
ştiinţifice preocupate de „problema OZN”) privind 
extraordinarul principiu funcţional al Obiectelor Zburătoare 
Neidentificate: 

„Noi nu putem înțelege sistemul lor de propulsie şi de 
dirijare. Cu ani în urmă s-a ajuns la această concluzie, dar 
acum am primit susținerea oamenilor de ştiinţă. Motivul 


pentru care noi nu putem înțelege aceste lucruri se 
datorează faptului că însuşi  extraterestrul este 
sistemul de putere. 

„„În cartea «The Day after Roswell» am lăsat să se 
înțeleagă că înşişi extratereştrii sunt parte a sistemului de 
dirijare - pe cale telepatică.” (!!) 

Pentru cunoaşterile noastre obişnuite, atari afirmaţii, 
dacă nu le respingem, sunt extrem de tulburătoare. Dar, la 
o analiză mai atentă şi mai competentă, nu le putem 
respinge... Dacă le coroborăm, pe de o parte, cu lipsa 
efectivă a unor sisteme tehnice exterioare de propulsare şi 
respectiv a unor surse tehnice de energie în interior, iar pe 
de altă parte cu repetate informaţii similare primite 
„iniţiatic” de la impresionante „fiinţe luminoase” (de felul 
celei prezentate de autorul Cristian Gănescu, citat anterior), 
rezultă un fapt total uimitor: aceasta e „cheia” reală a 
„enigmei OZN”: aceeaşi energie superioară a 
„gândirii-voinţei” fiinţelor evoluate care folosesc 
astfel de „nave” este şi sursa care le propulsează, 
adesea la viteze extraordinare! 

Desigur, cititorii care au reţinut faptul că la Quarouble, 
acel OZN aşezat pe calea ferată ar fi avut o greutate de 30 
tone sau că OZN din parcul de la Voronej?” ar fi avut şi el 
vreo 11 tone, le va fi greu să accepte faptul că simpla 
„gândire-voinţă” a unor fiinţe de la bord ar putea deplasa cu 
viteze uimitoare astfel de „maşini zburătoare” având 
greutăţi proprii de zeci de tone, multe arătând, după 
mărimea lor, tonaje mult mai ridicate. 

Într-un atare context, logica noastră, derutată de 
fantasticul explicaţiei de mai sus, ne pune spontan o 
întrebare inerentă: cum ar fi oare posibil un atare 
„fenomen” care surclasează însăşi imaginaţia noastră 
cotidiană? 

La un gând... e gata OZN-ul!! 


Într-un domeniu atât de complex, ce depăşeşte tot ceea 
ce ştim şi chiar ceea ce putem să ne imaginăm, în care 
„obiecte zburătoare” mereu  „neidentificabile” ne fac 
demonstraţii ce au drept scop să ne atragă spre alte 
orizonturi ale cunoaşterii, se impune un fapt: trebuie să 
apelăm la cunoştinţe care provin din înseşi aceste 
orizonturi. Chiar dacă pentru mulţi dintre noi noţiunile 
respective au caracter de „ipotetic”. 

După cum am citat anterior, în locuri cu totul diferite din 
lume (SUA, Anglia, România) şi la diferenţe în timp de 
ordinul deceniilor, informaţii oferite din alte lumi de fiinţe 
care şi-au demonstrat superioritatea cognitivă transmițând 
mici enciclopedii pentru un nou orizont evolutiv, au arătat 
un acelaşi lucru provocator: OZN sunt „construite” doar 
dintr-o combinare de materii superfine care numai în 
diferite situaţii, pot fi „materializate” temporar ca 
„obiecte” din materie grea! 

Dr. Meade Layne a publicat în acest sens informaţii întru 
totul edificatoare, preluate din lumea invizibilă de mediumul 
Mark Roberts: 

„Aceste nave nu sunt solide; soliditatea lor se 
formează doar acolo unde merg şi este în funcţie de 
misiunea încredințată... Materia lor este astfel alcătuită, 
încât ele pot fi deplasate prin forța gândirii, la viteze 
depăşind pe cea a luminii. 

„Aceste nave sunt construite din materia planului 
eteric şi, astfel, ele nu sunt vizibile, fiindcă ele există în 
ceea ce noi numim «spatiul gol». Ele intră în planul 
vostru - sau în nivelul vostru de percepție - printr-un 
proces de materializare. “ 

Mai precis informat, aşa cum am redat şi anterior, 
Benjamin Creme scria, prezentând comunicarea 
„Maestrului” său: 

„in mod obişnuit, OZN sunt invizibile. Ele sunt 
constituite din materii provenind din patru plane 


eterice; cam 80% provine din două plane, cele mai înalte. 
Sunt făcute vizibile prin scăderea nivelului de vibrații 
ale atomilor lor, redevenind invizibile din momentul în 
care revin la frecvenţa vibratorie normală.” 

Aceasta este în fapt explicaţia cea mai apropiată de 
realitatea fenomenelor care au suscitat decenii de-a rândul 
uimirea pământenilor faţă de „enigma apariţiilor şi a 
dispariţiilor subite” ale Obiectelor Zburătoare 
Neidentificabile! 

Persoanele care au căutat să pătrundă mai mult în acest 
orizont cognitiv tulburător, al unei „alte realităţi”, au aflat 
însă şi un alt fenomen fundamental, ale cărui manifestări 
caracteristice au putut fi verificate experimental chiar şi de 
către unii oameni de ştiinţă interesaţi de noutatea 
fenomenelor specifice, materiile superfine, necombinându- 
se între ele, nu conduc la structurări stabile asemenea 
materiei grele; în schimb, se supun cu foarte mare uşurinţă 
energiilor formative ale „gândirii-voinţei” fiinţelor spirituale, 
aglomerându-se imediat, cu o exactitate uimitoare, până în 
cele mai mărunte detalii, în „formele şi obiectele gândite” 
de aceste fiinţe! 

Mai mult decât atât: datorită proprietăţilor specifice ale 
particulelor acestora, odată realizat un „obiect” în baza 
energiilor  „imaginii-gând” ce au aglomerat materiile 
superfine necesare, „programul formativ” imprimat se 
menţine timp îndelungat. Durata este desigur şi în 
funcţie de intensitatea „imprimării”, dar esenţial 
este însuşi „timpul fixat” de la început, indus odată 
cu „programul formativ”. Menţinerea „formei-program” 
poate fi prelungită, dar numai prin aceleaşi energii-gând 
care au imprimat iniţial „programul formativ” şi care, în 
mod opus, tot ele pot dezagrega subit întreaga 
„creaţie”! 


Creatorul şi-a pus o dorinţă şi... a apărut 
Universul 


Unul dintre cele mai semnificative evenimente care au 
demonstrat, încă din decenii anterioare, această realitate 
fantastică a „formării” şi a „dezagregării” OZN prin energiile 
„gând-voinţă” a fost cazul larg mediatizat al „doctorului X”. 
După cum l-am prezentat şi în alt cadru, un cunoscut 
biolog francez a asistat cu totală uimire cum - în noaptea de 
1/2 noiembrie 1968 - două OZN identice, de mari 
dimensiuni (diametre de cca. 65 metri şi înălţimi de cca. 
16 metri!) „au intrat unul în celălalt”; apoi, după 
contopire (?!), unicul „obiect” rămas a dispărut 
subit, în locul lui ivindu-se doar un glob strălucitor, 
care s-a ridicat cu mare viteză în înaltul cerului! 

Şi dr. J. Vallée a citat în cartea sa „Confrontations”, (Ed. 
Random House, New York, 1990), un caz foarte sugestiv al 
„lipsei de materialitate” a OZN: soţii Chapin, din California, 
au urmărit, fără să poată înţelege, cum un astfel de 
„aparat” necunoscut „a zburat printre copaci, trecând 
prin ei ca şi când nu ar fi existat”! Dar în literatura care 
doar prezintă „cazuistica OZN” se regăsesc numeroase 
descrieri de observări obiective care dezvăluie faptul 
esenţial al constituirii obiectelor zburătoare neidentificate 
din „alte materii”... 

Aflate în aer - fie în zbor, fie staționând la diferite înălţimi 
-, OZN sunt în realitate nişte „forme-gând” din 
materii superfine aglomerate şi modelate până în 
cele mai mici detalii, prin energia-gând a uneia sau a 
mai multor fiinţe spirituale mult avansate în „ştiinţa 
concentrării şi a folosirii formatoare” a acestei energii 
superioare. Astfel de „forme-obiecte” pot fi 
„materializate” în invizibil şi apoi în vizibil şi sunt 
manevrate cu uşurinţă prin voinţa acestor fiinţe, în 


19 Faptele anchetate şi publicate de cunoscutul ufolog francez A. Michel le- 
am prezentat în cărţile „Lumi invizibile” şi „Revenirea Zeilor”. 


uimitoarele moduri care au tulburat Omenirea de milenii şi, 
în special, în ultimele decenii. 

Din acest mod total straniu de „creare” a unor obiecte din 
materiile superfine normal invizibile, rezultă o serie de 
aspecte care mereu nu puteau fi explicate: masa 
particulelor acestor materii „superfine” fiind extraordinar de 
redusă atât timp cât frecvenţa vibratorie a particulelor 
respective e menţinută foarte ridicată, OZN nu au practic 
greutate şi nici efecte inerţiale.!” 

Acele OZN gigante filmate de echipajul navetei 
„Columbia” în spaţiul extraatmosferic - având diametre de 
câte 3-4-5 kilometri - nu ar fi structural-stabile şi s-ar rupe 
efectiv în bucăţi dacă nu ar fi lipsite de greutate şi ar fi fost 
construite din materia grea cunoscută nouă. Faptul că sunt 
invizibile indică însă direct că au fost „create” din materii 
superfine, materii care nu sunt „uzinabile” dar care, prin 
concentrarea unor puternice „energii gând-voinţă”, 
pot oferi crearea rapidă a oricărui obiect, oricât de 
gigant ar fi el „imaginat” în gând! 

Realitatea total obiectivă a acestui mod straniu de 
„fabricare” a uriaşelor OZN invizibile - într-adevăr greu de 
crezut la prima vedere - este totuşi demonstrată în mod 
evident şi printr-un alt aspect, bine reţinut de pelicula 
video: corpurile imenselor OZN pulsau la fel ca şi corpurile 
tuturor fiinţelor invizibile care au fost filmate în 
spaţiul respectiv, în fapt şi acestea fiind constituite 
tot din materii superfine! 

Unii gânditori care cunosc astfel de aspecte tulburătoare 
ale unei „fizici a materiilor superfine”, cât şi faptul că 
aceste materii, „umplând” întregul spaţiu cosmic, ar 
constitui de fapt acel procent de peste 90% din „materia 
lipsă”!?! a Universului, au formulat o tulburătoare ipoteză 


120 N. edit.: Motiv pentru care s-a scris, câteva decenii, despre „călătorii în 
timp” (pământeni sau extratereştri veniţi din viitor). Se afirmă chiar că... CIA a 
capturat un astfel de „temponaut”... 

121 Astrofizicienii contemporani au determinat un fapt straniu: faţă de 
fenomenele specifice acelui „Big Bang” ce a condus la formarea Universului şi 
respectiv faţă de determinările astrofizice moderne, peste 90% din materia 
acestuia nu este regăsită! S-au emis diferite ipoteze, nici una nedând 


teistă: miliardele de stele şi galaxii văzute şi nevăzute ar fi 
doar „forme-gând” ale Creatorului, materializate parţial sau 
total din „materia primă” superfină care abundă în 
imensitatea Spaţiului. Fiecare „obiect cosmic” astfel creat 
prin „gândirea divină” ar avea imprimat în el şi propriul 
„program temporal”...122 


Marele secret al OZN 


Revenind însă la fenomenele specifice „fizicii materiilor 
superfine”, acestea explică acea  „sfidare” (mereu 
neînţeleasă de investigatori şi de cititorii dornici de a afla şi 
înţelege misterul navelor unor alte lumi) a legilor atât de 
ferme ale gravitaţiei şi ale inerţiei, legi care condiţionează 
atât de dur orice manevră a aparatelor terestre de zbor. 

Astfel, numeroase relatări din diferite ţări (inclusiv şi din 
ţara noastră!) menţionau observarea unor provocatoare 
deplasări în zigzag, chiar la unghiuri ascuţite şi la 
viteze mari, a diferitor OZN luminoase. Or, datorită 
inerţiei, la schimbări de direcţie, avioanele sau rachetele 
terestre nicicând nu vor putea să facă zig-zaguri, trebuind 
să efectueze curbe tot mai largi, funcţie de viteze. 

Însuşi „mimetismul OZN” - acele uluitoare 
transformări, în plină deplasare aeriană sau chiar la 
aterizări, ale „modelului constructiv” şi ale 
dimensiunilor diferitor OZN - este explicabil prin modul 


satisfacţie. Cea mai vehiculată teorie a fost emisă de fizicianul E. Witten (de la 
Universitatea americană Princeton), care a formulat teoretic posibilitatea 
existenţei unei „materii stranii” constituită numai din „pepite de cuarci” (acele 
particule subelementare ce ar forma neutronii şi protonii). Mai recent s-a 
constatat că trebuie căutate ca „vinovate” alte particule şi mai fine, cum ar fi 
„cosmionii” sau „altele”. Continuându-se evitarea acceptării cunoaşterilor 
spiritualiste a materiilor „superfine”, în prezent, pentru această imensă lipsă 
aparentă s-a generalizat denumirea - total improprie - de „materie întunecată” 
(datorită invizibilităţii ei). 

122 N. edit.: Pentru o mai bună înţelegere, a se vedea „Marile Enigme” (Ed. 
OBIECTIV, 2005). 

123 Gheorghiţă, F.: OZN - o problemă modernă - Ed. Junimea, laşi, 1973. 


de „creare” a acestor „obiecte”, atât de diferite faţă de 
toate „obiectele” structurate din materia grea a „lumii 
noastre”. 

Foarte edificator în acest sens este, de exemplu, cazul 
OZN din insula Gran Canaria (citat anterior şi ilustrat în alt 
cadru), în care un OZN sferic şi temporar transparent, 
având doi umanoizi la bord, şi-a modificat subit diametrul, 
devenind de zece ori mai mare! La scurt timp după 
ridicarea în aer, urmărit şi fotografiat de avioane spaniole, 
din sferic acesta a devenit fusiform! 

Gradul de „materializare” şi respectiv al realizării unei 
structurări invizibile sau vizibile a Obiectelor Zburătoare 
Neidentificate, fiind controlat în mod inteligent, explică 
direct şi apariţiile cu dispariţiile subite survenite 
adesea la urmărirea acestora prin radare. Între ruperea 
bruscă a „ecourilor-radar” - deci, dispariţia subită a 
obiectului urmărit - şi revenirea acestor ecouri după câteva 
secunde, tot în acelaşi loc, au fost mereu demonstraţii 
extrem de derutante şi neînţelese, dar total semnificative în 
acest sens. Cazurile înregistrate prin anii '50 ai secolului 
trecut pe teritoriul SUA!?* s-au repetat adeseori şi în multe 
alte ţări, un sugestiv exemplu al repetărilor fiind relatat şi în 
cadrul „valului belgian” de apariţii şi dispariţii subite din anii 
1989-1990. 


Lumea invizibilă - fotografie festivă... 


Deosebit de interesant este şi faptul - de altfel foarte 
natural în raport cu existenţa fundamentală a materiilor 
superfine - că adeseori există în mediul aerian apropiat 
diferite OZN pe care oamenii nu le văd, dar sunt totuşi 
înregistrate  „întâmplător” pe diferite filme 


124 McDonald, J.E.: Objets Volants Non Identifiés - Ed. GEPA, Paris, 1969. 


fotosensibile!” expuse de persoane care fotografiau cu 
totul altceva. 

În sine, fenomenul este întru totul similar celui întâlnit în 
cazul a mii de înregistrări fotografice întâmplătoare a acelor 
„globuri radiante” invizibile, care s-au demonstrat mereu a 
fi feluritele entităţi ale lumilor nevăzute mai apropiate nouă 
(fig.1; 2; 3; 4; 5). Şi în cazul acestor entităţi 
inteligente, corpurile lor invizibile sunt de asemenea 
din materii superfine asemănătoare celor „folosite” 
la crearea OZN, iar radiaţia care le poate face 
fotografiabile sau chiar vizibile - printr-o „activare voită” a 
unor materii componente - rezultă din acelaşi proces de 
emitere controlată a energiei fundamentale a gândirii. 

Un document fotografic edificator (fig.19), cu un anume 
caracter de unicat!?*, care demonstrează relevant faptul că 
OZN pot „să apară” în apropierea noastră fără a fi totuşi 
văzute, a fost obţinut total întâmplător, în seara de 23 
februarie 1995, de ing. Radu Petcu (pe atunci directorul 
Institutului „Habitat-Proiect” din municipiul laşi). Deşi, în 
fapt, el fotografia de pe un deal o frumoasă privelişte 
nocturnă asupra capitalei ungare Budapesta, clişeul a 
înregistrat o apropiată prezenţă a unui foarte ciudat 
obiect aerian, aparent luminos, pe care nu l-a văzut! 

Detaliul unor „suporţi de aterizare” realizaţi doar din nişte 
bucăţi de ţeavă subţire, fără tălpi, poziţia „netehnică” a 
„capacului” din partea superioară, precum şi unele zone 
luminate „ilogic”, indică direct un „artefact” improvizat 
care nu a fost realizat în nici o fabrică de aparate 
zburătoare, ci doar printr-o „imagine-gând” materializată 
parţial, în grabă, numai din materii superfine. 

Prezențe aeriene ale diferitor OZN invizibile care au fost 
surprinse de clişee expuse de diverşi amatori au fost 
remarcate, de altfel, încă din anii '50 ai secolului anterior, 
fără ca invizibilitatea lor să poată fi explicată însă, decenii 
de-a rândul. Astfel, de exemplu, o largă publicitate a avut 


1235 N. edit.: Nu întotdeauna sunt lăsate să funcţioneze aparatele foto! Unii 
extratereştri afirmă că, la fotografiere, îşi pot... pierde sufletele!! 
12 Gheorghită, F.: Lumi invizibile - Ed. Sedcom, laşi, 2002. 


imaginea obţinută în vara anului 1954 de pilotul unui 
avion Corvair, care a fotografiat din zbor (în apropierea 
bazei aeriene americane Edwards) un avion B 57, pe care îl 
însoțea!” (fig.20). Clişeul respectiv înregistrase, în spatele 
bombardierului, prezenţa nevăzută a unui ciudat disc 
zburător neidentificat, total aplatizat. 

O altă înregistrare mult mediatizată a surprinderii 
întâmplătoare a unui OZN, care nu a fost văzut de 
numeroşii oameni de la sol, a fost obţinută în aprilie 1974, 
atunci când japonezul T. Nakayama a fotografiat, în insula 
Hawaii, un grup de dansatori. Dar la fel de 
surprinzătoare a fost şi fotografia de familie a fizicianului 
italian dr. L. Magna, făcută în plin centrul oraşului Florenţa, 
în iulie 1978: clişeul a înregistrat şi acolo ciudata prezenţă 
aeriană!” nevăzută de nimeni, a unui OZN discoidal mult 
aplatizat. De altfel, astfel de documente fotografice ale 
unor OZN invizibile sunt cu mult mai numeroase. 


OZN - creaţii... experimentale didactice 


Această creare din materii superfine a celor mai variate 
„modele” de OZN, care se manifestă periodic în spaţiul 
terestru, are de fapt un dublu scop instructiv. Pe de o 
parte, astfel cum am arătat şi anterior, ele servesc 
demonstrațiilor făcute de milenii pentru a-i antrena 
mereu pe oamenii ce viețuiesc la sol către noi orizonturi ale 
gândirii, ale realizărilor creative, dar şi ale înţelegerii 
sensului existenţei ca „suflete încarnate” în mediul materiei 
grele al acestei planete. 

Pe de altă parte, însă, extrem de variatele OZN sunt 
efectiv şi „obiecte didactice experimentale” pentru 
înseşi fiinţele spirituale care îşi desfăşoară ciclurile de 


127 The Strange Case of the B 57 Bomber Photograph - FSR supplement, 
August 1971. 

1 Magor, J.: Our UFO Visitors - Ed. Hancok, Toronto, 1977. 

129 „Flying Saucer Review” - vol.41, n0.2/1996, Londra. 


vieţuire şi evoluţie în cadrul lumii nevăzută de noi, 
întrupaţii. 

In fapt, şi aceste fiinţe care au corpuri numai din materii 
superfine se supun aceloraşi legi fundamentale ale 
întregului Cosmos creat, continua evoluţie fiind şi pentru 
ele sensul profund al existenţei lor. Or, pentru continua 
perfecţionare a potenţelor individuale şi a cunoaşterilor, şi 
fiinţele lumii invizibile sunt antrenate - în raport cu 
nivelul lor de evoluţie -, la anumite activităţi esenţiale: 
descoperirea şi învăţarea experimentală a legităţilor care se 
află la baza admirabilei funcţionări a giganticului edificiu 
universal, precum şi cunoaşterea şi stăpânirea legilor 
tuturor felurilor de materii şi de energii existente la scară 
cosmică. În fond, atari etape reprezintă înseşi faze avansate 
ale evoluţiei spirituale, faze care, în paralel, trebuie 
realizate în timp şi de oamenii întrupaţi de pe solul 
terestru... 

Pe această linie, iniţiata engleză Alice Bailey a preluat, în 
cursul veacului trecut, de la Maestrul Djwhal Khul Tibetanul, 
o informaţie!” întru totul semnificativă asupra unui fapt 
foarte important pentru noi toţi, cei ce vieţuim pe Pământ: 
acele fiinţele umane care, prin reîncarnări repetate, 
ajung să obţină a cincea treaptă de evoluţie 
spirituală, nu se mai întrupează, dar devin capabile 
să creeze prin energia „gând-voinţă” orice obiect din 
materii superfine, inclusiv OZN - mari sau mici! 

Astfel de capacităţi se obţin însă prin continua 
„experimentare” a lărgirii propriilor potenţe, a căror 
sporire „energetică” se realizează treptat prin ridicarea 
frecvenţei vibratorii a energiei propriei gândiri, în 
acest sens, pentru „instruirea” fiinţelor umane mai 
avansate rămase numai în corpuri din materii superfine, 
însăşi crearea de OZN este în sine o reală 
„Şcolarizare”. Probabil că numeroase obiecte zburătoare 
neidentificate de dimensiuni mai reduse - cum ar fi de 
exemplu discurile foarte aplatizate ce para nu avea nici 
un „conţinut”, ca cele fotografiate în SUA în 1954 (fig.20) 


130 Bailey, A.: Rayons et Initiations - Ed. Lucis Trust, Geneva, 1988. 


sau în Hawaii în 1974 (citate mai sus) sau OZN cu câte 
doi sau trei ocupanţi - fac parte din astfel de creaţii 
experimentale „didactice”. 

In fapt, înscriindu-se în acelaşi scop al „lumii prometeice”, 
de a stimula în mod complex evoluţia Omenirii 
încarnate - lume care poate că este constituită din însuşi 
grupul de fiinţe umane foarte avansate ce au obţinut a 
cincea treaptă evolutivă, devenind Maeştri!*! ai înţelepciunii 
(Adepţi) -, aceste „obiecte zburătoare create” îndeplinesc 
efectiv (în paralel) o dublă instruire superioară... 


Oameni creaţi... prin voinţa gândului! 


Pentru cititorii mai puţin informaţi în astfel de domenii 
„paranormale”, astfel de concluzii, care frizează permanent 
fantasticul şi sunt greu de acceptat pentru modul nostru 
obişnuit de a gândi, pot sugera uşor o alunecare a acestor 
explicitări către un gen de ficţiune. La prima vedere, o astfel 
de apreciere e posibilă: literatura ufologică e plină de 
declaraţii ale martorilor care au văzut nu numai OZN cu 
diametre de la câţiva metri până la câteva zeci de metri, 
dar au văzut şi chiar au intrat în contact cu diferite fiinţe 
umanoide nepământene! 

La fel de legitimă este şi o întrebare simplă: cum ar putea 
rămâne la bord diferitele persoane din echipaje, în nişte 


131 - Leadbeater, C.W.: Les Maîtres et le Sentier - ed. a 3-a, Ed. Adyar, Paris, 
1991. 

- Iniţiatul englez Benjamin Creme a publicat repetat faptul că, grupul 
Maeştrilor înţelepciunii, care din timpuri imemoriale au ajutat Omenirea terestră 
să evolueze, atât prin civilizaţii materiale, cât şi ca spiritualitate, la un moment 
dat s-a retras „în locuri izolate”. Ajutorul lor a continuat şi „de acolo”, dar cu o 
discreţie totală. 

In cartea sa „The Great Approach”, (Ed. Share International Foundation, 
Londra, 2001), a precizat în plus faptul că retragerea respectivă ar fi avut loc în 
urmă cu cca. 98 000 ani. Or, această informaţie pare a coincide cu spusele 
„îngerului luminos” care l-a iniţiat pe tânărul electrician român E.N. Gâscă cu 
privire la existenţa şi gradul înalt de evoluţie al „lumii prometeice” ce vieţuieşte 
în spaţiu, în „apropierea” Pământului! 


„aparate de zbor” care ar fi un fel de „obiecte-fantome” din 
materii superfine, lipsite de orice soliditate? 

Problema se pune de fapt total invers: dacă OZN sunt 
din materii superfine lipsite de rigiditatea structurală 
specifică materiilor grele, atunci şi „echipajele” 
respective nu ar fi nici ele din „carne şi oase”, ci ar 
trebui să fie constituite în acelaşi mod! 

O documentare mai extinsă, accesibilă de altfel de-a 
lungul întregului secol XX, poate oferi într-adevăr explicaţii 
şi conexiunea directă cu „fantasticul întru totul real” expus 
în textul acestei cărţi. Cine a căutat să afle cât de cât 
„ceva” despre înseşi „fantomele fiinţelor umane” a 
putut să găsească faptul elementar că şi acestea sunt 
constituite din anumite categorii de materii superfine, 
precum şi diferitele moduri în care se formează şi pot 
deveni vizibile. Astfel, de exemplu, autorul român N. 
Porsenna - citând şi autori europeni din medii ştiinţifice - a 
prezentat şi ilustrat în mod extins şi documentat!:*?, încă 
din anul 1946, existenţa obiectivă a acestei „realităţi 
fantastice”. 

Atât variatele observări din diferitele părţi ale lumii, cât şi 
experimente controlate cât mai riguros posibil, toate 
demonstrează un fapt de asemenea tulburător: prin 
energiile gând-voinţă „pot fi create” şi trupuri de 
fiinţe umane, mai mult sau mai puţin „materializate”! 
Acestea „pot fi făcute” să se deplaseze şi chiar să 
acţioneze fizic în mediul nostru material, cu toate că şi 
ele sunt doar „fantome” din „alte materii”, care după un 
timp dispar de asemenea prin „dematerializare”! 

Mai mult, încă din vechime iniţiaţii ştiau că fiinţele 
mult evoluate spiritual - ajunse la a cincea treaptă de 
evoluţie - pot realiza, prin concentrarea „energiei 
gând-voinţă”, trupuri umane aidoma celor din carne 
şi oase ale noastre, dar din materii superfine, care 
eventual să dureze ani şi ani de zile! Pentru astfel de 
„trupuri izotopice” există în textele din trecut o denumire 


132 Porsenna, N.: Apariţiuni şi fantome materializate - Ed. Cugetarea, 1946, 
Bucureşti. 


sanscrită (care indică însăşi vechimea cunoaşterii) foarte 
sugestivă: „mayavirupa” (în limba sanscrită cuvântul 
„maya ” însemnând „iluzie”, termenul respectiv semnifică 
ciudata noţiune de „trup iluzoriu”!). 


„Farfuriile zburătoare” - conduse de... 
stafii!! 


Înlocuind „captivantul” cu o analiză prin prisma unui 
„orizont spiritualist” care se impune tot mai accentuat ca 
fond al existenţei noastre, într-un atare context al unor 
cunoaşteri milenare, se evidenţiază o concluzie bazată strict 
pe fapte: înseşi fiinţele umanoide, care au descins din 
unele OZN şi care au efectuat diferite activităţi 
„demonstrative” în exteriorul sau în interiorul acestora, au 
avut întotdeauna trupuri doar aparent carnale, ce au 
fost „create temporar” din materii superfine! În 
absolut toate „evenimentele” atât de tulburătoare ale 
„contactelor de diferite grade”!** şi ale „răpirilor” de către 
„extratereştri”, acei umanoizi au fost de fapt nişte 
„mayavirupa” create temporar prin energiile gând- 
voinţă ale unor fiinţe mult mai evoluate, care viețuiesc 
„undeva” în apropierea atmosferei terestre şi care au rămas 
însă mereu nevăzute şi neştiute! 

Aşa se explică direct şi multitudinea extremă de 
„rase umanoide” care se manifestau pe solul 
terestru, în fiecare „demonstraţie” apărând mereu alte 


'33 În volumul „/nițierea umană şi solară” al autoarei engleze A. Bailey 
(traducere la Ed. Neuron, Focşani, 1995), termenul „mayavirupa” este definit 
astfel: 

„În sanscrită: «formă iluzorie» - corp de manifestare pe care Adeptul îl 
creează printr-un act de voinţă... Este construit prin puterea mentalului inferior, 
din tipul cel mai elevat de materie astrală.” 

O aceeaşi explicitare a fost prezentată şi de iniţiatul englez B. Creme în 
volumele sale „Misiunea lui Maitreya” - traduse prin grija Invent - Terra Nova, 
laşi, 1998-2003. 

134 Hynek, J.A.: Experiența OZN - traducere la Ed. Dacia, Cluj-Napoca, 1978. 


tipuri de omuleţi sau oameni mai înalţi - fie cu câte două, 
trei, patru, şase degete la mâini, fie fără nas sau fără 
urechi, fie fără păr sau cu plete, fie cu capul deformat în fel 
şi chip, etc. Cu toţii, însă, aveau costume fără cusături, 
lipite total de trupuri până la gât, fără fermoare şi nasturi 
sau capse, despre care nimeni nu putea să înţeleagă cum 
au fost îmbrăcate, singura explicaţie fiind, de fapt, 
„crearea” lor odată cu „crearea doar prin gând” a 
trupurilor temporare. 

De altfel, ciudata „plutire”, a acestor „extratereştri” 
iluzorii, deasupra solului, ca şi în Spaţiu - unde au ieşit fără 
căşti şi costume etanşe şi fără rezervă de aer respirabil -, 
precum şi mişcările lor sacadate ce dădeau impresia că ar fi 
nişte „roboţi”, sunt aspecte care conturează şi mai pregnant 
„originea artificială” şi caracterul demonstrativ al acestui fel 
de „personaje”. 

Realizările extraordinar de reuşite, în majoritatea 
cazurilor, ale  impresionantelor aspecte exterioare şi 
interioare ce au sugerat uimitoare „nave zburătoare” cu 
aparenţe extraterestre, cât şi ale fiinţelor umanoide din 
„echipajele” presupuse ca venind din alte sisteme solare, 
dar şi însăşi deplasarea OZN, cu cele mai variate viteze, în 
atmosferă ca şi în spaţiu -, toate acestea doar prin puterea 
energiilor „gând-voinţă”, relevă amplele potenţe de care 
dispun fiinţele spirituale pe măsura evoluţiei lor. 

Analizând critic „prezenţa OZN” în ansamblul ei, 
americanul John Keel, un cunoscut investigator al straniilor 
sale fenomene specifice, a constatat şi el, încă din deceniile 
trecute, caracterul strict psihic al „abducţiilor”, 
precum şi lipsa permanentă de „materialitate” a OZN 
şi a „echipajelor” respective. In una din interesantele 
sale cărţi'”, relevând fondul psihologic al manifestărilor 
OZN şi continua repetare de către „străinii” descinşi din 
acestea a unor aceleaşi „scenarii” demonstrative (temă 
pe care a reluat-o şi în cartea sa „Enigma creaturilor 
stranii”), John Keel afirma cu totală convingere: 


135 Keel, J.: Operation Trojan Horse - Ed. Putman's Sons, New York, 1971. 


„Farfuriile zburătoare nu vin de la vreo civilizație de 
tipul Buck Rogers, de pe o planetă îndepărtată. Ele 
sunt din spațiul nostru apropiat, dintr-o parte a 
continuumului spațiu-timp în care viața, materia şi energia 
diferă radical față de cele ale noastre.” 

Reluând astfel de concluzii, care au fost expuse de tot 
mai mulţi „gânditori” şi investigatori ce au sesizat pe 
diferite căi existenţa obiectivă a unei „alte realităţi” mult 
mai ample, ce include şi „realitatea noastră” mai limitată, 
autorul George E. Vandeman se exprima!“ la fel de 
categoric: 

„Obiectele Zburătoare Neidentificate nu sunt maşini 
construite, durabile, solide, tangibile. 

Ele nu sunt reale în sensul în care această carte este 
reală. Ele nu necesită întreţinere şi combustibili. Chiar 
cei care au văzut aceste obiecte i-au descris pe 
„extratereştri” ca ieşind direct prin pereţii navelor 
lor, întocmai ca nişte stafii; şi este clar că aceştia nu sunt 
altceva decât nişte stafii, nişte apariţii, elemente ale 
imensului Cosmos, elemente create de veacuri...” 


136 Vandeman. G.E.: Ruleta psihică - traducere, ediţia a 2-a, 1993. 


Capitolul V 


FRAŢII DIN UNIVERS 


„Este tot atât de absurd să spunem că într-un 
lan mare ar exista un singur spic de grâu, cât ar 
fi de absurd să admitem că în spațiul infinit nu ar 
exista decât o singură lume. ” 


Metrodor din Chios (sec. IV î.e.n.) 


Seniorii Cosmosului 


Urcarea pe o nouă treaptă interpretativă a „prezenţei 
OZN” privind imensa mulţime de manifestări extraordinare 
produse pe solul terestru, în atmosfera planetară, cât şi în 
spaţiul exterior Pământului, oferă, de fapt, explicaţii doar 
pentru cazuistica „demonstrațiilor obişnuite” ale acestor 
uimitoare „obiecte de zbor”. Îmbinarea funcţională între 
„ciudatele” structurări ale materiilor invizibile şi ale 
celor vizibile şi dirijarea lor direct prin energia 
voinţei ființelor inteligente care le conduc constituie 
partea fundamentală ascunsă a manifestărilor OZN; 
dar, în acelaşi timp, constituie şi demonstrarea potenţelor 
de care dispun fiinţele neîntrupate, pe măsura evoluţiei 
lor spirituale. 

Totuşi, pentru cititorii care s-au documentat în cadrul 
unui orizont mai larg este evident un fapt: cazuistica şi 
explicitările prezentate se referă doar la anumite capacităţi 
ale ființelor care viețuiesc în invizibil, paleta 
posibilităţilor lor de acţionare fiind cu mult mai largă. 
Or, acest aspect e cu atât mai semnificativ, pentru 
cunoaşterea şi înţelegerea noastră, cu cât coexistenţa 


multimilenară a Omenirii întrupate cu lumile ce au corpuri 
invizibile, aflate în spaţiul relativ apropiat, nu împiedică ci 
tocmai atrage vizite reale ale diferitor ființe evoluate, 
de asemenea lipsite de trupuri carnale, care există în alte 
zone spaţiale”. 

In fapt, aceasta este o condiţionare totală şi inevitabilă: 
singurele ființe capabile să se deplaseze în alte 
sisteme solare sau chiar în alte galaxii sunt acelea 
care renunţă la trupurile lor carnale sau ştiu să se 
detaşeze de acestea! Desigur, faţă de problema 
imenselor distanţe cosmice, astfel de vizite sunt totuşi mult 
mai reduse ca număr - şi, de altfel, mult mai puţin 
sesizabile - în raport cu sutele de mii de „observări ale 
OZN” consemnate statistic. Dar lipsa reală de informaţii 
asupra unor atari „vizite” se datorează şi unei realităţi prea 
puţin ştiute de cititorii literaturii „ozeniste”. Adevăratul 
„contact” al „fraților veniți din Spaţiu” cu 
pământenii se desfăşoară în planul celor mai 
evoluate ființe ale lumii invizibile terestre, la nivelul 
„prometeic”, şi nu în văzul întrupaților de la sol.” 

Deşi oamenii de ştiinţă contemporani nu au recunoscut 
deschis existenţa fiinţelor invizibile cât şi a criteriului de 
bază - evoluţia lor spirituală -, ca indicator determinant al 
posibilităţilor de a călători în spaţiu, aceştia au acceptat în 
mod „oficial”, abia în ultimele patru decenii, un anumit 
progres în exprimare: „pot” exista populaţii extraterestre şi 
unele „ar putea” să se deplaseze în profunzimi cosmice 
doar dacă au obţinut un progres ştiinţific şi tehnologic 
extraordinar. Dar nici un savant nu a putut emite o 
soluţie ipotetică realistă pentru realizarea unor 
astfel de voiaje interstelare, acceptându-se discret 
posibilitatea existenței unor alte legi fizice 


'37 În cartea „Seniorii Cosmosului” (Ed. Polirom, laşi, 2001) am prezentat 
documente fotografice extrem de rare (fig. 14 şi 33), ce au înregistrat fiinţe 
radiante, la fel de invizibile, venite din alte sisteme solare. Clarvăzătorii care au 
„citit” din fotografii energiile gândurilor acestora, preluate şi imprimate şi ele în 
mod de asemenea neştiut pe clişeele fotosensibile, au evidenţiat înalta lor 
bunătate spirituală, cât şi inteligenţa lor remarcabilă. 

138 N. edit.: Amănunte şocante în „Marile Enigme” (Ed. OBIECTIV, 2005). 


favorizante, necunoscute deocamdată pe Pământ.:* 
Conceperea unor nave cu motoare nucleare sau chiar 
fotonice, care să conducă la călătorii de ordinul sutelor de 
ani!“ până la cele mai apropiate sisteme solare, rămâne, 
pentru veacuri de-a rândul, doar de domeniul ficţiunii... În 
schimb, tulburătoarea înregistrare filmată în ultraviolet de 
echipajul navetei „Columbia” indică adevăratul orizont 
spiritual şi creativ către care trebuie să se orienteze 
Omenirea terestră într-o problemă atât de complexă. 


Terra - Noua Guinee a Galaxiei... 


Începutul reorientării concepţiilor ştiinţifice în acest 
domeniu a fost făcut la un simpozion al unui grup de 
savanţi pregătiți să abordeze tema „Comunicării cu 
inteligenţa Extra-Terestră” (CETI). Întrunirea respectivă s-a 
desfăşurat în anul 1971, departe de curiozitatea lumii 
întregi, la centrul astronomic Biurakan, din munţii Caucaz. 
Modul de abordare strict materialistă a întregii 
problematici, mod care se menţine şi în zilele noastre, 


139 N, edit.: Lista proiectelor fantasmagorice în „Experimentul Terra”. 

140 Specialişti englezi au elaborat în anii anteriori un studiu - „Proiectul 
Daedalus” - al unei nave spaţiale care să fie deservită de propulsie 
termonucleară. Ţinta: steaua Barnard, aflată la o distanţă numai de 6 ani-lumină 
faţă de Pământ (pentru o navă cu actualele motoare, călătoria s-ar face în 
135 000 ani!). Traseul la dus ar dura 50 de ani. Lungimea navei ar trebui să fie 
de 240 m, iar greutatea la plecare de 52 000 tone. Jetul propulsiv la start ar 
avea câteva sute de kilometri! De aceea, montarea şi plecare navei ar trebui să 
se facă de pe o orbită lunară! 

In Germania, prof. Sanger a studiat o posibilă navă cu motor fotonic: 
propulsia ar fi generată prin procesul de anihilare a unor cantităţi de materie în 
contact cu cantităţi echivalente de antimaterie. O astfel de navă ar avea 
lungimea de 600 m şi greutatea de 100 000 tone! Ajungerea la viteza luminii ar 
dura însă timpi foarte îndelungaţi, în cursul cărora la bord s-ar produce 
fenomene fizice tulburătoare. De exemplu, la viteza de 280 000 km/sec, stelele 
şi galaxiile din faţă vor deveni invizibile, radiaţiile lor trecând în ultraviolet, aştrii 
lăsaţi în urmă, de asemenea, vor deveni invizibili, frecvențele radiaţiilor lor 
scăzând în infraroşu... De altfel, până la realizarea unui astfel de motor, vor 
trece foarte multe secole... Dacă va fi realizat vreodată... 


evidenţiază însă pregnant diferenţa de nivel ideatic care 
continuă să încorseteze progresul real al Omenirii terestre. 

In cadrul discuţiilor prelungite purtate între cunoscuţi 
oameni de ştiinţă americani şi europeni, astrofizicianul 
american dr. Carl Sagan a ridicat o problemă evident mai 
neplăcută pentru orgoliul pământenilor, educați în mare 
măsură, în cursul ultimelor mii de ani, în îngusta concepţie a 
antropocentrismului. Plecând de la faptul evident că o 
civilizaţie mai avansată - având faţă de societatea terestră 
un avans în timp de o mie de ani sau de un milion de ani 
sau poate chiar de un miliard de ani - ar fi „descoperit legi 
ale fizicii şi tehnicii pe care noi nu am putea să le deosebim 
de magie”, acesta punea sub semnul întrebării dorinţa 
populaţiei respective de a stabili contacte cu 
pământenii. După părerea sa, astfel de civilizaţii nici nu ar 
fi interesate în comunicarea cu societăţi foarte tinere, tot 
aşa „cum nici noi nu căutăm să intrăm în contact cu 
protozoarele sau cu bacteriile”. 

In baza acestei prezumţii, profesorul Sagan a propus 
introducerea noţiunii de „orizont” - care ar constitui un 
prag de interdicţie în stabilirea de contacte între 
populaţii cosmice aflate la diferenţe mult prea mari în 
nivelul evoluţiei lor tehnologice. Pentru a fi la fel de plastic, 
el sugera că „noi ne-am putea afla în aceeaşi situaţie ca 
anumiţi indigeni din Noua Guinee, care comunică prin 
ştafete sau prin tam-tam şi nu au nici o cunoştinţă privind 
enormul trafic informaţional planetar prin mulțimile de unde 
radio, tv, etc. care trece pe deasupra, prin jurul lor şi chiar 
prin ei.” 

Ideea existenţei şi a posibilităţii utilizării multor legi fizice 
necunoscute încă ştiinţei terestre a suscitat ample discuţii 
între somităţile participante!“! la „Simpozionul CETI”. Astfel, 
de exemplu, astrofizicianul rus V.L. Ghinzburg (de la 
institutul de Fizică „Lebedev” din Moscova) a deschis o 
interesantă dezbatere spunând: 


11 Sagan, C.: „Communication with Extraterrestrial Intelligence” - Ed. MIT 
Press, Cambridge, SUA, 1973. 


„Ar putea să existe diverse planete sau comete, ca 
anumite centre potențiale de inteligență extraterestră, unde 
să existe alte legi fizice? Se pare că s-ar putea răspunde 
afirmativ, ceea ce ar avea implicaţii asupra estimărilor 
noastre şi ar schimba natura discuțiilor. Fizica, în partea 
ei convențională, este suficient de bogată şi oferă multe 
posibilități... Mă gândesc însă că trebuie să ştim cât de 
departe să  extrapolăm, pentru a putea generaliza 
concluziile... Fizica de astăzi nu trebuie să fie un 
corset. Stiinta nu se termină niciodată. Vor fi întotdeauna 
clarificări noi şi legi noi!” 

Ca fizician de înaltă calificare, savantul rus a fost un 
susţinător al ideilor noi şi al extinderii barierelor cunoaşterii 
în fizică. Astfel, sesizat, la un moment dat, de o discuţie 
purtată de „pionierul exobiologiei” americanul dr. Giuseppe 
Cocconi - care se întreba dacă ar putea să existe unele 
forme de viaţă şi chiar civilizaţii ale unor fiinţe 
formate numai din corpuri constituite din particule 
atomice elementare!” el a intervenit cu totală autoritate: 

„Acest lucru nu este absurd. Noi cunoaştem peste două 
sute de particule, denumite elementare. Acestea sunt cu 
mult mai multe decât numărul elementelor chimice pe care 
le folosim în fizica moleculară. Este posibil să obținem 
sisteme complicate din astfel de particule, având un mare 
număr de grade de libertate, fapt esenţial pentru viață. 
Deocamdată, aceasta apare ca o speculație... Cred însă că o 
apropiere raţională în problema CETI este de a lua în 
considerare o civilizație moleculară... “(!!) 

Este, desigur, evident faptul că unii dintre acei savanţi 
erau informaţi suficient de bine în privinţa existenţei 
reale a fiinţelor radiante cu corpuri invizibile 
constituite din „particule” mult mai fine. Totuşi, faptul 
nu putea fi recunoscut direct nici chiar în cercul restrâns, şi 
îndepărtat de restul lumii, al participanţilor la 
„revoluţionarul” Simpozion CETI... 


142 N. edit.: Se pare că există un program de evoluţie cosmic şi nu numai 
pentru umanoizi, asemănări de organizare existând la furnici şi caracatiţe! 
Exemple în „Experimentul Terra“ şi „SECRETELE TERREI”. 


Găurile negre - staţiile de metrou ale 
Universului 


O prezentare interesantă, sub aspectul posibilităţilor 
extraordinare pe care le-ar obţine treptat fiinţele ce ar 
evolua către un orizont mult mai larg al realizărilor creative, 
a fost expusă de astronomul rus dr. N. Kardaşev. Analizând 
prin  deducţii  fizico-matematice fenomenele care s-ar 
produce la bordul unei nave cosmice atrasă în zona de 
colaps a unei „găuri negre”, care absoarbe irezistibil 
orice intră în zona sa de atracţie gravitaţională, acesta 
constata ca posibilă vieţuirea în continuare a echipajului 
respectiv. In paralel, stabilea matematic că fenomenul de 
hipercompresare a materiei s-ar opri la o anumită 
limită. Ajungându-se la acea limită, steaua devoratoare, 
împreună cu nava cosmică absorbită, ar intra într-un 
fenomen invers - de expansiune. Echipajul va putea, 
deci, să se reîntoarcă! 

Intrebarea care se ridica era, însă, extrem de stranie: 
unde se va întoarce, fiindcă, pentru observatorii din 
exterior, nava cu echipajul respectiv, odată atrasă de o 
gaură neagră, nu se va mai întoarce niciodată! Din 
interpretarea relațiilor matematice, dr. N.  Kardaşev 
deducea o concluzie foarte prețioasă: spaţiul este mult mai 
complex decât îl cunosc înşişi oamenii de ştiinţă... Pe 
această cale, astronomul rus enunţa o aceeaşi concluzie pe 
care o formulaseră şi alţi fizicieni, însă prin interpretarea 
fizico-matematică diferită a ecuaţiilor teoriei relativităţii 
generalizate: ar trebui acceptată existenţa mai multor 
„feluri de spaţiu”, a mai multor Universuri!*, fiecare 
având caracteristici spaţio-temporale proprii... Ar urma deci 
că expansiunea imenselor cantităţi de materie 


183 În ultimele decenii ale secolului XX, fizicianul dr. Richard Gott (profesor la 
Universitatea Princeton - SUA) a provocat o amplă discuţie între savanții 
domeniului, prin demonstrarea fizico-matematică a existenţei a „trei 
universuri”: cel al materiei pe care o cunoaştem, cel al antimateriei şi cel al 
tahionilor (particule cu viteze mai mari decât a luminii). 


absorbite de o gaură neagră s-ar revărsa acum într- 
un alt Univers... Pentru acel „alt spaţiu”, impresionantul 
corp ceresc aflat într-un gigantic fenomen de expulzare a 
unor materii neutronice ar trebui să fie denumit simbolic 
„gaură albă”. 

Dar dacă un atare proces astral ar fi real, o astfel de 
„aventură” cosmică a unor exploratori spaţiali ar oferi 
însăşi posibilitatea trecerii dintr-un Univers în altul! 
În condiţiile existenţei unor parametri care să asigure 
menţinerea vieţii membrilor echipajului, intrarea bine 
controlată într-o gaură neagră ar fi ca o trecere 
printr-un tunel fantastic care ar scurta esenţial 
imensele distanţe din Cosmos! Insă, pentru logica 
noastră obişnuită, o atare ipoteză ni se pare o adevărată 
ficţiune ştiinţifică. Cum să se menţină normale trupurile din 
carne ale cosmonauţilor în cursul unor procese fizice 
gigantice în care, în jocul unor energii uriaşe, stele, planete, 
sisteme solare întregi sunt absorbite cu viteze fantastice şi 
sunt descompuse instantaneu în particulele elementare ale 
tuturor materiilor absorbite? 

Cititorii care şi-au îmbogăţit cultura şi prin cunoaşteri 
spirituale au aflat un fapt impresionant: fiinţele invizibile 
evoluate, având corpuri din „materii subtile”, nu sunt 
afectate de fenomenele specifice materiilor vizibile 
ale Universului perceput de noi, chiar la nivelul 
teribilelor procese stelare! Or, atari potenţe extraordinare 
oferă înţelegerea posibilităţii călătoriilor intergalactice în 
condiţiile folosirii „altor legi fizice”, de neconceput încă de 
mintea noastră... 


Tunelele Timpului 


Din considerentele teoretice expuse de dr. N. Kardaşev ar 
rezulta că, la bordul ipoteticei nave fantastice, timpul 


144 N. edit.: Amănunte în „Marile Enigme” (Ed. OBIECTIV, 2005). 


„s-ar anula” şi cosmonauţii ar avea impresia că 
trecerea în acel „alt spaţiu” s-a produs în fracțiuni de 
secundă. Intregul proces ar fi ca o străbatere instantanee a 
unui „tunel al timpului”! Or, astfel de „tunele” ar putea 
permite vizitarea diferitor Universuri sau poate chiar 
ale altor zone ale Universului nostru, prin folosirea bine 
controlată a fantasticului fenomen de colaps gravitațional, 
specific impresionantelor corpuri cereşti, care sunt „găurile 
negre”! Exploratorii spaţiului ar trebui doar să depisteze în 
prealabil dacă „devoratorul astral” selectat oferă parametri 
favorabili şi, în caz optim, să se avânte apoi cu curaj în zona 
de imensă atracţie gravitaţională a acestuia. 

Dat fiind faptul că, în procesul de colaps gravific şi apoi în 
cel de expansiune a giganticelor cantităţi de materie 
absorbite, caracteristicile obişnuite ale  „continuumului 
spaţiu-timp” se modifică total (funcţie de mărimea corpului 
ceresc), pentru echipajul exploratorilor pot apărea 
următoarele situaţii, cu totul ciudate pentru gândirea 
noastră: 

- atunci când călătorii de bord pătrund în câmpul 
imenselor energii de atracţie ale unei „găuri negre” alese, 
timpul în fapt nu mai există, astfel că ei pot vedea 
întregul viitor al spaţiului pe care îl părăsesc! 

- în schimb, în foarte relativul interval scurt de timp în 
care cosmonauţii percep expansiunea „găurii albe”, aceeaşi 
inexistenţă a timpului le permite să poată vedea 
întregul trecut al spaţiului în care au pătruns! 

O consecinţă ulterioară a acestor discuţii savante a fost 
introducerea, în limbajul curent al oamenilor de ştiinţă care 
cercetează teoretic aspectele posibile ale fenomenelor 
respective, a două simboluri noi (care, în sine, ascund un 
conţinut cu adevărat fantastic): obiectele care vin din 
trecut sunt denumite „găuri albe”, iar cele din viitor 
vor fi „găuri negre”... 


„Urmează Calea Lactee, cu peron în 
centru...” 


În finalul expunerii sale, astronomul N. Kardaşev releva, 
nu fără o anumită sugerare incitantă, faptul că 
determinările marilor observatoare din lume au confirmat 
că cea mai apropiată gaură neagră ar fi chiar centrul 
Galaxiei noastre, unde se degajă în permanenţă, în mod 
neînțeles, cantităţi gigantice de nori de materie, precum şi 
de energie. 

Sunt, oare, centrele galaxiilor locuri de 
„îmbarcare” şi de „sosire” care să ofere călătorii extrem 
de rapide de la o familie galactică la alta? Aceasta să fie 
una din cheile marilor enigme care se ascund în spatele 
giganţilor nori de praf cosmic expulzați mereu din 
neînţelesele nuclee ale galaxiilor? 

Pe aceeaşi linie a materialităţii în progresul civilizaţiilor 
extraterestre, accentuând straniul aspect al unor creaţii 
tehnice întru totul remarcabile care ar putea fi realizate de 
fiinţe inteligente mult avansate, un apreciat specialist al 
NASA, inginerul Bernard Olivier, se exprima, la acelaşi 
simpozion, foarte optimist în privinţa posibilității 
interceptării telecomunicaţiilor spaţiale: 

„După toate probabilitățile, au existat şi există 
civilizaţii în Galaxia noastră, de cca. 4 - 5 miliarde de 
ani. Este foarte probabil ca multe dintre ele să fi stabilit 
contacte interstelare. Dacă este aşa, atunci comunicațiile 
au avut loc încă din epoci foarte îndepărtate (miliarde de 
ani) şi semnalele pot să mai existe încă, pentru a 
ajuta populațiile tinere - cum ar fi, de exemplu, cea 
terestră - să se asocieze la comunitatea galactică... 

Dacă ipotezele noastre sunt exacte, punându-ne în 
legătură cu aceste civilizații, vom avea posibilitatea să 
intrăm în posesia unui imens patrimoniu de 
cunoştinţe, poate transmise deja, repet, de la planetă la 


planetă, de la civilizaţie la civilizaţie, încă cu miliarde de ani 
în urmă.” 

Din păcate, savanții şi specialiştii contemporani 
continuă să se menţină pe o pistă care nu duce 
nicăieri, datorită unui fapt pe care îl evită mereu, în mod 
inutil şi chiar vinovat: în comunicațiile spaţiale, fiinţele 
lumilor invizibile nu folosesc deloc undele spectrului 
electromagnetic utilizate de civilizaţia noastră. 
Acestea folosesc un alt spectru de energie, care nu este 
afectat de furtunile magnetice generate de stele, de orice 
corp astral activ sau chiar de giganţii nori de praf cosmic. 

Cea mai evidentă demonstrare a existenţei unui alt 
spectru de energie, funcţional superior, pleacă de la însăşi 
manifestarea fundamentală a fenomenului telepatic, de 
care beneficiază orice-fiinţă vie - începând de la bacterii, 
plante, insecte, etc., până la om. Sesizând, totuşi, acest 
aspect fundamental, în ultimele decenii, atât NASA'*, cât şi 
diferiţi specialişti ruşi au extins mult cercetările şi 
experimentele în acest domeniu al viitorului, dar cu o 
ascundere la fel de vinovată şi inutilă sub voalul 
„secretului de stat”. 


Anticii... zburau pe Lună?! 


Atât pentru gândirea deductivă bazată pe materialismul 
descoperirilor ştiinţifice, cât şi pentru imaginaţia omului 
contemporan informat, îmbinarea încă atât de neînţeleasă, 
între capacităţile extraordinare ale fiinţelor neîntrupate, 
evoluate şi realizările lor „tehnologice” a conturat, către 
acelaşi sfârşit de secol XX, o altă „enigmă spaţială” 
stranie. În fapt, această enigmă (întru totul actuală şi 
astăzi) a fost suscitată de însăşi „zeiţa nopţilor terestre”: 
Luna. 


145 Bertrand, R.: „La telepathie” - Ed. Robert Laffont, Paris, 1974. 


Constatarea asemănării astrale dintre Pământ şi Lună a 
fost transmisă posterităţii încă în urmă cu cca. 5 200 ani, 
prin straniul text al „Epopeei lui Ghilgameş”, care a fost 
transpus pe tăblițe de lut ars, în anticul Sumer. Relatând, la 
întoarcerea dintr-o călătorie spaţială, impresiile din prima 
parte a zborului, eroul Etana reda o imagine care 
autentifica „aventura” sa: 


„Pământul, nu încape îndoială, 

La fel ca discul Lunii astăzi e; 

lar marea, adineaori fără margini, 

E cât o curte doar, în colt de drum.” 


Dar până la astronomul Galileo Galilei, care prin luneta sa 
a devenit primul cercetător ştiinţific al astrului nopţii, tot ce 
s-a spus şi s-a scris despre lăcaşul ceresc al zeiţei Selene a 
fost considerat mereu ca fiind un produs al fanteziei 
omeneşti. Şi totuşi, în paralel, ne mirăm cu toţii „de unde” 
sau „cum” au putut să ştie diferiţi oameni din 
Antichitate anumite date cu aspect ştiinţific, deşi nu 
au avut la dispoziţie nici un fel de instrumente de cercetare. 
Astfel, Aristarch din Samos (310-230 î.e.n.), primul 
astronom care a dedus şi a enunțat rotația 
Pământului în jurul Soarelui precum şi în jurul 
propriei axe, a determinat, la vremea sa, şi distanţa de 
la Pământ la Lună, cât şi diametrul corpului acesteia, 
la valori surprinzător de apropiate faţă de cele reale! 

Inventarea telescoapelor şi apoi remarcabila dezvoltare a 
variatelor mijloace tehnice ale astronomiei moderne au 
risipit însă treptat miturile antice şi medievale şi au oferit 
cunoaşteri şi răspunsuri tot mai exacte privind intimităţile 
„stăpânei nopţii”. Adevărate realizări spectaculare au 
survenit, însă, doar în ultima parte a secolului XX, prin 
trimiterea a numeroase sonde spaţiale dotate cu aparatură 
de investigare, ce au evoluat cu succes în jurul globului 
lunar. Desigur, culmea a fost reuşita epocalei performanţe 
a specialiştilor pământeni: debarcarea pe Lună a unor 
astronauți temerari, cât şi a diferitor roboţi. Epopeea 
modernă a expedițiilor selenare avea să dezlege multiple 


„taine” neînţelese până atunci dar, în paralel, avea să 
accentueze şi mari întrebări, cu noi enigme... 


Selene nu e fiica Terrei... 


Originea astrului nopţii continuă şi astăzi să fie un 
„Mister”. S-a rupt oare, cândva, Luna din globul terestru, 
poate chiar din marea groapă a Oceanului Pacific? Sau 
poate este o soră mai mică a Terrei? S-a format cumva în 
apropierea globului planetei noastre, în cadrul marii 
nebuloase ancestrale a acestui sistem solar, în perioada 
neştiută în care materia nebulară se  autoorganiza 
gravitațional ca o familie planetară? Sau materia ei s-a 
aglomerat în altă parte a sistemului nostru solar şi ea a fost 
captată ulterior! de Terra? Dar şi mai captivant: globul 
selenar s-a format poate...într-o altă zonă a 
Galaxiei..., într-un alt sistem solar? Oare, evenimente 
cosmice neştiute l-au adus în această parte a Căii Lactee, 
unde a fost prins cândva în mreaja gravitaţiei terestre? Dar, 
într-o atare ipoteză, de ce tocmai Pământul l-ar fi 
captat, căci în sistemul nostru solar i-ar fi apărut „în cale” 


146 În volumul „Miturile esențiale” (Ed. Ştiinţifică şi Enciclopedică, Bucureşti, 
1978), omul de cultură V. Kernbach a prezentat două texte vechi, din continente 
diferite, care menţionau un fapt tulburător: Luna ar fi apărut pe cerul terestru 
mult mai târziu, într-o epocă în care Omenirea, încă primitivă, proliferase totuşi 
pe întregul Pământ! Astfel, într-un fragment din textul „Faste” (271-302) al 
poetului roman Ovidius (scris în secolul | î.e.n.), se făcea ecoul unei foarte vechi 
tradiţii greceşti, din Peloponezul antic: „După o datină veche a acestor 
pământuri, arcadienii au trăit înainte de naşterea lui Jupiter şi neamul lor a fost 
mai vechi decât Luna.” (!)* 

In continuare, V. Kernbach a redat o tradiţie la fel de îndepărtată, regăsită în 
„Legenda cascadei Tequendama” a tribului sud-american chibcha (din 
Columbia), care era tot aşa de categorică: „/n vremurile străvechi, mai înainte 
ca Luna să fi început a însoţi Pământul, oamenii care trăiau pe podişul Bogota îşi 
duceau viața ca nişte adevărați sălbatici: umblau goi, nu ştiau să lucreze 
pământul şi nu aveau nici legi, nici datini.” N. edit.: Arcadienii au fost pelasgi iar 
Jupiter/Zeus/Yahve se dovedeşte a fi reprezentatul unei civilizaţii extraterestre 
mai târzii. Ovidius a aflat acest secret, nu la Roma, ci la... Tomis, de la 
„Sălbaticii” geţi... 


planete cu mult mai mari şi deci cu puteri de atragere mult 
mai intense? 

Treptat, specialiştii noii ştiinţe a „selenologiei” au 
părăsit ideea „ruperii” forţate a Lunii din corpul 
globului terestru (deşi periodic această ipoteză mai este 
reactivată de câte un astrofizician). Faptul a reieşit din 
analizele bogatei recolte de mostre din solul lunar!“ care 
au fost aduse de misiunile americane şi ruseşti, rezultatele 
sugerând „o altă origine” a marelui satelit terestru. 
De fapt, încă anterior era formulat, în acest sens, un 
important argument teoretic al astrofizicienilor specializaţi 
în mecanica planetară: la astfel de „ruperi”, masele 
corpurilor astrale respective ar trebui să fie în raport de 9 la 
1. Or, masa Lunii, fiind numai a 18-a parte din masa 
planetei noastre, aceasta nu ar fi un „copil” al 
Pământului. 

Convingătoare au fost rezultatele analizelor efectuate 
asupra variatelor mostre cereşti, care au stabilit ce 
elemente chimice şi care compuşi minerali domină în 
compoziţia solului selenar. 

Cele câteva sute de kilograme de roci, aduse în condiţii 
eroice din diferite locuri ale suprafeţei astrului, au 
demonstrat faptul că elementele preponderente sunt: 
calciul, siliciul, manganul, magneziul. Surpriza a fost 
constituită, însă, de abundența titanului, care pe 
planeta noastră este suficient de rar. Chiar şi 
procentele de uraniu, thoriu, stronţiu şi bariu din 
anumite zone s-a demonstrat a fi mai ridicate decât cele 
găsite în materia terestră. In plus, faptul că Luna are mai 
puţin fier şi plumb decât are structura masei Pământului 
a contribuit şi el la considerarea formării separate a Lunii, în 
urmă cu cca. 4,6 miliarde de ani... 


147 Echipajele americane ale NASA care au aselenizat pe astrul nopţii cât şi 
roboții trimişi de specialiştii ruşi ai programului Glavcosmos au adus pe Pământ 
cca. 380 kg de pietre prelevate din nouă regiuni ale Lunii - de pe sol sau din 
foraje până la cca. 2 metri adâncime. In total au fost aduse 2 196 eşantioane 
diverse, care au fost tăiate în 56 000 de bucățele, pentru a fi analizate în 
numeroase laboratoare specializate. 


Luna e plină... de mistere 


Analizele magnetometrice ale mostrelor au arătat şi ele 
un fapt tare ciudat: într-un trecut foarte îndepărtat, globul 
selenar fie a avut un puternic câmp magnetic propriu, care 
astăzi nu se mai regăseşte, fie a suportat o inexplicabilă 
influenţă a unui neştiut câmp magnetic extrem de intens. 
Cauzele pierderii propriului câmp nu au putut fi însă 
determinate, ipotezele emise de diferiţi astrofizicieni şi 
geologi rămânând fără vreo confirmare... 

O altă mare întrebare, rămasă în parte neclarificată, se 
referă la „viaţa termică” a astrului nocturn. In cursul 
miliardelor de ani, Luna s-a răcit oare total? Or, mai are 
poate o „inimă fierbinte” - un nucleu central topit, specific 
oricărui corp ceresc „viu”, care să fie capabil să alimenteze 
activităţi vulcanice? judecând după valoarea foarte redusă a 
intensității câmpului său magnetic şi după o anumită 
„linişte a straturilor!‘ din profunzimi”, partea centrală a 
astrului ar trebui să fie rece. De altfel, s-a stabilit în 
principiu şi faptul că ultimul mare val de lavă” 
bazaltică a fost împins din adâncimi acum 3,3 
miliarde de ani. 

În mod practic, specialiştii consideră astăzi că Luna este 
un astru „mort” din punct de vedere tectonic, răcirea 


148 Misiunile selenare au lăsat pe solul lunar, în locuri diferite, seismografe 
suficient de sensibile. Semnalele transmise de acestea timp de cca. zece ani 
după încheierea programului american „Apollo” au indicat existenţa aproape 
zilnică a unor cutremure, dar de intensitate foarte redusă. Pe Pământ, 
seismografele înregistrează cutremure de asemenea zilnic, dar aici sunt atât 
mici, cât şi mari. 

142 Geologul american P.W. Gast (de la Houston) a apreciat - după studierea 
mostrelor aduse de astronauți - că suprafaţa Lunii s-ar fi solidificat acum 4,3 
miliarde de ani. Ulterior, straturile lichide şi vâscoase din interior ar fi produs 
fenomene vulcanice, conducând la o răcire mai rapidă a nucleului astrului. 

Prof. Wasserburg, (de la Inst. Tehnologic California), a constatat evenimente 
mult mai dramatice: „Este clar că acum 3,9 miliarde de ani, pe suprafața Lunii s- 
a dezlănțuit un adevărat iad. Ceva s-a întâmplat acolo, ceva care a zdrobit, topit 
şi restructurat complet compoziția originală a solului. O posibilitate este ca 
Selene să fi fost lovită cu o putere extraordinară de un corp ceresc de 
dimensiuni imense, care să fi topit o bună parte din suprafața sa.” 


întregului său glob survenind cu cca. 3 miliarde de ani în 
urmă. Anumite zone cu lavă, de la suprafaţa solului, care ar 
avea vârste mai recente, sunt puse pe seama căderii unor 
meteoriți grei, care prin impact ar fi împins la suprafaţă 
importante mase de roci topite instantaneu. 

De fapt, relieful văzut şi fotografiat în decursul timpului 
nu evidenţiază decât în mică măsură zbuciumul scoarţei 
acestui satelit terestru. Solul său a fost acoperit peste tot, în 
sute de milioane de ani, de un strat de praf foarte fin, 
denumit „regolit”, ce are acum grosimi de la 5 până la 10 
metri. Petele mai întunecate, pe care le vedem şi cu ochiul 
liber - aşa-numitele „mări” -, sunt zone întinse în care 
magma de bazalt topit, împinsă vulcanic din adâncurile 
globului selenar, s-a solidificat lent. Există, însă, în unele 
locuri, cantităţi mari din acea masă de magmă care nu au 
mai răzbit până la suprafaţă şi care, prin răcire, s-au 
solidificat la diferite adâncimi. Denumite „masconi”, 
acestea s-au dovedit ca importante prin anomaliile 
gravitaționale produse local, anomalii care afectau 
efectiv deplasările pe orbite circumlunare ale sondelor şi 
navelor terestre. 

Problema căldurii globului selenar a fost reluată în mod 
repetat pe parcurs, (fără a se afecta concepţia acceptată a 
nucleului rece), datorită neelucidării aşa-ziselor „anomalii 
termice” foarte precis localizate. Acestea au fost 
constatate prin fotografieri periodice ale solului cu filme 
sensibile la radiaţiile termice, (în infraroşu). S-a determinat 
astfel existenţa unor puncte mai calde şi chiar a unor 
zone care se răceau mai lent decât rocile din jur, în timpul 
nopţilor selenare. 

Cel mai curios caz sesizat a fost cel al faliei din Mare 
Humorum (la sud de craterul Gassendi A), care îşi păstra 
radiaţia termică suplimentară chiar şi atunci când terenul 
din jur se răcea în mod apreciabil. Primele supoziţii au pus 
anomaliile pe seama scurgerii unor gaze fierbinţi din 
adâncurile calde ale globului lunar. Dar acestea intrau în 
contradicţie cu acceptarea generalizată a răcirii nucleului 
satelitului nocturn... În plus, filmările transmise de „Lunar 


Orbiter”, cât şi cercetări ulterioare urmărite cu interes, nu 
au oferit nici un fel de indicii care să susţină ipoteza gazelor 
fierbinţi... Se contura o nouă mare enigmă? 


Satelitul pe care „se întâmplă mereu ceva” 


De fapt, preocuparea pentru elucidarea problemei 
respective a fost amplificată şi de anumite fenomene stranii 
suplimentare, care au captivat efectiv atât pe astronomi şi 
pe specialiştii selenari, cât şi opinia publică informată. Era 
vorba de ciudatele fenomene luminoase observate în 
decursul deceniilor, atât prin intermediul telescoapelor 
terestre, cât şi, la acel început de epopee spaţială, direct de 
către astronauți. Insă, pentru majoritatea publicului 
contemporan, şi chiar pentru mulţi oameni de ştiinţă 
insuficient documentati, fenomenele respective au rămas 
din păcate şi până astăzi doar nişte „enigme lunare”... 

Intr-adevăr, toată lumea ştiind că Luna nu are 
atmosferă, cu greu se poate accepta că pe acest astru ar 
putea exista fiinţe inteligente capabile să producă efecte 
luminoase atât de intense încât să fie observate de pe 
Pământ! Numai cei ce cunosc faptul că ființele 
neîntrupate în corpuri organice îşi protejează propriul 
„nucleu spiritual” al conştiinţei, voinţei şi al inteligenţei 
creatoare în corpuri invizibile ştiu că acestea pot vieţui 
fără nici o problemă în aşa-zisul vid cosmic... Mai este 
oare cazul să reamintim filmul obţinut de echipajul navetei 
spaţiale Columbia sau  tulburătoarele vizionări ale 
cosmonauţilor ruşi? Dar şi pentru mulţi dintre pământenii 
care cunosc acest fapt fundamental, problema 
„tehnologică” a producerii de fenomene luminoase pe 
solul lunar nu este uşor de înţeles şi de explicat... 

Literatura de specialitate menţionează că înmulţirea 
observărilor stranii de acest fel a determinat ca, încă din a 
doua jumătate a secolului XIX, „Societatea Astronomică 


Regală” din Anglia să organizeze, începând din anul 
18671%, o observare atentă a fenomenelor luminoase, cu 
totul neînţelese, de pe astrul nopţii. De atunci şi până acum, 
au tot fost consemnate vreo 2 000 de observări de 
fenomene luminoase apărute pe solul Lunii, rămase 
însă mereu fără explicaţii... 

Producerea manifestărilor luminoase  selenare fiind 
urmărită în ultimele decenii atât de astronomii profesionişti, 
cât şi de mulţi amatori, acestea au fost consacrate în 
literatura de specialitate prin termenul de „fenomene 
tranzitorii lunare” (sau, mai uzual, prin inițialele cuvintelor 
englezeşti respective: „L.T.P.”). Prezentarea publică a 
acestei probleme atât de stranii a fost declanşată de 
astronomul H.P. Wilkins care, în anul 1950, a făcut cunoscut 
faptul că a observat pe Lună repetarea unor jocuri 
luminoase de scurtă durată. După câteva săptămâni şi 
astronomul dr. J. Bartelet a publicat confirmarea existenţei 
straniilor manifestări în locul indicat de H.P. Wilkins. 

In anul 1989, revista ştiinţifică pariziană „La Recherche” 
a publicat, sub semnătura inginerului Michel Granger şi a lui 
Francis G. Graham (coordonator al „American Lunar 
Society”), un articol de sinteză privind realitatea şi 
amploarea „fenomenelor tranzitorii lunare”. lată un 
fragment al consideraţiilor respective, care evidenţiază 
pregnant faptul că pe Lună „se întâmplă mereu ceva”, 
ceva extrem de straniu, care depăşeşte posibilităţile de 
explicare ale celor mai avansate cunoaşteri ştiinţifice 
pământene... 

Astăzi, nimeni din comunitatea Seleno-astronomică nu le 
mai contestă realitatea. Mai întâi, din cauză că în anul 1958 
a fost detectat un „nor strălucitor” în vecinătatea 
vârfului central al craterului Alphonse, ale cărui linii de 
emisie au fost înregistrate de astronomul rus N.A. Kozârev, 
de la observatorul Pulkovo. Apoi, în 1963, doi selenografi 
americani, J.A. Greenacre şi colegul său E. Barr (de la 


150 De fapt, au existat şi relatări, sporadice şi mai vechi, ale unor astronomi 
renumiţi (W. Herschel, J.E. Bode, C. Flammarion, W.H. Pickering), dar se pare că 
aceştia le-au pus pe seama imperfecţiunii telescoapelor de care dispuneau. 


„Aeronautical Chart and Information Center” al Forţelor 
Aeriene ale SUA), au urmărit, chiar de la observatorul Lowell 
din Flagstaff, lumini roşiatece distincte apărute în 
apropiere de craterul Aristarchus şi de Valea 
Schroter. Aceste fenomene au fost confirmate ca 
producându-se în locurile respective, în aceeaşi fază, (dar a 
lunaţiei următoare), şi de către confraţi care au fost sceptici 
până atunci. Cu toate posibilităţile de distorsionări 
instrumentale, atmosferice şi fiziologice, numărul important 
de L.T.P. pare a fi suficient pentru a demonstra ca obiectivă 
realitatea lor.:5! 


Luna ca o... orgă de lumini 


Conform lui W.S. Cameron, de la „NASA Goddard Space 
Flight Center”, care a publicat cel mai complet catalog al 
diferitelor L.T.P. Observate, până în anul 1977 s-au 
acumulat aproape 2 000 de cazuri. 

Astronomul W.S. Cameron şi-a completat lucrarea şi cu o 
prezentare de sinteză a procentelor diferitelor tipuri de 
fenomene luminoase consemnate până atunci, care 
evidenția de fapt şi alte fenomene stranii: 

- sclipiri strălucitoare = 50 % (ca cele din craterul Tycho). 

- lumini roşiatece intense = 18 % (ca cele din craterele 
Herodot şi Gassendi). 

- lumini albastre = 17% (ca cele din craterul Aristarchus). 


- întunecări temporare = 12% (ca cele din craterul 
Aristarchus). 
- ocultaţii = 34% (observări ale ascunderii parţiale şi 


temporare a solului lunar de către „ceva” necunoscut). 

Totalul procentelor depăşeşte doar aparent 100%, 
întrucât unele cazuri din primele categorii au fost incluse şi 
în categoriile ascunderilor temporare. 


151 N. edit.: Amănunte în „SECRETELE TERREI”. 


Pentru a se putea obţine cât mai multe informaţii asupra 
acestui gen neînțeles de fenomene, s-au organizat chiar 
„vânători de L.T.P.”, printr-o cooperare directă între 
astronomi profesionişti şi astronomi amatori. Astfel, între 
anii 1964 şi 1967, NASA a finanţat, în acest scop, activităţi 
comune ale ambelor grupuri, în cadrul unui program mai 
amplu denumit „Moonblink”. 

Întrucât astronauții americani ai misiunilor „Apollo” au 
avut şi sarcina de a verifica din apropiere, locurile cu 
manifestări luminoase repetate şi eventual de a surprinde 
modul de producere a „fenomenelor tranzitorii lunare”, în 
anii acelor misiuni, programul de cooperare cu astronomi 
profesionişti şi amatori a fost extins la nivelul a 31 de țări. | 
s-a dat şi o nouă denumire: „proiectul LION” (Lunar 
International Observers Network). Astronomii respectivi 
trebuiau nu numai să observe continuu Luna, dar şi să 
sesizeze imediat NASA - prin intermediul lui Smithsonian 
Center - în privinţa oricărei observări semnificative. 

Deşi nu s-au înregistrat rezultate spectaculoase, totuşi 
reuşita sincronizării observărilor sesizate de astronomi, cu 
informarea imediată a astronauţilor aflaţi în apropierea 
Lunii sau pe orbite circumlunare, a avut o importanţă 
deosebită: trimişii spaţiali au vizionat direct fenomenele 
în localizările indicate! Astfel de sincronizări valoroase au 
avut loc în timpul zborului misiunii „Apollo 10” (mai 1969) 
şi, la scurt timp, şi pentru misiunea „Apollo 11” [iulie 
1969). 

De fapt, acel an 1969 a oferit o adevărată culme 
numerică a  straniilor observări de fenomene 
luminoase pe Lună: au fost înregistrate 118 cazuri! Dar, 
ca şi mulțimile de L.T.P. anterioare, şi acestea au rămas 
aparent neînţelese de specialiştii selenari. 

In fond, ce fenomene, care surse naturale de lumină ar 
putea exista pe astrul nopţii? Acest astru nu are atmosferă 
Şi, deci, descărcări electrice la milioanele de volţi ale 
trăsnetelor sau fulgerelor nu au cum să se producă. La 
rândul său, vulcanismul s-a epuizat de miliarde de ani, iar 


nucleul e practic rece™?, de asemenea de miliarde de ani. Şi 
atunci, „cine” produce efecte luminoase pe solul selenar? 
Cu sutele şi cu miile! Şi încă „fenomene luminoase” de 
diferite culori: albe-strălucitor, roşii dar şi albastre! Simpla 
declarare a multitudinii acestor L.T.P. ca fiind „o enigmă 
lunară” nu-l mai satisface însă pe omul cât de cât şcolit al 
secolului XXI... Căci dacă o emisie de radiaţii luminoase nu 
are cauze naturale, înseamnă că sursele respective sunt 
„tehnice” - au fost create şi sunt manevrate de fiinţe 
inteligente! 

În faţa atâtor demonstraţii faptice din diferite domenii 
fenomenologice sau ca evenimente materiale direct 
şocante, se distinge o cu totul altă realitate. Impunerea 
menţinerii discreţiei spre public şi a păstrării oficiale a unui 
„secret” care încă nu ar trebui să fie cunoscut de Omenire a 
condus mereu la „uitarea” imediată a fenomenelor 
„inexplicabile” şi  „ascunderea” dirijată a unui fapt 
tulburător: pe satelitul Terrei există, de fapt, fiinţe 
inteligente neîntrupate carnal, care viețuiesc în 
condiţiile mediului cosmic! În decursul timpului, 
manifestările şi deplasările lor au fost observate aleator ca 
insolite fenomene luminoase. De asemenea, anumite 
activităţi neştiute ale acestora au produs şi ciudatele 
încălziri foarte localizate. 


Lumini stranii în craterul Aristarch 


Colaborarea dintre NASA şi astronomi din diferite ţări a 
condus la observări comune, ce au permis şi astronauţilor 
vizionări directe deosebite la misiunile „Apollo 16” (aprilie 
1972) şi „Apollo 17” (decembrie 1972); şi observările 


15 Prin stabilirea caracteristicilor magnetice ale globului selenar, treptat, s-a 
putut determina şi temperatura straturilor în profunzime. Pe această cale s-a 
ajuns la concluzia că, în zona centrală, temperatura ar putea ajunge la cel mult 
330°C. (In partea centrală a Pământului, regimul termic creşte de la 3 600° spre 
6 000°C). 


acestor astronauți au fost, însă, destinate „arhivelor 
secrete”... 

Opiniei publice i s-au oferit de fiecare dată informări 
extrem de scurte, care au fost reţinute în timp doar de 
puţinele persoane care au înţeles că pe Lună „se 
întâmplă ceva”, un „ceva” pentru care nu a sosit încă 
timpul să fie dezvăluit. 

lată câteva exemplificări din presa vremii: 

„21 (Agerpres): Lumini stranii au fost observate marți 
dimineața ieşind din craterul Aristarchus de pe Lună, a 
anunțat Observatorul Naţional Oudenbosch (Olanda) care, 
împreună cu alte numeroase observatoare din întreaga 
lume, urmăreşte satelitul natural al Pământului în timpul 
Zborului circumlunar al navei «Apollo 10». Aceste lumini au 
fost clar distinse la cca. 1 000 kilometri de aria de 
aselenizare prevăzută de conducerea NASA pentru viitorul 
Zbor al navei Apollo” (presa din 22 mai 1969). 

După două luni, astronomii şi corpul tehnic al NASA erau 
însă din nou în alertă. lată ce i s-a comunicat presei să 
publice (în 21 iulie 1969): 

„Haga - 21 (Agerpres): în urma unor informații transmise 
de Centrul Spatial de la Houston, oamenii de ştiinţă de la 
Observatorul astrofizic de la Cambridge (SUA) au solicitat 
colegilor lor de la Institutul de Astronomie din Oudenbosch 
(Olanda) să fotografieze, cu ajutorul unui telescop special 
de 30 cm, craterul lunar Aristarch, unde astronomi 
americani au observat sâmbătă, de două ori, pete 
luminoase de origine necunoscută.” 

„Bochum - 21 (Agerpres): O anumită «activitate» a 
fost observată pe suprafața Lunii de către Observatorul 
astronomic din Bochum (R.F.G.). Potrivit comunicatului dat 
publicității duminică, această activitate, localizată în 
craterul Aristarch, a durat aproximativ 5 secunde. 
Observatorul a precizat că a avertizat NASA, care i-a 
răspuns că şi astronauții de pe «Apollo 11» au 
observat acelaşi fenomen, in acelaşi timp cu 
Observatorul astronomic din Bochum. Michael Collins a 
comunicat Centrului Spatial de la Houston că a observat cu 


un binoclu o pată cu un diametru de aproximativ un 
sfert de milă pe versantul frontal al craterului 
Aristarch. Fără a putea preciza natura acestei pete, el a 
declarat că are o culoare închisă şi se deosebeşte în mod 
frapant de toate nuanțele observate pe Lună”. 

În fapt, o pată de culoare închisă'*?, cu diametrul de cca. 
o jumătate de kilometru, care a dispărut rapid din câmpul 
de observare al astronautului M. Collins, nu mai este un 
fenomen luminos, ci cu totul „altceva”. Acele „întunecări 
temporare” şi acele „ocultaţii ale suprafeţei lunare” - după 
cum le-a denumit voalat astronomul W.S. Cameron - care 
implică desigur manifestarea a „altceva” de dimensiuni 
foarte mari, constatăm acum (după decenii) că se 
aseamănă direct cu dimensiunile impresionante ale 
„obiectelor” imense care se deplasau neştiut în 
apropierea Pământului, atunci când au fost filmate 
de la bordul navetei Columbia! 


OZN-urile se înghesuie pe Lună! 


Este evident că atât NASA, cât şi Programul Cosmic al 
Rusiei deţin cu mult mai multe înregistrări edificatoare şi 
totodată extrem de tulburătoare. Dar, din noianul de 
fotografii şi filmări ale diferitor manifestări ale unei 
extraordinare „realităţi ascunse”, numai unele au fost 
oferite opiniei publice. Astfel de „oferiri” s-au făcut cu 


153 Astronomul argentinian profesorul Benito Reyna a obţinut, în noaptea de 1 
decembrie 1965, prin telescopul observatorului Adhara - din apropiere de 
Buenos Aires -, o serie de fotografii care au înregistrat un fapt şocant: 
deplasarea pe globul plin şi luminos al Lunii a trei „forme” ovoidale întunecate, 
care ocultau părţi apreciabile din suprafaţa astrului. Dar, în fapt, pentru unele 
dintre observările astronomilor nu se poate şti dacă anumite „forme” se aflau în 
spaţiul selenar sau se deplasau la o distanţă nedeterminabilă în spaţiul 
extraatmosferic sau poate în atmosfera terestră, prin dreptul telescopului. Cazul 
fiind prezentat de cotidianul parizian „Le Figaro”, din 06.12.1965, a condus la 
publicarea uneia dintre fotografii pe coperta revistei „Phénomènes Spatiaux” 
(Paris, iunie 1966), apoi în cartea „Le Livre Noir des Soucoupes Volantes” a 
investigatorului francez H. Durrant (Ed. R. Laffont, Paris, 1970). 


mari întârzieri, din când în când, spre a fi înţelese doar de 
puţinii oameni care pot să realizeze conţinutul lor 
fundamental, asociindu-le cu alte cunoaşteri mult mai 
complexe. 

Un bun exemplu în acest sens este cartea „Somebody 
Else Is On The Moon” a autorului George H. Leonard, care a 
publicat câteva fotografii foarte elocvente - dintre imaginile 
care au fost difuzate public de NASA -, după îndelungate 
studieri ale filmelor obţinute în cursul unor misiuni selenare. 
Autorul le-a selectat întrucât a descoperit în ele 
înregistrarea unor fapte extrem de stranii. Astfel, într-un 
„document fotografic” care a cuprins aria marelui 
„crater” Lobacevski, clişeul expus de la bordul unei staţii 
automate ce zbura deasupra Lunii a înregistrat un ciudat 
fenomen luminos: un fel de bandă strălucitoare - lungă 
şi lată, cu o extremitate mai difuză -, care depăşea 
peretele înalt al craterului. 

Astfel de „benzi luminoase” sunt specifice, (după cum 
am ilustrat în numeroase cărţi anterioare), înregistrărilor 
fotografice care surprind deplasări foarte rapide ale 
„prezenţelor radiante” invizibile. A fost oare, filmată 
atunci, „graba” unei fiinţe ce „vieţuia” pe Lună şi se 
sesizase de apariţia staţiei automate terestre sau era şi ea 
în „vizită” pe astrul nopţii? 

Extrem de lungul şir al acestor observări ciudate ale 
astronomilor şi ale astronauţilor, toate aceste înregistrări 
mereu „stranii” obţinute în cursul misiunilor spaţiale, date 
însă în scurt timp „uitării” şi „secretului”, relevă şi ele un 
acelaşi fapt extraordinar, demonstrat de mii de ani chiar şi 
de  „strania prezenţă OZN”: viețuiesc şi în mediul 
„inospitalier” al spaţiului fiinţe inteligente, care însă nu au 
trupuri din materia noastră carnală, ci din materii care nu 
sunt influențate absolut deloc de „condiţiile vitrege” 
ale Cosmosului. Aceste fiinţe sunt cu mult mai evoluate în 
cunoaştere, creativitate şi spiritualitate decât „noi”, oamenii 
pământeni. Din păcate, acest fapt le determină în plus să se 
menţină la distanţă de „fraţii” lor tereştri... Insă, aşa cum 
remarca şi specialistul NASA dr. Bernard Olivier, la 


Simpozionul CETI, astfel de fiinţe, chiar de la distanţă, 
„caută să ajute civilizațiile mai tinere - cum ar fi de 
exemplu cea a noastră”... 

În spaţiul selenar nu au fost urmărite, însă, numai 
deplasări ale unor „forme” întunecate, ca cea raportată de 
astronautul M. Collins. Astronomi pământeni au fost cu totul 
uimiţi vizionând şi unele forme luminoase care evoluau 
deasupra solului lunar. Astfel, la timpul respectiv, 
astronomul H.P. Wilkins a făcut public faptul că, la 
observarea sa din 30 martie 1950, a urmărit deplasarea 
în spaţiul Lunii a unei „forme ovale luminoase”. Cinci 
ani mai târziu, astronomul amator american W. Lambert 
informa public şi el că, în noaptea de 8 septembrie, 
vizionase deplasarea a două surse luminoase, venind 
dinspre munţii Taurus către regiunea vestică a Mării 
Serenităţii. Trei săptămâni mai târziu, astronomul spaniol 
Garcia comunica din Madrid că, la 26 septembrie, a 
urmărit la rându-i, prin telescop, deplasarea selenară a trei 
surse luminoase, grupate în formaţie de triunghi... 


„Lunarii” ne arată... crucea! 


Faţă de telescoapele de care dispuneau astronomii 
respectivi, la acea vreme, este evident un fapt: de pe 
Pământ au putut fi vizionate doar deplasări ale unor mici 
„forme” luminoase!” care, acolo „sus”, erau totuşi de mari 
dimensiuni... Însă dacă afirmaţiile acestor astronomi pot, 
mai mult sau mai puţin, să fie crezute de cei sceptici din 
fire, multă lume a putut să vadă un uimitor document 
fotografic, extras dintr-un film transmis în 1967 de o staţie 


154 Revista japoneză „UFO News of Japan” - din vara 1974 -, precum şi 
revista canadiană „CUFOR” - vol. 3, no. 3 / 1975 - au publicat un set de trei 
fotografii consecutive difuzate mult mai târziu de NASA, care au fost expuse la 
22 mai 1969, de astronauții de la bordul navei „Apollo 10”, imediat după 
lansarea modulului lunar „Snoopy”. Separat de imaginea modulului, clişeele au 
înregistrat şi deplasarea evidentă a unui corp sferic luminos - asemenea unui 
mare glob radiant -, care aparent se mişca în apropierea solului selenar. 


automată americană ce orbita în jurul Lunii şi difuzat mai 
târziu de NASA. Acest document s-a constituit, alături de 
multe imagini similare, într-o dovadă materială categorică a 
realităţii manifestărilor de acest fel în spaţiul selenar. 

Fotografia, publicată de autorul G.H. Leonardo în cartea 
citată anterior („Somebody Else Is On The Moon”) şi reluată 
şi de revista canadiană CUFOR (vol.4, no.6 / 1978), a 
înregistrat un fapt efectiv uluitor: în zona craterului 
Vitello, pe solul lunar, se deplasau la distanţă două 
mari vehicule luminoase prin ele însele (şi nu de la 
lumina solară), având contururi rotunde, care au lăsat 
în spatele lor urme adânci în stratul prăfos de 
regolit! Traseele parcurse nu au ţinut cont de pantele şi 
declivităţile solului, deşi relieful prezenta variaţii evidente. 

Vehiculele luminoase erau de dimensiuni diferite. Cel 
care se apropiase mai mult de craterul Vitello avea - în 
raport cu elementele de relief - dimensiuni apreciabile. 
Celălalt, relativ „mai mic”, părea a avea diametrul cam de o 
treime din diametrul celui mare. Urmele lăsate în stratul de 
regolit erau diferite. Dacă la vehiculul luminos mai mic, 
acestea erau continui pe un traseu cu o anumită curbură, la 
cel de mari dimensiuni, urmele sale foarte late şi adânci, 
aveau întreruperi secvențiale simetrice, ca şi cum ar fi 
efectuat mereu anumite săltări (?!). 

Foarte straniu mai este şi un alt detaliu analitic: traseul 
parcurs de vehiculul mai mic părea a ieşi dintr-un fel de 
crater întunecat, în partea opusă a acestuia ne mai 
distingându-se vreo urmă de traseu (?!). 

Pentru o înţelegere măcar parţială a unor fapte cu alură 
de fantastic, care în sine se constituie în realităţi ce 
depăşesc cunoaşterea noastră, înregistrarea documentară 
obţinută de echipajul navetei spaţiale Columbia a devenit, 
evident, extrem de utilă! La nivelul inteligenţelor cosmice, 
problema „formelor mari” care se vehiculează neştiut în 
spaţiu şi respectiv pe Lună se pune cu totul altfel. Şi 
aceasta, întrucât fiinţele mult evoluate au obţinut în timp 
adevărate potenţe din domeniul „magiei”, fiind structurate 
din materii „mai fine” şi folosind normal alte forme de 


energie, mult superioare - din spectrul energiei gândirii, al 
energiilor spirituale!... 

Desigur, fenomenele luminoase localizate, având şi 
culori diferite, constituiau manifestări fizice cu totul 
diferite în raport cu marile forme luminoase sau 
întunecate care se deplasau în spaţiul selenar. Or, 
urmărirea şi elucidarea fenomenelor respective era extrem 
de importantă pentru oamenii de ştiinţă şi specialiştii de la 
solul terestru, întrucât o eventuală descoperire a originii 
acelor manifestări ar putea conduce la cunoaşteri cu 
adevărat fantastice... 

Conform catalogului astronomului american W.S. 
Cameron, până în 1977 era stabilită existența a cca. 250 de 
„Situri” unde se repetau „fenomenele luminoase” 
tranzitorii”. Cele mai numeroase observări localizate au fost 
sesizate în craterul Aristarchus: 30% din consemnări - 
deci cca. 600 de cazuri! 

O foarte ciudată înregistrare documentară de acest fel a 
amplificat şi mai mult „misterul” luminilor lunare: revista 
ştiinţifică de specialitate „Sky and Telescope”, (editată 
de Universitatea americană Harvard), a publicat în iunie 
1958 fotografia unei imense cruci luminoase!" care 
apăruse în apropierea craterului Parry! Strania 
înregistrare fusese obţinută de astronomul american Robert 
Curtiss. din Alamogordo, statul New Mexico. 

Determinările efectuate la scara munţilor alăturaţi au 
indicat faptul că braţele crucii luminoase măsurau 
câteva mile! Fusese ea realizată oare în mod special 
pentru a fi vizionată de pământeni? 


155 Locurile în care au fost observate cele mai numeroase „activităţi” de 
acest fel, fiind evident că acolo se întâmpla „ceva”, erau următoarele: Valea 
Herodot, Valea Scroter, circul Platon, craterele Aristarchus, Alphonse, Gassendi, 
Agrippa, Grimaldi, Riccioli, Copernic, Kepler, Tycho. 

16 Documentul fotografic a fost prezentat şi în ţara noastră, în cartea 
autorului american Frank Edwards, „Farfuriile zburătoare - o chestiune 
serioasă”, tradusă la Ed. Ştiinţifică, Bucureşti, 1969. 


Luna e un contrabas uriaş? 


Structura internă a globului lunar va rămâne desigur, 
încă multă vreme, o problemă de cercetare complexă. 
Micile foraje executate de astronauți şi de roboţi în solul 
lunar, măsurătorile  seismometrice de lungă durată, 
transmise de aparatele plasate în locuri diferite, anumite 
studii magnetometrice, cât şi variate prospectări, care au 
putut intra în profilul misiunilor selenare, au condus la 
întocmirea unor modele ipotetice ale structurării interioare 
a astrului nocturn. 

Totuşi, o serie de aspecte neobişnuite au modificat 
modelările teoretice şi au suscitat multiple întrebări dintre 
care nu puţine au fost cele rămase fără răspunsuri, 
conducând la adevărate enigme. 

Una dintre primele constatări derutante a fost transmisă 
de sonda spaţială americană „Lunar Orbiter 5”: în timpul 
evoluţiei sale pe orbită în jurul Lunii, (în anul 1967), 
aceasta a suferit repetate modificări ale traiectoriei şi 
ale vitezei sale atunci când survola anumite zone, (la 
trecerea peste „mările” circulare Imbrium, Serenitatis, 
Crisium, Nectaris, Humorum). Modificări similare au survenit 
apoi şi la orbitele altor aparate terestre, fapt care a condus 
la o constatare interesantă: în subsolul lunar există mari 
aglomerări de materii grele, strict localizate, care în 
zonele respective modifică efectiv valoarea normală a 
câmpului gravitațional. Influenţa acelor aglomerări - ce 
au fost „botezate” cu termenul „mascons” - s-a arătat a fi 
într-atât de importantă încât, pentru a nu compromite 
misiunile cu astronauți proiectate în cadrul „Programului 
Apollo”, NASA a trimis în prealabil nava „Apollo 10” numai 
în zbor circumlunar, pentru a experimenta „pe viu” efectele 
masconilor asupra acelui tip de navă. 

Originea şi compoziţia aglomerărilor din subsol - care s-ar 
afla la adâncimi variind între 35 şi 75 de km şi ar avea 
diametre în jur de 15 km - au provocat inerente discuţii 
între specialiştii implicaţi. Savantul american H.C. Urey a 


presupus că ciudatele formaţii de sub scoarță ar fi nişte 
meteoriți gigantici din fier, care ar fi căzut pe Lună încă în 
perioada formării ei, când solul era vâscos. Ipoteza sa a fost 
însă combătută. Ţinându-se cont de vitezele meteoriţilor şi 
ale accelerării lor la atragerea de un corp astral, aceştia ar 
fi trebuit să se vaporizeze la impact. Alţi specialişti au lansat 
ipoteza că, în cursul structurării ei, Luna ar fi rămas în 
profunzime cu cavităţi imense care, la un moment dat, ar fi 
fost umplute cu lava din adâncuri, Masele respective de 
lavă nu ar mai ajuns la suprafaţă, datorită răcirii timpurii a 
masei astrului. Dar, din calculul volumelor aglomerărilor 
respective, a reieşit că în interiorul astrului nu ar fi existat 
cantităţi atât de mari de lavă... 

Existenţa unor goluri foarte mari în adâncurile corpului 
selenar s-a constatat că este foarte reală şi acest fapt a 
ridicat la rându-i probleme de asemenea ieşite din comun, 
punând în dubiu chiar concepţiile acceptate privind 
originea satelitului terestru. Primele anomalii datorate 
acestor goluri au fost sesizate în noiembrie 1969, cu 
ocazia misiunii „Apollo 12”. 

După plecarea victorioasă de pe solul Selenei, astronauții 
care au revenit în nava rămasă pe orbită - prin care urma 
să se facă reîntoarcerea spre Pământ - au retrimis cu 
viteză, spre zona cercetată, modulul de coborâre- 
urcare pe care l-au părăsit. De fapt, era ultimul experiment 
al misiunii, căci prin şocul izbirii finale, se urmărea 
producerea de unde seismice. Acestea trebuiau să fie 
măsurate de seismometrele instalate în cadrul programului 
avut pe sol, cât şi de astronauții misiunii anterioare - 
„Apollo 11”. 

Efectele care au urmat au produs o surpriză de mari 
proporţii: impactul cu solul globului lunar (ce are un 
diametru de 3 472 km) al micuţului „păianjen” terestru (ce 
avea un diametru de 4,8 m şi o înălţime de 6 m) a produs 
îndelungate vibrații ale întregului astru! Acestea au 
durat 55 minute! Se defectaseră oare subit seismometrele 
montate pe solul Selenei, sau poate că existenţa reală a 


unor imense goluri interioare ofereau efecte de rezonanţă 
prelungită, cu ecouri multiple? 

Clarificarea programată la o misiune ulterioară a fost mult 
mai spectaculoasă. Pentru a putea provoca un şoc de o 
intensitate mult sporită, specialiştii NASA au dirijat ultima 
treaptă propulsoare a rachetei „Saturn 5” - care s-a 
detaşat de nava „Apollo 14” după ce vehiculul spaţial s-a 
înscris pe traiectoria lunară - să parcurgă separat drumul 
spre Lună pe un traseu diferit. 

Astfel, în dimineaţa zilei de 4 februarie 1971, corpul 
golit de carburant al treptei a treia (lung de 18 m şi cu 
diametrul de 6,5 m, având o greutate de 40 tone) s-a izbit 
cu mare viteză de solul lunar într-un punct din Oceanul 
Furtunilor, situat la 183 km de locul unde echipajul „Apo//o 
12” montase seismometre. Unda de şoc produsă a generat 
de data aceasta vibrații ale întregului glob selenar care 
au durat aproape 5 ore! 

Deci, în profunzimile sale, astrul nopţii are goluri 
imense, mult prea mari pentru a putea fi înţeleasă în mod 
ştiinţific originea acestora... Scoarța sa ar putea să fie o 
„carapace” dură ce ascunde uriaşe spaţii goale, care la 
şocuri externe se comportă ca gigantice cutii de rezonanţă? 


Cum se poate pierde gravitația? 


> 


Un eveniment cosmic natural avea să confirme 
uimitoarele determinări, după mai bine de un an. La mijlocul 
lunii mai 1972, Centrul spaţial de la Houston a făcut 
cunoscut faptul că pe Lună a căzut un meteorit. 
Impactul a fost echivalat cu explozia unei încărcături 
de trotil de o sută de mii de tone. Seismometrele 
montate în diferite zone de cele trei misiuni anterioare au 
transmis centrelor de recepţie de pe Pământ un fapt 
edificator: scoarţa astrului nopţii a vibrat aproape 3 ore! 


Ulterior, confirmări ale vibraţiilor întreţinute ore 
întregi de către „cutiile de rezonanţă” din masa globului 
selenar au fost obţinute în mod repetat. La fiecare 
expediţie a  temerarilor pământeni s-au provocat noi 
impacturi, respectiv noi unde de şoc, dirijându-se spre solul 
lunar modulele de aselenizare şi urcare părăsite, cât şi 
ultimele trepte ale rachetelor purtătoare Saturn, golite de 
carburanţi. 

Este Luna un corp ceresc cu mari goluri interioare sau 
poate însuşi centrul ei este un hău'” imens? Se explică, 
oare, pe această cale, marea diferenţă ce există între 
valoarea suficient de redusă a densităţii materiei 
lunare (3,4 gr/cmc) - calculată anterior misiunilor 
selenare în raport cu volumul astrului - şi densităţile foarte 
mari ale rocilor aduse din diferite zone cercetate (bazaltul 
mărilor şi al stratului suport al scoarţei, anortozitul munţilor, 
procentul mai ridicat de titan, etc.)? 

Şirul enigmelor selenare moderne, amorsat de cercetările 
„la faţa locului” efectuate de impresionantele expediţii 
terestre, este însă cu mult mai mare, permiţând inevitabil 
asocierea lor şi cu tulburătoare manifestări ale 
inteligenţelor care s-au cantonat în alte medii existenţiale, 
care ni se par încă din domeniul fantasticului... 

lată, în continuare, câteva dintre acestea, peste care nu 
putem trece cu uşurinţă, întrucât se pot constitui în noi 
„dovezi materiale” ale unei „alte realităţi”, ce 
deschide un alt orizont cognitiv... 

Încă din perioada prealabilă a trimiterii de staţii automate 
în zboruri circumlunare, magnetometrele de la bordul 


157 Prof. E. Seeliger (de la Universitatea Tehnică din Berlin), studiind 
împreună cu prof. A. Mucke aşa-numitele „bile cosmice” existente în unele 
locuri pe Pământ, a constatat că acestea sunt goale la interior. Cercetând modul 
lor de formare, au concluzionat că ele se produc în procesele de frecare intensă 
ale unor materiale dure. Generalizând fenomenul la scară cosmică, au afirmat, 
(„Prisma” nr.10/1975), că un proces similar e posibil să se fi produs şi la geneza 
planetelor vecine, care ar fi putut să se formeze în urma unei erupții uriaşe de 
materii stelare în această parte a Galaxiei. Astfel, planetele care nu şi-au format 
treptat un nucleu greu de fier şi nichel ar putea să fie sfere goale la interior. 
Luna, neavând un câmp magnetic, fiind deci lipsită de un nucleu feromagnetic, 
ar putea să fie şi ea un glob cu un mare gol interior... 


acestora au clarificat faptul că astrul nopţii nu posedă 
un adevărat câmp magnetic, intensitatea măsurară fiind 
cu totul nesemnificativă. În zona aselenizării modulului 
misiunii „Apollo 12”, valorile măsurate nu depăşeau 38 
gamma, în timp ce pe Pământ valoarea medie a câmpului 
magnetic terestru este de 30 000 gamma. Şi totuşi, deşi 
materia lunară este săracă în elemente feromagnetice, în 
unele puncte ale solului au fost depistate intensităţi de 
20-30 de ori mai mari! Pentru a tempera efectul acestei 
surprize, constatată şi transmisă pe calea undelor de 
echipajul misiunii „Apollo 16” în aprilie 1972, NASA a oferit 
imediat o explicaţie cam pripită: „...puternicul magnetism 
descoperit în zona Descartes impune aprecierea că, în 
trecut, câmpul magnetic selenar trebuie să fi fost 
considerabil...” 

Desigur, o atare prezumție ar fi trebuit să explice cum a 
putut să fie pierdut un asemenea câmp magnetic 
„considerabil”. In plus, aceasta nu justifică nici actuala 
localizare strictă a unor efecte magnetice mai deosebite 
doar în jurul câtorva locuri ale scoarţei selenare. Din 
această cauză, profesorul canadian D. Stranway a revenit la 
scurt timp cu o altă interpretare. El considera ca ipoteză 
valabilă numai faptul că, încă din prima fază a existenţei 
sale, Luna „ar fi fost expusă” unui câmp magnetic extrem 
de intens. Dar această explicaţie se constituia într-un 
argument în plus pentru concepţia formării şi a „venirii” 
Selenei din altă zonă a sistemului nostru solar sau 
poate chiar... din altă parte a Galaxiei...:** 


„Activităţi sublunare active”... controlate 
de Cineva 


Pe linia aspectelor „ciudate”, la fel de enigmatică a fost şi 
constatarea unor zone limitate care prezentau o 


158 N. edit.: Amănunte în „Marile Enigme” (Ed. OBIECTIV, 2005). 


radioactivitate sporită. Cu ocazia aceleiaşi misiuni 
„Apollo 16”, un comunicat NASA se exprima astfel: „...din 
motive rămase până acum inexplicabile, radioactivitatea 
Lunii este concentrată în regiunea nord-vestică a 
părții ei vizibile.” 

Astronauții misiunii au identificat însă un fapt sugestiv, 
atât pentru specialiştii de la sol, cât şi pentru cititorii acestei 
cărţi: sursa straniei radioactivităţi a fost localizată în 
zona craterului Aristarchus - zonă în care au fost 
observate cele mai multe „fenomene tranzitorii lunare”. 
Puteau exista, oare, procese fizice favorizate de 
radioactivitatea localizată în zonă, care să fi condus la 
straniile efectele luminoase sau cauzele reale erau cu totul 
altele? De fapt, pe Pământ nu au fost constatate niciunde 
astfel de efecte luminoase în zonele cu minereuri sau cu 
emisii de gaze radioactive... 

Aceste noi stranietăţi au determinat introducerea, - în 
programul ultimei misiuni  selenare a  astronauţilor 
americani „Apollo 17”, din decembrie 1972 -, efectuării 
unor măsurători mai complexe în zona Aristarchus. 
Astfel, din capsula de comandă rămasă un timp „în 
aşteptare” pe orbită circumlunară, astronautul (rămas 
singur), având o aparatură adecvată, a putut să identifice în 
porţiunea „fenomenelor stranii” existenţa unui conţinut 
ridicat de Radon-222 şi de Poloniu-210, în procent de 
2:1! Explicaţia care a fost sugerată de specialiştii de la sol a 
fost destul de enigmatică, admiţându-se anumite 
„activități sublunare” cu expulzarea de gaz şi particule- 
radioactive (?!). Însă, o emisie a acestor elemente este 
specifică unor procese nucleare active, „în 
desfăşurare”, şi nu se regăseşte la simple zăcăminte 
minerale. Or, dacă este vorba de procese „în desfăşurare”, 
acestea se produc sau exploziv sau sunt controlate de 
„cineva”... Se putea bănui existenţa subterană a vreunui... 
reactor atomic... natural... sau poate a unor instalaţii 
complexe controlate de fiinţe inteligente?! 

Stranietatea acestei probleme, care suscită şi ea ipoteze 
ce frizează fantasticul sau poate că dezvăluie „realităţi 


fantastice”, a reamintit şi descoperirea unui alt fenomen 
fizic oarecum asemănător, rămas la fel de inexplicabil 
(difuzat de presa din 6 iulie 1969): 

„Cercetătorii de la Observatorul astronomic Corralitos, din 
statul New Mexico, au descoperit o emisie de radiații 
ultraviolete în apropierea craterului de pe suprafaţa lunară 
unde trebuie să aselenizeze modulul lunar „Lem”, la 20 
iulie. Aceste radiații au fost înregistrate pentru prima 
dată în urmă cu doi ani. Potrivit declarațiilor astronomilor 
de la Corralitos, aceste radiații nu sunt de natură să 
amenințe reuşita misiunii echipajului «Apollo 11».” 

După aceea, fenomenul respectiv nu a mai fost 
menţionat niciodată. La urma urmei, nici nu se poate 
explica uşor o emisie de raze ultraviolete (specifică unor 
procese fizice la energii mai ridicate), ce a fost surprinsă 
numai într-un singur loc de pe micul astru care nu mai 
prezintă „procese active”, prin răcirea sa în urmă cu 
3 miliarde de ani... 


Inginerii selenari 


De fapt, cele mai stranii „enigme ştiinţifice”, descoperite 
de misiunile admirabilei epopei a ajungerii omului terestru 
pe astrul nopţilor noastre, nu au fost numai cele privind 
adâncurile acestui corp ceresc sau cele de sub scoarţa sa cu 
munţi stâncoşi şi cu „mări” din bazalt. În paralel cu stranii 
observări, relatate de astronomi contemporani, temerarii 
trimişi ai Omenirii noastre au putut vedea ei înşişi şi au 
filmat pentru specialiştii de pe Pământ uimitoare dovezi 
de pe suprafaţa astrului, care demonstrează şi ele 
fantastica realitate ascunsă: pe Lună au existat şi mai 
există şi acum fiinţe inteligente şi deosebit de 
potente, care s-au retras însă cu o totală discreţie din 
câmpul de vizionare al variatelor aparate de cercetare şi al 
vizitatorilor tereştri! 


lată o informaţie care, dincolo de importanţa sa ştiinţifică 
şi oficială, poate stârni imaginaţia oricărui om ce a admirat 
frumuseţea nocturnă a astrului: 

„Nava «Apollo 8» a atins, în timpul zborului în jurul Lunii, 
cea mai mare distanță fată de Pământ - 361 000 km... 
Specialiştii de la NASA au insistat în mod deosebit ca 
Borman, Lovell şi Anders să verifice cu precizie culoarea gri- 
albă a suprafeței lunare şi să repereze craterul 
«Langrenus». Acesta are, spre deosebire de celelalte 
cratere lunare, un mic con central şi şase sau şapte 
terase plasate pe marginile sale, care au putut fi 
observate cu ochiul liber de astronauți” (presa din 26 
octombrie 1968). 

O atare imagine, unică pe Lună, a unui mic munte conic, 
aflat exact în centrul unuia dintre foarte numeroasele aşa- 
zise cratere, con ce are în jurul său un număr de terase 
circulare simetrice, ne sugerează în mod direct o „lucrare 
tehnică” cu efect artistic bine controlat! Terasele 
respective - 6 sau 7 la număr -, puteau să fie un rezultat 
natural al unui vulcanism „obosit” sau al solidificării într-o 
simetrie perfectă a unui ciudat meteorit care s-ar fi topit 
parţial la impactul cu solul lunar? Aspectul evident al unei 
mari „lucrări de artă inginerească” pare a prevala, însă, la o 
analiză comparativă mai realistă... 


Stâncile - cea mai rezistentă dovadă 


Parcă pentru a susţine această prezumție, presa de la 
sfârşitul anului 1970 a reluat din comunicatele difuzate de 
specialişti ai centrelor de coordonare a programelor 
spaţiale, o informare pe cât de fantastică, pe atât de reală. 

lată ce prezenta cunoscutul ziar englez „Daily 
Telegraph”, din 10 iulie 1970: 


„Prin personalul nostru de la New York, fotografii ale 
suprafeței lunare au relevat obiecte care par să fi fost 
plasate acolo de către fiinţe inteligente. 

Pietrele ascuţite misterioase de pe Lună se spune că 
au fost relevate in fotografii luate de stația sovietică 
«Lunar 9» şi de nava americană «Orbiter 2» acum patru 
ani. 

Acest lucru s-a făcut cunoscut prin revista «Argosy», care 
spune că nava spațială sovietică şi cea americană au 
fotografiat grupuri de structuri solide în două locuri 
separate, situate la mare distanță. 

Aceste două grupuri de obiecte sunt aranjate în modele 
geometrice definite şi par să fi fost plasate acolo de 
ființe inteligente.” 

De altfel, o informare similară mai completă a fost 
publicată şi de o revistă din ţara noastră, de asemenea fără 
comentarii: 

„Savanţii sovietici sunt interesați de un «mister» reieşit 
din studierea fotografiilor transmise de sonda lunară «Luna 
9». Este vorba de niște menhire (stânci uriaşe) 
existente pe Lună, care ar putea să fie construite de 
ființe dotate cu inteligență. După calculele făcute de 
specialişti, înălțimea unora dintre aceste menhire trece de 
40 metri. Interesant este faptul că şi pe fotografiile 
transmise de satelitul american «Lunar Orbiter 2» au fost 
identificate astfel de stânci” („Sport şi Tehnică”, nr. 
11/1970). 

Menhire de zeci de metri înălţime, aşezate în figuri 
geometrice, pe Lună? Cum este, oare, posibil un asemenea 
fapt? Dar nu se pot ignora, totuşi, specificările specialiştilor 
care au studiat în mod competent documentarul fotografic: 
„Dar să fi fost plasate acolo de ființe inteligente”... 

Aşadar, Luna a fost vizitată cândva sau poate e 
locuită şi acum (?) de anumite fiinţe, dotate cu mijloace 
tehnice mult superioare celor cu care au venit primii trimişi 
ai Omenirii terestre. Pentru a imortaliza un atare fapt, 
au ridicat monumente care pot dăinui milioane de 
ani. Cine ar putea fi aceste fiinţe care au dispus de utilaje 


capabile să ridice stânci înalte de câte 40 metri? De unde 
au venit acestea... şi cum arătau la chip, la trup...? Greu de 
răspuns şi deocamdată... imposibil. Şi totuşi... 


Pod de 18 km, ridicat în 5 săptămâni! 


Problema „lucrărilor de artă megalitică” de pe 
Lună e ceva mai veche, fiind uitată din lipsa unor probe 
convingătoare care să o susţină. Mai recent însă, 
informaţiile de care ar trebui să se ţină cont au fost oferite 
pe rând de către staţiile automate trimise în zboruri 
circumlunare, ale căror aparaturi de luat vederi şi de 
transmitere a acestora nu puteau fi influențate, aşa cum se 
poate întâmpla cu vederea umană la mari distanţe. Ulterior 
au venit să se adauge ca informaţii, la fel de obiective, 
observările directe şi apropiate ale astronauţilor, precum şi 
filmările în condiţii optime efectuate de către aceştia. 

Din categoria vizionărilor anterioare programelor spaţiale, 
cazul care a făcut cea mai mare vâlvă, viu discutat în cursul 
anului 1953, a fost raportul astronomului amator american 
John O'Neil (pe atunci redactor ştiinţific al cotidianului „New 
York Herald”), privind observările sale prin telescop pe care 
le-a efectuat sistematic în lunile iunie şi iulie ale acelui an. 
Şi, într-adevăr, afirmaţiile sale erau total provocatoare. El ar 
fi vizualizat în mod prelungit existenţa pe Lună a unei 
structuri asemenea unui pod, care avea lungimea de 
cca. 18 km; „pod” pe care nu-l văzuse în urmă cu 5 
săptămâni! Acesta se afla la „ţărmul” Mării Crizelor. În 
disputa ce a urmat cu diferiţi astronomi profesionişti, doi 
cunoscuţi astronomi ai timpului respectiv i-au luat apărarea: 
selenologul dr. H.P. Wilkins şi prof. Patrik Moore. Aceştia au 
afirmat că ei înşişi ar fi vizionat prin telescop prezenţa 
ciudatei „lucrări”. Dr. H.P. Wilkins a declarat textual la BBC: 
„-„este cu adevărat un pod. Structura sa pare 
artificială şi este ceea ce noi numim, pe Pământ, o 


lucrare de artă” (?!). Dar „cine” putea realiza în urmă cu 
5 decenii, în anul 1953, „lucrări tehnice” pe Lună? 


Pe Lună există... şosele?! 


După aproape un an, alt caz la fel de „ciudat” a fost făcut 
public: prof. Frazer Thompson (de la Universitatea Tulane, 
SUA) a vizionat, în noaptea de 6 mai 1954, un fel de pistă 
lungă de cca. 300 în care pornea de la o spărtură ce 
apăruse în centrul Circului Piccolomini. Or, şi alţi 
astronomi au confirmat la scurt timp observarea acestei noi 
„lucrări de artă”... 

După mai bine de un deceniu de la controversata 
vizionare a lui John O'Neil, un tulburător document 
fotografic obţinut de o misiune selenară americană - 
difuzat cu discreţie de NASA - avea să confirme în mod 
spectaculos şi total obiectiv strania realitate! din Marea 
Crizelor: la conturul de separare între relieful muntos şi 
imensa suprafaţă a „mării” netede din bazalt solidificat, 
fiinţe necunoscute de către pământeni au executat pe zeci 
de kilometri, o lucrare de amploare. La prima vedere, marea 
lucrare părea că ar fi un fel de şosea, dotată cu ziduri de 
sprijin şi cu poduri solid structurate! 

De ce ar fi trebuit oare să fie execută o asemenea lucrare 
amplă pe conturul curb al „ţărmului”, când roca bazaltică a 
„mării” ar fi oferit cu uşurinţă un traseu în linie dreaptă şi 
pe un teren oarecum „neted”, fără declivităţi accentuate? 
Acea „lucrare inginerească” era oare, cu adevărat, o şosea 
cu poduri? De fapt, ea nu pleca de „undeva” anume şi 
nu se termina într-un alt loc anume, pentru a deservi 
„ceva”... Avea oare cu totul un alt scop, la conturul de 


'5 În aceeaşi carte citată mai sus a autorului George H. Leonard, a fost 
inclusă şi o amplă vedere a Mării Crizelor, fotografiată de pe o orbită 
circumlunară. Reluată şi de revista canadiană CUFOR (vol.4, no.5/1977), 
imaginea a fost completată cu săgeți care uşurează distingerea „lucrărilor de 


artă inginerească” ce bordează „malul” imensei „mări” de bazalt. 


separare între solul muntos şi aria din scoarţa selenară ce a 
fost afectată de extraordinarele procese tectonice care au 
creat şirul de munţi alăturat şi, mult mai târziu, Marea 
Crizelor? 

Din documentul fotografic respectiv se constata prea bine 
că tronsonul respectiv de „şosea” nu se mai continua în nici 
o direcţie şi, deci, strania „lucrare tehnică” avea o altă 
motivaţie... Însă, la fel de provocator este şi un alt aspect. 
Astronomul J. O'Neil a precizat un fapt uimitor: cu 5 
săptămâni înainte de a sesiza prezenţa marelui „pod”, 
acesta nu exista acolo! Ampla lucrare a fost executată 
foarte repede în luna iulie 1953! Aşadar, în plin secol XX, 
pe Lună existau fiinţe inteligente de înaltă calificare, ce 
dispuneau de mijloace tehnice capabile să execute 
lucrări pe zeci de kilometri! Uimitor! Tulburător! 

Din imaginile fotografice obţinute în cursul misiunilor 
selenare, ce redau vederi ale diferitor arii ale suprafeţei 
Lunii, autorul G.H. Leonard a mai selectat şi un alt 
document straniu, care amplifică în modul cel mai obiectiv 
realitatea fantastică a „lucrărilor tehnice” de pe Lună. 

Într-o înregistrare filmată şi transmisă de la înălţimea 
orbitei circumlunare, care a cuprins aria Mării Orientale, a 
Mării Veris şi a Munţilor Stâncoşi alăturaţi, se disting şi acolo 
uimitoare trasee de „şosele”, cu lungimi diferite, dar 
tot de ordinul zecilor de kilometri! Şi în această vedere, 
de asemenea, tronsoanele respective - care sunt mult 
distanţate între ele - nu se mai continuă la nici o 
extremitate, sugerând o cu totul altă utilitate decât aceea 
de a deservi o „circulaţie rutieră”... 

De altfel, fantasticul document fotografic din zona 
craterului Vitello - prezentat anterior -, care a înregistrat 
prezenţa şi deplasarea pe Lună a unor vehicule luminoase 
de mari dimensiuni ce nu ţineau cont de declivităţile 
terenului străbătut, lăsând urme adânci în regolitul local, a 
redat o evidenţă la fel de stranie: fiinţele evoluate care 
„vieţuiesc” pe Lună nu au nevoie de şosele, solul 
selenar nefiind mediul lor activitate, de manifestare şi 
de obţinere a resurselor vitale... 


Stânci cu chip de om... pe Lună şi Marte! 


Dar poate că cel mai tulburător document fotografic adus 
de pe Lună şi oferit opiniei publice de NASA este un altul: 
cel ce redă în mod emotionant imaginea reprezentativă, fie 
a unor „exploratori cosmici” care au vizitat „cândva” acest 
corp ceresc, fie a posibililor „autori” actuali ai lucrărilor 
respective - implicit a celor care viețuiesc în mod neştiut de 
noi pe enigmaticul satelit al Terrei. 

Din imensul documentar ştiinţific acumulat de misiunile 
pregătitoare şi apoi ale celor din cadrul „Programului 
Apollo”, de neuitat va rămâne mult timp filmul în culori 
realizat pe Lună de echipajul navei „Apollo 14” 
(februarie 1971) - peliculă ce a fost prezentată în 
majoritatea ţărilor din lume. Printre imaginile mereu 
captivante ale peisajelor selenare, o anumită secvenţă a 
filmului era uimitoare: astronautul care era plecat în căutare 
de mostre ale unor roci deosebite şi-a lăsat deoparte 
târnăcopul de prelevare şi şi-a întrerupt programul, pentru 
a filma o stâncă mare, sculptată (!!). Avea toate 
motivele: extraordinara operă de artă (fig.21) reprezenta 
un „cap de om”! De fapt, impresionantul document 
fotografic unicat pare a sugera şi un anume fapt colateral: e 
posibil ca NASA, în baza unor filmări pregătitoare 
anterioare, să fi ales locul de aselenizare a modulului 
misiunii „Apollo 14” în zona respectivă, tocmai pentru a 
obţine documente fotografice ale acelei „opere artistice” 
din poziţii cât mai apropiate posibil... 

Am putea presupune că acest evident „chip de om” de pe 
Lună ar fi doar un efect întâmplător al forţelor naturii? Dacă 
pe Pământ despre unele sculpturi megalitice se afirmă 
adesea că ar fi modelări întâmplătoare produse de vânt, 
ploi, zăpezi - aşa cum s-a spus şi despre „Sfinxul!* din 


"După ce a urcat pe Muntele Omu din Bucegi şi a văzut marele „cap uman” 
din stânca de pe culme, arheologul peruan dr. Daniei Ruzo (care a studiat şi a 
pus în valoare ansamblul sculpturilor megalitice ale culturii Masma de pe platoul 
Marcahuasi din Munţii Anzi) a declarat cu convingere un fapt: „capul din Bucegi” 


Bucegi” -, un astfel de argument nu poate fi luat în 
considerare pe Lună, întrucât, în mod practic, astrul nopţii 
nu are atmosferă. Or, este foarte greu de presupus că toate 
detaliile sculpturii, atât de bine proporţionate, ar fi un 
simplu produs al hazardului. Aceasta cu atât mai mult cu 
cât, separat de tulburătoarea operă sculpturală, pe Lună 
mai există şi alte opere de artă total impresionante: 

„In partea de vest a Mării Ploilor se află un grup de culmi 
care aparțin perioadei premarine a istoriei lunare. Două 
dintre ele reprezintă adevărate curiozități morfologice. 
Forma primeia aminteşte de un copil în poziţie culcată, 
iar cealaltă are conturul unui craniu. De aici şi 
denumirile: Copilul şi Craniul. Dimensiunile acestor 
curiozități lunare: Copilul - aproximativ 35 km lungime, 
Craniul - aproximativ 50 km” (presa din aprilie 1974). 

Pentru cunoaşterea modernă, imaginea „chipului uman” 
adusă Omenirii de misiunea „Apollo 14” a conturat o 
problematică de un larg orizont cognitiv iar aceasta şi-a 
accentuat şi mai mult importanţa atunci când o altă misiune 
a NASA - „Mariner 9” - a transmis, în 1972, imaginea 
unei mari stânci sculptate cu chip umani“ existentă 
pe solul planetei Marte. 


Sfincşii arată cui aparţin planetele? 


Înainte ca aceste imagini tulburătoare să fi fost cunoscute 
public, o concluzie a apreciatului arheolog peruan Daniel 
Ruzo, verificată de el şi în România, a permis o asociere 
ulterioară a acestora într-o ipoteză fantastică: constatând „o 
aceeaşi tehnică de sculptare” în stânci a „capetelor umane” 
existente în munţii înalţi de pe Pământ, s-ar putea 


nu a fost modelat de agenţii atmosferici (care, de fapt, l-au degradat), ci de 
mâna unor artişti antici care au utilizat aceeaşi tehnică de sculptură ce se 
regăseşte şi la operele megalitice din Peru, Mexic, Chile, Brazilia! (Interviul său 
a fost redat atât de televiziunea română, cât şi de presa vremii). 

161 Gheorghiţă, F. - „Revenirea Zeilor” (fig.14), Ed. OBIECTIV, Craiova, 2003. 


considera, oare, că şi sculpturile similare de pe Lună şi 
de pe Marte, au avut toate, ca autori, nişte talentaţi 
„fraţi veniţi din spaţiu”? Au lăsat, oare, aceştia un 
mesaj care să dureze milioane de ani? 

„Chipul” sculptat existent pe Lună, ca şi cel de pe 
Marte, fiind întru totul similare tipologiei umane de 
pe Pământ, ideea că un acelaşi cod genetic ar fi mai 
larg răspândit în cadrul Galaxiei şi că fiinţa superioară 
răspândită ar fi, deci, de tip „umanoid”, pare a fi într-adevăr 
o amplă realitate spaţială. 

Mergând pe linia acestei prezumţii, s-ar putea extinde 
desigur, poate cu o anumită uşurinţă, şi ideea că 
„prototipul uman”, atât sub aspect biologic, cât şi 
spiritual, ar putea fi răspândit chiar la scara 
Universului... E doar o ficţiune? Personal, în tot ce am 
scris nu am prezentat ficțiuni, ci adevăruri şi idei posibile 
care au la bază realităţi efective, însă mai puţin cunoscute. 
Şi în acest caz, o atare generalizare nu poate fi exclusă, 
existând un indiciu extraordinar de straniu, care totuşi o 
scoate în prim plan. 

lată ce se publica, în acest sens, în presa din 23.03.1974: 
„CHIPUL OMULUI DIN GALAXIE. - Privind o galaxie în 
formă de spirală (NCG 5195), cu ajutorul marelui telescop 
optic de la Mount Palomar, astronomul american Arthur 
Jilmor a observat lângă aceasta nişte aglomerări care 
parcă desenau jumătatea unui portret uman. 
Folosindu-se de o oglindă, el a obținut o imagine care 
sugerează portretul unui bătrân, în care se pot observa 
chiar şi pupilele ochilor.” (!!) 

Au construit, oare, fiinţe din cadrul unei „supercivilizaţii” 
extraordinar de avansată acest „portret” spaţial pentru a 
atrage atenţia „fraţilor întru rațiune” din alte galaxii că 
„acolo” există inteligenţe foarte evoluate? Să fie „chipul” 
respectiv, atât de detaliat realizat, doar o asociere stelară 
cu efect optic întâmplător? Desigur, o atare ipoteză nu are 


162 N. edit.: „Prototipul uman” pare a face parte dintr-un gigantic program la 
nivelul... Universului de trecere de la viaţa pe bază de siliciu la cea pe bază de 
carbon. Pe larg în seria „SECRETELE TERREI” şi „Marile Enigme”. 


şanse apropiate de a obţine o verificare strict ştiinţifică. 
Cititorul va putea găsi însă, în continuare, dovezi şi mai 
uluitoare privind potenţele creatoare extraordinare la 
care ajung „fraţii din Cosmos” care au avansuri de 
milioane sau miliarde de ani în evoluţia lor... 


Luna - un imens OZN! 


Straniile fenomene luminoase care au putut fi observate 
abia în ultimele două secole, ca manifestări reale pe astrul 
nopţii,  ciudatele emisii termice, radioactive şi de 
ultraviolete, impresionantele lucrări tehnice şi de artă, 
înseşi exprimările ambigui ale unor astronauți care au 
survolat sau au coborât pe Lună, toate aceste enigme au 
stârnit în mod inerent multe ipoteze. Jocul presupunerilor, 
având baze realiste foarte serioase şi documentate în mod 
complex, i-a antrenat pe specialiştii NASA şi ai domeniilor 
ştiinţifice implicate, cât şi pe numeroşi oameni cultivați, 
bine informaţi şi având concepţii mai „liberale”, să exprime 
idei lipsite de orice'** formalism. 

Poate că una dintre cele mai interesante ipoteze, care a 
îmbinat realist elemente ştiinţifice ale bogatului documentar 
de cunoştinţe moderne obţinute de misiunile selenare 
americane şi ruseşti şi respectiv de astronomia modernă, cu 
o gândire mai puţin constrânsă de formalismul oficial, a fost 
cea formulată de cercetătorii ruşi!“ Mihail Vasin şi 
Alexandr Scerbakov, la finele anului 1970. Ipoteza lor, cu 
doar aparenţe de ficţiune, era o încercare curajoasă de 


16 Francezul Jean Sendy, autor al mai multor cărţi cu interpretări proprii a 
diferitor evenimente din viaţa Omenirii, a publicat în 1968 un volum intitulat 
„Luna cheie a Bibliei?”. În cadrul acestuia, a prezentat ipoteza că astronauți 
galactici au ajuns pe Pământ în urmă cu 20 000 ani. Aici, ei au iniţiat pe cei 
antici într-o civilizaţie rafinată. Pe timpul şederii pe Terra, au folosit Luna ca 
staţie intermediară. Deducţia sa finală era că misiunile terestre vor găsi pe 
astrul nopţii urmele folosirii temporare a Lunii. In fapt, misiunile selenare „au 
găsit” acolo cu mult mai mult decât atât... 

15 „Veac Nou”, nr. 1346/1971. 


explicare scientizată, într-un orizont cosmic mai larg, a 
provocatoarelor enigme  selenare pe care Omenirea 
modernă evită încă să le abordeze în esenţa lor: Luna ar fi 
de fapt un satelit artificial (!), care a fost creat şi adus 
pe o orbită a Pământului de către fiinţe necunoscute, 
deosebit de evoluate ştiinţific şi tehnic! 

In argumentarea fantasticei prezumţii, cei doi cercetători 
au plecat, pe de o parte de la constatarea existenţei în 
scoarţa selenară a unor metale foarte dure (titan, crom, 
zirconiu - care practic sunt inoxidabile), iar pe de altă 
parte de la evidenta existenţă a unor mari goluri 
interioare. Două constatări foarte reale, ce schiţează 
simplu asemănarea cu un satelit artificial, care 
trebuie să aibă un înveliş foarte rezistent la şocurile 
meteoriţilor şi care, înainte de echipare, trebuie să 
fie gol în interior. Pentru asigurarea rezistenţei la 
condiţiile călătoriilor spaţiale - care pot oferi cele mai 
variate surprize -, ţinând cont şi de constatările oamenilor 
de ştiinţă privind structura scoarţei lunare, autorii ipotezei 
au considerat că învelişul (coca) giganticei „nave spaţiale” 
ar fi fost realizat în două straturi. Coca principală a fost 
apreciată ca având o grosime de 30 km, ea fiind învelită la 
exterior de o cocă secundară (realizată dintr-un strat mai 
afânat, cu o grosime de 4 km). Între cele două învelişuri şi 
marile goluri centrale ar fi fost realizat un „strat util” (o 
zonă adâncă de 50 km). Această zonă ar fi fost rezervată 
umplerii cu gazul necesar respirației „echipajului”, 
cât şi pentru funcțiuni tehnice. Spre interior s-ar afla 
giganticele „cale”, în care s-au depozitat carburanţii, 
variate utilaje şi mijloace tehnice, materialele pentru 
reparaţii, instrumente, etc. Întreaga dotare trebuia să 
asigure necesităţile unei mari „nave spaţiale”, care a fost 
proiectată să transporte la distanţe imense o mică 
civilizaţie, mult avansată, ce avea să călătorească mii 
sau milioane de ani... 


Planeta... blindată 


Un argument folosit de cercetătorii ruşi în favoarea 
ipotezei lor a fost preluat dintr-un studiu al unui cunoscut 
om de ştiinţă rus - Kiril Staniukovici - referitor la craterele 
lunare. Diametrele acestor aşa-zise cratere variază între 
limite foarte largi (de la 200 km până la mai puţin de un 
metru), originea lor putând fi meteoritică sau vulcanică. 
Varianta meteoritică este cea mai acceptată. 

Conform calculelor prezentate în studiu, un meteorit, 
având diametrul de 10 km, care cade pe Lună ar 
urma să pătrundă în scoarţa selenară până la o 
adâncime de 40-50 km (viteza căderii putând ajunge 
până la 60 km/sec). Şi totuşi, fie că sunt mai mici, fie că 
sunt foarte mari, craterele lunare au fost constatate ca 
având adâncimi care sunt maxim de 2-3 km! Specialiştii 
selenari ai ambelor programe, cât şi astrofizicienii şi 
geologii care au abordat cercetările astrului, au fost extrem 
de intrigaţi de această constatare, însă nu au putut explica 
un atare fapt... 

Ipoteza lui Vasin şi Scerbakov venea să dezvăluie o 
realitate total fantastică, care ni se pare a fi doar o ficţiune? 
Însuşi cel mai mare crater - Clavius (234 km 
diametru) - ce pare că s-a născut printr-o catastrofă 
formidabilă (stânci imense fiind proiectate în jur pe distanţe 
de zeci de kilometri), are o adâncime de numai 4 km! 
Evident, şi în spatele acestui fapt întru-totul ciudat se 
ascunde o enigmă de mari proporţii... Deducţia celor doi 
autori privind existenţa sub stratul afânat exterior (în 
grosime de 4 km) a adevăratei „scoarţe” rezistentă a 
„navei” (construită în aşa fel încât să suporte şocuri 
extrem de mari), pare astfel a avea o motivaţie foarte 
realistă. Acest argument, bazat pe constatări strict 
ştiinţifice, depăşeşte aparenţa de ficţiune care învăluie la 
prima vedere curajoasa ipoteză... 

Faptul că mostrele de roci lunare care au fost aduse şi 
studiate pe Pământ sunt mai bătrâne decât cele mai vechi 


roci găsite pe planeta noastră (fapt acceptat de diferiţi 
oameni de ştiinţă) a constituit pentru cei doi cercetători 
încă un argument doct în susţinerea ipotezei lor de bază: 
Luna a plecat, cândva, din altă parte a Galaxiei şi s-a 
oprit, după un timp, lângă o planetă mai 
ospitalieră...!% 

La finele deceniului al 6-lea al veacului trecut, desigur că 
autorii provocatoarei ipoteze nu au avut totuşi la dispoziţie 
toate rezultatele măsurătorilor tehnice (radioactivitate, 
etc.), precum şi selecţiile de documente fotografice mai 
sugestive ale misiunilor americane, cât şi catalogul 
astronomului american W.S. Cameron privind „fenomenele 
luminoase tranzitorii” de pe Lună. Drept urmare, părerea lor 
directă sau poate „tactică” (pentru a nu provoca total 
forurile oficiale care continuă să ascundă adevărata situaţie 
de pe Lună) era că „nava spaţială”, devenită satelit al 
Pământului, nu ar mai fi de mult timp locuită. Astfel, 
dotările tehnice de bază ar fi încetat să funcţioneze încă din 
alte veacuri sau milenii. Anumite oscilaţii care au survenit în 
rotația sa continuă, cât şi o decalare a polilor ar indica 
faptul că aparatura de stabilizare a poziţiei spaţiale nu ar 
mai fi în funcţiune... 


SUA şi URSS/Rusia... se tem de „lunari” 


În cadrul detalierilor ipotezei respective s-a prezentat şi o 
explicare originală a acelor „masconi” (zonele în care 
efectele gravifice erau mult mai intense decât în restul 
suprafeţei selenare). Cei doi cercetători au presupus că 
„grupul de populaţie” care a plecat în spaţiu cu marea navă 
astrală ar fi depozitat iniţial, într-o „cală” din centrul 


16 N, edit.: „Ospitalitatea” se traduce prin constatarea astronomilor: Galaxia 
noastră (Calea Lactee) se află în zona cea mai favorabilă din Univers, sistemul 
nostru solar - în cea mai favorabilă zonă a Galaxiei iar Terra - pe „orbita vieţii”! 

Poate că respectiva civilizaţie a venit în sistemul nostru solar cu misiunea 
clară de a crea şi în această zonă „prototipul uman” pe bază de carbon... 


globului respectiv, mari cantităţi de materiale speciale 
(a căror densitate specifică era evident mare), destinate 
reparării învelişurilor care ar suferi degradări în urma 
şocurilor şi a efectelor termice produse la căderile de 
meteoriți. Or, trecând prin zone în care au avut parte de 
adevărate bombardamente de acest fel, foarte numeroasele 
necesităţi de recimentări ale învelişului exterior ar fi impus 
ca materialele respective să fie aduse, împreună cu utilajele 
corespunzătoare, în anumite locuri apropiate de scoarță. 
Faţă de marile goluri interioare, s-ar fi modificat astfel 
omogenitatea iniţială a propriei energii gravifice, 
noile depozite amenajate în părţile superioare producând 
efectele masconilor... 

La fel de inedită a fost şi explicarea unor şiruri lungi şi 
regulate de cratere (până la 1 500 km!). Datorită 
îmbătrânirii învelişurilor exterioare, cu timpul ar fi apărut 
fisuri în coca principală, ceea ce a permis scăpări de 
gaze de-a lungul crăpăturilor. In exterior, fenomenul s-ar 
fi materializat prin apariţiile de cratere aliniate... 

Ipoteza lui Vasin şi Scerbakov, ca orice altă ipoteză, are 
şi lacune. Printre altele, neavând la bază şi cunoaşterea 
catalogului L.T.P. elaborat în SUA, ea nu a explicat acele 
fenomene luminoase atât de tulburătoare pentru lumea 
astronomilor şi a specialiştilor selenari. În schimb, permite 
înţelegerea originii şi a rolului acelor lucrări tehnice care 
apar la prima vedere ca tronsoane de şosele şi poduri. 
Acestea ar putea fi tocmai lucrările necesare de „lipire” a 
crăpăturilor în scoarţa protectoare, care survin din când în 
când, datorită vechimii mari a  extraordinarei „nave 
spaţiale”... 

Dar indiferent dacă ipoteza celor doi cercetători are sau 
nu vreo parte reală, însăşi apariţia unor astfel de lucrări în 
plin secol XX, cât şi mulțimile de fenomene luminoase 
sesizate astronomic de peste un secol şi jumătate, 
demonstrează un fapt ce amplifică o realitate fantastică, 
apropiată enunţării autorilor respectivi: pe Lună există şi 
acum o anumită populaţie neştiută, care s-ar putea 
foarte bine să fi renunţat de mult timp la întruparea în 


corpuri carnale şi care caută, în mod discret dar hotărât, 
să-şi mai ascundă prezenţa! 

Oare, grupul de fiinţe radiante invizibile şi 
giganticele „obiecte zburătoare”, la fel de invizibile, 
filmate în ultraviolet de pe naveta Columbia, îşi au de fapt 
„sediul” pe Lună sau este o populaţie terestră retrasă în 
vecinătatea Pământului? Sau poate a venit spre Terra din 
altă parte a Galaxiei? S-ar putea ca acest lucru să nu-l aflăm 
însă niciodată... 

Totuşi, cunoaşterea existenţei reale pe satelitul Terrei 
a unor fiinţe foarte evoluate pare a se afla la baza 
întreruperii subite a „Programului Apollo” şi a lipsei 
oricărei alte misiuni ulterioare a NASA. La rândul său, 
Programul Cosmic al Rusiei ar fi putut de mult timp să 
trimită cosmonauţi pe solul Lunii şi, totuşi, nu a organizat 
nici măcar o aselenizare demonstrativă... Conducerile 
acestor programe, cât şi ale statelor respective ştiu însă 
mult mai multe lucruri despre problemele fundamentale ale 
Lunii şi despre reala existenţă a unor fiinţe foarte evoluate 
care continuă să se manifeste în spaţiul selenar... 

Secretul care se menţine la cele mai înalte nivele, 
privind buchetul marilor şi al micilor enigme lunare, 
demonstrează că Omenirea terestră nu a ajuns încă la 
nivelul la care să i se destăinuie adevărata istorie a acestui 
astru şi a fiinţelor superioare care se manifestă „acolo 


SUS ... 
„În Spaţiu există superfiinţe” 


În cadrul unui amplu studiu de sinteză, întocmit de 
specialişti de la NASA şi de la Universitatea americană 
Stanford (având simbolul CR-114445) şi editat în 1973, în 
introducere se expuneau următoarele: 

„Abia de puțin timp presupunerile despre existenţa vieții 
inteligente extraterestre au fost preluate într-o studiere 


ştiinţifică serioasă. De altfel, cu 40 ani mai înainte, aproape 
toți oamenii de ştiinţă, vorbind ex-catedra, ar fi argumentat 
că viata există numai pe Pământ, iar dacă mai există în 
Univers, ar fi extrem de rară. Ultimii 15 ani au adus o 
modificare completă a opiniei publice despre această 
posibilitate. Astăzi, o mare parte a oamenilor de ştiinţă sunt 
dispuşi să accepte părerile că viaţa este comună în 
Univers, că multe civilizații au existat şi mai există în 
Galaxia noastră, şi că multe ar putea fi mai avansate 
decât a noastră.” 

De altfel, cu câţiva ani mai înainte, astronomul englez Sir 
Bernard Lovell, coordonatorul Centrului naţional de 
radioastronomie al Angliei, era foarte categoric într-o 
expunerea a sa: 

„Nu mai pot exista dubii... În ultimii doi ani, oameni de 
ştiinţă de înaltă calificare din lumea întreagă au ajuns la 
această părere, în timp ce înainte erau sceptici. 

Potrivit observațiilor făcute de noi, există milioane şi 
milioane de planete care dispun de conditii 
întrucâtva favorabile pentru formarea vieții. lar acolo 
unde viața este posibilă, ea şi apare în decursul 
timpului... Sunt sigur că pe unele planete mai vechi există 
un asemenea proces de viață. Nimic nu ne duce la concluzia 
că dezvoltarea Omului pe Pământ ar fi un fenomen singular 
şi că evoluția vieții s-ar opri la o anumită treaptă... Trebuie 
să acceptăm faptul că, după toate probabilitățile, în unele 
puncte ale spațiului cosmic există superființe. Aceste 
superființe trebuie să fi ajuns la trepte fantastic de 
înalte ale inteligenţei, civilizaţiei şi ale dezvoltării 
ştiinţifice. “ 

O atare schimbare esenţială în atitudinea oamenilor de 
ştiinţă a condus la variate studii şi modelări a ceea ce „s- 
ar putea să existe” ca viaţă inteligentă în marea familie 
galactică în care se află şi sistemul nostru solar, precum şi 
asupra „modului în care s-ar manifesta” inteligenţele 
galactice. Un exemplu, devenit clasic, a fost „Proiectul 
Ozma” expus de astronomul american dr. Frank Drake 
(directorul „National Radio Observatory” de la Green 


Bank), prin care a lansat celebra formulă de calcul a 
numărului de civilizaţii tehnologic avansate care ar exista în 
Galaxia noastră. 

Intr-un orizont mai larg, astrofizicianul rus N.S. 
Kardaşev a propus, încă în cadrul Simpozionului CETI, o 
clasificare a civilizaţiilor din Univers, care de asemenea 
a fost însuşită de ştiinţa contemporană, ca un mod doct de 
caracterizare a acestora: 

- civilizaţii de tipul | - ale căror necesităţi energetice 
impun utilizarea resurselor propriei planete - astfel 
cum este cazul Pământului. 

- civilizaţii de tipul II - care au un consum de energie care 
presupune cucerirea şi amenajarea propriului sistem 
planetar, procurându-şi energia de la întregul sistem, 
precum şi de la steaua centrală. 

- civilizaţii de tipul III - care, pentru asigurarea imenselor 
consumuri de energie ce asigură o dezvoltare extraordinară 
a civilizaţiilor respective, au realizat cunoaşterea şi folosirea 
resurselor energetice ale întregului ansamblu al propriei 
galaxii; acestea folosesc desigur legi fizice pe care 
Omenirea noastră încă nu le-a descoperit. 

Nu este exclus ca astfel de „supercivilizaţii” să fi trecut la 
utilizarea imenselor energii ale „găurilor negre” care, 
în multe cazuri, par a exista în centrul galaxiilor. 

Deşi o astfel de clasificare ar părea un gen de ficţiune 
ştiinţifică, deocamdată fără vreo utilitate practică, rapida 
dezvoltare a astronomiei terestre din cursul secolului XX a 
venit să contrazică o atare apreciere. La fel cum cercetătorii 
cerului au oferit Omenirii, în cursul veacului trecut, o serie 
de dovezi extraordinare că pe Lună există mereu 
manifestări tulburătoare ale unor fiinţe inteligente foarte 
evoluate, unii astronomi care investighează profunzimile 
metagalactice au oferit, sporadic, anumite „dovezi” 
uimitoare a ceea ce pot realiza, la scara Universului, 
fiinţele extrem de evoluate. 

Selectând o serie de astfel de probe ale unor „realităţi 
cosmice fantastice” difuzate disparat, candidatul în ştiinţe 
Aleksei Vorobev (din St. Petersburg) le-a prezentat public ca 


o demonstrare a uluitoarelor realizări de care ar fi 
capabile civilizațiile de tipul III. 


Fantasticele „poduri de stele” 


Consultând ca lucrări de bază „Atlasul Palomar al cerului 
de nord”, întocmit de astronomul american Wilson în anul 
1952, apoi „Noul catalog NGC” şi completarea sa „IC”, 
precum şi atlasele editate de astrofizicianul rus B.A. 
Voronţov-Veliaminov, atenţia i-a fost atrasă de fotografiile 
obţinute prin telescoape optice ale aşa-numitelor „galaxii 
independente”, Întrucât studierea acestor familii galactice 
este foarte dificilă datorită distanțelor imense la care se află 
faţă de Terra, cercetătorul rus a reţinut, într-o primă 
instanţă, un număr de 7 documente fotografice foarte 
sugestive. In acestea se repetă un fapt extraordinar de 
straniu: deşi se află la distanţe cosmice foarte mari 
unele faţă de altele, acestea sunt totuşi „legate” 
între ele prin fantastice „cordoane” de... stele! 

Desigur, în faţa unor astfel de „surprize” uimitoare s-au 
emis ipoteze explicative din partea somităţilor cercetătorilor 
Universului. Cea mai acceptată idee a fost că asemenea 
„poduri” spaţiale ar fi fost rezultatul expulzării din nucleele 
galactice a unor „jeturi de stele”, fără a se putea imagina 
însă cauza unor astfel de fenomene. Cercetătorul rus s-a 
întrebat, pe bună dreptate, de ce fenomenul „jeturilor de 
stele” nu se manifestă la toate galaxiile care sunt mai 
apropiate sau care au ajuns la o anumită „vârstă” sau la 
cele care sunt de o anumită mărime? Mai mult decât atât, în 
diferite cazuri, distanţele dintre galaxiile care s-au conectat 
între ele sunt imense (fig.22), greu de conceput pentru 
modul nostru comun de a gândi. 

Stranietatea majorităţii acestor documente astronomice 
este amplificată şi de realizarea în linie dreaptă a 
multora dintre „podurile intergalactice” (fig. 23) care, 


efectiv, i-au uluit şi pe astronomi, precum şi pe trasee 
curbe care prezintă simetrii'“* inexplicabile. Or, se ştie 
prea bine că toate galaxiile din Universul cunoscut se află 
în continuă deplasare individuală în cadrul 
„expansiunii metagalactice”. Totodată, fiecare galaxie 
se roteşte permanent în jurul propriului nucleu 
central cu o viteză care diferă de la o galaxie la alta. ŞI 
atunci, cum se pot menţine stabile în spaţiu, 
asemenea „cordoane” fantastice? 

Constatând, în cadrul unui studiu competent, că atari 
aspecte depăşesc cu totul ceea ce se cunoaşte în 
astronomia modernă ca fenomenologie galactică şi totodată 
sfidează logica fenomenelor manifestate în permanenta 
dinamică a tuturor formelor de materie existente în spaţiu, 
A. Vorobev a formulat curajos un alt orizont: 

„Studiind aceste grupe de galaxii care interacționează, de 
exemplu galaxiile VV-33 şi wv-34, rămânem uimiţi de 
dispunerea inteligentă a cordoanelor de legătură din 
spațiu. Ca şi când cineva, care a fost conştient de scopurile 
urmărite - necunoscute însă de noi - a construit poduri de 
stele, surprinzător de adecvate scopului, cu un consum 
minim de materiale de construcţie, deseori în linii 
drepte, întinse ca nişte corzi." 


„Cordoane spaţiale” din... sute de mii de 
stele!! 


Documentarul ştiinţific selectat de cercetătorul rus oferă 
şi detalii foarte complexe: unele înregistrări impresionante 
redau astfel de legături extrem de stranii între grupuri de 


15 Gheorghiţă, F.: „Spirit și Destin Cosmic”(fig. 34), Ed. Mold-Hermes, laşi, 
1994. 

167 N, edit.: Ipoteza din „SECRETELE TERREI” - vol. IV, de creare a vieţii pe 
Terra prin extragerea conului (Oceanul Pacific), care să retragă apele şi să 
stingă miezul încins, şi pulverizarea acestuia ca centură de asteroizi între Marte 
şi Jupiter (centură de protecţie) devine mai mult decât plauzibilă... 


galaxii (fig.24) mai apropiate. În unele cazuri sunt legate 
între ele câte 5 sau chiar 6 galaxii (de exemplu VV- 
165). Deşi, în astfel de situaţii, „entităţile astrale” 
respective au dimensiuni mult diferite, sunt totuşi reunite 
între ele printr-un acelaşi gen de „poduri intergalactice”. 
Mai mult, cercetătorul a găsit că în cazul a două galaxii care 
au stabilit asemenea legături fantastice - cunoscute sub 
indicele VV-21 -, acestea au fost fotografiate prin telescop 
ca fiind conectate nu doar printr-un singur cordon, ci 
prin două „poduri” spaţiale, care nu „pleacă” şi nu 
„ajung” în centrul galaxiilor! 

Astfel de „poduri formate din stele” au fost construite din 
aştri „extraşi” în mod foarte ştiinţific şi tehnic din cadrul 
unor galaxii populate în mod evident de supercivilizaţii 
extrem de evoluate. In mod real, nici măcar nu ne putem 
imagina ce energii imense au putut fi generate şi 
manevrate, foarte riguros, pentru aducerea în exteriorul 
galaxiilor şi ordonarea aliniată a miilor, a sutelor de mii de 
stele care compun câte un astfel de „cordon spaţial”! 

Pentru a-şi îndeplini rolul unor punți materiale de legătură 
între „familii galactice”, oare stelelor deplasate li s-au 
menţinut planetele proprii - fiind „aduse” ca sisteme solare 
complete? În mod practic, la imensele distanţe dintre 
galaxiile interconectate ar fi desigur necesare „staţii” 
intermediare de sprijin, nişte planete care să fie locuibile de 
fiinţe la fel de avansate. 

Astfel de realizări astro-inginereşti în exteriorul unor 
galaxii, cu o ordonare persistentă a aştrilor respectivi într-o 
anumită aliniere - fie dreaptă, fie curbă - constituie într- 
adevăr o culme a evoluţiei unor populaţii cosmice. 
Conceperea şi proiectarea unor asemenea lucrări la scară 
spaţială au avut, în mod evident, la bază o extraordinară 
cunoaştere ştiinţifică amănunţită a tuturor „tainelor” 
galaxiilor interconectate. 

De asemenea, echilibrarea în spaţiu a unor „poduri” din 
sisteme solare aliniate, racordate la ansambluri dinamice de 


dimensiuni uriaşe!“ indică nu numai uimitoare cunoaşteri 
ştiinţifico-tehnice, care implică direct stăpânirea la fel de 
intimă a atotputernicei forţe a gravitaţiei, precum şi 
folosirea unor energii fantastice. Toate aceste 
documente fotografice ale astronomiei moderne 
demonstrează reala existență a unor „civilizații de 
tipul Ill”, pe care nu întâmplător le-a imaginat şi le-a 
evidențiat astrofizicianul N. Kardaşev. 

Dacă ne gândim că şirul de clişee documentare a 
înregistrat fantasticele construcţii astro-inginereşti, după ce 
radiaţiile galaxiilor şi ale stelelor respective au parcurs prin 
spaţiu zeci de mii, sute de mii de ani-lumină, realizăm încă 
un aspect extrem de tulburător: uluitoarele lucrări 
cosmice existau de sute de mii, de milioane sau 
poate de miliarde de ani înainte ca „imaginile” lor, 
„călătorind” pe calea undelor prin Univers, să ajungă şi la 
noi! 

Aşadar, în completarea imensului avans în timp pe care 
acei „fraţi din spaţiu”, ce au „executat” fantasticele lucrări 
de astro-inginerie, l-au avut prin ajungerea la stăpânirea 
totală a energiilor propriei galaxii, s-a mai adăugat un alt 
interval imens: acela al „călătoriei” cosmice a imaginilor 
edificatoare. 


300 000 ani-lumină de... stele create 
artificial!!! 


E cu adevărat impresionant să constatăm efectiv că, în 
Universul cunoscut cât de cât de noi, există mulţimi de 
„fraţi din Cosmos” care au un extraordinar avans în 
timp în evoluţia lor în raport cu Omenirea terestră... 

Dar, parcă pentru a consacra definitiv concluziile 
curajoase ale cercetătorului A. Vorobev, chiar la începutul 

15 Galaxia noastră - Calea Lactee -, care nu face parte dintre marile galaxii 


din Univers, are un diametru de cca. 100 000 ani-lumină şi o grosime de cca. 
5 000 ani-lumină. 


anului 1987 s-a anunţati*” o descoperire astronomică de 
acelaşi fel şi mai uimitoare. Aceasta a tulburat lumea 
cercetătorilor cerului printr-o amploare aproape de 
neimaginat a unor posibile lucrări  astro-inginereşti 
extraordinare: au fost fotografiate prin telescop două 
„cordoane” uriaşe luminoase, formate din stele de 
mari dimensiuni, la fel de stranii ca şi celelalte din setul 
„legăturilor cosmice” menţionate mai sus. Acestea apăreau 
evident a fi formate din şiruri gigantice de stele, 
lungimea lor extinzându-se pe o distanţă de 300 000 
ani-lumină!! Probabil însă că fantastica lucrare nu era 
încă terminată, una din extremităţi nefiind conectată încă 
la o altă galaxie. Uriaşul „pod” spaţial înconjura două 
galaxii ovoide situate la 5 miliarde de ani-lumină!! 
Deci, lucrarea în faza respectivă exista încă de acum 5 
miliarde de ani! 

Anunţând tulburătoarea descoperire în cadrul unui 
congres ştiinţific, astronomul american Roger Lynds (de la 
Observatorul Naţional „Kit Peak” din Arizona - SUA) a 
menţionat că aceste asocieri stelare stranii erau 
„structurile cele mai mari observate vreodată în 
Univers”. Totodată, a precizat că „gradul de perfecțiune 
geometrică a arcuirii acestora este incredibil”. 

Dar pentru a se accentua şi mai mult „chemarea 
stimulativă” către noi culmi ale evoluţiei, adresată pe 
această cale atâtor „Omeniri” din Univers - implicit şi 
Omenirii noastre -, astrofizicianul V. Petrosian (de la Centrul 
astronomic al Universităţii americane Stanford) a specificat 
în plus un fapt şi mai tulburător: impresionantele 
asocieri astrale observate şi fotografiate sunt construite 
din „stele create prin mecanisme noi, care urmează a fi 
studiate de acum înainte”! Aşadar, o presupunere şi mai 
avântată şi mai provocatoare pentru cunoaşterea noastră: 
stelele din gigantele arcuiri spaţiale ar fi fost „create” 
poate artificial, pe distanţe de sute de mii de ani-lumină, 
de către neştiuţi „fraţi din Cosmos” fantastic de evoluaţi! 


15 „New Scientist” - no. 1543/ianuarie 1987. 


Într-o manieră de reală modestie, oamenii de ştiinţă 
pământeni care au înţeles faptul că numeroase - probabil 
chiar foarte numeroase - populaţii ale unor „fraţi din 
Cosmos” sunt extraordinar de evoluate ştiinţific, tehnic şi 
spiritual în raport cu Omenirea terestra, au trimis în Galaxie 
o atare recunoaştere, plină însă de speranţe. În sonda 
spaţială „Voyager 2”, lansată în 1977,a fost introdus un 
disc de cupru aurit, care conţinea următorul text: 

„Lansăm acest mesaj în Cosmos, proiectat şi construit ca 
să dureze câteva milioane de ani, viitor în care civilizația 
noastră va fi desigur de mult timp schimbată şi 
transformată în mod radical, datorită evenimentelor şi 
procesului de progres şi evoluţie. Printre sutele de milioane 
de stele care se află în Galaxie, pe care noi o numim Calea 
Lactee, se va afla una - sau mai multe -, care să aibă 
planete ce găzduiesc viața şi civilizații capabile să 
pornească în explorarea spațiului... 

Noi sperăm să reuşim într-o bună zi, în fine, să rezolvăm 
gravele probleme care ne amenință supraviețuirea, pentru 
a putea ajunge la consensul marilor civilizații galactice. 
Această înregistrare reprezintă speranța noastră, hotărârea 
şi bunele noastre intenții, proiectate într-un Univers fără 
margini.” 

S-ar putea ca unii cititori să nu fie de acord cu enunţările 
şi ampla suită de reconsiderări analitice propuse în această 
carte în raport cu ipotezele explicative întreţinute de diferite 
publicaţii şi de diferiţi autori, mult mai atraşi de captivantul 
straniilor evenimente „regizate” admirabil de „prezenţa 
OZN”. Dar această carte nu doreşte să convingă, ci 
invită la o documentare cât mai extinsă şi la analize 
cât mai realiste. 

Nimeni nu a progresat cantonându-se în elemente 
informaţionale şi în concepţii pe care le-a considerat la un 
moment dat ca definitive. Numai extinzând cazuistica bine 
verificată şi comparând-o analitic, în mod obiectiv şi fără 
idei preconcepute, ne putem apropia de realităţile 
fundamentale care se află la baza manifestărilor atât de 
stranii pentru actuala noastră cunoaştere. 

În fond, a venit timpul nu numai să ne apropiem de ele, ci 
chiar să le cunoaştem... 

Voluminosul documentar faptic, fotografic şi analitic 
acumulat în ultimele decenii privitor la tulburătoarea 
„prezenţă OZN” în spaţiul terestru a fost considerată încă 
din anul 1967, de către savantul american dr. James 
McDonald (profesor la Universitatea statului Arizona), ca 
fiind „cea mai mare problemă ştiinţifică a timpurilor 
noastre”! 

Au trecut aproape patru decenii de-atunci şi, totuşi, 
această definire este la fel de valabilă şi astăzi şi, chiar 
mai mult, importanţa sa fundamentală s-a amplificat 
mereu. Toţi aceia care s-au interesat în mod sincer de 
straniile aspecte implicate în uimitoarele şi mereu 
neînţelesele manifestări ale acestei „prezenţe străine” au 
realizat treptat un fapt: întreaga „fenomenologie a 
OZN” ascunde „ceva” esenţial. Or, acest „ceva”, 


depăşind tot ceea ce ştiinţa şi tehnologia modernă a realizat 
atât de spectaculos, se constituie într-o „chemare” 
adresată întregii Omeniri pentru un progres cognitiv 
şi creativ mult mai amplu, atât în orizontul existenţei 
materiale, cât şi - în special - al evoluţiei spirituale. 

Depinde de fiecare din noi în parte în ce măsură vom 
„deschide fereastra” către aceste orizonturi, despre care ni 
se arată cu discretă înţelepciune, dar şi cu superioritatea 
cunoaşterii, că acesta este sensul existenţei noastre. 


Fig.1. Pompierul englez J. Templeton nu a văzut ciudatul 
„astronaut” care stătea în aer, îndărătul fetiţei. Era un 
„extraterestru” sau o fiinţă a unei „lumi invizibile” terestre 
(24 mai 1965)? 


La il Eta 3 po vi a Sas za 
Fig.2. Majoritatea fiinţelor inteligente invizibile din mediul 
nostru apropiat au corpuri „globulare” din materii superfine 
radiante. Ele devin însă fotografiabile numai atunci când 
„vor” acest lucru (Millesburg - SUA; 21.01.2001; foto: S. 
Târniceriu). 


Fig.3. In deplasare, „entităţile globulare” - care radiază 
pulsator în invizibil - îşi modifică volumul propriului corp cu 
uşurinţă (Genova-Pra - Italia; 04.05.1979; foto: GRCU- 
Genova). 


Fig.4. Când intervin cu „scop protector”, entităţile 
globulare radiante îşi modelează subit corpul într-un volum 
paralelipipedic, la fel de invizibil! Inregistrări similare s-au 
obţinut şi la Sinaia, cât şi în mun. laşi (zona Kaliningrad; 
vara 2000; colecţia A. Binder). 


Fig.5. Aflaţi în spaţiu, astronauții americani şi cei ruşi au 
văzut şi filmat mereu, stranii „entităţi radiante”. Unele 
dintre acestea i-au şi însoţit pe diferite porţiuni ale traseelor 


şi chiar şi în spaţiul selenar (foto din nava „Gemini 11”) 
13.09.1966)! 

Fig.6. Filmarea în ultraviolet a lansării satelitului STS 75 
din naveta spaţială „Columbia”a oferit fantasticul: în acea 
zonă a spaţiului, la cca. 550 km înălţime, se deplasau, 
nevăzute de echipaj, numeroase „entităţi globulare” imense 
(diametre de sute de metri). Acestea pulsau ca şi „suratele” 
lor mai mici, din mediul atmosferic (februarie 1996). 


Fig.7. În spaţiul cuprins la filmarea - în UV - a satelitului 
STS 75 şi a lungului cablu colector (12 mile), au fost 
înregistrate şi imense „Obiecte Zburătoare Neidentificate” 
nevăzute de astronauți. Nu se pot şti însă distanţele (în 
profunzime) la care se deplasau acestea. 


Fig.8. Comenzi dirijate din gigantele OZN invizibile 
surprinse de filmarea în UV sau poate câmpul lor energetic 
au afectat, în mod ciudat, instalaţiile satelitului STS 75! 

Fig.9. Trecând prin spatele cablului colector al satelitului 
STS 75, imenselor OZN invizibile - cu ciudate detalii 
„constructive” - li s-au putut determina diametrele minime: 
3 - 5 kilometri!! 


Fig.10. Un talentat gravor medieval „ştia” că într-un „al 
doilea cer” există „roţi gigante”, cât şi imense „discuri 
radiante” având reborduri! Cum a putut să afle o atare 
realitate fantastică? 

Fig.11. Redarea unei scene uimitoare din 15.05.1981: 
comunicarea prin semne între un cosmonaut rus de la 
bordul staţiei spaţiale „Saliut 6” şi astronauți străini” care 
apoi au ieşit în spaţiu fără căşti şi costume etanşe (FSR - 
vol.43, n0.4/1998)! 


Fig.12. Un document extraordinar din anul 1985: după 
„invadarea” staţiei spaţiale „Saliut 7” de un nor portocaliu, 
cosmonauţii ruşi au filmat apariţia unor mari „îngeri” 
luminoşi, care le-au zâmbit cu prietenie! Indepărtându-se, 
aceştia au devenit subit mari entităţi „globulare” (imaginile 
din film au fost redate în magazinul „NLO”, nr.9/1998). 


Fig.13. Marele „balon” ce a staționat ore în şir la 
înălţimea de 23 km, la vest de municipiul laşi, în 
28.09.1078, nu a fost un OZN! Mărirea la microscop a 
clişeelor a demonstrat că în interior se aflau două entităţi 
intens radiante, care îşi tot modificau poziţia şi forma (foto: 
prof. dr. E. Ungureanu). 


Fig.14. Corpul auric al entităţilor spirituale foarte evoluate 
se poate extinde pe diametre de kilometri! La o atare 
apariţie-gigant a asistat şi preotul-iniţiat C.W. Leadbeater în 
cursul sărbătorii Wesak (Tibet), când zona a fost iluminată 
de entitatea superioară care s-a întrupat în cel ce a fost 
Buddha. 


Fig.15. Mesajele „extratereştrilor din UMMO” - redactate 
de un grup neştiut de oameni de ştiinţă - au fost susţinute 
un timp şi de fotografiile spaniole de la San Jose de 
Valderas, din 01.06.1967. Ulterior s-a demonstrat că 
imaginile au fost trucate. 


Fig. 16. OZN apăreau pe. cer ş şi pe TE încă din, Ante NIAE, 
ca nişte „care zburătoare” sau „bărci solare”. Formele lor 
„demonstrative” au evoluat de-a lungul mileniilor, sugerând 
mereu posibila creare a unor „aparate de zbor”. După 
„corăbiile aeriene” din Evul Mediu, în sec. XIX apăreau ca 
„vapoare zburătoare”. 


Fig.17. Ca demonstrare a realităţii straniei „regizări” 
oferite prin martorul St. Michalak (20.05.1967), fiinţele 
nevăzute l-au „însemnat” pe acesta prin ciudate arsuri 
circulare. 


Fig.18. Orientarea investigatorilor către o „origine mai 
apropiată a OZN” s-a făcut prin elemente ridicole incluse în 
variatele „regizări” oferite pământenilor. Imaginea acestui 
OZN „improvizat”, ce i-a fost indusă în memoria lui da Silva 
(în 03.05.1969) la Bebeduro, nu putea fi în nici un caz o 
„navă cosmică”! 


Fig.19. Directorul ing. R. Petcu nu a văzut prezenţa 
apropiată a acestui „frumos” OZN! „Obiectul” invizibil 
demonstra în fapt o „construire improvizată netehnică” (a 
suporţilor şi a „capacului”), precum şi o iluminare ilogică 
(Budapesta; 23.02.1995). 


Fig.20. Diferite fotografii documentare au înregistrat 
prezenţe nevăzute ale unor OZN total aplatizate, care, 
evident, nu aveau un „conţinut tehnic”. Astfel de „obiecte” 
par să fi fost experimente cu rol „didactic” (zona Edwards - 
SUA; vara 1954). 


Fig.21. Aselenizarea în zona Fra Mauro a modulului 
„Antares” al misiunii „Apollo 14” a fost aleasă anume în 
apropierea unei mari stânci sculptate cu „chip de om”! 

Fig.22. Uimitor „pod” din stele ca legătură între două 
galaxii, separate însă de o distanță imensă (imagine în 
negativ, pentru contrast). 


Fig. 23, EEEE comunicări directe prin „cordoane 
de stele” între galaxia VV-165 şi alte galaxii vecine. Unele 
„Poduri” s-au curbat, datorită vitezelor diferite de rotire 
(imagine în negativ). 

Fig.24. O reuşită „astro-inginerească cosmică”: „pod” de 
stele în perfectă linie dreaptă, cu o lungime imensă. Acesta 
presupune şi o sincronizare a rotirii ambelor galaxii 
(imagine în negativ)! 


